
NOTE DES EDITEURS 



dovic Lalanne a donnée des œuvres de Brantôme dans les publications 
de la Société de l'Histoire de France. 

Le Discours sur les duels n'étant pas divisé en chapiires, il est bien 
difificiie d'y faire des recherches, et un sommaire est indispensable. 
Nous n'avons pas cru pouvoir mieux faire que d'emprunter celui que 
M. Lalanne avait rédigé pour son édition. Nous avons encore, afin 
de venir, autant que possible, en aide aux lecteurs, marqué par des 
blancs tous les endroits où l'auteur passe à une autre anecdote ou à 
un autre ordre d'idées. 

M. Henry de Pêne était tout spécialement indiqué pour la préface 
de ce curieux ouvrage. Aussi n'avons-nous manqué de nous adresser 
à lui, et nous lui sommes fort reconnaissants de la bonne grâce 
avec laquelle il nous a accordé sa collaboration. Présenté ainsi au 
public par l'un des docteurs les plus compétents en matière duelliste^ 
le Discours sur les duels ne peut manquer de rencontrer le plus favo- 
rable accueil. 

LES ÉDITEURS. 




LES 



MÉTAMORPHOSES DU DUEL 




UAND on nlit Us Mémoires dt Brantôme « fou- 
chant Us duels », on a cette impression que h 
duel est le sacrement de l'assassinat, comme 
Sophie Arnould appelait le divorce « le sacrement 
de l'adultère ». Le duel, heureusement, a beaucoup changé 
depuis le temps où, notre écrivain en racontait les anecdotes 
à la cour de France, sous les rois Henri II, François II, 
Henri III et Henri IV, Le duelliste contemporain, au con- 
traire, ressemble souvent trait pour trait à son ancêtre. Est-ce 
un de nos concitoyens, grand amateur de son nom imprimé 
dans Us gazettes, est-ce un des raffinés auxquels les menaces de 
V ordonnance de 1 566, rédigée par le chancelier de L'Hospital, 
ne faisaient pas perdre une occasion de mettre fîamberge au 
vent, que ce seigneur de Genzac, Gascon, cela va sans dire, 
qui, voulant se battre contre deux redoutables champions à la 
fois, dont un d'Avaret, répond à ceux qui l'arrêtent, cher- 
chant la raison de sa déraison : « Eh, mort Dieu ! Je me vom- 

lois faire mettre dans les chroniques »? Ce souci de la publi- 
cité, à une date où nous supposions qu'elle n*était pas inventée, 
est un des traits les plus curieux du présent écrit, où abondent 
les surprises heureuses, les vives saillies et les rencontres pitto- 
resques. 

Ce qui est plus particulier que tout dans cette histoire anec- 
dotique du duel, c'est le détachement du narrateur qui nous 
raconte de véritables assassinats, déguisés sous le nom de 
combats singuliers, sans que sa belle humeur souriante en soit 
altérée, sans qu'un poil de sa barbe tressaille non plus quun 
muscle de son visage, tandis que nous sentons, nous, au récit 
de ces horreurs, nos cheveux se dresser sur notre tête. C'est 
tout au plus si messire Pierre de Bourdeilles, seigneur de Bran^ 
tome, a failli s^émouvoir à l'occasion de la mort de M. de 
La Châtaigneraye, son oncle, tué de la façon que vous savez 
par Jarnac, le tartufe du champ clos, inventeur du coup 
perfide qui a immortalisé son nom. Mais le coquin de neveu 
paraît moins scandalisé par la façon dont Jarnac, cassant le 
jarret à son adversaire, le fit tomber à ses pieds, que par la 
dépense meurtrière dans laquelle, abusant de ses privilèges de 
défendeur, il avait au préalable induit la bourse de l'oncle. 
Jarnac ruina littéralement La Châtaigneraye en apprêts de 
bataille avant de l'occire. Il faut lire ces choses-là pour les 
croire : « // manda à mon oncle, par un de ses cartels, de 
faire provision de plus de trente sortes d'armes, tant de pied ' 
que de cheval, jusques à nommer les chevaux, comme cour^ 
siers, chevaux d'Espagne, turcs, barbes, roussins, voire cour- 
taux harnachés, les uns à la genette, les autres à la Mun^ 
ioûanc, comme l'on disoit alors, les autres à grandes selles 
d*armes, et grandes bardes et selles rases, et le tout se faisoit 
tant pour surprendre son ennemy que pour le mettre en des- 

pancc excessive et luy faire d*autant consummer et diminuer 
de son bien; de sorte que, si mondict oncle n'eust eu des 
moyens de soy et ne fust été assisté de ceux de son roy, son 
bon maistre, qui luy en fournit, et de ses amis, il eust suc- 
combé soubs le faiz, ce qui certes estoit un grand abus. 
Aussy dit mon oncle, lorsque ce cartel lui fut porté : « Jar- 
a nac veut combattre mon esprit et ma bourse, » 

De nos jours, on mesure les épées avant de les remettre aux 
mains des combattants; en ce temps-là, pour peu que Con 
eût affaire à un défendeur du tempérament de Jarnac, il fal- 
lait, de part et d*autre, l'égalité des fortunes, avant celle 
des lames. 

Celle-ci n'était même pas de rigueur, comme on le vit dans 
la rencontre de Quélus et d'Antraguet ou, si vous Vaimez 
mieux, Charles de Balzac d'Antragues, Quélus, le plus cher 
des mignons de Henri III, survécut quelques jours à ses bles- 
sures, « // se plaignoit fort d'Antraguet, de quoy il avoit la 
dague plus que luy, qui n'avoit que la seule espée ; aussy, 
pour parer et destourner les coups que l'autre luy donnoit, il 
avoit la main toute découpée de playes; et, ainsy qu'ils se 
voulurent affronter, Quielus dit à Antraguet : « Tu as une 
« dague, et moy, je n'en ay point, » A quoy répliqua Antra- 
guet : « Tu as donc faict une grande faute de V avoir oubliée 
« au logis, Icy sommes-nous pour nous battre, et non pour 
<c poinctilles des armes, » Il y en eut aucuns qui dirent que 
c'estoit quelque espèce de supercherie d'avoir eu Vadvantage de 
la dague, s'il n'en avoit esté convenu de n'en porter point, 
mais la seule espée. Il y a à disputer là, dessus, mais Antra- 
guet disoit n'en avoir esté parlé. D'autres disoient que, par 
gentillesse chevaleresque, il debvoit quiter la dague. C'est à 
sçavoir s'il le debvoit. » 

Brantôme est perplexe, et il s'en tire, comme il lui arrivera 
plus d'une fois au cours de ses Mémoires, en se lavant les 
mains dans la cuvette de Ponce-Pilate, « Je m'en raporte, 
dit-il, aux bons discoureurs, meilleurs que moi. » Il ne se 
donne pas pour un a docteur duelliste », autre expression qu'il 
affectionne; il s'en remet volontiers aux casuistes fieffés du 
terrain du jugement à porter sur les coups. Quant à lui, il 
les narre, et, quand ils touchent à fond, on sent qu'il est vo- 
lontiers avec le vainqueur. Les jours de coups de balai, j'ima- 
gine que c'est du côté du manche qu'il aurait fallu chercher 
messire Pierre de Bourdeilles, 

Dans ce combat qui coiïta la vie à Jacques de Quélus et 

qui est demeuré une date illustre dans les annales du duel, 

;j les témoins, pour la première fois, dégainèrent les uns contre 

les autres. Les seconds de Quélus étaient Livarot et Mau- 
giron, ceux de Charles d^Antragues, Kibérac et Schomberg. 
Ils n'y allèrent pas de main morte plus que leurs clients : sur 
quatre, trois furent frappés mortellement. Le seul Livarot sur- 
vécut à ses blessures. De pareils témoins avaient, pardieu, 
autre chose à faire que de protester contre la dague d'Antra- 
guet et « d* arrêter le combat », comme nous n eussions pas 
manqué de le faire, nous autres témoins pacifiques, forma- 
listes, jurés peseurs des moindres gouttes de sang humain. 

Certes, on n'a pas oublié, parmi les « docteurs duellistes » 
d'aujourd'hui, F histoire de ce malheureux, un de ces friands 
de la lame que le boulevard avait surnommés les mousquetaires 
de Bougival, qui finit par être tué par un novice. On s'aper- 
çut post mortem qu'il se faisait d'un certain bandage, déve- 
loppé plus que de raison et plus perfide encore que herniaire, 
une façon d'enveloppe protectrice du bas-ventre; et, là-dessus, 
que d'indignation légitime puisée dans les écritoires et dé- 

pensée dans les chroniques que provoqua l'événement! Eh 
bien, lisez Brantôme, et vous y- verrez un bien autre tour : 
le jeune baron de Millau tua le baron de Vitaux, qui lui 
avait, il est vrai, tué son père. Mais voici qui diminue singu- 
lièrement la prouesse du jeune Millau et interdit de le com^ 
parer au Cid vengeant Vinjure paternelle : a Millau estoit 
couvert d'une petite légère cuyrassine sur la chair, laquelle 
estoit peincte si au naturel ei au vif de la chair que par ainsy 
le second du baron {de Vitaux) fut trompé en sa veue, » // 
eut le tort, ce second trop confiant, de se contenter de voir^ 
sans tàter. C'était le cas d'être incrédule comme saint 
Thomas, Brantôme se garde de s'indigner à son habitude; 
il pose seulement une question d'exécution artistique à propos 
de ce meurtre : « C'est à sçavoir si cela fut, et si un peintre 
peut ainsy représenter une chair sur du fer. Je m'en rapporte 
aux bons peintres si cela se peut faire, ,i> 

M, de Vitaux y bien que Brantôme le qualifie sans vergogne 
de « brave baron y>, n était d^ailleurs rien moins que ce que 
nous appelons, en notre jargon, un personnage sympathique. 
Mais il avait du prestige; dans le combat avec le second 
Millau, — le jeune héros à la cuyrassine^ — oà il succomba, 
un spectateur monté sur un noyer le vit marcher de cinquante 
pas vers son ennemi, relevant souvent ses moustaches en haut 
d'une main et, à vingt pas, tout en marchant, faire voler le 
fourreau de son épée en l'air d'une secousse. Il paraît que 
c'était le fin du fin. C'est du bon mélo, dirions-nous à pré- 
sent. 

Vitaux et Millau aussi, d*ailleurs, tenaient que la fin jus- 
tifie Us moyens et greffaient volontiers l'assassinat sur le duel. 
Vitaux avait expédié par surprise et dans de véritables guets- 
apens k baron de Soupez, à Toulouse; puis, Gonnelieu, 

Millau père et Louis Berenger du Guast, U premier favori 
de Henri III, Les pages qui concernent les querelles hérédi^ 
taires et enchevêtrées des Millau et des Vitaux, dans Bran^ 
tome, rappellent les plus belles vendettas transversales de l'iU 
de Corse. 

« Pour fuyr prolixité », comme dit Brantôme quand il 
commence à s'ennuyer d'une des historiettes qu'il conte, je me 
garderai dUnumérer les incorrections, disons mieux, les crimes 
qui passaient entre duellistes du bon vieux temps comme lettre 
à la poste. Une fois, c'est un gentilhomme qui, ayant dépêché 
son ennemi, vient prêter main-forte à son second qui était plus 
long à en finir avec le sien, et, à eux deux, ils tuent ce mal^ 
heureux. Un autre jour, c était en Limousin; il [y avait partie 
entre un gentilhomme nommé Komefort {je reproduis Vor^ 
thographe de Brantôme) et un Frédaigues. Un ami du pre^ 
mier, qui était allé appeler celui-ci de la part de Komefort, 
s'habille en palefrenier, — // avait été convenu qu^il n*y aurait 
d'autres témoins que les valets pour tenir les chevaux pendant 
l'affaire. — Le faux palefrenier avait évidemment V intention 
de se joindre, en cas de besoin, à son ami; mais Frédaigues 
ne lui laissa pas le temps d'accomplir ce mauvais dessein, 
n'ayant fait qu*une bouchée de M. de Komefort. Là-dessus, 
le palefrenier du vainqueur tombe sur celui du vaincu, qu'il 
avait sans doute reconnu pour être d'une autre étoffe que lui- 
même, et si gaillardement qu'il le force à gagner du pied. 
« Dieu le voulut ainsi, dit sentencieusement Brantôme, une 
fois par hasard résigné à se prononcer, car la supercherie 
estoit trop grande, » 

Je ne sais si les éditeurs artistes qui viennent d'ouvrir leur 
collection chère aux bibliophiles à ces Mémoires de Brantôme 
touchant les duels se sont proposé de réhabiliter la façon 

dont Us modernes accommodent leurs affaires d'honneur, avec 
force protocoles, révérences, cérémonies et, finalement, la plus 
grande épargne possible de la vie humaine, S*ils n'y songeaient 
point, je pense qu'ils auront atteint ce but, sans le viser. Il n'est 
pas un de nous, peut-être^ auquel il ne soit arrivé, en ces dernières 
années surtout , de sentir en soi la tentation, — et plus d'un y 
a cédé, — de railler nos duels formalistes et l'escrime prudente 
des témoins sur leur terrain, qui est le procès-verbal, aussi 
bien que celle des combattants sur le leur, quand enfin il est 
décidé qu'on en viendra aux mains et qu'il n'y a pas moyen 
d'éviter cette extrémité. Le plus souvent, et Dieu en soit loué! 
la montagne accouche d'une souris, après avoir rempli la 
ville de ses clameurs. Cela ne vaut-il pas mieux, en somme, que 
les massacres sans merci et si souvent sans loyauté que Bran- 
tôme nous retrace avec l'impassibilité de son dilettantisme ? 

Nos duels revus, corrigés et considérablement diminués, 
satisfaits d*un peu de sang, datent, à vrai dire, du siècle 
dernier, qui vit, à la fois, par la plus étrange contradiction, 
les mœurs s*adoucir, apprivoisées par une civilisation de plus 
en plus raffinée, puis la plus extrême férocité se donner car- 
rière au temps de la Terreur, qui ressemble au règne d*une 
ménagerie en liberté. Sous Louis XV, les duels sont nombreux ; 
les duels tragiques deviennent rares. Ces derniers se retrou- 
vent en quantité sérieuse sous la Restauration, favorisés par 
r ardeur des colères politiques. Ils semblent alors une forme 
réduite de la guerre civile qui s*agite au fond de bien des 
caurs, et, jusque dans les querelles privées, on retrouve presque 
toujours un combat de drapeau contre drapeau. Certes, nous 
avons toujours des duels politiques; je doute même qu'en 
aucun temps ils aient été aussi communs que de nos jours; 
mais la plupart de ceux-là surtout qui ont pour berceau l'en- 



1 LES METAMORPHOSES 

ceinte parUmeniairt s* accommodent dans les bureaux dt 
V Assemblée, après un échange d'explications et une effusion 
d'encre sur le papier. Les témoins seuls marchent. Us ne se 
battent plus depuis Louis XIV, Ce n'est pas à dire, certes j 
que leur emploi soit devenu une sinécure. Et puis, ils ont bon 
dos dans toutes les querelles, quelle que soit la nature de celles^ 
ci, Quil arrive ceci, qu'il arrive cela, c'est toujours sur eux 
que Von tombe. Ils n'en meurent pas, ne se battant pluSj 
comme au temps du grand champ clos que Quélus, Maugi^ 
ron, Schomberg, etc, , arrosèrent de leur sang, près la porte 
Saint'Honoré, mais ils n'en sont pas moins impitoyablement 
traînés sur la claie. Le témoin, c'est le bouc émissaire, et j'ai 
entendu dire à plus d'un, agacé de son rôle ingrat, qu'il 
regrettait de rester en marge de la partie, pour en recevoir les 
éclaboussures. 

C'est bien pis quand l'arme choisie est le pistolet. Alors le 

danger couru par les témoins n'est plus seulement moral; 

dans une certaine mesure, il est matériel et physique. On 

ferait pourtant des gorges chaudes, — et l'on aurait raison, — 

j du témoin qui, ayant à discuter les conditions d'une rencontre 

! dans laquelle il a accepté la mission d'assister un de ses amis, 

exclurait d'abord le pistolet comme pouvant, à la rigueur, 
endommager les tiers. L'argument paraissait moins ridicule 
au XVl^ siècle, dont les armes à feu, il est vrai, n'étaient 
rien moins qu'armes de précision, et Brantôme nous apprend 
que les « docteurs duellistes », selon l'expression pour la- 
quelle j'ai déjà eu l'occasion de signaler son goût, ne préconi- 
sent ni r arbalète, ni l'arquebuse, ni le pistolet, comme instru- 
ments convenant à des gentilshommes qui ont une querelle à 
vider, et, parmi les raisons que ces docteurs apportent de 
leur aversion, ils ne craignent pas de mettre en avant celle-ci. 

que « Us duellistes faisant tels combats avec armes à feu sont 
fort dangereux pour le juge et gardes de camp, et que les coups 
peuvent aller et porter sur eux aussi bien que sur les deux 
combattants ». Ces raisonneurs sont, pour ainsi dire, les seuls 
mortels soigneux de leur peau que l'on rencontre chez noire 
historiographe du duel, et ils méritent bien quon les salue en 
passant, comme une exception insigne dans cette ronde macabre 
de soldats du point d^honneur que la mort entraîne et qui la 
suivent sans regarder derrière eux. 

Quand nous contemplons aujourd'hui d*un ail impartial 
et désintéresse tous les édits, toutes les lois, tous les règlements, 
qui ont eu pour but les uns de supprimer, les autres de cana- 
liser le rouge torrent du duel, on en arrive à conclure que 
peut-être l'anarchie présente, tempérée par la sagesse et l'expé- 
rience de quelques hommes bien élevés à qui l'opinion recon- 
naît un mandat de juges bénévoles, est le régime qui convient 
le mieux à cet acte dont l'appréciation échappe à la raison et 
quon ne sait comment qualifier, tant il est vrai qu'il mérite 
à la fois tous les noms selon les hommes, selon les circonstan^ 
ces : tantôt héroïque et tantôt criminel, tantôt ridicule et tantôt 
sublime. Saint Louis a défendu dans ses Etats « l'usage absurde 
et immoral du duel » ; Richelieu a couvert la France d'écha- 
fauds dédiés aux duellistes ; je ne me rappelle plus Iç nom de 
ce roi de France, auteur, comme les autres, d'un édit concer- 
nant la matière, et, bien entendu, prétendant extirper le mal, 
qui disait à ses intimes : « // est bien singulier que l'on vienne 
me demander justice, lorsqu'on porte à son côté l'épée à l'aide 
de laquelle on peut se la faire. » C'est surtout en fait de 
duels que l'on est bien forcé d'admettre la pluralité des mora- 
les et la contradiction du langage officiel et de l'épanchement 
familier. Du temps que l'on n'avait pas encore renoncé à 

poursuivre les rencontres d'aspect régulier et de physionomie 
correcte, combien n^ai-je pas vu de nos magistrats, après avoir 
requis ou prononcé, selon qu'ils étaient président ou ministère 
public, la condamnation à l'amende, voire à la prison, de 
quelque échappé du terrain, coupable de ce délit, auquel le 
code ne voulut pas faire l'honneur de le nommer, serrer la 
main dans la coulisse à son justiciable et le féliciter, à huis 
clos, de sa bravoure! 

Tout récemment une grande révolution s'est accomplie dans 
Vempire du duel et l'a transformé au point de vue légal. Nos 
magistrats, que leurs études antérieures ne semblaient pas avoir 
préparés pour ce rôle, se sont réveillés, un beau matin, arbitres 
des rencontres et juges en ces matières délicates dont l'appré- 
ciation leur était jusque-là demeurée étrangère. La jurisprudence 
qui prévaut désormais se rapproche fort de Vopinion de Mer- 
lin, aux yeux de qui le duel n'était punissable que si les con- 
ditions stipulées entre les parties dans leurs conventions préa- 
lables n'avaient pas été loyalement observées. Nous avons donc 
aujourd'hui une sorte de tribunal d'honneur, institué en fait, 
sinon en droit, et connaissant des querelles privées, avec cette 
notable différence entre ses attributions et celles de la magis- 
trature spéciale dont l'investiture remonte à l'édit rendu par 
Louis XIV en 1643 qu'il n'intervient dans les différends suscepti^ 
blés d'être traités par la voie des armes qu'après l'événement 
et lorsque quelque infraction parait avoir été commise à la loi 
que les parties et leurs représentants avaient juré de religieuse- 
ment observer. Ce que durera ce traitement nouveau appliqué 
à la maladie qui ne parait point en voie de rémission, ce qu'il 
produira, nul ne le saurait prévoir à coup sur. Il nous paraît 
surtout remarquable comme un aveu fait par les interprètes 
du Code et par les législateurs de leur impuissance à sévir 

contre le duel. Du moment quils ne poursuivent plus que ses 
irrégularités, c'est qu'ils l'approuvent ou du moins le tolèrent 
régulier, A Vheure oit j'écris, on vient même de voir un prési' 
dent sur son siège rendre publiquement hommage à la belle 
attitude d*un duelliste sur le terrain. C'est aller un peu loin. 
Mais le zèle sévit encore plus dangereusement que Vépée et le 
pistolet. Il fait des victimes partout. 

Lisez ou relisezy dans la belle édition en tête de laquelle ces 
lignes se trouvent appelées à l'honneur de figurer, les proues-^ 
ses célébrées par un spectateur des anciens combats; comparez 
les récits que nous fait Brantôme, avec tant de verve et si peu 
de sens moral, aux notables duels modernes dont le baron de 
Vaux, pour ne citer que lui des nouveaux docteurs en la ma- 
tière, nous a récemment offert le tableau chaudement coloré, 
et vous jugerez avec nous que, l'épée ou le pistolet au poing, 
nous valons mieux que nos aïeux, non pas certes par la bra' 
voure, qui était en eux insurpassable, et qui, chez nous, se 
double de prudence et se complique de procédure, mais par 
un idéal plus délicat, en matière de loyauté et de chevalerie. 
Nous' autres, bourgeois du XIX^ siècle, nous sommes plus 
gentilshommes dans nos différends particuliers que les seigneurs 
empanachés qui revivent dans les comédies trop souvent tra- 
giques devant lesquelles Brantôme allume la rampe au feu de 
son esprit. Après avoir bien attentivement compulsé les anec^ 
dotes qui se succèdent sous sa plume intarissable, il me semble 
n'en avoir rencontré qu'une où la générosité d'une âme déli- 
cate se donne véritablement carrière, et, pour la rareté du fait, 
je veux détacher ici cette fleur unique, qui m*a fait songer à 
celle que vit éclore entre les pavés de sa prison un captif d'Etat 
dont Saintine a fait son héros dans le roman si célèbre, il y a 
cinquante ans, de Picciola. 

Voici V histoire, que j* abrège : Deux capitaines piémon^ 
tais qui avaient été fort amis, s*étant pris de querelle, se bat- 
tirent de telle sorte que l'un blessa Vautre à mort^ sans être 
atteint lui-même. Le vainqueur dit à Vautre : « Nous fûmes 
trop amis pour que je vous achève ; ça, relevez-^vous et allez 
vous faire panser, 

— Je le veux bien, dit le blessé en remerciant son adver» 
saire; mais ne vous en tenez pas là, et faites plus corn-- 
plètement les choses. Simulez, je vous prie, une blessure 
et portez quelque temps votre bras en écharpe afin de 
m* éviter la honte détre aux yeux de la galerie capot comme 
je le suis, et pour que, désormais, nous puissions redevenir 
amis comme nous Vêtions avant notre querelle. 

— Vraiment, dit Vautre, je le veux; « et, se souillant un 
peu le bras du sang de Vautre, il fît la mine et, le dit, qu'il 
ûvoit esté blessé, mais que ce n*estoit rien et qu'il voudroit avoir 
donné beaucoup et que Vautre ne le fust pas plus; lequel 
pourtant se guérit avec grand*peine et furent, après, faicts 
bons amis comme devant, sans peu de difficulté, à cause de 
cette légère blessure prétendue, et aussi que Vautre voulut en cela 
recognoistre Vobligation qu*il lui avoit de la vie. Cette cour» 
toisie est belle, et sur laquelle il y a beaucoup à gloser et à dis- 
courir, » 

Oui certes, elle est belle, cette courtoisie romanesque, belle 
autant que rare parmi tant de capitaines et de capitans dont 
le sang rougit le sol de la vieille France, en guerre contre 
elle-même quand elle ne Vêtait pas avec ses voisins. Nous 
avons imaginé, nous autres, un compromis singulier entre le 
respect que nous prétendons professer pour la vie de nos sem- 
blables et les sacrifices humains qui nous semblent exigés par 
le culte de Vhonneur, La logique s'accommode comme elle peut 

de cette contradiction ou plutôt elle ne s*en accommode pas du 
tout. Mais, en y réfléchissant bien, peut-être pourrait-on 
trouver un sens philosophique à cette inconséquence de notre 
part. Oui, rien n'est si peu digne de respect que l'existence 
des hommes, si Von considère le misérable emploi que la plu- 
part en font et les boues dans lesquelles ils traînent leur guenille ; 
mais, si vous envisagez la vie comme un don de Dieu, qu'on 
peut prendre et non pas restituer, si vous songez au noble profit 
que vous pourriez tirer de ce dépôt sacré, on ne saurait l'en- 
tourer de trop de précautions, de sauvegardes et de bandelettes. 
Nos duels modernes, si savamment édulcorés, pour ridicules 
qu'ils paraissent quelquefois, avec - leurs précautions, leurs 
lenteurs et toutes leurs paperasses, ont du moins ce mérite 
d'essayer de faire la part de la vie plus grande que celle de 
la mort, dans les hasards où peut nous entraîner, comme 
nos ancêtres, la défense de ce château idéal qu'on appelle 
l'honneur, 

H. DE PÊNE. 




D'AUCUNS DUELS 

COMBATS CLOS, APPELS, DESFIS 



QUI SB SONT FAICTS TANT EN FRANCE QU'aILLEURS 




'at entrepris ce discours, sur ce que j'ay veu 
'souvent faire ceste dispute parmy de grands 
if capitaines, seigneurs, braves cavalliers et vail- 
lans soldats, sçavoir mon si l'on doit practiquer grandes 
courtoisies et en user parmy les duels, combats, camps clos, 
estaquades ' et appels. Aucuns les ont fort approuvées, et 
sont esté d'advis d'en user, d'autres non. 

Ceux et les premiers qui ont mis les camps clos et com- 
bats à outrance en leur plus grand vogue sont esté les 
Danois et les Lombards, et qui, les premiers, leur ont im- 
posé les lois rigoureuses que autresfois ont esté observées 
parmy nous autres chrestiens par trop cruellement, et prin- 
cipallement du temps de Charlemaigne, qui mesmes en fît 



1 . Enceinte entourée de palissades. 



des loix,l et despuis fort usitées' parmy les François et 
Italiens, plus parmy eux que par autres. Il ne falloii point 
parler de courtoisie nullement, si-non : qui eutroit en camp 
dos falloit se proposer vaincre ou mourir, et sur-tout ne 
se rendre point, car le vainqueur du uaincu (par ces lois 
lombardes et danoises) en disposoit tellement qu'il en vou- 
loit et bon luy sembloit, comme de le traisner par le camp 
ainsy qu'il luy en eust pieu, de le pendre, de le brusier, de 
le tenir prisonnier, bref en disposer mieux que d'un es- 
clave: car telestoit le vaincu du vainqueur. On dit que les 
Danois et Lombards, sur cette ignominie de traisner par 
le camp, en prirent leur exemple d'Achilles, lequel, ainsi 
que recite Homère, après qu'il eut vaincu Hector, l'attacha 
tout mort à la queue de son chariot ou cheval, et le traisna 
trois fois par le camp, en signe de triumphe et de victoire 
tres-noble. 

J'ay ouy parler d'un grand, brave et vaillant seigneur ■, 
despuis cinquante ans, qui, entrant ainsy en camp clos, 
avoit résolu d'en faire tout de mesmesde son ennemy, qui 
n'estoit nullement égal à luy en force ni prouesse ; mais 
Dieu, tenant le party du foible, ne permit la victoire au 
vaillant, mais la donna au foible, qui ne la pouvoît tenir 
de luy, mais de Dieu ; et par ainsy ta volonté du vaillant 
ne prit feu sur son exécution proposée de victoire. 



Il y eut, du temps du feu roy Henry II, à l'adveneroent 
de sa couronne, un combat à Sedan, entre le baron des 

Guerres et le seigneur des Fandilles, pour une querelle qui 
leur survint le propre jour que Sadite Majesté fit son entrée 
à Paris'. Le sujet en est fort salle, car il touche la sodomie. 
Ce Fandilles estoit un jeune gentilhomme bravasche et fou, 
qui suivoit feu monsieur le vidasme de Chartres^ qui alors 
estoit à la cour la gentillesse de toute chevallerie. Le ba- 
ron des Guerres estoit un seigneur que le roy François 
avoit nourry page de sa chambre, et qui estoit de Lorraine, 
ses prédécesseurs estans pourtant sortis de Basque ou de 
Biard^ : car, comme dit M. de Montluc en son livre, le 
roy René de Sicille, duc de Lorraine et d'Anjou, aymoit 
fort les Gascons et gentilshommes de ce pays là-bas, et s'en 
servît fort; si bien qu'il y en eut quelques-uns qui s'y acca- 
serent, dont en est sorty despuis d'honnestes gens. 

Ces deux braves gentilshommes doncques, pour vuider 
leur querelle (car par accord ne se pouvoit-elle, d'autant 
qu'elle touchoit trop au baron des Guerres et à son hon- 
neur), demandèrent le camp au roy Henry, lequel, par le 
serment qu'il avoit faict de n'en donner jamais, despuis 
celuy de feu M. de La Chastaigneraye, mon oncle, pour le 
regret extresme qu'il porta de sa mort, leur refusa tout à 
plat. Ils eurent leur recours à prier M. de Bouillon pour 
le leur bailler à Sedan, comme estant souverain en ses 
terres, qui leur accorda librement, et, au jour assigné, 
ne faillirent à comparoistre très-bien accompaignés de leurs 
parens et amys, parrains et confîdens, avecques toutes les 
cerimonies en ce requises, très-bien observées, que les loix 
anciennes des duels avoient ordonné. Et, entre autres, le- 

dict sieur de Fandilles ne voulut jamais entrer dans 
le camp (tant il estoit bravache et fendant) qu'il n'eust veu 
un feu allumé et une potence dressée, pour y attacher et 
brusier son ennemy après sa victoire, tant esperoit-il en 
avoir bon marché. Mais pourtant la fortune luy changea^ 
et luy rompit son dessein, car il ne surmonta son ennemy 
ainsy qu'il le pensoit; et toutesfois aussy ne fut-il tant 
vaincu qu'il y allast tant du sien qu'on diroit bien. Leur 
corps estoit couvert; et pour armes offensives le baron des 
Guerres avoit choisy pour toutes une espée bastarde > qu'il 
avoit fort bien à la main, pour la leçon que luy en avoit 
donné un prestre qui en estoit tres-bon maistre ; et pour- 
tant monsieur le vidasme, qui estoit parrain dudict Fan- 
dilles, disputa cette arme, d'autant que l'article du duel 
porte : « armes usitées ^ parmy cavalliers et gens d'hon- 
neur» ; mais il en fut respondu que les Suisses, qui sont si 
braves gens de guerre, n'en usent point d'autres. Pour fin, 
feu monsieur le vidasme ne passa point plus avant, s'asseu- 
rant de la vaillance de son filleul, qui, de son costé, n'en fit 
nulle altercation. 

Les voylà donc entrés dans le camp, toutes solemnités 
et criées faictes et requises. De premier abord, Fandilles 
donna un grand coup de son espée à travers la cuisse dudict 
baron, qui luy fît une telle ouverture, à cause de la largeur 
de l'espée, que le sang en sortit en si grande abondance 
qu'il commençoit desjà à diminuer de la force du baron, 
qui, en prévoyant son inconvénient, s'advisa d'aller aux 
prises et à la lutte, y ayant esté très-bien dressé par un 

petit prestre bretton qui estoit aumosnier de monsieur le 
cardinal de Lenoncourt, son parent ; et ayant aussj tost 
porté son homme par terre, et le tenant soubs luy, n'ayant 
ne l'un ne l'autre nulles armes offensives, car elles leur es- 
toient desemparées des mains pour mieux se servir de la 
lutte, se terrasser et porter par terre : par quoy le baron 
eut recours aux mains et aux poings, dont il en donnoit de 
très-grands coups à son ennemy, et le plus qu'il pouvoit ; 
et cependant cela n'estoit rien, et de tant plus s'alloit-il 
affoiblissant de sa playe et de son sang, qui luy couloit 
fort tousjours. La fortune voulut que, le combat estant en 
tels termes de suspension, un eschaffaut qui estoit là tout 
auprès du camp vinst à se rompre et tumber, où il y avoit 
force dames et damoiselles, gentilshommes et autres, qui 
s'y estoient mis pour veoyr ce cruel passe-temps ; de sorte 
que la confusion s'en ensuivit si grande, tant par la cheute 
dudict eschaffaut, et par les cris, les plaintes, et le mal que 
se faisoient et enduroient les damoiselles et gentilshom* 
mes, si bien qu'on ne sçavoit à quoy s'amuser, ou de 
veoyr la fin du combat, ou aller secourir ces pauvres 
créatures se blessans, se pressans et s'estouffans si miséra- 
blement les unes les autres. Cependant, sur ce grand esclan- 
dre, tintamarre et trouble, y eut quelques-uns des amis et 
parens du baron des Guerres qui, prenant l'occasion à pro- 
pos, se mirent à crier : a Jettez-Iuy du sable dans les yeux 
et la bouche » ; ce qu'ils n'eussent osé faire sur la vie, sans 
cest escandale de cest eschaffaut rompu; d'autant que par 
les loix du camp cela est fort deffendu, et par le bandon, 
qui se fait sur la vie, de ne rien dire, non pas parler, tous- 
ser, cracher^ moucher, ny faire aucun signe qui pust porter 
ou paroistre. Pour fin, le baron, qui n'en pouvoit plus pour 

, grands effortt qu'il faisoit i sa plaire et à «d jetter 
\g, entendit fort bien l'advertissement ; et, amassant du 
}le, duquel le camp estoit applaay pour favoiiser les deux 
mbattans s'il fust esté laboleux, ne faillit d'en jeiter dans 

yeui et la bouche de son ennemy ; si bien qu'il fut con- 
linct de se rendre, ce disent les partisans du baron, dont 
erent : « Il se rend, i Ceux de Faadilles disent que 
n; et,' parce que le grand bruit et grosse rumeur de 
st eschaSaut rompu et l'escandale arrivé continuoit 
usjours, on ne put rien ouyr de ce que dirent les com- 
ttans. 

M. de Bouillon, comme juge, ordonna qu'ils fussent se- 
rés, et soudain le baron se leva et se mit à faire estan- 
er sa playe et se panser, car il n'en pouvoit plus; et, 
ny qu'il vouloit disposer de son ennemy à sa volonté et 
I faire pastir la mesme peine que l'autre luy avoit prepa- 
; et assignée, il y eut une très-grande altercation entre 

parrains, d'autant que monsieur le vidasme, parrain de 
ndilles, disoit et aflirmoit tousjours qu'il n'avoit jamais 
y la voix de son filleul, ny la parole qu'il se rendist. Le 
rrain du baron (il me semble avoir entendu que cestoit 
. de Pavan, de Lorraine, brave et vaillant gentilhomme) 
irmoit tousjours le contraire, et vouloit que son filleul 
jmphast et usast des loix du camp, qu'il avoit acquises 
itemenl. Mais M. de Bouillon, prenant advis de soy 

d'autres grands capitaines, ordonna que les ctioses 
roient plus advant, et se conlenteroit le baron de la 
■on, d'autant qu'il y avoll fort à disputer là-dessus, pour 
doubte qu'on avoit de la reddition, qu'on n'avoit pu 
>ir ouy clairement. 
Pour fin, les deux combaCtans firent tres-vaillamment, et 

le vaincu par emprés <- ne laissa à se trouver en de bons lieux 
pour le service du roy, et mourut honnorablement à Tas- 
sant de Conys^, assiégé par monsieur le maresclial de Bris- 
sac, et y fut remarqué pour avoir monté des premiers à la 
bresche, et tué au plus haut. 

J'ay esté possible trop long en ce conte ; mais, parce qu'il 
est beau, je n'y ay rien voulu oublier, l'ayant ouy conter 
à feu monsieur le vidasme et à d'autres honnestes gentils- 
hommes partisans tant d'un costé que d'autre. Par ainsy 
voyons-nous les misérables et ignominieuses peines que les 
vainqueurs donnoient aux vaincus : car ne faut point 
doubter que, si la chose ne fust esté un peu doubteuse en 
ce combat, que ledict baron n'eust fait brusler son homme 
ainsy qu'il avoit raison, aussy que Dieu possible ne le voulut 
pas pour l'amour de sa querelle injuste. 

Messire Ollivier de La Marche, en son vivant gentil 
chevallier certes et fort accomply pour les armes et pour la 
plume, premier maistre d'hostel de l'archiduc Philippes 
comte de Flandres, raconte en ses Mémoires un combat 
qui fut fait de son temps à Valanciennes devant le bon duc 
Philippes, qui est certes plaisant pour la forme des armes 
par lesquelles il fut mené et pour aucunes cerimonies ba- 
dines qui y furent observées : car autrement il fut tra- 
gicque, car le vaincu fut tué et pendu. Le subject estoit 
fondé sur un privilège que les empereurs et comtes de 
Haynaut donnèrent jadis à ladite ville de Valanciennes, que, 
quand un homme avoit tué un autre de beau faict (il use 

âinsy de ce mot qui n'est point mauvais), qu'est à dire en 
son corps deffendant, et sans supercherie ny advantage, il 
pouvoit venir demander sa franchise de Valanciennes, et 
qu'il vouloit maintenir à l'escu et au baston qu'il avoit tué 
fort bien son homme sans advantage et en homme de bien ; 
et, sur ce, luy estoit accordé sa franchise ; et nul ne luy 
pouvoit rien demander pour ceste querelle, si-non qu'on 
la prist et maintinst à l'escu et au baston, et donnant la 
loy de la ville : ainsy parle-t-il. Advint qu'un Mahiot avoit 
tué un parent de Jacotin Plouvier ; et fut poursuivy ledict 
Mahiot debvant la loy de Valanciennes, et disoit Jacotin 
qu'il avoit tué son parent de guet-à-pens, non pas de beau 
(aict; et, pour ce, le combat fut accordé par ceux de la 
ville qui estoient juges, et non le duc Philippes, pour ne 
desroger à la loy, bien qu'il fust leur souverain et y fust 
présent. Il s'y trouva aussy grand peuple; mais, sur la vie, 
il n'osoit dire mot, ny faire un seul bruit ; et celuy qui leur 
commandoit avoit un baston, et leur crioit : « Gare le 
ban ! » si qu'un chascun se tenoit coy, craignant la justice 
et la perte de la vie. Le camp clos estoit tout rond, où il 
n'y avoit qu'une entrée et deux chaires > mises l'une debvant 
l'autre, toutes deux couvertes de noir (notez ce point), 
pour y faire asseoir les combattans attendans l'heure. Ce- 
pendant, advant combattre, fut apporté le livre missel, 
sur lequel presterent serment l'un et l'autre : cela s'usoit 
fort anciennement. Ils avoient tous deux semblables habil- 
lemens de cuir bouilly, cousu sur eux fort estroictement, 
tant aux corps, bras, que jambes, les testes rases, les pieds 
nuds, les ongles coupés des mains et des pieds aussy ; cela 

I. Chaires, chaises. 

se faisoit à cause des prises. Et m'estonne qu'il ne parle 
de la barbe, car la prise y est très-bonne quand elle est fort 
longue et de grande estoffe, comme de ce temps-là elle se 
portoit, et aujourd'hui en accommence-t-on à reprendre 
la coustume. Pour armes deffensives ils avoient un escu, la 
pointe dessus et en haut, d'hantant qu'en bas n'appartenoit 
qu'aux nobles à Vy porter; ce qui est à noter. Pour offen- 
sives, ils avoient un gros baston de meslier ' d'une mesme 
mesure. Ce bois est fort dur : aussj les bonnes boulles de 
palle-mailles ^ se font à Naples de ce bois. Le baston de 
la croix du frère Jehan des Entommeures, dans Rabelais, 
dont il se servoit si bien, estoit de cormier, qui est un bois 
aussj bien fort et dur. Ad vaut qu'ils s'allassent affronter, 
ils demandèrent trois choses : sucre, cendres et oincture. 
Aussy tost leur furent apportés deux bassins pleins de 
graisse. (Quelle cerimonie !) Les luicteurs de Turquie 
oignent ainsj le corps de graisse ou d'huile pour faire 
mieux glisser les prises. Après, leur furent apportés deux 
bassins de cendres pour oster la graisse de leurs mains, et 
qu'ils pussent mieux tenir leurs escus et leurs bastons. 
Voylà pour la seconde cerimonie ; et, pour la troisiesme, 
fut mise en la bouche d'un chascun d'eux une portion de 
sucre, autant à l'un comme à l'autre (pensez encor qu'elle 
fut pesée), pour recouvrer et entretenir leur haleine et la 
salive. Vojlà un plaisant mystère ! En Turquie, les mes- 
sagers et laquais usent de ces sucres ainsy en leurs bouches, 
quand ils vont par pays à faire grande diligence, pour pa- 
reille raison. Notez aussy que de chascun trois mets en fut 



1. Mtilitr, néflier. 

2. falt'maillc ou pàrmaille, jeu de mail. 

faict essaj debvant eux, comme Ton fait debvant les roys 
et princes. (Quel essaj !) Venansdoncques aux mains, pour 
abréger mon conte, Mahiot amassa du sable dont le camp 
estoit semé, et en jetta aux jeux et visage de Jacotin, et, 
en mesme instant, luy donna encor un vilain coup de son 
baston sur le front, dont il en fit playe et sang; mais Ja- 
cotin, qui estoit plus puissant que l'autre, poursuivit si 
bravement sa battaille qu'il abbat Mahiot par terre, bouche 
contre bas; et aussy tost luy sauta sus et luy creva les 
yeux, et puis luy donna un si grand coup de son baston 
qu'il l'assomma et le mit soudain hors de la lice (il use de 
ce mot pour dire hors du camp], et puis fut' condamné 
par les juges à estre mené au gibet, et là pendu. Ainsy fut 
ce combat, qu'on verra plus au long escrit dans les Me« 
moires dudict messire Ollivier. 

Nous lisons dans les Annales de France* que, du temps 
du roy Charles VI, le seigneur de Carrouges, par arrest de 
la cour de parlement de Paris, à faute de preuves du 
crime, combattit en camp clos un gentilhomme nommé 
Le Gris, pour l'honneur de sa femme , que ledict Le Gris 
avoit forcée en son absence, luy estant allé outre-mer en 
Terre-Saincte. La dame estant venue à l'espectacle du 
combat dans un chariot, le roy l'en fit descendre, l'en ju- 
geant indigne, puisqu'elle estoit criminelle (grande pitié 
pourtant!) jusqu'à la preuve de son innocence, et la fit 
monter sur un eschaffaut, attendant la miséricorde de Dieu 
et la faveur des armes, qui luy furent, et à l'un et à l'autre. 



1 . Cest Mahiot qui fut condamné. 

2. V. Froissart, année i386. 

si secourables que le sieur de Carrouges vainquit son en- 
nemy et luy fit le tout confesser; et aussy tost le fit 
pendre à une potence qui estoit là dressée, et la dame ab- 
soute et fort glorifiée. J'ay veu ce combat représenté dans 
une vieille tapisserie tendue dans la chambre du roy à Bloys, 
des vieux meubles de leans; et, la première fois que je l'y 
vis, le roy Charles IX, qui estoit fort curieux de toutes 
choses, la contemploit et se faisoit expliquer Thistoire. 
Leurs armes estoient : qu'ils estoient couverts tout le corps, 
et, pour les offensives, avoient des masses^ ny plus ny 
moins que celles que portent les cent gentilshommes, qu'on 
nomme becs de corbin ', et une forte courte espée en façon 
de grand dague, qui couloit le long de la cuisse. 



Nous lisons dans les Histoires tragiques de Banduel^ que 
le seigneur de Mandozze, ayant combattu vaillamment pour 
l'honneur de la belle duchesse de Savoye, en fit de mesmes 
au comte de Pancallier, qui l'avoit accusée malheureuse- 
ment, et luy fit pastir la peine qu'il avoit préparée à la 
pauvre duchesse avant qu'entrer dans le camp : car la 
potence et le feu y estoient dressés pour l'y mettre, sans 
sa juste cause, et la bonne espée dudit Mandozze ; lequel, 
ayant fait confesser à son ennemy sa meschanceté, le fit 
mourir comme il avoit mérité. L'histoire en est très-belle, 
et peu y en a-t-il semblables à elle. 



1 . On appelait ainsi ces gentilshommes à cause d'une hache qu'ils 
portaient, et dont le fer avait la forme d*un bec de corbin ou faucon, 

2. Bandello, sixième histoire. 

Il se lit aussy, du tems du roy Louys le Bègue, que 
i<* Ingelgerius, comte de Gastinois, une nuict estant couché 

avecques sa femme, trespassa auprès d'elle, qui ne s'en 
; j apperceut aucunement, jusques au matin qu'elle le trouva 

tout mort auprès d'elle ; c'est à sçavoir : si fît aussy tost 
appeller tous les gentilshommes, chevalliers, dames et da- 
moiselles, pour leur monstrer à tous ce piteux espectacle, 
dont elle en fit un très-grand deuil. Il y eut un gentilhomme 
du lignage du comte, qui s'appelloit Contran, qui en ac- 
i I cusa la comtesse et de la mort et d'adultère, et qu'elle 

s'estoit mesfaicte en maryage envers son mary, et que, pour 
mieux maintenir et à son ayse sa vie lubricque, elle avoit 
meurtry son seigneur. De ce desbat fut adverty le roy 
Louys le Bègue, qui devant luy fît venir la comtesse et 
Contran, car il aymoit fort le comte trespassé. Leurs rai- 
sons ouyes, tant de l'un que de l'autre, et qui negissoient' 
guieres bien en preuves apparentes, Contran jetta son gage 
contre la dame ou autre qui voudroit sa querelle soustenir. 
La dame faisoit serment solemnel que l'accusation estoit 
fausse. Messire Contran, ne se contentant de cela, offrit 
en champ de battaille contre tout homme son dire soustenir, 
et prouver par son corps qu'ainsy estoit. Si fut la matière 
assez longuement desbattue des barons par plusieurs rai- 
sons alléguées d'un costè et d'autre ; mais enfin fut déclaré 
(eu esgard à la coustume observée en France), puisque 
l'accusateur vouloit par battaille prouver son dire et jetter 
son gage, que la dame se devoit pareillement deffendre 
par un champion qui le combat pour elle entreprît. De 

1 . Gissoitnt, gisaient, c'est-à-dire consistaient. 

ceste sentence ladicte dame fut fort estonnëe ; laquelle, re- 
gardant beaucoup de ses parens, amjs et gentilshommes 
de la maison piteusement, n'en trouva aucun qui s'offrist, 
non qu'ils doubtassent de sa juste querelle, mais ils redoub- 
toient de la vaillance et force dudit Contran ; mauvais et 
poltrons parens estoient. Par cas, se trouva en ceste as- 
semblée Ingelgerius, comte d'Anjou, jeune prince qui 
n'avoit encore atteint seize ans, lequel ladicte comtesse 
avoit tenu sur les saincts fons de baptesme, et \uy avoit 
donné le nom propre de son mary, et par ainsj estoit son 
filleul. Luy, voyant sa marraine à si mauvais point reduicte, 
il vint se présenter pour la deffendre, et se jetter à genoux 
devant le roy pour accepter le combat et gage de Contran 
pour la querelle de sa marraine (quelle bonté de filleul, et 
à propos, et quelle vertu de baptesme I) et aussy-tost contre- 
jetta son gage à Contran, qui le recueillit et le prit : car 
telle estoit la coustume, que celuy qui appelloit jettoit un 
gand pour gage, et l'appelle le levoit; et si quelquesfois 
tous deux bailloient le gage ; et s'appelloit gage de bataille 
(comme, devant le roy Charles V, firent Jehan de Cuis- 
telles de Haynaut et Pierre de Bournezel, qui leva le gage 
jette par Tautre). Le roy en voulut divertir ledict comte 
Ingelgerius tout ce qu'il put, en luy usant ces propres mots 
dits en l'histoire : a Mon fils, jeunesse et peu d'advis font 
aucunes fois à ceux dedans lesquels se logent entreprendre 
si hautes choses que puis après ils succombent soubs le 
faix. Pour ce, pensez-y, et que vous estes un peu trop 
jeune pour combattre un tel chevallier comme Contran. 
D'autre part, vous commencez vos premières armes par un 
champ de battaille mortelle. Et pourtant, mon fils, pensez 
mieux à vos affaires. » 

Nonobstant ceste belle remonstrance, le petit comte 
tout courageux persista en son dire et sa resolution, dont 
toute la cour avoit pitié de luy, disant que c'estoit grand 
dommage d'envoyer un tel et si bel enfant à la boucherie 
et à la mort. Qui fut bien ayse d'autre part? Ce fut la 
comtesse sa marraine, qui l'en remercia et festoya grande- 
ment, luy remonstrant le fort de son accusation, et de 
combattre hardiment, car c'estoit sur une vraye vérité et 
bon subject. Lendemain au matin, à heure de dix heures, 
la battaille fut assignée. Le comte, ayant salué et pris 
congé de sa marraine, et ayant ouy sa messe, se recom- 
mandant à Dieu, et ses aumosnes et offertes distribuées, et 
s'estant garni du victorieux signe de la croix, monta à 
cheval, et entra dans le champ de battaille, où il trouva 
son ennemy Contran tout prest de l'assaillir. La dame 
comtesse de Castinois fut mandée, et furent les serments 
accoustumés pris d'un costé et d'autre; puis les deux 
champions s'entrecoururent fort rudement. Contran at- 
teignit le jeune comte sur son escu, si qu'il le fauça tout 
outre, et le comte le frappa si impétueusement que ny escu 
ny harnois ne le purent empescher qu'il ne luy passast sa 
lance tout au travers du corps^ et l'abbatit de son cheval 
par terre. Lors le comte descendit et luy coupa la teste, 
laquelle il présenta au roy, qui l'accepta de bon cœur, et 
en fut tres-joyeux, comme s'il luy eust fait présent d'une 
cité. La comtesse fut soudain mise en pleine délivrance, 
laquelle humblement remercia le roy ; et puis vint devant 
tout le monde baiser et accoler de bon cœur son filleul, 
auquel, le lendemain, en recompense du tres-agreable ser- 
vice qu'il luy avoit fait, luy donna, par la volonté du roy, 
la seigneurie de Chasteau-Landon, et plusieurs beaux fiefs 

et chastellenies en Gasdnots, desquelles ledit comte 
lors en fit aa roj hommage ; et eCe vesqL.u re'igieafemest 
en jeosnes, prières, aomosnes et œnTres Tennemcs le reste 
de ses joars '. 

De ceste histoire, bien qoe Tije abrégée le p!as qae 
j'aj pa, se peut recoeillir et noter l'osance antique qu'il j 
avoit en France de ces combats et jetteoietts de g^»» et 
comment les cheTalIiers j estoient tecens qaind ï'^ ion- 
loîent accuser on dépendre par battaîlle de leurs corps, et 
mesmes pour la deffense de l'honneur et de b vie des 
dames ; et croj ^comme j'aj ouj dire à de gaSIans hommes, 
et que j'en aj Teu l'institution qui le porte ainsj^ ceste 
coustume avoir estée Tenue et introduicte par le roj Artus 
de la Grande-Bretagne, lequel, lorsqu'il fonda l'ordre des 
chevalliers de la Table-Ronde, parmj leurs p!ns belles in- 
stitutions et ordonnances, ils estoient tenus et estroictement 
liés de combattre pour les dames, et soustenir leurs vies, 
biens et honneurs, ainsj que nous en Tojons une infinité 
d'exemples dans nos vieux romans, entre lesquels le plus 
beau, si me semble, c'est de ce brave Renaud de Montau- 
ban, lorsqu'arrivant en Escosse, j envoyé par l'empereur 
Charlemaigne pour quérir secours, il délivra de mort et de 
feu la belle Genièvre, qui s'en alloit do tout perdue, et fit 
porter à son meschant accusateur la peine qu'il vonloit faire 
sentir à ceste belle créature : car de miséricorde il n'en 



I. « C'est à sçaToir si premièrement, oa après, elle ne laj fit 
quelque petite coortoisie de son corps, pour telle obligation de Tie et 
d'honnenr, qui ne se ponvoit rescompenser si bien par ceste donation 
de son bien conmie par un honneste amour et belle charité de sa 
chair. Et quel mal pour cela? Le refus en fnst esté par trop ingrat. > 
(Note de Brantôme.) 

falloit point parler : il falloit ou mourir sur le coup, ou se 
rendre; et, estant rendu, la condition en estoit encor pire 
que la mort : car l'ignominie en estoit plus grande ; et, 
outre, le vainqueur en pouvoit disposer comme il luy plai- 
soit, ou le tuer, ou le tenir prisonnier, ou s'en servir d'es- 
clave, ou le louer, ou le vendre, engager ou donner. 

Ainsj que j'en aj discouru dans le chapitre de la rejne 
Jehanne de Naples, et que le vénérable docteur Paris de 
Pueto, qui a gentiment escrit des duels', traitte que ceste 
belle et généreuse reyne, tenant un jour, entre ses plus 
grandes festes et magnificences, le bal ouvert dans la 
il ' grande salle de son chasteau de Gayette, elle prit, pour 

la mener danser, le seigneur Galeazzo de Mantoue, gen- 
tilhomme fort accomplj de ce temps ; et, la danse finie, 
il luy fit une grande révérence le genouil en terre, et, la 
remerciant tres-humblement de Thonneur qu'elle luy avoit 
faict, ne sçachanten quoy la recognoistre par aucun service 
condigne ^, luy fît vœu d'aller errant qui çà qui là parmy 
le monde, et tenter tous hasards et faicts chevalleureux, à 
toutes heures et rencontres de chevalliers errans, jusqu'à 
ce qu*il auroit vaincu et conquis par armes deux vaillans 
chevalliers, et les luy eust amenés à ses pieds pour luy en 
faire présent, et d'en disposer comme bon luy sembleroit. 
Telles courtoisies se rendoient le temps passé parmy les 
chevalliers envers les dames, selon l'usance des chevalliers 
errans. La fortune fut si grande pour ce gentilhomme que, 



1. De Dutllo it Ke militari. Ce livre, traduit en italien, a été im- 
primé à Venise, en iSai. 

2. Condigne, digne, en rapport avec l'honneur qui lui était fait. 

dans l'an, il fit et s'hasarda tant qu'il conquit en Bour- 
gongne, et en Bretaigne, et Angletterre, sa proje, et ac- 
complit son vœu envers la reyne, et amena ses prisonniers. 
Mais elle, tres-gentille, bonne et tres-courtoise (aussy 
estoit-elle pour lors la plus belle princesse du monde, et la 
meilleure, et estoit-elle aussy sortie du noble sang de 
France), ne voulut envers eux user d'aucun privilège cruel 
practiqué de ces temps envers eux, pour les retenir en vile 
et serve condition comme esclaves; mais les receut tres- 
humainement, leur fit une très-bonne chère, leur donna 
congé et liberté tout ensemble, les renvoya, avecques quel- 
ques presens encor; et s'en allèrent ainsy tres-contens 
d'avecques elle, grand mercy à sa bonté, beauté et géné- 
rosité : car elle en pouvoit faire comme il luy eust pieu. 
J'en fais ce conte mieux en sa vie. Voylà pourquoy ce doc- 
teur Paris a raison de louer ce traict et desapprouver celuy 
des chanoines de Sainct -Pierre de Rome. Sur ce ledict 
vénérable docteur Paris de Puteo se met à exalter (comme 
de raison) ceste généreuse reyne, pour ce beau traict, en 
déprimant et meslouant' fort celuy que firent lesdicts 
chanoines de Sainct-Pierre de Rome à l'endroit d'un pau- 
vre diable de chevallier, lequel ayant esté vaincu par un 
autre qui l'avoit voué pour pénitence et donné auxdicts 
messieurs les chanoines, l'acceptèrent de bon cœur, sans 
luy faire aucune grâce ny courtoisie libre, ains le menèrent 
et le contraignirent là, qu'il pouvoit aysement et librement 
sepourmener dans Teglise comme bon luy eust pieu, et de 
se présenter devant la porte, et d'adviser le monde de là 
en hors, mais l'outrepasser d'un pas seul, non, tant il estoit 

I. Mcilouant, blâmant, 

encor plus misérable ; et le gardèrent ainsy longtemps en 
cest estât certes pire que la mort. Vojlà pourquoy le véné- 
rable docteur a raison d'exalter ladicte reyne Jehanne et 
déprimer messieurs lesdicts chanoines. 

Bref, selon les lois lombardes et anciennes coustumes, 
les conditions des vaincus estoient fort viles, sordides et 
fort misérables. Si y en a-t-il eu pourtant de nos temps, 
ou de nos pères, de ces combattans à outrance, et vain- 
queurs, qui ont esté modestes, et qui en leurs victoires 
ont addoucy les rigueurs de leurs lois et dispositions de 
droits. 



Il se fit un gentil combat au siège de Florence, ordonné 
par ce grand capitaine le prince d*Orange (Paulo Jovio en 
fait le conte, mais non si gentiment comme je l'ay leu en 
un livre espaignol, et ouy raconter dans Florence autres- 
fois). Le siège y estant doncques, comme chascun sçait, 
plus par leurs divisions, partialités, que autres choses, il y 
I eut un combat représenté par quatre jeunes hommes flo- 

rentins : les deux estoient dans la ville, assiégés, et les 
deux autres assiegeans hors la ville, ainsy que coustumie- 
rement se voit en guerres civiles. Ceux de la ville furent 
ceux qui, de gayeté de cœur, ou d'animosité, ou despit, 
envoyèrent le cartel au camp du prince d'Orange, et luy 
fj! Il demandèrent le combat contre deux autres de leurs conci- 

toyens qui estoient en son armée. Soudain ils furent pris 
au mot par deux autres vaillans jeunes hommes de la ville, 
qui estoient hors pourtant; dont ce combat fut accordé et 
assigné par ledict prince au lendemain, avecques toutes 
seuretés et belles parolles données. Estant doncques tous 
quatre entrés dans Testaquade ou le camp , qui estoit en- 

vîronné d'une grosse corde, que les lansquenets gardoient, 
environnés tout au tour avecques leurs picques, les solem- 
nités et cerimonies y requises bien observées, n'ajans 
nulles armes defPensives, tous en pourpoinct , si non offen- 
sives, qui estoient espadas muy afîladas y agudas^j il 
pleut ainsj à la fortune de Mars de leur vouloir estre 
egalle à l'un et à l'autre party : car un de ceux de dedans 
fut vainqueur et l'autre vaincu; et de mesmes ceux de de- 
hors, après avoir chascun fort et tres-vaillamment com- 
battu, et d'un hardj courage, sans oublier rien du debvoir 
de hardys combattans, dont, entre autres, il y en eut un 
de ceux de dedans qui vint à estre blessé à mort ; et , ren- 
dant force sang, qui le debilitoit beaucoup, celuj de de- 
hors luy dit alors qu'il se rendist; l'autre, n'en pouvant 
plus, et abhorrant ce mot pourtant de se rendre à son en- 
nemy, luy respondit seulement et advisement, pour mieux 
garantir son honneur : a Je me rends à monsieur le prince.» 
Soudain son ennemy luy réplique : a II n'y a point icy 
autre prince que moy, et je n'y cognoîs point dans ce 
camp aucun que moy; et faut que tu le croyes, et qu'il 
n'y a nulle grandeur et authorité icy que mon espée. Par 
quoy, rends-toy à moy, et non à d'autre. » Sur ces pa- 
rolles, l'autre, tumbant en terre, donna signal qu'il estoit 
vaincu, non par faute de courage, mais par desastre de la 
guerre. Toutesfois, l'ennemy fut honneste, et se sépara 
ainsy, la victoire egalle en perte et en bien. 

Telle brave response firent ces deux braves cousins es- 
paignols (desquels j'en parle ailleurs) à Scipion TAffricain, 
en Espaigne, lesquels, tous deux contendans à une mesme 

I • Épées bien affilées et aiguës. 

seigneurie que tous deux disoieut leur appartenir, concer- 
tèrent ensemble de la débattre par les armes, et entrer en 
camp. Et, ainsj que Scipion (tout courtois et bon qu'il 
estoit) leur pensa remonstrer qu'estant si proches il valloit 
mieux s'en remettre à des arbitres et juges, sans en venir 
là : « Non, non, luj respondirent- ils, en cela nous ne 
voulons recognoistre autres dieux ni autres juges que le 
dieu Mars et nos espées. » 

Or, d'autant que ce combat de ces Florantins est signalé, 
j'ay bien voulu mettre leurs noms, tant des vaincus que 
des vainqueurs : car et les uns et les autres sont dignes à 
louer. De ceux de dedans, l'un se nommoit Dante Cas- 
tellan, et contre luy combattoit, par ceux de dehors, Ber- 
tinello Ballandin, qui combattoient d''un costé du camp; 
de l'autre costé combattoit le compaignon de Dante, du 
dedans, Ludovico Martellj, contre son adversaire Juan 
Bombin. Pour fin, Dante vainquit Bertinello, et, sans 
disposer en rigueur de sa personne , le laissa là , et s'alla 
asseoir; ne luy estant loisible d'ayder à son compaignon 
(ce qui est à noter), il s'assit fort bien pour veoir le jeu 
et pour se reposer. Cependant le prince (par la permission 
du vainqueur) fit jetter hors du camp le jeune Bertinello, 
et commanda le faire panser. Ludovico Martelly combattit 
Juan Bombin, lequel il mit à tel poinct qu'il luy tint les 
propos que j'ay dict de se rendre; mais Bombin, faisant sa 
response précédente, fut vaincu, et pourtant gracieusement 
traicté de son victorieux, sans le faire passer soubs les lois 
rigoureuses des Lombards pour ces duels. Ce combat fut 
beau et gallant, et qui le voudra considérer sur aucunes 
particularités n'en fera pas mal son proffit. 

Lorsque M. de Nemours, Gaston de Fojs, lientenant 
de roy en Italie , estoît à Ferrare , il j eut deux braies et 
gallans capitaines espaignols, lesquels, par le grand renom 
de la valeur, grandeur et gentillesse, pmdhommie et vertu 
qu'ils avoient sentj de ce brave prince , ajans une grande 
querelle ensemble, s'adviserent et s'accordèrent de luj 
demander le camp : ce qu'il leur accorda fort librement et 
courtoisement , pour le grand honneur qui luj en redon* 
doit', l'ajant préféré aux Espaignols à luj grands adver- 
saires, et à force potentats d'Italie, voire à leur roy Ferdi- 
nand. Le jour estant assigné, les deux combattans ne fail- 
lirent à y comparoir avecques leurs parens et amis, parrains, 
confidans, et toutes solemnités faictes. Madame la duchesse 
de Ferrare ^ s'j voulut trouver, laquelle pour lors estoit 
des plus belles et accomplies princesses de la chrestienté, 
fust pour le corps que pour l'esprit, qui parioit force belles 
langues. Aussy M. de Nemours, pour sa perfection, en 
estoit espris un peu beaucoup, et en portoit ses couleurs 
gris et noir, comme dit le conte, et une faveur qu'il por- 
toit sur soy le jour de la bataille de Ravenne. Le combat 
ayant esté donc entrepris et vaillamment exécuté, l'un des 
deux combattans vint à estre si fort blessé que, le sang luy 
coulant en grande abondance, luy vint à faillir, et, pour 
ce, tumber à terre. Son ennemy le pressa aussy tost de se 
rendre, l'espée à la gorge. Sur quoy madame la duchesse, 
qui estoit aussy bonne et courtoise comme belle et ver- 
tueuse, touchée de pitié, pria à joinctes mains M. de Ne- 



I. Redondoit, résuluit. 

3. Lucrèce Borgia, femme d'Alphonse d*Este, duc de Ferrare. 

mours qu'il fist despartir le combat ^ et que l'autre ne 
poursuivist point son ennemj jusqu'à la mort. Mais M. de 
Nemours respondit à cela: « Madame, vous ne doublez 
point combien je vous suis serviteur, et qu'il n'y a chose 
au monde que je ne voulusse faire pour vous rendre marque 
tres-asseurée de ma volonté; mais en cecy je n'y puis 
rien ; et ne puis nullement offenser la loy du combat , ni 
honnestement prier le vainqueur contre la raison, ny luy 
oster ce qui est sien par l'hasard de la vie. » 

Toutesfois , ce faict se termina par une gentille inven- 
tion , car son parrain s'advança et dit : « Segnor Azevedo 
(car ainsy s'appelloit l'un des combattans, et l'autre le ca- 
pitaine Saincte Croix)^ je cognois bien au cœur du capi- 
taine Saincte-Croix qu'il mourroit plutostque de se rendre; 
mais, voyant qu'il n'y a point de moyen en son faict, je 
me rends pour luy. » Et ainsy demeura victorieux Aze- 
vedo, et en rendit grâces à Dieu, et fut emporté du camp 
avec grandes resjouyssances, pompes et magnificences; et 
fut soudain pansé Saincte-Croix , et estanché le sang de sa 
playe, et ses gens remportèrent avec ses armes, lesquelles 
Azevedo, s'estant oublié dés le camp de les emporter avec 
luy, envoya demander (comme à luy appartenantes) pour 
s'en triumpher; mais on ne les voulut rendre; dont les 
plaintes en estant venues à M. de Nemours et M. de 
Ferrare par M. de Bayard, qui en avoit esté le mareschal 
de camp, luy fît donner commission d'aller dire à Saincte- 
Croix qu'il eust à les rendre ; que s'il y contredisoit , que 
M. de Nemours le feroit rapporter dans le camp, où luy 
seroit la playe descousue, et le mettroit-on en la mesme 

I • C'est-à-dire : séparer les combattants. 

sorte et mesme estât que son ennemy l'avoit laissé quand 
son parrain s'estoit rendu pour luy. Quoy voyant Saincte- 
Croix, qu'il estoit forcé par les lois du combat de le faire, 
et qu'il n'en pouvoit plus, les rendit à M. de Bayard, qui 
les rendit au vainqueur, ainsy que la raison le vouloit. Il 
est vray qu'il y a des gens pointilleux qui pourroîent arguer 
là-dessus : car, puisqu'il avoit laissé les armes dans le camp, 
fust ou par oubly ou par ignorance de son debvoir, ou 
pour autre subject qui s'allegueroit bien là-dessus meshuy, 
il n'estoit plus receu de droit de redemander ne retirer ce 
qu'il avoit baissé en place. Je m'en rapporte au dire des 
grands capitaines; et, quant à moy, je penserois en faire 
là-dessus un discours plein d'argumens et raisons, et qui 
seroit beau. 

A ce que conte l'histoire, le capitaine Saincte-Croix eut 
un tel coup sur la cuisse qu'il en eut tout le haut coupé jus- 
qu'à l'os, dont en saillit aussy tost si grande abondance de 
sang qu'ainsy qu'il cuyda marcher pour se venger, iltumba. 
Quoy voyant , Azevedo luy dit : a Rends-toy, Saincte- 
Croix , ou je te tueray. » Mais il ne luy respondit rien, 
ains se mit sur le cul, tenant son espée au poing et faisant 
des exclamations, délibéré plutost mourir que de se rendre. 
Alors Azevedo luy dit : « Leve-toi , Sainte-Croix , car je 
ne te frapperay jamais ainsy. » Aussy il y faisoit dange- 
reux, dit le conte, comme à un homme désespéré et de 
grand cœur. Puis il se releva et marcha deux pas, et tumba 
pour la seconde fois quasy le visage contre terre, et eut 
Azevedo l'espée levée une fois pour luy couper la teste : 
ce qu'il eust bien faict s'il eust voulu, mais il retira son 
coup; et, pour tout cela, ne se voulut jamais rendre; et 
ce fut lors que la duchesse pria M. de Nemours pour luy, 

car il n'eo pouvoit plus; et, s'il eust demeuré guieres 
plus, ainsy perdant son sang, il estoit mort, demeurant 
sans remède. 

Ceste invention du parrain fut tres-gentille. Toutesfois, 
Ton y peut là-dessus disputer beaucoup de beaux traicts, 
à sçavoir si le parrain se pouvoit rendre pour son filleul, 
et s'il n'y alloit point de l'honneur du filleul , et pour au- 
tres choses, que je laisse aux plus gentils et habiles duel- 
listes à débattre et décider cela. Cest Azevedo fut fort 
honnoré des François, et mené en triomphe avecques trom- 
pettes et clairons au logis de M. de Nemours, qui le fes- 
toya avecques grand honneur, qu'il recognut pourtant 
tres-mal despuis , à ce que dit le conte , qui luy fut une 
grande lascheté. Il n'en dit le subject, mais est à présumer 
qu'il porta les armes contre M. de Nemours après, et se 
banda formellement contre les François. 

Azevedo estoit l'assaillant, et avoit son parrain Federic 
de Bozollo, de la maison de Gonzague, et, ne sachant de 
quelles armes avoit à combattre, s'estoit garny de tout ce 
qui luy estoit nécessaire en homme d'armes, à la genette >, 
et à pied, et en toutes les sortes qu'il pouvoit imaginer 
qu'on sceust et deust combattre. Peu après, Azevedo s'es- 
tant entré dans le camp, le prieur de Messine vint porter 
deux secrettes > et deux rapières bien tranchantes (j*useray 
ainsy de ces mots du temps passé pour suivre le texte, et 
mieux observer et honnorer l'antiquité), et deux poignards, 



1. Aller à cheval à la genette, c'est-à-dire avec des ëtriers trës 
courts, parce que c'est ainsi qu'on montait les genêts, espèce de cheval 
espagnol de petite taille. 

a. Secrette, une sorte de casque : teereta, pot de fer à mettre sur 
la tête. 

lesquels il présenta au seigneur Azevedo pour choisir, et 
qu'il prist ce qui luj estoit besoing; et, ce faict, se mit 
Saincte-Croix dans le camp. Tous deux se jetterent à ge- 
noux pour faire leurs prières à Dieu. Après furent tastés 
par leurs parrains, sçavoir s'ils avoient nulles armes nj 
charmes soubs leurs vestemens et sur eux. Ce faict , chas- 
cun vuida le camp, qu'il n'j demeura que les deux com- 
battans, les deux parrains et le bon capitaine Bayard, qui, 
par M. de Nemours et le duc de Ferrare, et pour plus 
rhonnorer, et aussy qu'il n'y avoit homme qui s'entendist 
mieux à ces affaires, fut ordonné maistre et garde du camp. 
Le herault commença à faire son cry, tel qu'on a accous- 
tumé faire en tel cas, que nul ne fist signe, crachast, tous- 
sast, fist autres choses dont nul desdicts combattans pust 
estre advisé. Ce faict, marchèrent l'un contre l'autre. Aze- 
vedo prit son poignard en une main, et sa rapière en 
l'autre ; mais Saincte-Croix mit son poignard au fourreau, 
et tint seulement sa rapière. Il ne faut doubler si le com- 
bat devoit estre mortel, car ils n'avoient nulles armes pour 
se couvrir. Par quoy, après plusieurs coups tirés, arriva ce 
qui a esté dict. 

Par ainsy le combat fut finy, lequel certes fut beau et 
signallé, et auquel, et en celuy des quatre Florentins, 
se doibvent plusieurs choses observer. L'une, comme j'ay 
dict , c'est la reddition du pafrain pour le filleul , et si elle 
porte coup, laquelle certainement le peut porter grand, 
si l'on doit prendre au pied de l'escriture les lois des Lom- 
bards sur ce faict, ainsy que j'ay ouy dire à beaucoup de 
gallans hommes et capitaines , à la sentence desquels je 
m'en rapporte mieux qu'à mon advis, pour estre plus suf- 
fisans cent fois que moy. L'autre chose qui est à noter est 

3 

les courtoisies que ces gallans hommes combattans s* usè- 
rent les uns aux autres, ne se privilegeans nullement des 
lois rigoureuses 'permises en ces faicts , et se contentans 
seulement de la reddition, et non de la vie, ny de la certi- 
tude et autres conditions viles et ignominieuses qu'ils leur 
pou voient imposer; et certes Âzevedo fut encor plus cour- 
tois que tous. Il est bien vraj qu'il y en a aucuns qui, 
voyans leurs ennemys de grand cœur et désespérés , crai- 
gnent de les poursuivre chaudement : car n'est chose 
qu'on doit autant craindre qu'une personne blessée à la 
mort, car vous la voyez faire des efforts et des violences, 
et se lancer contre son ennemy comme lyon enragé. Voilà 
pourquoy les plus advisés et fins s'en tiennent loin , et ne 
les approchent voluntiers, de peur de leur dernière rage 
et vaillance, ainsy que fit le seigneur de Jarnac à feu M. de 
La Chastaigneraye, mon oncle , qu'il ne voulut approcher 
de prés lorsqu'il luy eut donné le coup de jarret : car il le 
cognoissoit de longue main pour un des plus vaillans et 
déterminés hommes du monde ^ et qui ne faudroit d'exer- 
cer sa dernière furie determinément , ainsy qu'il se lança 
sur luy par deux fois ; ce que craignant , l'autre temporisa 
tousjours, et eut loisir d'attendre que le roy eust jette le 
baston. La troisiesme chose qui est à noter est les mots 
que dit le Florantin à l'autre : qu'il ne recognoissoit aucun 
prince dans le camp que luy; et ce que dit M. de Nemours 
à madame la duchesse^ s' excusant qu'il n'avoit là aucune 
puissance sur le vainqueur, ainsy qu'il est vray, selon les 
anciens articles de la loi du duel. 

Mais il y a eu despuis des roys, princes et seigneurs, 
souverains et leurs généraux , qui , voyans les abus et les 

cruautés en cela par trop grandes, lorsqu'ils ont accordé 
les camps, se sont réservé des puissances et auctorités 
pour en disposer comme bon leur sembleroit , et comme 
grands juges et souverains magistrats; ainsy que fit le roy 
François au combat de Sarsay et Vegiers ', qui fut faict à 
Moulins au retour du camp de Piedmont : car, ne voulant 
voir le dernier hasard de la fortune en ce combat, jetta le 
baston, et en décida, ainsy que le conte en est bien escrit 
dans les Mémoires de M. du Bellay, lequel je me passe- 
ray de le transcrire icy, puisqu'il est très-bien et à plein 
escrit dans ce livre; et Tay ouy ainsy raconter à feu mon- 
sieur le connestable dans Moulins, et en ce lieu mesme, 
dont il s'en debvoit bien souvenir, car ce fut là, et lorsqu'il 
fut faict connestable, et le disoit-il; de mesme façon jetta- 
t-il aussy le baston à Fontainebleau pour le combat de 
Juillien Romero^ et de l'autre Espaignol, plus certes parce 
qu'il voyoit qu'ils ne faisoient rien qui vaille , si-non badi- 
ner de paroUes, de gestes et de desmarches, que pour 
autre subject, comme j'ay ouy dire à ceux qui y estoient. 

Le roy Henry son fils en fit de mesme au combat de 
M. de La Chastaigneraye , jetta de mesme le baston, mais 
trop tard. Et ce jettement de baston, que Leurs Majestés 
tenoient en la main et le tiroient, portoit telle loy en soy 



1. Helyon de Barbanson, sieur de Sarzay, et François de Saint- 
Julian, sieur de Venyers. 

2. Julien Romero, capitaine espagnol, après avoir servi François I^', 
se mit à la solde de l'évêque de Liège, et fut fait prisonnier lors de 
la prise de Dinant par les Français, en i554. Il s'était autrefois, sui- 
vant de Thou, battu en duel à Fontainebleau, en présence de Fran- 
çois I^', contre un autre Espagnol. Il mourut à Crémone en 1578, 
étant premier mestre de camp général de l'armée espagnole. 

si rigoureuse qu'aussy tost qu'il estoit tiré il ne falloit sur 
la vie que pas un des deux combattans passast plus outre, 
ains qu'il cessast et retirast aussy tost son coup, quand 
bien il l'auroit tout prest de le faire; et puis soudain les 
juges, mareschaux et gardes du camp survenoient, qui 
separoient le tout. 

Monsieur le grand maistre de Chaumont, lieutenant du 
roy en Testât de Miian, accorda un combat à deux Espai- 
gnols aussy à Parme , qui luy en avoient requis. L'un se 
nommoit le seigneur Peralte, qui autresfois avoit esté au 
service du roy de France, et fut tué d'un coup de faucon 
(je parle à l'antique) au camp de La Fosse, ainsy que le 
seigneur Jehan Jacques' chassoit l'armée du pape; et l'au- 
tre Espaignol s'appelloit le capitaine Aldano. Leur combat 
fut à cheval à la genette et à la rapière, et le poignard 
(ainsy parloit-on alors), et chascun trois dards à la main. 
Le parrain de Peralte fut un autre Espaignol, et celuy 
d'Aldano fut le gentil capitaine Molard. Il avoit tant neigé 
que leur combat se fit en la place de Parme, où on l'avoit 
relevée, et n'y ayant autres barrières que de neige. Chas- 
cun des deux combattans fit très-bien son debvoir; et en- 
fin le seigneur de Chaumont, qui avoit donné le camp et 
en estoit juge, les fit sortir en pareil honneur. 

Voyià comment aucuns roys, princes et juges de camps 
se sont attribué ces prééminences et auctorités, pour mieux 
en addoucir les rigueurs, et ne les faire venir à leurs extre- 

I. Le maréchal de Trivulce. Brantôme fait sans doute allusion à la 
défaite des troupes de Jules II devant Bologne, en 1 5 1 1 . 

mités. Aussy avoient-ils raisoo : car cela ne sent point son 
prince ny son seigneur chrestien, d'aller paistre et saouler 
ses yeux humains d'un espectacle de telles cruautés inhu- 
maines jusqu'à l'extrémité : car le lyon, le plus fier et cruel 
des animaux, quand il a vaincu et porté par terre son en- 
nemy, le laisse là et s'en va. 

Parmy les faicts mémorables de M. de Bayard, il se 
parle d'un beau combat de tuy, qu'il fit au royaume de 
Naples, contre un gallant capitaine espaignol, qui se nom- 
moit don Alonzo de Soto Maior, lequel, ayant esté pri- 
sonnier de guerre de M. de Bayard, et en ayant pris 
quelque mescontentement, publiant qu'il l'avoit tres-mal 
traicté, et non en cavallier qu'il debvoit estre (c'estoit 
pourtant contre raison qu'il disoit cela, car au monde il 
n'y eut plus courtois que M. de Bayard); par quoy luy, 
bien ennuyé des propos qu'en tenoit i' Espaignol, l'envoya 
desfier de sa personne à la sienne en camp clos; ce que 
l'autre accepta^ fust à pied, fust à cheval, et brava fort, et 
qu'il ne se desdiroit oncques de ce qu'il avoit dict de luy. 
Le jour doncques assigné estant venu, M. de La Palisse, 
accompaigné de deux cens gentilshommes, emmena M. de 
Bayard, son champion, monté sur un beau coursier habillé 
de blanc, par humilité, dit le conte, pensant combattre en 
cest estât; mais don Alonzo, à qui appartenoit l'élection 
des armes, dit qu'il vouloit combattre à pied, tant parce 
qu'il n'estoit, faignoit-il, si adroict à cheval que M. de 
Bayard, que ce jour-là c'estoit son accès de fiebvre quarte, 
qu'il avoit gardé deux ans, et parce, en estant plus foible, 
en pensoit avoir meilleur marché. M. de La Palisse et 
autres ses confidans luy conseilloient, pour l'amour de sa 

3. 

fîebvre, s'excuser et combattre à' cheval; mais M. de 
Bayard, tout plein de courage, et qui jamais n'en refusa 
homme, n'y voulut point contredire, ny faire nulle diffi- 
culté ny dispute, et se résout combattre à pied ; ce qui 
estonna don Alonzo, pensant que son ennemy n'y condes- 
cendist jamais; mais il n'estoit plus temps de s'en desdire, 
car la becace en estoit bridée, comme l'on dit. Le camp 
avoit esté dressé seulement de quelques grosses pierres 
mises l'une sur l'autre. M. de Bayard se mit à l'un des 
bouts du camp, accompaigné de plusieurs bons et vaillans 
capitaines, comme de MM. de La Palisse, d'Orose, d'Im- 
bercourt, de Fonterrailles, du baron de Beard et autres, 
qui tous prioient pour leur combattant. Don Alonzo se mit 
à l'autre bout, accompaigné du marquis de Licide, de don 
Diego de Quignonnes, lieutenant du grand capitan Gon- 
zallo Hernando ', don Pedro de Balde, et don Francisque 
d'Altemire; et puis envoya à M. de Bayard les armes, qui 
estoient un estoc et un poignard, eux armés de gorgerin 
et secrette. M. de Bayard ne s'amusa point à autrement 
choisir. Son parrain estoit un Belarbre, qui estoit son 
compaignon ancien d'armes, et pour la garde du camp 
M. de La Palisse, qui très-bien s'entendoit en ces choses 
là. De l'EspaignoI, et pour sa garde du camp, don Fran- 
cisque d'Altemire, Tous deux en tel estât, entrés dans le 
camp, chascun se mit à genoux pour prier Dieu; mais 
M. de Bayard se coucha de son long pour baiser la terre, 
et, en se levant, fit le signe de la croix, puis marcha droict 
à son ennemy, aussi asseuré comme s'il fust esté dans un 
palais à danser parmy les dames, ainsy que dit le conte. 



I. Gonsalve de Cordoue. 

Don ÂlonzOy de son costé, ne se monstra pas anssj ' 
tonné, et vînt droict à son ennemj, et loj demanda : Senor 
Bayardo, que me quereis ^ Ml Inj répondit : c Je veux 
deffendre mon honneur » ; et, sans plus de parolles, s'ap- 
procherent et se ruèrent tous deux chaque un merveilleux 
coup d'estoc, dont de celuj de M. de Bajard fut un peu 
blessé don Alonzo au visage en coulant; si se ruèrent 
plusieurs coups sans autrement s'attaindre. M. de Bayard 
cognut la ruse de son ennemy, qui, incontinent ses coups 
rués, se couvroit le visage, de sorte qu'il ne lui pouvoit 
porter dommage, et, pour ce, s'advisa d'une finesse : c'est, 
aînsy que don Alonzo leva le bras pour ruer un coup, 
M. de Bayard leva aussy tost le sien, mais il tint l'estoc en 
l'air sans jetter son coup, et, comme asseuré, quand celuy 
de son ennemy fut passé, et il put choisir à descouvert, 
luy va donner un si merveilleux coup dans la gorge que, 
nonobstant la bonté du gorgerin, l'estoc entra dans la 
gorge quatre bons doigts, de sorte qu'il ne put le retirer. 
I^on Alonzo, se sentant frappé à mort, laissa son estoc et 
saisit au corps M. de Bayard, qui le prit aussi comme par 
manière de lutte ; et se pourmenerent si bien que tous deux 
tumberent à terre l'un prés de l'autre. Mais M. de Bayard, 
diligent et soudain, prit son poignard et le mit dans les 
nazeaux de son ennemy, en luy escriant : a Rendez-vous, 
Seigneur Alonzo, ou vous estes mort. » Mais il n'avoit 
garde de parler, car desjà estoit trespassé. Alors son par- 
rain, don Diego de Quignonnes, commença à dire : Sthor 
^yardo, es muerto ; vencido habeis 3 ; ce qui fut trouvé 



1. Pas aussy, pas non plus. 

a . m Seigneur Bayard, que demandez-vous de moi ? » 

3. « Seigneur Bayard, il est mort; vous avez vaincu. » 

incontinent, car plus ne remua pied ny main. Qui fut bien 
desplaisant, ce fut le bon chevallier Bayard : car, s^il eust 
eu cent mille escus, il les eust voulu avoir donnés et qu'il 
Teust pu vaincre vif. Ce neantmoins, en recognoissant la 
grâce que Dieu luy avoit faicte, se mit à genoux, le re- 
merciant tres-humblement, puis baisa trois fois la terre. 
Après tira son ennemy hors du camp, et dit à son parrain : 
« Seigneur don Diego, en ay-je assez faict ? » Lequel 
respondit piteusement : « Harto y dtmasiado, senor Bayardo, 
por la honra de Espana '. — Vous sçavez, dit le chevallier 
Bayard, qu'il est à moy à faire du corps à ma volonté ; 
toutesfois je vous le rends ; et vrayement je voudrois, mon 
honneur sauve, qu'il fust autrement. » Bref, les Espaignols 
emportèrent le champion en lamentables pleurs; et les 
François emmenèrent le leur en joie, avecques trompettes 
et clairons, jusques en la garnison de M. de La Palisse, 
où, avant que faire autre chose, le bon chevallier alla à 
l'église remercier Nostre Seigneur ; et puis après tous 
firent grande joye, non sans louer grandement M. de 
Bayard, lequel, non des François seulement, mais des Es- 
paignols fut estimé, par tout le royaume de Naples, l'un 
des accomplis gentilshommes qu'il en fust point. 

Or, en ce combat il y a plusieurs choses à noter. L'une, 
la courtoisie que fit M. de Bayard, de rendre le corps; 
lequel (comme il dit, et qui est à noter, selon comme nous 
en avons dict cy-dessus) estoit en sa libérale et plenicre 
puissance et disposition d'en faire ce qu'il luy plairoit. 
Faut noter aussy comme il sortit le corps hors du camp, 
sans le laisser là, observant en cela quelque peu la loy ri« 

I. a Assez et trop, seigneur Bayard, pour l'honneur de l'Espagne. • 

goureuse. II le pouvoit bien laisser là dans le camp, es- 
tendu mort, et se contentant de cela, et le donner au 
parrain, plustost que le traisner par un bras ou une jambe 
ignominieusement, comme un tronc mort ou un chien, 
jusques hors du camp. Mais en cela M. de Bayard, ou il 
le faisoit pour plus grande ostentation de victoire, ou pos- 
sible qu'il n'estoit pas assez assouvy de la vengeance, ou 
pour monstrer qu'il n'estoit point ignorant des lois du com- 
bat, qu'on luy eust pu inculper s'il ne les eustainsy observées. 
Tant d'autres raisons se peuvent là-dessus alléguer qu'on 
n'y sauroit fournir. Je m'en rapporte aux grands cavalliers 
et capitaines, en dire là-dessus leur opinion mieux que je ne 
sçaurois jamais dire. Une autre chose est aussy fort à noter 
et à discourir, à sçavoir si M. de Bajard eust pu bonne- 
ment, avec son humeur, refuser le combat le jour qu'il 
comparut, puisque c'estoit son jour de fiebvre quarte, et 
qu'il n'estoit nullement en estât de combattre. Certes, qui 
veut peser et balancer justement les lois rigoureuses de ces 
combats, il n'y a nulle excuse, quand une fois le jour du 
camp est assigné, si ce n'estoit qu'il fust attaint de maladie 
extresme, à la mort, dans un lit; encor faudroit-il qu'il 
fust visité fort exquisement < des médecins experts et chi- 
rurgiens, voire mesmes des confidans; mais, pour une 
fiebvre quarte, l'excuse n'estoit nullement valable. Aussy 
M. de Bayard ne l'allégua nullement. Bien est vray que, 
si quelques jours avant son combat il fust allé à la guerre, 
et qu'il y fust esté blessé à la mort, ou cassé un bras, une 
jambe, ou qu'il eust esté faict impotent de son corps en 
ceste expédition, ou faict prisonnier de guerre, bref, s'il 

I. Exquisement, soigneusement, attentivement. 



34 DISCOURS 

fust intervenu un si grand accident, dont il s'en peut nom- 
brer une grande quantité, auxquels le diable mesme ne 
sçauroit fournir, pour cela M. de Bayard, ny tout autre 
en cas pareil, ne sçauroit estre vaincu ny tumber en des- 
honneur; mais, pour ce petit accident de fiebvre, il ne le 
debvoit refuser, comme il ne fit, et ne le voulut guieres 
débattre. Âussy son ennemy, le pensant bien prendre au 
pied levé de son advantage, renvoya bien loing les raisons 
de M. de La Palisse et autres, ses confidans et parrains, 
n'estant pas si sot de donner l'advantage à son ennemy, 
puisqu'il avoit le choix des armes ; et, le voyant foible et 
débile, ne voulut combattre à cheval pour l'advantager sur 
luy, mais à beau pied, se sentant mieux prévalu et sa 
partie mieux faicte : ce qui advint autrement. Mais pour- 
tant faut avoir esgard, sur cest exemple, de n'eslargir aucun 
point de courtoisie ny le moins du monde à son ennemy, 
tant qu'il a les armes au poing, jusqu'à ce qu'on le void 
soubs soy et à ses pieds. 

Je m'asseure que plusieurs capitaines et cavalliers seront 
de mon opinion en cela, ne la tenant pas pourtant de moy 
toute, mais de plus grands que moy. Et voylà'pourquoy 
feu mon oncle de La Chastaigneraye fit une grande faute, et 
ses confidans et parrains, qu'à luy appartenant l'eslection 
des armes de juste droit, librement et volontairement, la 
laissa aller au seigneur de Jarnac, son ennemy ; mais il se 
sentoit si brave, vaillant et courageux, mesprisant son en- 
nemy, qu'il luy voulut tout céder sans nul contredit. Tou- 
tesfois le malheur de Mars luy fut tel quMl y perdit la vie, 
non pas l'honneur, ainsy que dit M. de Montluc en son 
livre, luy qui avoit tant aymé feu mondict oncle, et que 

mesines(je ne luyferay point de tort de dire cela, ainsy que 
j'ay sceu, tant des miens que d'autres gentilshommes), feu 
mondict oncle avoit aydé à le pousser et faire valloir beau- 
coup à la cour et bien cognoistre ses vaillantises, encore 
qu'il dise que M°^e d'Estampes, belle-sœur de M. de Jar- 
nac, luy fust contraire parce qu'il estoit amy et grand confi- 
dant de feu mon oncle ; mais pas maille pour cela, car il ' le 
fît autant aymer et cognoistre à la cour, qui estoit toute à la 
disposition de mondict feu oncle, et mesmes après la mort 
du roy François; aussy qu'à tout y a commencement, et les 
nouveaux venus sont tousjours faicts cognus par les vieux 
là où ils vont. Dadvantage, en ce temps on eust eu beau à 
estre vaillant, et faire autant de braves exploicts de guerre 
comme un Caesar, si l'on n'estoit cognu à la cour, ou quel-< 
qu'un ne le poussast, c'estoit peu de sa fortune; ainsy 
mesmes que de mon temps j'ay veu de mes propres yeux 
plusieurs braves capitaines avoir faict le diable à la guerre^ 
et venir à la cour, s'ils n'estoient advancés et poussés pat 
quelque courtisan, ma foy ! ce n'estoit rien d'eux. 

Je ne pense point faire de tort à M. de Montluc, de 
dire que feu mon oncle ne luy a point nuy en son temps, 
mais beaucoup servy : car j'ay veu de petits courtisans faire 
de bons offices à des grands, tant de guerre qu'autres, que 
pour un seul rapport qu'ils faisoient, ou une petite sollici- 
tation, en moins d'un rien les voyià sur le haut de la for- 
tune, jusqu'à estre aucuns chevalliers de l'Ordre. Ceux qui 
ont veu nos cours de France seront de mon advis. Voylà 
pourquoy je ne pense point faire de tort à M. de Mont- 
luc de dire que, nonobstant ses longs services, vaillances et 

I. //, c*est M. de La Chastaigneraie. 

hauts faicts, il eut besoing des faveurs, supports et bons 
offices de ses amis : car mesmes je Tay veu en ses plus 
grands advancemens d'estats et de charges autant affamé et 
nécessiteux de faveur qu'un autre, pour les charités que j'ay 
veu moy-mesme et ouy à la cour luj prester. Vojlà pour- 
quoy je m'estonne encor un coup que luy, ayant trouvé 
un si bon et franc amy que feu mon oncle à la cour, et tel 
qu'il estoit tres-favory du roy et de monsieur le Dauphin 
ses maistres, et de tous les plus grands, ne debvoit, après 
sa mort, avoir passé ce mot d'avoir perdu l'honneur : car nul 
ne le perd en ce jeu, s'il ne se rend comme un poltron pour 
sauver sa vie ; mais il ne se rendit jamais, disant tousjours: 
Tuez-moy; et fit-il bien plus : car, ainsy qu'on lepansoit, de 
despit s'arracha ses emplastres, et rendit ses playes plus gran- 
des qu'elles n'estoient, par ses mains, ses doigts et ses ongles, 
contre la force et le gré de tous ceux qui le tenoient et de 
ses chirurgiens. Feu M. de Guise (dict lors M. d'Aumalle), 
son parrain, fît faire son tombeau tel et digne de la valeur 
de son filleul, qui dit autrement que M. de Montluc. Il est 
à la mode antique romaine, en latin, que je ne mettray icy 
selon son original, pour fuyr une longueur, mais selon sa 
version. 

AUX MANES PIES DE FRANÇOIS DE VIVONNE 
CHEVALLIER FRANÇOIS TRES -VALEUREUX 

Passant, afin que lu ne sois le seul passant sans avoir re- 
gardé, la larme à l'ail, et d'un regret religieux, le deuil d'un 
roy et de tout un royaume envers François de Vivonne, l'un 
des premiers chevalliers d*une des premières familles de France, 
sçache que, favorisé des heureux auspices et veuils de Henry II, 

roy de France tres-auguste, mais pourtant par fortune ad" 
vtne, il combattit armé en un combat singulier, qui, sans 
armes, n'eust cédé à son ennemy. Ah! quel malheur et quel 
sort misérable des humains, et indigne vicissitude des choses ^ 
que celluy qu'on prétend avoir esté vaincu Vayt esté tout armé, 
que desarmé il estoit invincible, Vempeschement des armes et 
l*art l'ont ainsy voulu. Je te conjure doncques, par les dieux 
et par les hommes, toy passant et natif de la France, que tu 
ne dédies à une ingrate oubliance, par un je ne sçay quel 
petit combat legier, la mémoire de tant de beaux faicis d*ar^ 
mes dont autres fois ce valeureux chevallier, luy vivant^ en a 
donné tant de preuves pour le service de son roy et du bien 
public. Si que les bien-faicts ne s'oublient pour si peu de 
chose, ny pour un tel desastre. Et, afin que tu ne croyes pas 
pour chose feinte et fabuleuse ce que je t'en dicte, un grand 
prince lorrain et françois, et très-excellent chevallier, gran* 
dément triste et fasché d'un tel advenement inopiné, a dédié 
ce tumbeau aux mérites de ce brave et vaillant chevalier poi- 
tevin. Voyez, vivez, et adieu, 

m 

Pour parier de cest empeschement d'armes et en esclait'» 
circe qu'en dit ce tumbeau, il faut sçavoir que M. de La 
Chastaigneraye fut de son temps l'un des plus forts et 
adroicts gentilshommes de France en toutes armes et façons; 
et, pour la lutte, il n'y avoit aussy si bon lutteur bre- 
ton, ou autre fust-il, qu'il ne portast par terre : car, outre 
sa force, il y avoit une grande adresse. Il estoit de 
moyenne taille, et de la belle, fort nerveux et peu charnu. 

Le seigneur de Jarnac et luy s'estoient fort souvent es- 
prouvés du temps qu'ils estoient compaignons d'armes et de 
cour, bien qu'il fust plus haut et grand que mondict 

oncle de deux grands doigts, et plus vieux de dix ans : car 
mon oncle n'avoit que vingt-huit ans lorsqu'il mourut. 
M. de Jarnac donc, craignant qu'on ne vinst aux prises, y 
pourveut fort bien par Tadvis et invention (que prouva le 
capitaine Caize, Italien, qui luiapprenoit à tirer des armes 
pour ce combat) d'un certain brassard tout d'une venue, 
qui ne plioit nullement, ains faisoit tenir le bras gauche du 
bouclier tendu et roide comme un pau ' : ce qui fut un grand 
desadvantage pour mondict oncle, d'autant que de son 
bras droict de l'espée il estoit aucunement estropié, au 
moins peu remis encor, à cause d'une grande harquebusade 
qu'il avoit receue à l'assaut de Conys en Piedmond, y estant 
allé des premiers, car il estoit à tout, lorsqu'il fut assiégé 
par l'amiral d'Annebaut. 

Voylà donc mondict oncle ainsy empesché et gesné de 
ses deux bras, comme vous voyez; en quoy M. d'Aumalle, 
son parrain, et messieurs ses confidans, eurent très-grand 
tort de ne desbattre point ce brassard gesnant et empes- 
chant ainsy son bras, puisqu'il avoit esté dict expressément 
par les cartels de combattre avecques armes usitées parmy 
gentilshommes, ce qui n'a jamais esté veu ny practiqué parmy 
gentilshommes, ny nos gendarmes, capitaines et soldats, de 
telle sorte; et debvoient ces messieurs rejetter ceste forme 
d'armure comme fausse monnoye, descriée et point de 
mise; et ne falloit passer plus outre, ains les contester par 
vives et bonnes raison . 

Mais ces messieurs s'excusèrent, et remirent le tout sur 
Tardeur du courage de mondict oncle, qui vouloit com- 
battre en quelque façon que ce fust, et s'opiniastra à rece- 

voir tout ce qu'on lui presentoit, et fust-il chaud comme 
feu; en quoy ils eurent encor tort, car, comme non- 
seulement parrain et confidans, mais comme vrays curateurs 
de sa personne, ne le debvoient hasarder ainsy mal à pro- 
pos, et ne le laisser aller à son opinion et son ardent cou- 
rage, ains le debvoient contraindre et réduire à la leur et 
à la raison. Ceste faute ne se sçauroît aucunement excuser; 
et ne sçache guieres jeune homme, pour si peu d'armes 
qu'il eust practiqué, qu'il n'eust desbattu cela jusqu^à la 
mort. L'on disoit aussy que ledict parrain et confidans se 
laissèrent aller un peu trop à la sentence des juges du 
camp; ce qu'ils debvoient contre eux contendre ' aussy opi- 
niastrement que l'on fait contre nos juges de justice quand 
ils donnent quelque mauvaise sentence contre tout droict, 
veu aussy que ces juges du camp estoient bien ayses de 
voir la mort de mondict oncle. Je n'en diray point les rai- 
sons : Tenvye faict beaucoup de choses. 

De plus, le roy mesme, pour qui mon oncle en partie 
combattoît (le discours en est trop long), debvoit avoir là 
dessus donné sa sentence, et en corriger les juges, puisqu'il 
aymoit et favorisoit tant mon oncle ; mais, ce coup, il n'eut 
pas la tenue bonne sur ce point. Dieu est juste juge du 
tout. Aussy tous deux sont morts en combat singulier, 
ainsy que j'en parle en la vie du roy. Tant y a que, si 
mondict oncle ne fust esté ainsy gesné par telles armes. 
Ton eust veu autre forme de combat, et possible autre issue. 
Encor cest empeschement d'armes n'engarda pas le sei- 
gneur de Jarnac qu'il ne donnast deux dagues, l'une fort 
longue, pendante sur la cuisse, et l'autre courte, fichée 

I. Contendre, contester, débattre. 

dans la bottine, et tout pour Tapprehension de la prise, et 
en prit autant pour luy. Il n'en faut plus parler, le destin 
en avoit jette son sort. 

De discourir de la forme du combat, je n'y touche 
point, car tel parler et souvenir m*est par trop odieux. 
Telle fortune de combat fut si inopinée et inespérée de 
plusieurs personnes de la France qu'en beaucoup d'en- 
droits, deux mois après, n'en purent jamais croire la mort 
de mondict oncle ; mesmes en Piedmont il y eut deux sol- 
dats signallés qui s'assignèrent le combat, et combattirent 
sur ce subject, que l'un le disoit mort, l'autre non, affir- 
mant qu'il n'estoit pas possible qu'un si brave et vaillant 
homme eust finy ses jours de ceste façon. Quelle humeur 
brave de ce soldat ! Tous deux sur cefaict en demeurèrent 
fort blessés, sans que le dieu Mars eust esgard qui avoit 
tort ou droit. Telle est son humeur quelquefois en plu- 
sieurs autres et pareils combats. 

Pour venir encor à ce qu'en a dict M. de Montluc, si 
ne puis-je croire pourtant que ledict M. de Montluc aye 
franchy ces mots, veu qu'en ce aussy luy ay ouy dire de 
mondict oncle force bien, comme de raison, et le tant 
louer et exalter sur tous les vaillans hommes du monde. 
A luy (estant généreux) ne fust esté séant de detracter de 
son pareil. De plus, mondict oncle le prit pour un de ses 
quatre confidans, et le mit au rang de M. d'Estampes, de 
M. de Sansac et du seigneur Aurelio Fregose : c'estoit 
beaucoup; mais je croy que quelque mal habile de cor- 
recteur ou animé' d'imprimeur ont adjousté à la lettre, 
lesquels je donne au diable, avecques leurs impostures, 

I . Animé, passionné, malintentionné. 

menteries et animosités, et sottises, et imprimeries. Bien 
estvray que souvent M. de Montluc m'a dict que la gloire 
ravoit faict perdre, et la trop grande outre-cuydance qu*il 
avoit de son vaillant cœur, et son adresse et valeur, et le 
mépris grand qu'il faisoit de son ennemy : car d'autresfois 
ils s'estoient veus, cognus aux guerres, et tasté leurs forces, 
et sçavoient quelles estoient, et ce qu'ils sçavoient faire; 
ce qui le perdit, car, par telle si grande fiance et presump- 
lion de soy, il eut peu de soucy aussy d'implorer son Dieu 
et Tappeller à son ayde; et mesmes le jour de son combat 
passa légèrement par l'église et la messe ; si bien que, con- 
viant ce jour ses amis et amies à se trouver à la veue du com- 
bat, il leur disoit ces propos : « Je vous convie un tel jour à 
mes nopces. » Ah ! quelles nopces ! Au lieu que l'autre, 
longtemps avant, ne faisoit autre chose que hanter les 
églises, les monastères, les couvens, faire prier pour luy et 
se recommander à Dieu, faire ses pasques ordinairement, et 
sur-tout le jour du combat, après avoir ouy la messe très- 
dévotement. Despuis il s'en désista bien, pour accomplir 
le proverbe : Passaio il pericolo, gabbato il sanio ^, car il se 
fil huguenot très-ferme. Sur quoy le susdict M. de San- 
sac, grand capitaine en son temps, lequel, quelquesfois se 
mettant en ses rêveries et discours de guerre, et mesmes 
sur les chevalliers errans de la Table-Ronde, il disoit en 
jurant et blasphémant, aussy bien que si ce fust esté une 
chose fort sérieuse et de grande conséquence, parlant des 
vaillances de Tristan et de Lancellot du Lac, que Tristan 
estoit cent fois plus vaillant et courageux que Lancellot, 
parce que, quand il fallut se combattre, Tristan, se fiant en 

I. Le danger passé, l'on se moque du saint. 

sa seule valeur, n'emprunta aucune seule defTense ny assis- 
tance de Dieu, si-non de son bon cœur, son espée et va- 
leur; mais Lancelot ne faisoit que se recommander à Dieu 
et le prier, dont c'estoit grand signe qu'il n'avoit pas bonne 
opinion ny fiance de luy, et qu'il avoit peur, et pour ce 
appelloit Dieu à son ayde pour combattre pour luy. Si 
est-ce qu'il n'y a que de se recommander à ce grand Dieu 
et avoir en luy sa seule fiance, et non ailleurs. De mesmes 
en disoit-il de feu mon oncle et du seigneur de Jarnac, 
et en faisoit pareille comparaison. Je me suis un peu extra- 
vagué en ce discours; mais le pardon m'en doit estre faict, 
puisque la cause me touche. 

Pour retourner donc à nos premières erres, je dis que 
quelquesfois on fait des courtoisies aux ennemys vaincus, 
pour plusieurs raisons qui seroient trop longues à desduire, 
dont je m'en remets aux gallans hommes qui ont veu et en 
ont discouru ; mais je feray ce conte. Au voyage que fit feu 
M. de Guyse le grand en Italie et au royaume de Naples', 
il se fit, prés de Rome, à Monte-Rotondo, un combat en- 
tre un capitaine italien (estant au service du roy pourtant) 
et un capitaine gascon, nommé le capitaine Prouillan. Le 
subject de leur querelle estoit grand : car Prouillan avoit 
dict que tous les Italiens estoient bougres (c'estoît trop). 
Le capitaine italien, qui estoit un bon et brave capitaine, 
et qui avoit une fort belle façon à mon gré, de belle et 
haute taille, maigre et sec, et noiraut, voulut purger ceux 
de sa nation de ce vice par combat de son corps à Tautre, 
et le desfia en camp clos par un cartel. Pour lors, toute 

l'armée estoit campée et logée à Monte-Rotondo, où le 
camp estoit assigné. M. de Pienne (gentil cavallier s'il en 
fut oncques, et qui avoit lors deux compaignies de gens 
de pied soubs M. de Nemours, couronnel de l'infanterie) 
fut parrain de Prouillan, et croy que Paulo Jordan estoit 
celuy de l'Italien. Estant entrés dans le camp, solemnités 
toutes faictes, la fortune voulut que l'Italien donna un 
grand vilain coup d'espée sur le jarret de Prouillan, qui 
tumba par terre sans se pouvoir plus relever; et luy, usant 
de courtoisie, en rabillant de parolles ce qu'il ' avoit dict 
pour l'honneur de la nation, il se contenta, et ne le pour- 
suivit jusqu'à la mort comme il eust pu; et, ayant pris les 
armes de son ennemy, sortit hors du camp; et, avecques 
son parrain, confidens et amis, monte dans un coche, et, 
les armes de son ennemy portées devant en signe de triom- 
phe, s'en alla à Rome, et y entra avecques grande resjouis- 
sance et applaudissement des siens, et grand cry qu'un 
chascun faisoit : Victoria ! Victoria ! honor dclapatria salva^. 
Monsieur le mareschal de Biron, qui estoit lors en ceste 
armée, commandant à deux cents chevaux-legers, s'en 
pourra bien ressouvenir, et qu'il y eut un peu de risée : 
car un seul combat, et particulier, ne peut rabiller l'hon- 
neur de tout un gênerai 3 par les lois du duel. Ayant après 
entré dans l'église, et faict ses prières et rendu grâces à 
son Dieu, se retira fort loué et honnoré de ceux de sa na- 
tion, pour l'obligation qu'elle luy debvoit. Prouillan se fit 
panser, mais non si bien que je ne l'aye veu despuis fort 



1. Il, c'est-à-dire l'Italien. 

2. « Victoire ! victoire ! l'honneur de la patrie est sauf. » 

3. Tout un gênerai, c'est-à-dire tout un peuple. 

boiteux et mal dispos de sa jambe. Il avoit esté en son 
temps un fort bravasche soldat à la gasconne; mais, à ce 
coup, la braveté luy passa. Le capitaine italien fut fort 
estimé de la courtoisie qu'il luy avoit faicte de luy remettre 
la vie; mais d'aucuns disent qu'il le fit pour une considé- 
ration, craignant que, s'il usoit ou abusoit de la victoire, 
et par une cruelle mort ou autre ignominie, qu'il n'esmeust 
les soldats françois qui estoient tous là assemblés, et qu'ils 
ne se mutinassent contre luy, et à luy-même ne luy don- 
nassent la mort qu'il eust donnée à l'autre. Comme de vray, 
aucuns en murmuroicntj voire qu'ils estoient fort faschés 
d'avoir veu celuy de leur nation ainsy vaincu par l'Italien, 
et n'y eust eu guieres à faire qu'ils n'eussent faict des foux. 
Voilà pourquoy cest Italien fut fort sage et advisé de 
ne passer point par trop bors les bornes de sa victoire; si 
que possible, s'il eust esté en un lieu plus asseuré pour luy, 
ne sçait-on ce qu'il eust faict. Enfin, en tels cas, il fait bon 
estre tousjours bien considéré'. 

J'ay ouy dire à M. le mareschal de Vieilleville, grand 
amy et compaignon de mondict oncle (aussy disoit-on à la 
cour : 

Chastaigneraye, Vieuville et Bourdillon 
Sont les trois grands compaignons}, 

que, si M. de Jarnac ne se fust gouverné modestement 
après son combat, comme il fît, et qu'il eust voulu trium- 
pher le moins du monde à la mode ancienne observée en ces 

I. Considéré, prudent; le contraire d*inconsidéré qu'on emploie 
encore aujourd'hui. 

choses là, qu'il s'en fust esmeu un grand esclandre : car ili 
bransloient la plus part (et mesmes aucuns jeunes hommes 
de la trouppe de mondict oncle), pour franchir la lice et 
sauter dans le camp, et y faire une rumeur et sédition bien 
estrange, qui se pouvoit faire aysement : car la bande de 
mondict oncle montoit à cinq cens gentilshommes, tous 
esleus de la cour de France, tous vestus de ses couleurs, 
blanc et incarnat, qui estoient assez bastans > non-seule- 
ment pour desfaire la trouppe dudict seigneur de Jarnac, et 
luy avecques elle, qui ne pouvoit monter qu'à cent gentils- 
hommes habillés de ses couleurs blanc et noir, mais de 
fausser les gardes du camp, les juges, voire tout le reste de 
la cour ensemble. Si elle eust voulu bransler, et si 
M. d'Aumalle eust faict le moindre semblant du monde, 
la partie estoit jouée avecques beaucoup de sang : 
car tous ces braves gens et déterminés estoient déses- 
pérés du desastre et de la mort prochaine de leur vail- 
lant champion et compaignon; comme, de vray, le 
despit et le desespoir en estoit extresme. Ha I que si de ce 
temps là la noblesse françoise fust esté aussy bien apprise 
et experte aux esmeutes et séditions comme elle l'a esté 
despuis les premières guerres, il ne faut doubler que ces 
braves gentilshommes, sans aucun respect ny signal de 
M. d'Aumalle, n'eussent joué la partie toute entière. Ne 
faut non plus doubter aussy que, si telle occasion se fust 
présentée despuis à feu M. de Guyse, son fils, tué à Bloys 
sur le poinct de ses hautes entreprises et grandes ambitions, 
qu'il ne l'eust prise par le poil, et n'eust faict mener si bien 
les mains que la renommée en eust voilé par tout le 

I. Ba$tant, suffisants. 

Moy estant à Rome, durant le sede vacante du pape 
Paul IV, dit Caraffe, qui dura trois mois', je vis faire plu- 
sieurs combats en camp clos, entre autres un de deux braves 
soldats romains qui avoient >sté pourtant bons amis. Leurs 
armes deffensives estoient un morion en teste, et des man- 
ches de maille assez longues et advantageuses par le de- 
vant ; les offensives estoient d'une bonne espée et dague ; 
leurs gardes de Tun et de l'autre furent fort basses et ser- 
rées, le corps par conséquent fort bas et pressé, afin qu'ils 
s'aydassent un peu de la maille du devant qui tenoit les 
manches pour garder le corps; et de faict, ils s'en cou- 
vroient fort bien l'un et l'autre, d'autant que lesdictes 
mailles n'estoient pas trop affinées^, mais assez longues et 
advantageuses ; qui fut cause que ny l'un ny l'autre n'advi- 
serent guieres au corps, mais aux cuysses, dont il y en eut 
un qui donna à l'autre une grande estocquade dans la 
cuysse, et luy fit une large ouverture, et jetta force sang. 
L'autre, se sentant ainsy blessé, tire d\ine grande furie une 
grande estocquade et deux grands extramassons coup sur 
coup à la cuysse de l'autre, sans pourtant que rien por- 
tast ; mais encore fut-il si malheureux qu'en ruant ses 
grands coups, et l'autre en les parant, la dague luy es- 
chappa, et ne luy resta que l'espée seule; et, se sentant en 
tel estât, il tint fort bonne contenance et bonne garde; 
puis d'un visage asseuré il dit à son ennemy : ce Encor que 
je ne sois qu'à demy armé, n'ayant ma dague, je te mon- 
treray que je suis homme de bien et d'honneur. » L'autre 

luj respondît . € Il te seirira, car j'aj bien résolu de ne te 
la laisser point prendre, nj de te faire aucun advantage nj 
courtoisie. » Cependant le blessé, s'aCToiblissant de son sang 
respandu, encor qu'il fist ce qu'il pouvoit, ne put rien gat- 
gner sur Tautre, qui estoit rusé, et qui toujours tempori- 
soit ; et, le voyant chancelier, ores deçà, ores deli, ne le 
voulut poursuivre jusqu'à la mort. Il luj dit fort courtoise- 
ment : f A ceste heure je te veux traicter non en ennemy, 
mais en amj d'armes et d'ancienneté. » Sur quoj les 
parrains ad visèrent soudain de les séparer, et arrester la fin 
du combat, dont peu de temps après furent reconciliés et 
rendus amis mieux que jamais. 

J'en vis un autre peu après, de deux soldats corses, qui 
entrèrent en camp. Ils estoient couverts d'un jacque, ou che- 
mise de maille sans manches, et ce jacque sur leur che- 
mise simple sans pourpoinct, encore quMl fist assez froid, 
carc'estoit en automne, sur sa fin. En la teste ils avoient un 
morion; et, au bout du devant du morion, il y avoit en- 
châssée et antée une courte dague bien tranchante et bien 
pointue; et ce avoit esté faict en considération de celuy 
qui choisissoit et donnoit les armes, d'autant qu'il se sen- 
toit plus foible que l'autre, et craignoit la prise et la lutte, 
à laquelle l'autre estoit adroit et fort; et puis ils n'avoient 
qu'une espée seulement. Estans entrés dans le camp so- 
lenellement, ils se tirèrent plusieurs coups sans se blesser; 
quoy voyant, le plus fort et le bon lutteur vint aux mains 
et aux prises, et porta son ennemy aussy tost par terre, 
sans que l'autre le desprist jamais, ny desemparast, le plus 
foible pourtant dessous; mais le malheur fut pour le plus 
fort que tumbant il se rompit un bras; ce qui fut fort 

5 



5o DISCOURS 

heureux au plus foible. Estans donc ainsy par terre, ce fut 
à eux de s'ayder de la poincte de leurs dagues qui estoient 
antées au morion, et s'en entre-donnerent tant parmy le 
visage, dans le cou et aux bras, que tous demeurèrent ou- 
trés des playes, et n'en pouvoient plus; et je vous peux bien 
asseurer qu'ils combattirent tous deux en braves soldats, et 
quasyen enragés et vrays Corses; laquelle nation certes a 
renom des plus courageuses et braves de l'Italie, sans faire 
tort aux autres. Enfin les parrains les séparèrent en si misé- 
rable et piteux estât, sans emporter rien l'un de l'autre, soit 
en valeur, soit en honneur, soit en advantage ny courtoi- 
sie. Toutesfois, il y en eut un qui mourut au bout d'un 
mois, dont son compaignon en cuyda mourir de tristesse 
et ennuy : car ils s'estoient pardonnes et reconciliés, pen- 
sans tous deux mourir, ayans estes paravant grands amys. 

Voylà comment vont les volontés et fortunes des person- 
nes en combats. J'alleguerois une infinité d'exemples pa- 
reils aux precedens sur les courtoisies et discourtoisies, ri- 
gueurs, cruautés, et sur les douceurs et clémences advenues 
en ces* combats et duels; mais je n'aurois jamais faict. Je 
me contenteray pour ce coup de ceux que j'ay allégués, 
pour parler un peu d'aucuns abus que j'ay veu remar- 
quer, qui se font, se commettent et arrivent en ces com- 
bats. L'un des grands est : sur les fascheuses peines et dan- 
gers à faire desfier ses ennemys, leur envoyer les cartels, 
les subterfuges que l'on fait pour ne les recepvoir, les 
manifestes qu'il faut faire publier; mais ce n'est pas tout : 
les grandes despenses qui s'y font, et principallement quand 
l'ennemy mande à l'autre de faire provision de toutes sor- 
tes d'armes dont il se peut adviser; et quelquefois, et 

bien souvent, ne touchera point ny ne parlera de celles 
dont il ;le voudra combattre; ainsi que fit le seigneur de 
Jarnac à feu M. de La Chastaigneray, mon oncle, auquel il 
manda par un de ses cartels de faire provision de plus de 
trente sortes d'armes, tant de pied que de cheval, jusqu'à 
nommer les chevaux, comme coursiers, chevaux d'^Espaigne, 
turcs, barbes, roussins, courtaux harnachés, les uns à la ge- 
nette, les autres à la mantouane, comme Ton disoit alors, 
les autres à grandes selles d'armes, et grandes bardes et 
selles rases; et le tout se faisoit tant pour surprendre 
son ennemy que pour le mettre en despense excessive et luy 
faire d'autant consumer et diminuer de son bien ; de sorte 
que, si mondict oncle n'eust eu des moyens de soy et ne 
fust esté assisté de ceux de son roy, son bon maistre, 
qui luy en fournit, et de ses amis, il eust succombé soubs 
le faix, ce qui certes estoit un grand abus. Aussy dit mon 
oncle, lorsque ce cartel luy fut porté : « Jarnac veut com- 
battre mon esprit et ma bourse. » 

Lorsque nous allasmes au siège de Malthe^, je vis un fort 
honneste gentilhomme, et gentil chevallier italien, qui por- 
toit le nom de Farneze. M. d'Aymard me le présenta, qui 
Tavoit cognu autresfois fort familièrement; et, discourant 
avecques luy, il me conta que, par une querelle qu'il avoit 
eue contre un autre, et pour venir au combat avecques luy, 
qui le fuyoit tant qu'il pouvoit par ruses, subterfuges, et 
despenses, et brouilleries et cavillations^, il luy avoit faict 

despendre tout son bien, qui montoit à cent mille escus 
une fois vaillant, si bien qu'il ne lui estoit pas resté deux 
cents escus de tout ce qu'il avoit, ayant esté contrainct, 
pour obvier à la pauvreté, d'aller prendre la croix à Malthe, 
et se faire chevallier en l'âge de quarante ans, pour avoir 
au moins de quoy se pourveoir, et avoir sa vie assignée 
pour la fin de ses vieux jours. 

Je vous laisse à penser s'il n'y a pas là de l'abus et de la 
grande misère. Car, combien que vous reparez vostre hon- 
neur et sauvez vostre vie, vous l'achevez après avecques 
une grande pauvreté et indigence; et toutesfois ces lois 
duellistes permettent tout cela. 

Un autre abus y avoit-il, que ceux qui avoient un juste 
sujet de querelle, et qu'on les faisoit jurer avant entrer au 
camp, pensoient estre aussy tost vainqueurs, voire s'en 
asseuroient-ils du tout, mesmes que leurs confesseurs, par- 
rains et confidans leur en respondoient tout à fait, comme 
si Dieu leur en eust donné une patiente < et, ne regardant 
point à d'autres fautes passées, et que Dieu en garde la 
punition à ce coup là, pour plus grande, despiteuse et 
exemplaire. L'on a tant veu d'exemples de cela, dont j'en 
dirois deux (mais je ne veux rien nommer), qui autant les 
uns que les autres, tant assaillans que defTendans, tant 
vainqueurs que vaincus, avoient mauvaise querelle. 

J'ay ouy raconter à Rome autresfois de deux gentils- 
hommes romains, qui, s'estans ainsy desfiés en combat sur 

I . Pattente, lettre patente. 

quelque subject qui n*estoit pas beau ny honneste, celuy 
qui estoit taché du vice dont il accusoit l'autre, qui en 
estoit innocent, fut vainqueur, et contraignit son ennemy 
de le déclarer homme de bien et d'honneur. 

En cela ce sont des secrets de Dieu, lequel dispose de 
sa justice dans son équité et miséricorde, comme il luy 
piaist. Bien est vray qu'il a esté tousjours fort coustumier de 
favoriser en ces combats les bons droits, ainsy qu'il fit en ces 
precedens que j'ay allégué cy-dessus et plusieurs autres. Voy- 
làpourquoy le sieur deCaronges se voulut enquérir curieu- 
sement de sa femme, et en sa conscience, sur sa juste ou in- 
juste cause. Le seigneur de Mandozze en fit de mesmes à 
l'endroit de ceste belle duchesse de Savoye, de laquelle, 
pour en tirer mieux les vers du nez (comme on dit) et la 
pleine vérité, il s'habilla en cordelier, et la voulut ouyr en 
confession. Ce que les plus gentils présument que, si en 
sa confession il eust sceu et tiré d'elle quelque faute de 
crime, il n^eust jamais entrepris le combat, où il alla beau- 
coup plus asseurement. 

Ce brave seigneur et vaillant chevallier, Renaud de 
Montauban, ne fit pas ainsi à l'endroit de la belle Genevre, 
fille au roy d'Ecosse: car, fust à droit ou à tort, se jetta à 
travers les armes pour la deffendre; car aussy bien l'eust-il 
deffendue et combattu pour elle, de s'estre laissée aller 
entre les bras de son amy, comme si elle se fust contenue 
(ce dit-il). Voyià en quoy il mérite double louange. Aussy 
tout gallant cavallier doit soustenir l'honneur des dames, 
soit qu'elles l'ayent offensé et forfaict, soit que non. J'en- 
tends si c'est forfaicture et offense à une belle, gentille et 

5. 

honneste dame, d'aymer bien son serviteur amant et luy 
donner la vie. Et voyià le devoir du cavallier à l'endroit 
des dames, ainsy que j'en ai plusieurs veu de mon temps, 
et à la cour, et ailleurs, soustenir et deffendre l'honneur 
de leurs dames et par parolles et par leurs espées, encor 
qu'elles fussent les plus grandes putains du monde, et 
qu'ils les eussent cognues telles, et les autres contre les- 
quels ils se battoient. Et s'ils eussent 'faict autrement on 
les eust tenus pour vrays poltrons et indignes de l'amour 
de leurs dames : car, pour en parler sainement, toute dame, 
quelque grande putain qu'elle soit^ veutparoistre tousjours 
dame de bien et d'honneur. J'en parle ailleurs dans mes 
livres que j'ay faict des dames. 

Il y en a aucuns qui ores qu'ils ne combattent pour ce 
subject des dames, et qui, se fiansen leurs braves courages 
et bonnes espées, prennent des querelles de gayeté de 
cœur, ou bien sur un meschant droit et grande injustice; 
mais bien souvent aussy sur ceste mauvaise querelle sont 
abattus : non pourtant que la dame bien souvent en soit 
villipendée, car l'on attribue le tout à Dieu ou bien au sort 
des armes, comme j'en alleguerois force exemples si je 
voulois. 

J'ay leu autresfois en ce grand historiographe Paule 
iEmille, qui a si bien escrit nostre histoire de France, que 
Robert d'Artois, brave et vaillant capitaine de ce temps là 
s'il en fut oncques (ce fut celuy qui, ayant quitté le party 
françois, prit celuy de l'Anglois^ dont il fut cause de tant 
de maux, meurtres et pertes qui arrivèrent en France du 

temps du roy Phîlippes de Vallois et du roy Jehan), celuy- 
là doncques, voulant prétendre quelque droit à la comté 
de Flandres, produisit quelques titres faux, et que luy- 
mesme avoit faict falcifîer ; et les produisant devant le roy >, 
le roy, qui estoit bon prince, et son bon parent et amy, 
luy remonstra qu'il ne les debvoit plus produire, et qu'il y 
alloil de son honneur, car ils estoient faux. Robert, qui 
estoit haut à la main au possible, encor qu'il sceust bien 
sa fausseté, mais se fiant par trop en sa vaillance et sa 
bonne lance, n'eut point de honte de respondre au roy 
que ces instrumens et titres estoient très-bons et point 
faux, et qu'il le combattroit de sa personne à la sienne en 
champ clos, et luy maintiendroit la vérité. C'estoit trop 
arrogamment parlé à un roy duquel il estoit vassal. Le roy, 
qui fut sage, ne luy sonna grands mots là-dessus; mais, 
maschant sa colère, ne luy porta oncques puis de bien ny 
d'amytié, ny l'autre non plus au roy. Et voylà d'où sor- 
tirent leurs grandes animosités, et divorces, et maux pour 
eux et pour la France. 

Je vous laisse doncques à penser si ce Robert d'Artois 
se soucioit guieres de juste querelle, puis que, si librement 
et avecques si grande injustice, il vouloit entrer en camp. 
Il avoit bien opinion que Dieu eust faict autant pour luy 
en son injustice comme en sa bonne cause, si ce n'estoit 
qu'estant entré dans le camp, il eust voulu faire comme 
j'ay ouy raconter en Italie d'un combattant italien, lequel, 
estant entré dans le camp avecques très-mauvaise cause, 
il en eut remords de conscience, et, songeant en soy comme 
il pourroit la rabiller, il advisa de son mauvais droict en 

1. Le roi Philippe VI. 

faire un bon; et ayant affronté son ennemy, et estant à 
tirer leur coup, il fit semblant d* avoir peur et de fuyr et 
tourner dos. Son ennemy, le poursuivant, luy dit en son 
langage : « Ah! poltron, tu fuys. » L'autre soudain tourne 
teste, et luy dit : « Tu en as menty. A ceste heure ay-je 
bonne et juste querelle, et veux débattre ceste-cy : car, 
quant à Tautre, elle n*estoit pas bonne, ny ne me revenoit ; 
par quoy je la laisse là, et me veux arrester à ceste-cy 
desmesler. Sur ce, battons-nous bien. » Je vous laisse k 
penser s'il n'y a pas de l'abus là. 



Un autre grand abus y a-il eu aussy sur les eslections 
et donnemens d'armes. Il y en eut d'aucuns en Italie autres- 
fois qui ont esté si impudens qu'ayans affaire à leurs en- 
nemys qui estoient borgnes, leur ont présenté une sallade 
qui bouchoit le bon œil, fust ou gauche ou droict, qu'eust 
son ennemy; mais cela fut rebuté comme chose par trop 
impudente; et, toutesfois, les parrains et confîdans de 
l'autre furent si impudens qu'ils disputèrent ce faict, et le 
vouloient prouver par raisons ; mais ils le perdirent contant ' ; 
toutesfois pour ce coup le combat fut différé, et remis à un 
autre jour. Possible que le gallant presenteur d'armes le 
faisoit pour ce subject : car, ce disent aucuns encor, c'est 
tousjours quelque chose que d'allonger sa vie de six ou sept 
jours, voire d'un an, car on pense que ce jour en amené 
avecques luy un autre, et qu'on allongera sa vie d'autant, 
ainsy que dit un des capitaines de Brutus et Cassius, le jour 
avant que la battaille de Philippes se donnast. Ils estoient 

I. Contant, comptant. 

en conseil si elle se debvoit donner oujr ou non. Il opina 
qu'il la falloit encor différer un an, pour plusieurs belles 
raisons et pertinentes qu'ils alleguoient; mais cestujr-cy, 
pour la principalle des siennes, fut que, pour le moins, Ton 
vivroit autant, et que c*estoit un beau coup faict que de 
faire cestuj-là. 



Mais, pour tourner d*où nous sommes sortis, il se fit en 
Piedmont, du temps du prince de Melfe, un combat d'un 
jeune soldat gentilhomme et d'un sergent gascon fort glo- 
rieux, et qui un jour avoit fort bravé ce jeune homme, qui, 
en ayant consulté son caporal et ses autres amys, \uy fut 
conseillé de demander camp, qui luy fut accordé; et pour 
ce, ayant apprins un mois durant à tirer des armes soubs 
un bon maistre, \uy conseilla' de combattre sonennemyen 
pourpoinct, avecques Tespée et la dague^ et avecques un 
collier d'acier pour mettre au col, bien tranchant et les 
pointes tranchantes comme rasoirs, et picquantes de mcsmes, 
y attachées, tant par le haut que le bas; si bien qu'il falloit 
tenir la teste si haut que, la baissant le moins du monde, 
Ton se picquoit estrangement, et si se mettoit-on en dan- 
ger de se couper la gorge; et ceste façon avoit esté in- 
ventée assez gentiment pour le jeune homme, qui estoit 
petit, qui pouvoit hausser haut la teste contre le grand et 
l'arregarder à son ayse, ce que ne pouvoit faire le grand 
contre le petit, sans se baisser et se couper la gorge luy- 
mesme. Par ainsy, le petit en deux coups d'espée tua son 
ennemy fort aysement. Tout cela fut débattu pourtant par 

les parrains et juges, mais il falloit en venir là; et dit- 
on que la gloire du sergent en fut cause, pour le mesprîs 
qu'il fit de n'avoir voulu choisir les armes qui luy apparte- 
Doient. On dira ce qu'on voudra là-dessus; mais c'estoit 
un grand abus que ce collier, mais pourtant gentiment in- 
venté pour le jeune homme, en faveur de sa petite taille 
contre la grande et haute de l'autre. 

Une chose faut-il bien noter, que j'ay veu en Italie plu- 
sieurs duellistes en donner advis, que, si le cartel porte ces 
mots, a de combattre avecques armes usitées et non usitées 
parmy gentilshommes et cavalliers », qu'il faut débattre au 
commancement et par escriture et cartel, ou disputes de 
confidans, ces mots de a ces armes non usitées », et sur- 
tout respondre par ce mot : ce mais qu'elles soient recevables 
par dire de cavalliers d'honneur et de juges très-capables 
en ces choses et point suspects » : car, si vous ne les dé- 
battez, et puis après, quand on sera descendu dans le camp, 
qu'on les veuille débattre, vous n'y estes plus receu, puis- 
que vous avez accepté le cartel et y avez consenty, et par 
ce faut prendre telles armes inusitées qu'on vous présen- 
tera. En cela il y a bien de la raison que je laisse aux plus 
entendus desduire mieux que moy. Voylà pourquoy il faut 
estre subtil et advisé en ces choses là, et à y bien respon- 
dre, et se donner garde en recevant les cartels de vous 
brider. 

Pour parler d'un autre abus, mais non sî grand, fut un 
combat faict en Italie de deux gentilshommes romains, dont 
celuy à qui touchoit l'eslection, la donnation et livraison 
d'armes, donna à son ennemy pour les armes offensives des 

armes toutes couvrantes le corps dés le cap jusqu'aux pieds, 
fors qu'au costé du cœur il j avoit une ouverture dans les 
armes, large deux fois plus que la paume de la main ; et 
celuy qui donnoit les armes avoit l'espace d'un an (car pour 
lors les combats et subterfuges s'allongeoient plus que cela, 
voire plus de deux ans] appris contre son maîstre, tous deux 
estans armés de pareilles armes, à ne tirer l'un contre l'autre, 
si-non dans le trou ouvert; de telle façon qu'il apprit si 
bien son disciple qu'il donnoit si dextrement dans le trou 
du cœur et si asseurement, en apprenant que, venant à bon 
escient, il ne faillit jamais du premier coup donner dedans, 
et \uy percer le cœur, et le tuer par conséquent. Encor 
n'j a-t-il si grand abus et supercherie tant que l'on diroit 
bien. 

Sur quoy faut estimer une grande fidélité ancienne, ce- 
pendant qu'il m'en souvient, des maistres qui apprenoient 
leurs disciples pour combattre, que jamais ils ne les trahis- 
soient, ny reveloient leurs leçons, fust ce à leurs plus grands 
am^s qu'ils eussent, encor qu'on taschast à les corrompre 
par argent, ou dons ou en toutes les façons du monde qui 
peuvent esbranler un esprit, qui est une chosefort à noter; 
et jamais ne permettoient que, donnans leçon à leur dis- 
ciple pour ce faict, ame vivante entrast dans la salle ou 
chambre où ils estoient; ains visitoient par-tout, et soubs 
les licts, voire à adviser si à la muraille il n'y avoit aucune 
fandace ' ou trou dont ils pussent estre apperceus : car ils 
estoient curieux de la vie et de l'honneur de leurs disciples 
combattans. Que dis-je, curieux? mais tres-ambitieux, de- 
sirans leur victoire comme pour eux-mesmes : car de vray 

!• Fandace, fente. 

il leur alloit et de leur ambition et de leur honneur, comme 
de leurs disciples. J'en parle pour Favoir veu à Rome et 
en Italie, des tireurs d'armes qui estoient mes maistres et 
mes grands amys, qui ne m'en eussent pas dict un mot sur 
ce subject pour tous les biens du monde, encor que je les 
en recherchasse le plus excortement ' que je pouvois, fust 
en baguenodant, fust sérieusement. 



En voicy un autre d'un qui fit forger à Milan, par un 
maistre tres-exquis, deux paires d'armes, tant espée que 
dague, toutes vitrines, c'est-à-dire rompantes comme verre, 
mais pourtant de fer ou d'acier, tranchantes, picquantes, 
fourbies, et luisantes comme les communes, mais trempées 
de telle façon que qui n'en sçavoituser, s'ayder, toucher et 
picqucr comme il falloit, elles se rompoient comme verre; 
mais qui en sçavoit l'usage et la façon d'en frapper, et as- 
senner leurs coups (comme on dit), elles ne se rompoient 
aysemcnt; ainsy comme l'on voit du verre, qui se rompt 
ayscmcnt en le prenant et le touchant d'une façon plus que 
de l'autre : car la mode et méthode en ces choses y sert 
plus que tout. Celuy doncques qui donnoit les armes de 
longue main en avoit appris si bien la façon et le biais pour 
en sçavoir user que, venant à les mettre en effect, son en- 
nem}^, qui alloit à la bonne foy et pensant jouer son jeu à 
la vieille mode, comme d'autres espées (car du reste ils 
estoient tous descouverts}, du beau premier coup qu'il rua 
à son ennemy, espée et dague s'en allèrent en pièces comme 
verre. L'autre, sçachant la milice, l'art et le biays de ses 

I . Excortement, adroitement. 

armes, les mena si dextrement qu'il en donna aussy tost 
dans le corps de son ennemy et qu'il le porta mort par terre. 
Certainement, ces supercheries d'armes sont cent fois pires 
que celles que l'on fait assassinant les personnes aux can- 
tons' des rues, ou en un coing de bois, et ne sont nulle- 
ment pardonnables ; mais pourtant, par ces lois antiques du 
duel, cela a esté. 

Moy estant à Naples, pour la première fois que j'y fus 
jamais, j'ouys faire un plaisant conte, que, du temps du 
roy Charles, lorsqu'il le conquit, il s'y fit un combat d'un 
Gascon et d'un capitaine italien. Il toucha ^ au Gascon de 
donner les armes. Que fit-il? Il les prit à son advantage, 
et \a envoyer à son ennemy une bonne grosse arballeste de 
passe, qu'on appelloit en ce temps, et appelle-on encor, à 
Varmatotf avecques son bandage qu'on pendoit à la cein- 
ture. L'Italien, son parrain et confîdant, refusèrent aussy 
tost ces armes, disans qu'elles n'estoient point usitées, et 
du tout estrangeres. Ceux du Gascon alléguèrent leurs 
raisons, et mesmes que tant s'en falloit qu'elles fussent 
estrangeres que ceux de leur nation d'autresfoiss'en estoient 
dicts des premiers et meilleurs maistres qu'avoient esté les 
Genevois, lesquels du temps de la guerre saincte en avoient 
faict rage et beaux effects, et mesmes que le roy Philippes 
de Vallois en avoit envoyé quérir jusqu'à Gesnes, pour 
s'en ayder à sa malheureuse battaille de Crecy (mais pour- 
tant ils n'y firent rien qui vaille, ce disent les Chroniques de 
France), Pour fin, tout calculé et rabattu, il fallut au Gascon 



1. Cantons, angles, coins des rues. 

2. Il toucha, il échut. 

estre maistre en son eslection, et à l'Italien à les prendre. 
Le Gascon, qui estoit maistre passé (car de longue main la 
nation le porte sur toutes autres), vous eut bandé et re- 
bandé, et tiré deux fois dans le corps du pauvre Italien, 
qu'il n'eut le loysir ny l'adresse de bander son arbateste, 
quelque leçon que luy eussent donné ses maistres, parrains 
et confidans; si bien qu'il fut vaincu. 

Ces combats par telles armes, ny d'harquebuse, ne sont 
pas approuvés par les docteurs duellistes, « d'autant, 
disent-ils, qu'il faut qu'un combat, pour qu'il soit honno- 
rable, se fasse et se finisse par la valeur et vertu des per- 
sonnes, et non par les armes » . C'est une raison tres-froide, 
car et comment combat-on autrement qu'avecques les 
armes? Il faut rapporter et l'un et l'autre, et la vertu et 
les armes tout ensemble. A aucuns j'ay veu tenir pourtant 
que deux soldats portans leur harquebuse, et en faisant 
profession tous les jours, se peuvent combattre avecques 
leurs harquebuses. Au reste combien avons-nous veu des- 
puis quelque temps force desfis et combats s'estre faicts à 
cheval avecques des pistoUets par de braves et vaillans gen- 
tilshommes, et la mort d'aucuns s'en estre ensuivie? J'en 
nommerois bien deux ou trois, mais je m'en passeraj bien. 
La plus belle raison que peuvent apporter ces duellistes, 
c'est qu'ils disent que, faisans tels combats avecques armes 
à feu, sont fort dangereux pour le juge et gardes du camp, 
et que les coups peuvent aller et porter sur eux aussj bien 
que sur les deux combattans. Grand mercj. Messieurs les 
juges et autres, qui estes ainsy soigneux de vos corps 1 Bref 
je n'aurois jamais faict si je voulois mettre par escrit tous ces 
abus, ou plustost rébus du temps passé, inventés et fort bien 

practiqués par les Italiens, lesquels y ont esté fort subtils 
et diligens scrutateurs de telles inventions, dont j'en ay 
ouy tant et tant discourir en Italie que, si je n'avois autre 
chose à faire que les mettre par escrit, je pense que j^en 
donnerois plaisir aux lecteurs. 

Un autre abus j a-il eu : c'est que, si Tun des combat- 
tans, fust ou en se retirant, ou se desmarchant ', ou en 
parant les coups, ou se desmeslant, venoit à toucher tant 
soit peu la lice, la barrière ou la corde, ou l'estaquade du 
camp, il estoit dict vaincu ; ce qui estoit un peu trop ri- 
goureux : car il advient bien souvent que, pour mieux sau- 
ter, on recule un pas ou deux, ou trois, soit pour attirer 
son ennemy à soy et le faire varier, ou luy faire perdre 
sa desmarche, ou le troubler en allant à son ennemy, soit 
pour plus après aller rudement contre luy. Enfin, force 
considérations et raisons se présentent à luy pour se des- 
marcher en arrière ; et si, par cas de fortune, sans y penser, 
en se desmarchant ainsy, il vient à toucher ceste barrière, 
il n'y a nulle raison de justice ny de droict de le dire 
vaincu. 

Je ne dis pas, comme j'ay ouy dire, que cela s'est faict, 
et que pour plus adoucir la rigueur de ceste loy, que si 
l'ennemy pressoit l'autre de telle furie, et que l'autre re- 
culast comme mal asseuré, et qu'il ne fist que parer aux 
coups, ou bien que si l'un des deux tenoit son ennemy aux 
prises, et qu'au lieu de le jetter par terre, ou en se tour- 
nant et virant il menast son ennemy jusqu'à luy faire tou- 
cher la barrière, que cela ne fust très-juste de le censer 



1 . Se desmarcher, reculer. 

pour vaincu. Vojre encor seroit-il meilleur s'il le pouvoit 
jetter par-dessus la barrière au-delà du camp. Geste vic- 
toire seroit belle et honnorable pour le vainqueur, et fort 
ignominieuse pour le vaincu, et ne luy seroit loisible d'y 
rentrer plus, ny prendre ses armes, ainsy que cela s'est 
faict d'autres fois en des camps en Italie. Et, avant qu'en- 
trer dans le camp, les conditions ainsy estoient arrestées 
des juges, parrains et confîdans; mais la façon précédente 
que j'ay dict n'est nullement belle et recevable; et 
toutesfois elle a esté permise et reçue par les lois lom- 
bardes. 

Un autre abus, et pire de tous, et par trop cruel et in- 
humain, et que ces malheureuses lois lombardes vouloient, 
et comme il s'est practiqué fort souvent en Italie, que 
quiconque de ces combattans, et fussent tous deux, mou- 
roient dans le camp, n'estoient nullement receus de l'Eglise 
pour y estre inhumés, et leurs corps ne pouvoient estre 
enterrés en terre saincte et bénite, mais profane, comme 
un Sarrazin et Arabe. Quelle cruauté estoit cela ! ils pou- 
voient bien estre admis^ avant qu'aller au combat, d'ouyr 
la messe, se confesser, prendre le sainct sacrement; et, 
mourant ainsy, ils meurent bons chrestiens. Et, si les armes 
ne leur sont esté favorables, pourquoy sont-ils privés de 
la sépulture saincte ? Ils en alleguoient beaucoup de rai- 
sons, et entre autres ceste-cy : c'est que, en mourant ainsy, 
que c'a esté par la permission de Dieu, et que sa querelle 
estoit injuste, et que par conséquent il est mort comme un 
vray criminel, et que le camp clos n'est qu'un vray gibet 
pour tels criminels, lorsqu'il n'y a point de preuves de leur 
mesfaict et crime; et que, venant à estre ainsy vaincus. 

leur sentence leur est donnée du Ciel et leur crime avéré. 
£t Dieu sçait (comme j'ay dict cy-devant) si les vainqueurs 
bien souvent n'ont pas le plus juste droict. 

Or je ne passeray plus outre. Il faut faire fin à ce dis- 
cours de combats, car je ferois tort à ceux qui en ont si 
bien escrit, tant de nostre temps que du passé, comme le 
seigneur Mutio, M. Alciat', le seigneur doctor Paris de 
Puteo, et une infinité d'autres sçavans jurisconsultes ita- 
liens : car, de leur temps, ces combats ont eu une très- 
grande vogue, et estoient ces docteurs consultés, comme 
Ton fait des advocats en causes de justice. 

Aujourd'huy tous ces combats sont du tout abolis par 
toute la chrestienté par le dernier concile de Trente; si 
bien qu'il y a environ vingt ans qu'un chevallier de Malthe, 
qui s'àppelloit don Juan de Gusman, que j'y ay veu, 
gentil chevallier certes, de fort grande maison, de celle de 
Gusman en Espaigne, brave, vaillant, fors qu'il avoit très- 
mauvaise veue, et portoit ordinairement des lunettes, et 
on disoit de luy : Aqut esta don Juan de Gusman con sus 
antojos 2. Il estoit grand et beau joueur. Il eut une que- 
relle contre un autre chevallier espaignol, mais non de sa 
religion ny de son ordre; et, ne la pouvant desmesler ny 
se battre en camp clos, ny en Italie, ny en Espaigne, ny 
ailleurs de la chrestienté, pour leur seureté, à cause de ce 
concile de Trente, ils s'assignèrent, par concert et accord 
faict entr'eux deux, le combat à La Vallonné 3, pays du 

1 . Le traité d'Alciat, De singulari ctrtamint, a été traduit en fran- 
çais sous le titre : le livn du duel et combat singulier ; Paris, 1 55o. 

2. a Voilà don Juan de Gusman avec ses lunettes. • 

3 . La Vallonné (Avlona). 

6. 

Grand Seigneur, n*ayant pas grand trajeet de mer à faire de 
la Fouille jusques-là, et envoyerei^^ demander le camp à 
un sangiac ', renégat espaignot^ qui là commandoit en 
quelque place, et qui avoit esté d*eux autresfois cognu : ce 
qu'il leur accorda fort librement et en toute seureté. Mais 
la justice et l'inquisition du royaume de Naples, l'ayant 
sceu, leur en fit la defPence, sur la peine de la vie, par ban- 
dons^ et afBches; si bien qu'ils n'osèrent passer outre ; et, 
s'ils fussent esté pris là dessus, ils fussent esté en peine; 
et si despuis encoururent fortune, pour plusieurs raisons 
que l'inquisition peut là dessus alléguer. Voylà comme il 
me l'a esté ainsy conté, estant une chose fort deffendue 
par les anciennes lois de nos docteurs chrestiens duellistes, 
et mesmes par doctor Paris de Puteo, à un chrestien de ne 
faire arbitre un infidèle en un combat contre un autre 
chrestien; d'autant que, TinBdele estant divers de religion, 
il est égal ennemy de l'un et de l'autre des duellians (au- 
cuns Italiens usent de ce mot) ou combattans ; aussy, que 
ce n'est raison qu'il soit spectateur et juge de l'effusion du 

s. 

sang chrestien, et qu'il en ayt son plaisir : ce qui est fort 
abominable que cest infidèle passe son temps en cela et 
juge le chrestien. Et, toutesfois, ce mesme doctor Paris dit 
et permet bien que l'on se peut ayder des forces infidèles 
et sarrazines de chrestiens contre chrestiens, ainsy que plu- 
sieurs jadis s'en sont aydés, comme aucuns roys de Sicille ; 
ce qui se trouve en VHistoire de Napîes, et ce que nos roys 



1. Sangiac, nom donné aux principales subdivisions de l'empire 
ottoman. S'emploie également, comme ici, pour désigner le gouver- 
neur du sangiac. 

2. Bandon (esp. et ital. bando), ban, proclamation. 

François I et Henry II ont practiqué. Enfin, ce n'est pas 
jus verd, mais verd jus. En France et Angleterre, et autres 
lieux chrestiens oùledict concile n'a esté receu ny approuvé, 
les combats s'y peuvent faire encor, mais il ne s'en fait 

plus. 

Un autre grand abus en ces duels estoit que les com- 
battans cstoicnt visités, tastés et fouillés les uns les autres 
par leurs confidans, pour sçavoir s'ils n'avoicnt point sur 
eux aucuns caractères et charmes, et autres parolles mes- 
chantes, et billets negromanciens sur eux : ce qui fut un 
poinct qui fascha et colera feu mon oncle de La Chastai- 
gneraye, quand, avant qu'aller à son combat, un confîdant 
de Jarnac le vint ainsy fouiller et taster. « Comment! 
dit-il, penseroit-on que, pour combattre tel ennemy, je me 
voulusse ayder de ces choses là, et que j'allasse emprunter 
autre secours pour le combattre que mon bras ? » Et, de 
faict, plusieurs en Italie en sont esté visités de ceste façon, 
d'autant qu'il s'en est trouvé aucuns saisis de ces drogue- 
ries et sorcelleries; jusques-là que, craignans aucuns aussy 
d'estre descouverts par ces recherches, a-on ouy parler que, 
quelque temps avant qu'entrer aux combats, se sont fait 
raser la teste, et là-dessus se sont fait escrire et imprimer 
(comme en Espaigne on fait aux esclaves au visage) force 
tels caractères et parolles enchantées, pour se rendre invin- 
cibles et plus asseurés à vaincre. Comme de vray s'est-il 
trouvé force personnes, et là et ailleurs, et aux guerres, 
chargées de tels billets qu'on a veu leur porter de grandes 
vertus et contre le fer et contre le feu. J'en ay veu et 
cognu une infinité auxquels aux uns ces sortilleges ont 
réussi, aux autres non. Voylà comment tels abus en tous 

lieux sont ridicules. J'ay bien ouj dire qu'on n'est point re- 
pris pour porter une chemise de Nostre-Dame de Chartres, 
ou quelques sainctes reliques de Hyerusalem, de Nostre- 
Dame-de-Laurette, de Mont-Serrat, et autres choses sainctes, 
jusqu'à des sainctes oraisons, que j'ay ouy dire les confidans 
et parrains ne pouvoir oster, ains les y peuvent laisser : en 
quoy pourtant il y a dispute, si l'un s'en trouvoit chargé, 
et l'autre non : car, en ces choses, il faut que l'un n'aye pas 
plus d'advantage que l'autre. 

Un grand abus en ces combats : en arriva un, et fort 
plaisant, parmy deux capitaines espaignols de la garnison 
de Gayette, l'an i558, que l'on me dit en ce mesme lieu 
et en mesme temps, moi passant par là, dont le conte est 
tel. Il y eut un gentilhomme Lunel, cavallier arragonnois, 
estant en une certaine rue parmy autres cavalliers et soldats, 
entre autres un cavallier castillan appelé Pedro Tamayo, 
estans tous en une mesme conversation, devisans et causans 
ensemble, il y eut un paysan qui avoit apporté un plein 
panier de pesces ' très-beaux, comme il y en a là force. 
Tamayo les vint tous achepter, à quoy Lunel luy en vint 
prendre le plus beau, ce qui fascha à Tamayo. Lunel luy 
en fit toutes les excuses du monde; de quoy Tamayo ne 
s'en contenta, encor que l'autre luy dist que pour celuy 
qu'il avoit pris il luy en payeroit une charge. Mais, venant 
de plus en plus de parolles en parolles picquantes, Tamayo 
luy dit qu'il se servoit de serviteurs et creasts * plus gens de 
bien que luy. Il n'eut pas dict plustost le mot que Lunel 



I . Pesces, pèches. 

3. Creasts, domesliques : espagn. creados. 

mit la main à l'espée pour le charger; mais il fut empesçhé 
par les compaignons, capitaines et soldats qui estoient là; 
que Tamayo sur cela se retira en la maison du capitaine 
Montes-doça, qui estoit là auprès. Et d'autant qu'il ne se 
sentoit assez courageux pour se battre contre Lunel, il ne 
coroparoit de long-temps, et se tient toujours caché, jus- 
qu^à ce qu'il s'advise de passer en Espaigne, et là changer 
d'habit, et se faire homme d'église et prestre, ce qu'il fit 
estant là. Et dura bien un an entier que Lunel ne put sça- 
voir aucunes nouvelles de luy, encor qu'il le fist chercher 
par-tout, plantant et affichant cartels en toutes parts pour 
le desfîer, les envoyant en tous les lieux d'Italie les plus 
principaux, jusques en Espaigne, et au lieu de sa naissance, 
qui estoit en la ville d^Avilla; et tout cela avecques de 
grands dangers et de grands cousts : car il y fallut em- 
ployer las auUnticas escrituras de escribanos reaies ^, ce dit 
le conte. Mais Tamayo, s'estant desjà faict prestre, se 
mocqua de Lunel, disant que son habit nouveau pris ne luy 
pouvoit permettre, renvoyant bien loing ces cartels ei des- 
fis; dont Lunel, désespéré de ne pouvoir venir au combat, 
n'eut autre secours qu'à envoyer son dire, son manifeste et 
ses escritures aux principaux princes d'Italie et d'Espaigne, 
pour manifester son devoir, ses diligences, par lesquelles 
paroissoit qu'il n'avoit pas tenu à luy qu'il n'eust brave- 
ment combattu; qui tous luy respondirent qu'il avoit faict 
très-bien en gallant homme d'honneur et valeur; mais ce 
ne fut pas sans rire de la fourbe que Tamayo avoit faicte à 
Lunel, pour luy avoir faict despendre tant d'argent, luy 



I . Les écritures authentiques des écrivains royaux (archivistes ou 
notaires). 

avoir donné tant de peines, sueurs et travaux à le chercher» 
et luy très-bien et beau s'estoit faict prestre pour s'exempter 
de combat, et vivre désormais libre de guerre, de coups 
d'espée et d'estoquades. C'est une finesse celle-là tres- 
seure pour la vie humaine, et plaisante pourtant à lire. 
Il j a eu force gens de guerre d'autresfois qui ont faict 
et font de ces traits, et se sont ainsy rendus religieux et 
prestres, pour désormais n'estre plus subjects aux hasards 
des guerres. Ils ne ressemblent pas ceux-là qui quittent la 
robbe longue et leurs biens d'église pour suivre les armes, 
dont il en est sorty de braves hommes, comme j'en ay faict 
ailleurs un discours. Il y en a aucuns, qu'on a cognu, qui 
ont pourchassé les ordres de nos roys, pour estre exempts 
des estoquades, combats et appels. Ce conte n'est des pires, 
et tres-plaisant ; et s'en joueroit une plaisante comédie en 
représentant un capitaine bravasche, braveur, menaceur de 
fendre des nazeaux pour du pain, tuer tout, et puis, pour 
en venir aux mains, se représenter prestre ou homme reli- 
gieux. Je croy que Zany et Pantallon le fouetteroient bien 
et se mocqueroient bien de luy. 

Or laissons ces contes, puisque la practique n'en est plus 
par le sainct concile de Trente. L'on s'advisa à Napies (et 
s'use fort aujourd'huy) d'une autre manière de combats, 
qui se font par appels et seconds, hors des villes, aux 
champs, aux forests, et entre les hayes et buissons, d'où 
estoit venu ce mot : combattere à la mazza, Moy, curieux, 
j'ay demandé d'autres-fois à gens bien experts en ces com- 
bats et mots chevalleresques la dérivation du mot. Ils m'ont 
dict, dans Napies mesme, que mafia en espaignol vaut 
autant à dire que buisson ou hayc^ et en langage napolitain 

s'appelle mazza, mot corrompu, mais pourtant vient et de- 
rive de là pour la longue habitude et fréquentation de jadis 
entre les Napolitains et Espaignols, qui ont esté bons 
maistres autresfois; et pour s'appeller ainsy aux champs, 
entre les hayes et buissons, à Tescart, pour se battre, on 
disoit combatUre à la mazza. Ils m*en ont dict autres rai- 
sons pour ceste dérivation, que je laisseray pour prendre 
ceste-cy. 

Or les combats à la mazza sont esté fort desapprouvés 
par les docteurs duellistes anciens, pour beaucoup de rai- 
sons, dont Tune estoit : d'autant que ces combats se fai- 
soient sans aucunes armes deffensives, ny couvrans le corps, 
ce que Ton requiert fort en camp clos pour beaucoup de 
raisons que les escrivains duellistes escrivent, mais seulement 
avecques Tespée et la cappe, ou à la dague, qui ne sont 
estimées armes deffensives, d'autant que d'elles-mesmes ne 
couvrent le corps, si-non en tant que la dextérité de la 
personne le permet; et la raison pourquoy ces duellistes 
veulent le corps couvert est qu'ils disent qu'autrement est 
combattre en bestes brutes, et qui se vont précipiter à la 
mort comme bestes. Cela va bien, et est bon; mais, en 
quelque manière que ce soit, quand on vient là, ou cou- 
vert ou descouvert, il y faut venir résolu ou mourir ou 
vaincre; dadvantage, ceux sont plus à estimer qui vont au 
combat plus chargés de braves courages que d'une lourde 
masse d'armes, là où il y a tant d'abus, comme j'ay dict 
cy-devant. Mais, tout ainsy que la querelle est prise, selon 
ainsy se doit-elle demesler et vuider, sans aller emprunter 
tant de diversités et sortes d'armes, si-non celles qui se 
sont trouvées sur le point du différend, ou la cappe, ou 
Tespée, ou la dague et l'espée, fust sans estre couvert; et 

telle est Topinion d'aucuns gallans hommes ; et, si aux com- 
bats à outrance precedens que j'ay dict s*exerçoient peu de 
courtoisies, en combats de la mazza et d'appels il s'en est 
trouvé et veu aussy peu, et se sont peu practiquées; mais 
(qui pis est) en tels combats de la mazza à Naples, il y avoit 
tousjours (ou le plus souvent) des appellansou seconds, les- 
quels, voyans battre leurs compaignons, s'entredisoient en- 
tr'eux (bien qu'ils n'eussent débat aucun ensemble, mais 
plustost amytié que hayne) : « Et que faisons-nous, nous 
autres, cependant que nos amys et compaignons se battent ? 
Vraiment, il nous fait beau veoyr ne servir ky que de 
spectateurs à les veoyr entretuer I Battons-nous comme 
eux. » Et sans autre cerimonie se battoient et s'entre- 
tuoient bien souvent tous quatre. Cela estoit plus de 
gayeté de cœur que de subject et d'animosité. 

Nos braves François estans au royaume de Naples, soubs 
le règne du roy Louys XII, commancerent à practiquer ces 
desfis et combats en un qui se fit entre treize Espaignols et 
treize François ; et ce furent les Espaignols qui les premiers 
desfierent, et ce plus de gayeté de cœur que pour autre 
subject, car il y avoit pour lors trefves entr'eux. Les Fran- 
çois les prinrent aussy tost au mot ; et Dieu sçait s'ils y 
eussent failly, et faillirent non plus au jour et au lieu assi- 
gné, prés la ville de Monervine. J'ay veu le lieu, qu'aucuns 
de là m'ont monstre par especiauté. Tous y firent ce qu'il 
falloit faire en gens braves et vaillans. Ceux qui en ont es- 
crit et parlé à Padvantage des Espaignols, et comme aussy 
je l'ay ouy dire à aucuns de ces pays-là, à Naples et tout, 
disent que les Espaignols vainquirent les François à cause 
d'une ruse qu'ils trouvèrent, de ne donner aux hommes, 

du premier abord, de leurs lances (car ils estoient armés à 
la gendarme, comme de ces temps ces armes leur estoient 
fort usitées), mais aux chevaux et les tuer, à cause d'une 
maxime qu'ils tenoient et observoient fort : Mutrio tl ca- 
ballo, perdido el hombre de armas '. Nos François disent le 
contraire, bien que l'opinion et l'entreprise des Espaignois 
réussit très-bien : car la plus grand part des chevaux fran- 
çois furent tués ; mais le brave M. de Bayard, et M. d'O- 
rose, tres-vaillant aussy, leurs chevaux estans demeurés 
entiers, réparèrent le tout, ainsy que je le manifeste en un 
endroict de mes Kodomontades espaignolles, où ce grand 
capitaine Gonzalo mesme confesse les Espaignois n'avoir 
si bien faict comme il cuydoit, et comme il les avoit 
envoyés pour faire mieux ; j^y cotte les mesmes parolles en 
espaignol qu'il profera. Despuis ce combat (ce disent les 
Espaignois) les François ne firent plus bien leurs af- 
faires audict royaume, tenans pour un certain scrupule 
que tels desfis sont désastreux à tout un gênerai 2, 
ainsy que j'ay veu tenir ceste opinion à plusieurs grands 
capitaines espaignois, italiens et françois, et mesmes à 
monsieur le mareschal de Byron, qui n'admettoit et ne 
trouvoit nullement bons ces desfis, appels et combats en 
une armée, fust d'ennemy à ennemy, fust d'autre à autre 
de Tarmée, et que tout cela ne faisoit qu'amuser le monde, 
desbaucher les affaires du prince, et faire perdre quelques- 
fois de belles occasions importantes au gênerai, qui se ren- 
contrent quelquesfois, et faire entre-tuer deux braves 
hommes, qui pourroient estre cause du gain d'une battaille 



I. Le cheval mort, l'homme d'armes est perdu. 

1. Tout un général, tout un peuple. V. plus haut, p. 4}. 

et la salvation de son prince; et que le meilleur est songer 
à bien mener les mains à une bonne affaire qu'à toutes ces 
vanités ou animosités. 

Du règne du roy Charles VII, il se fît un pareil desfî et 
combat, prés d'Argentan, de vingt Anglois contre vingt 
François. Les Anglois furent desconfîts et vaincus. Oncques 
puis ils ne firent bien leurs besoignes, et perdirent en un 
an peu à peu la Normandie. 

Du règne du roy Henry II, fut faict en Piedmont un 
pareil desfi entre M. de Nemours et le marquis de Pes- 
cayre, trois contre trois. Tout n'alla pas bien. J'en parle 
en la Vie de M. de Nemours, en mon livre qui traicte des 
grands capitaines qui ont esté de nos temps despuis cent 
ans. J'alleguerois force autres pareils combats anciens, mais 
ils sentiroient trop leur rance. Pour ce je les obmets, et 
viens à nos modernes que nous avons veu en nostre France 
despuis vingt ans en ça. 

J'accommanceray par celuy de Quielus et d'Antraguet, 
principaux querelleurs, et ce pour dames. Riberac , et 
Chombert le jeune. Allemand , secondoient et tierçoient 
Antraguet. Maugiron et Livarot secondoient et tierçoient 
Quielus; qui tous seconds et tiers s'offrirent à se battre, 
plus par envie de mener les mains que par grandes inimi- 
tiés qu'ils eussent ensemble. Ce combat fut très-beau, et 
l'accompara-on lors à celuy des Curyasses et Horaces, les uns 
Albans et les autres Romains, pour n'en avoir veu en France 
de long-temps tel, et de tant à tant, et sans armes aucunes 
deffensives : reste que de cestuy-cy en resta deux en vie, 



SUR LES DUELS 75 

qui furent Antraguet et Livarot, et de l'autre des Romains 
et Albaus un seulement. Antraguet avoit à faire avecques 
Quielus, Riberac avecques Maugiron , et Livarot avecques 
Chombert. Ils combattirent vers les ramparts et porte de 
Sainct-Antoine, à trois heures du matin, en esté; de sorte 
qu'il n'y eut aucun qui les vit battre que quelques trois ou 
quatre pauvres gens, certes chetifs tesmoings de la valeur 
de ces gens de bien, qui pourtant en rapportèrent ce qu'ils 
en avoient veu, tellement quellement. M. de Quielus ne 
mourut pas sur la place, mais il survesquit quatre ou cinq 
jours par la bonne cure des chirurgiens et la bonne visite 
du roy, qui Taymoit fort. Enfin il mourut, car il estoit fort 
blessé. Il se plaignit fort d'Antraguet, de quoy il avoit la 
dague plus que luy, qui n'avoit que la seule espée : aussy, 
pour parer et destourner les coups que l'autre luy don- 
noit, il avoit la main toute découpée de playes. Et, ainsy 
qu'ils se voulurent affronter, Quielus dit à Antraguet : 
« Tu as une dague, et moy, je n'en ay point. » A quoy 
répliqua Antraguet : « Tu as doncques faict une grande 
faute de l'avoir oubliée au logis. Icy sommes- nous pour 
nous battre, et non pour pointillés ^ des armes. » Il y en 
eut aucuns qui dirent que c'estoit quelque espèce de su- 
percherie d'avoir eu l'advantage de la dague, s'il n'en avoit 
esté convenu de n'en porter point, mais la seule espée. Il 
y a à disputer là dessus; mais Antraguet disoit n^en avoir 
esté parlé. D'autres disoient que, par gentillesse chevale- 
resque, il debvoit quitter la dague. C'est à sçavoir s'il le 
debvoit. Je m'en rapporte aux bons discoureurs, meilleurs 
que moy. 

I. Pointillés, chicanes. 

Doncques, sur ce je vous en ameneray un exemple d'un 
gentilhomme d'Anjou, nommé La Fautriere, ayant entre 
en estoquade dans une vieille grange , mais pourtant en- 
fermée de ses quatre murailles, sur lesquelles les seconds 
et tiers et autres en advisoient le combat , qui fut contre 
le cadet d'Aubanye, gentilhomme d'Angoulmois, prés de 
Ruffec, fort brave et vaillant gentilhomme, et fort bravas- 
che, et qui en tout vouloit fort imiter M. de Bussy, mais 
il ne put en aucune sorte : se le figurant, cela luy faisoit 
grand bien à la râtelle ' pourtant. Cestuy doncques Au- 
banye avoit demeuré cinq ans à Rome, apprenant ordinai- 
rement à tirer des armes, et mesmes de l'espée seule, du 
Patenostrier, très-excellent en cest art. Si bien qu'estans 
prests à se battre, ledict Aubanye dit à son ennemy : a Frère, 
je n*ay accoustumé à me battre qu'à l'espée seule. Je n'ay 
point porté de dague. Pour cela ostez la vostre. » L'autre, 
aussy tost prompt, jetta la sienne par-dessus la muraille de 
la grange; et la fortune luy fut si grande qu'il vainquit et 
tua ledict Aubanye, qui estoit un des plus estimés spadas- 
sins pour l'espée seule, et des plus adroicts cent fois plus 
que l'autre. Un chascun après le blasma, pour avoir ainsy 
complu à son ennemy et gratifié d'un tel advantage qu'il 
fust esté bien employé si Aubanye l'eust tué; mais en cela 
il monstra un grand courage. Ce combat fut faict en ces 
dernières guerres de la ligue, prés La Rochelle : car tous 
deux estoient huguenots et suivoient le roy de Navarre. 

Quelques années après ce combat susdict de Quielus et 
Antraguet, M. le baron de Byron en fit un autre de trois 

I. La rattlU, la raie. 

contre trois (il avoît pris pour second et tiers Lognat et 
Genissat, braves et vaillans certes), contre le sieur de Ca« 
rancy, ayant pour second et tiers Estissac et La Bastye, 
braves et vaillans aussy. Monsieur le baron de Byron et 
Carancy estoient les deux principaux contendans et chefs 
de la querelle ; les autres , pour servir leur amy, ou par 
gayeté de cœur (ainsy que firent ceux d'Antraguet et 
Quielus), s'en voulurent faire de feste et s'entrebattre, bien 
qu'aucuns fussent amys et parlassent avant souvent ensem- 
ble. Ils s'allèrent bravement battre, sans faire nul bruit, à 
une lieue de Paris ', dans beaux champs, pour n'irriter le 
roy, qui y estoit et ne vouloit point ces combats. Ce fut 
pour un beau matin qu'il neigeoît à outrance, sans appré- 
hender le mauvais temps. Nul ne vit ny le commancement 
ny la fin, tant ils conduisirent secrettement leur entreprise, 
si-non quelques pauvres gens passans. La fortune fut si 
bonne pour monsieur le baron et ses deux confidans que 
chascun tua bravement son homme et l'estendit mort par 
terre. Aucuns dirent que monsieur le baron de Byron , 
prompt et soudain de la main (ainsy qu'en tous arts aussy 
bien qu'en celuy de Mars il y a des artisans plus prompts 
et diligens à faire leur besoigne que les autres), depescha 
son homme le premier, et alla ayder aux autres ; en quoy il 
fit très-bien, et monstra qu'avecques sa valeur il avoit du 
jugement et de la prévoyance, bien qu'il fust encor fort 
jeune, et n'avoit poinct encor faict tant d'expertises d'ar- 
mes comme il en a faict despuis, qui l'ont rendu l'un des 
plus grands et vaillans capitaines de la chrestienté, ainsy 



I . D*après L'Estoile, le combat eut lieu entre Montrouge et Vau- 
girard, le 8 mars i586. 

que je le descris dans mon livre des Grands Capitaines fran- 
çois et espaignols, que j'ay faict. 

Geste susdicte prévoyance luy faisoit sa leçon pour ne se 
fier trop en ce dieu Mars , qui est le plus ambigu et le 
plus doubteux dieu de tous les autres. Que si on se laisse 
trop aller à sa fiance, et ne fasse-on cas de Tadvantage 
qu'il vous a donné une fois, il le vous oste bien par am- 
prës ', et le vous fait cher couster; ainsy que possible 
mal eust pris, ou à M. de Byron, ou ^ ses compaignons, 
s*il les eust veu et laissé faire, et ne les eust assistés. Aussy 
estoit-il trop courageux pour ne jouer la partie qu'à demy 
et en veoyr le passe-temps. Ainsy doibt faire tout cœur 
généreux, et soustenir son compaignon jusqu'à la dernière 
goutte de son sang, si n'estoit que le camp fust esté con- 
ditionné, ainsy que les Espaignols conditionnèrent le leur 
que j'ay dict cy-dessus contre les François, qu'ils limitèrent 
sous tel pache *, qui passeroit outre le camp demeureroit 
vaincu et prisonnier, et ne combattroit plus de tout le jour; 
pareillement , celuy qui seroit mis à pied ne combattroit 
non plus; et, au cas que jusqu'à la nuict l'une bande n'eust 
pu vaincre l'autre, et n'en demeurast-il que l'un à cheval, 
le camp seroit fini, et en pareil honneur, et pourroit rame- 
ner tous ses compaignons francs et quittes, lesquels sorti- 
roient en pareil honneur que les autres hors du camp. Voylà 
de bizarres conditions de camp, cautes et subtiles, aussy à 
l'espaignolle, et plaisantes aussy, qui me font souvenir du 
jeu des barres, que l'un rachette tous ses compaignons 
pris. Voylà pourtant de grands cas, estre ainsy lié à ne 



1. Amprés, après. 

2. Pache, pacte, convention. 

secourir son compaignon. Ainsj le veut la loi donnée. Que 
si elle n'est, il faut mener les mains quoy qui soit. Autre- 
ment il y a un grand reproche. 

Voicy un miracle de trois combats tout à coup que je 
vais conter pour] quasy incroyable. Je Tay ouy conter, à 
Naples,' à un seigneur plein de foy et vérité, d'un gentil- 
homme de là mesme. L'un fut appelle par un autre pour 
quelques parolles qu'il disoit avoir tenu de luy. Ce gentil- 
homme s'en alla à l'estoquade sur la parolle de celuy qui 
le vint appeller et d'un autre tiers, auquel il se fioit fort 
pour sa prudhommie et gentillesse d'armes, luy tout seul, 
sur la parolle de l'appellant. Estant dans le camp, tue son 
ennemy ; et, s'en voulant retourner, l'appellant luy dit 
qu'il luy desplaisoit fort de veoyr un tel espectacle, et que 
mal il luy sieroit s'il luy estoit reproché à son retour s'il 
n'avoit vangé la mort de son amy, et qu'il ne se battist 
contre luy. L'autre luy respondit tout froidement : « Ne 
tieot-il qu'à cela? vrayment, je le veux. » Et, venant aux 
mains, le gentilhomme napolitain le tua aussy tost de gal- 
laot homme. Le tiers, qui fut spectateur de tout, et qui 
estoit aussy vaillant que les autres, luy dit : a Vrayment, 
vous vous en retournez avecques une fort heureuse et belle 
victoire. Que si vous n'estiez si las comme je vous vois, 
pour avoir eu tout à coup affaire à deux, j'essayerois de 
vous oster la moictié de vostre heur et honneur, car réso- 
lument nous nous battrions ; mais, ayant esgard à vostre 
lassitude, je remets la partie à demain, vous priant de vous 
trouver à telle heure en ce mesme lieu, où je ne faudray 
m'j trouver : car il me fasche fort de veoir mes compai- 
gnons morts, que je ne vange leur mort. » Ce gentilhomme 

luj dit : « Rien moins que cela. Je ne suis point las. 
J^ayme autant me battre tout chaud tout à ceste heure et 
annuit' que demain, et me sens aussj frais comme si je 
n'eusse point combattu. Parquoj passons-en nos fantaisies 
de tous deux sans remettre à demain. » L'autre le prit au 
mot; et, venans aux mains, ce Napolitain en fit de mesme 
comme des autres deux, et le tua de pareil heur; et, les 
laissant là tous trois morts à la garde de Dieu pour estre 
enterrés, s'entourna sain et sauve. 

Voylàun grand miracle de Mars; et jamais ne s'en parla 
d'un tel, durant les chevalliers errans, parmy les histoires, 
car elles sont fausses; et ce conte, s'il est vray, c'est un 
grand faict, et autant admirable qu'il peut estre véritable. 
En quoy se peut noter beaucoup de particularités que je 
laisse à plusieurs discourir : entr'autres de la fiance que prit 
ce brave gentilhomme de ces trois, pour s'^aller battre sur 
leur paroile sans nul second ; puis l'asseurance et la braveté 
qu'il eut de se battre ainsy contre ces trois l'un après 
l'autre, dont, selon toutes lois duellistes, légitimement il se 
pouvoit excuser, et remettre la partie au lendemain ou 
autre jour. De plus, faut noter la fortune grande qui l'ac- 
compaigna, dont on n'ouyt jamais parler de telle. Je donne 
ce conte pour tel qu'on me l'a donné. 

Du temps du feu roy Charles IX, dernier mort, fut faict 
un combat en l'isle du Palais, entre un gentilhomme de 
Normandie (dont j'ay oublié le nom) et le petit chevallier 
de RefFuge; petit, dis-je, car il estoit des plus petits hom- 

I. Annuit, aujourd'hui^ à Tinstanl. 

mes que j'ay point veu, mais tres-brave et vaillant, et 
qui avoit fort veu. Le combat fut en l'isie du Palais. Ainsy 
qu'ils s'j faisoient passer tous deux sans seconds, ils virent 
force gentilshommes qui couroientsur le quay pour prendre 
les batteaux, et aller après eux pour les séparer, car c*estoit 
à l'heure que le roy alloit à la messe en la chapelle de 
Bourbon. Ils dirent au battellier, car tous deux estoient en 
mesme batteau {Quai bontà y valor dti nostri cavalieri como 
degli antichi / > ), qu'il les passast viste et fist grande dili- 
gence, car ils avoient une affaire d'importance; dont ils 
donnèrent chascun un teston audict battellier; et, ayanspris 
terre, ils s'entredirent seulement : a Faisons viste, car voicy 
ces messieurs qui advancent pour nous séparer. » Ils n'y 
faillirent pas : car en quatre coups d'espée ils s'entretuerent 
tous deux, et tombèrent tous deux, l'un deçà et l'autre 
delà ; et les trouva-on rendans l'ame et l'esprit. Quelles 
resolutions et quelles animosités ! 

Monsieur le marquis de Mailleraye >, fils aisné de 
M. de Pienne, estant nouvellement tourné d'Italie, frais-<- 
chement esmoulu, et qui avoit fort bien appris à tirer des 
armes, qu'il avoit des mieux en main, estant arrivé à la 
cour, un soir au bal prit querelle avecques le seigneur de 
Livarot (celuy qui avoit esté l'un des six au combat de 
Quielus et Antraguet), fust ou non avecques juste occasion, 
je ne le dis point, si-non que plusieurs tenoient que de 



1. Quel courage et quelle valeur de nos chevaliers, égaux aux 
anciens ! 

2. Mailleraye est une faute. Il s'agit ici du marquis de Maignelais, 
qui avait alors vingt-quatre ans. Le combat eut lieu le 5 mai i58i. 

gayeté de cœur il avoit pris la querelle pour un mauvais 
garçon et grand mesprisant des autres despuis l'heureuse 
issue de son combat, et, pour ce, avoit esleu pour mais- 
tresse une dame de la cour, belle certes, et ne vouloit 
qu'aucun la servist que luy, comme jaloux de sa beauté, 
de son honneur et de son bien. Cedict marquis, tout gentil 
et tout courageux, en l'aage prés de vingt ans, luy pré- 
sente son service debvant luy. L'autre, haut à la main comme 
luy, l'attaqua peu à peu deparolles. Enfin, à bonne paille 
bien seiche le feu se prend aysement. Par ainsy s'entre- 
donnerent (sans faire grand bruict) le combat en une petite 
isle sur la rivière à Bloys, sans seconds ne sans rien. Le 
matin doncques ne faillirent, chascun sur un bon courtaut 
montés, à comparoir, ayant pourtant chascun un laquais 
pour tenir leurs chevaux. Le marquis ne faillit dans deux 
coups tuer son homme d'une estoquade franche, que je re- 
presenterois mieux que je ne la dirois, car il me l'avoit dict 
avant, et le rendit tout roide mort. Mais, quel malheur 
pour luy ! ainsy qu'il s'en retournoit, le laquais de Livarot, 
qui estoit un grand laquais et fort, et desjà portant espée, 
l'ayant cachée une heure debvant dans du sable (aucuns 
disent que ce fut de son propre mouvement, autres du 
commandement de son maistre, ce que je ne croy, car il 
estoit trop gallant) , vint par derrière, et luy donna un 
grand coup d'espée, dont il le tua tout roide mort, ledict 
marquis ne disant seulement (ainsy que l'autre l'eut at- 
teint) : «Ah! mon Dieu, qu'est cecy ? » Ledict laquais 
fut aussy tost pris par le rapport d'aucuns qui le virent, et 
fut aussy tost pendu, ayant confessé le tout, et qu'il l'avoit 
faict pour vanger la mort de son maistre. Plusieurs dis- 
courent là-dessus que, si l'un et l'autre eussent pris des 

seconds, ce malheur ne fust pas advenu par le laquais, et 
qu'il est fort de besoin d'avoir des seconds, pour plusieurs 
raisons qui se peuvent alléguer là dessus, tant pour en<- 
garder et éviter supercheries que pour tesmoigner de leurs 
valleurs ou poltronneries, enfin pour une autre infinité de 
raisons qui seroient trop longues à discourir; tout ainsj 
qu'il y en a force inconveniens que je ne veux m'amuser à 
exprimer, si-non un arrivé par un exemple faict à Rome 
du temps du pape Grégoire dernier', entre deux autres 
gentilshommes françois, qui estoient La Villatte, le baron 
de Salligny, et Matecolom, et Esparezat, Gascon et es- 
cuyer de la grande escuyerie du roi. Ils s'assignèrent le 
combat à quatre milles de Rome. Esparezat, autheur de la 
querelle, se battit contre La Villatte, son adversaire. Mate- 
colom, second d'Esparezat, se battit contre le baron de 
Salligny; et, chascun s'estant mis à part assez loin de 
l'autre de quelque trente pas, après avoir faict leur debvoir, 
advint que Matecolom le premier tua son ennemy; et, 
voyant que son second Esparezat estoit long à tuer le sien, 
encor qu'il fust fort jeune garçon (ainsy que dit Francisco, 
tireur d'armes : Erano putti^, comme estoit aussy Sal- 
ligny), s'en vint ayder à Esparezat, et tous deux tuèrent 
La Villatte, je croy non pas sans grand' peine. Encor que 
le jeune homme criast qu'il n'y avoit raison de se mettre 
deux sur un, Matecolom repliquoit : « Que sçai-je aussy ? 
Quand tu aurois tué Esparezat, tu me viendrois à tuer si tu 
pouvois, et me viendrois donner de l'affaire, où je ne m'y 
veux mettre plus que j'y suis, et en puis sortir. » Et voylà 



1. Grégoire XIII, mort en i585. 

2. C'étaient des garçonnets. 

comment alla ce combat, et où le second n'j procéda pas 
comme le Florantin, en l'exemple que j'ay allégué ci-dessus 
du combat de quatre Florantins. Aussy y a-il différence en 
un combat cerimonieux conditionné et solemnisé de juges, 
de maistres de camp, de parrains et confidans, et celuy qui 
se fait à Tescart sans aucuns yeux, et aux champs, là où 
tout est de guerre. 



Il se fit un combat en Limosin, il y a quelque temps, 
entre un gentilhomme nommé Romefort, et un Fre- 
daigues, tous deux hantans la maison de La Vauguon. Il 
y en eut ' un gentilhomme qui despuis fut tué à la cour, 
et acquit, je ne sçay comment, titre des gallans, sans avoir 
jamais veu que peu de guerre; je ne le nommeray point. 
II alla appeller Fredaigues de la part de Romefort, qui y 
alla aussy tost sur la parolle du gentilhomme, et ce sans 
seconds, si-non un vallet chascun pour tenir leurs chevaux. 
Ce gentilhomme s'habilla en palefrenier de Romefort, 
d'autant qu'on se vouloit desfaire dudict Fredaigues, et le 
tuer nommément. Mais la fortune voulut que Fredaigues 
tua aussy son homme, et ne donna loisyr au palefrenier 
déguisé de venir et ayder à Romefort, d'autant qu^ils 
avoient laissé leurs chevaux loin ; et, ainsy qu'il s'advan- 
çoit, le palefrenier de Fredaigues s'advança plustost, et 
donne son cheval à son maistre, sur lequel il monta pres~ 
tement, et s'en va au palefrenier déguisé (lequel il cognut 
aussy tost), de telle furie qu'il fut contrainct à tourner 
teste et gaigner le haut, lequel Fredaigues recommanda au 

1 . 11 y eut de cette maison. 

diable, en le laissant courre et aller. Luy, victorieux, s'en 
retourna, en disant qu'il avoit bien tué son ennemy et bien 
faict fujr son palefrenier. Dieu le voulut ainsy, car la su- 
percherie estoit trop grande. Ce Fredaigues a esté despuis 
tué, avecques le comte de La Roche-Foucaud, à la charge 
de Sainct-Yriers en Limosin '. 



Monsieur le viscomte de Turaine, brave et vaillant sei- 
gneur, ayant esté appelle par M. de Duras de la part de 
son frère, M. de Rozan, brave et vaillant aussy, y estant 
allé fort librement, se plaignit fort d'une grande super- 
cherie qui luy fut faicte estant au combat : car d'une em- 
buscade sortirent cinq ou six, qui le chargèrent et luy don- 
nèrent dix ou douze coups d'espée (ceux-là n'estoient pas 
bons tueurs, ny si bons que le baron de Vitaux, duquel je 
parleray tantost), et le laissèrent en la place pour mort, 
dont despuis il voulut avoir la revanche sur M. de Duras : 
car il fit entreprise sur luy de le tuer dans sa maison^ et le 
traiter en supercherie comme il disoit en avoir receu de 
luy ; et, de faict, elle estoit exécutée, sans un grand cerf 
qui estoit dans le fossé, et lors en rut, qui chargea si fu- 
rieusement ceux qui estoient descendus qu'ils donnèrent 
Tallarme et s'en allèrent, ayant mis en vain leur desseing. 
Ledict M. de Duras en faisoit toutes ses excuses, et )u- 
roit n'y avoir eu aucune supercherie, et qu'il n'estoit pos- 
sible que six hommes n'eussent tué un. Aussy M. de Duras 
n'eust eu garde d'en estre de consente^, pour estre sei- 



1. En 1591. 

gneur d'honneur et de valeur, et fust mort plustost. Si 
d'autres s'en meslerent, il n^en pouvoit mais; je l'en ay 
veu fort s'excuser. 



£n ces combats et appels, comme je tiens des grands, 
faut bien adviser et peser quand on va ainsy seul sur la foy 
d'un gentilhomme, et considérer bien les personnes qui 
appellent : à sçavoir si elles sont de qualité, d'*honneur, de 
foy, de parolles, de vaillances, et pour telles esprouvées, 
et en cela prendre Tinstruction de M. de Rosne, gentil- 
homme lorrain, et qualifié, tant aux guerres de France, de 
Flandres avecques Monsieur, que de la ligue avecques 
MM. de Guyse et les Espaignols; lequel, ayant une ques- 
tion' contre M. de Fargy (le jeune Rambouillet), et ayant 
esté appelle par un gentilhomme que je sçay (je ne le nom- 
meray point), et estant asseuré par luy qu'il vinst au lieu là 
où Tattendoit Fargy, sur sa foy et sur sa parolle, Rosne 
luy fit response qu'il y falloit adviser, et que mal volon- 
tiers consigneroit-il sa vie sur sa foy et parolle, qu'il ne 
luy voudroit pas prester vingt escus sur sa mesme foy et 
parolle. En ces choses l'on y doibt bien adviser, mais que 
le tout se fasse l'honneur sauve, et que le monde n'ayt à 
présumer que c'est pour fuyr la lutte et le combat. 

Un de ces ans, fut appelle et desfié le baron de Vitaux 
par Millaud à se battre encontre luy à une lieue de Paris, 
en beaux champs. Ne faut point demander s'il faillit à s'y 
trouver : car il estoit un des courageux gentilshommes qu'on 

I. Quei/ion, querelle. De l'italien questions 

eustsceu veoyr ; ses beaux faicts en ont faictia preuve. II fut 
concerté entr'eux deux que leurs seconds, bien qu'ils fus- 
sent tres-braves et vaillans, ne se battroient point, car ils 
estoient fort grands amys. Celuy de monsieur le baron vi- 
sita Millaud, et celuy de Millaud visita le baron, pour veoyr 
s*ils n' estoient point armés. Aucuns des parens et parentes 
du baron disoient et affirmoient que le second du baron 
fut trompé, d'autant que, combattans en chemise, ainsy que 
celuy du baron voulut visiter Millaud et le taster, Millaud, 
desfaisant le devant de sa chemise du costé de la poictrine, 
la luy monstra à plein, laquelle ne visitant autrement, et 
croyant que ce fust sa propre chair, le laissa; mais voicy le 
pis que disoient ceux que j'ay dict, queledict Millaud estoit 
couvert d'une petite légère cuyrassine sur la chair, laquelle 
estoit peinte si au naturel et au vif de la chair que par ainsy 
ledict second fut trompé en sa veue. C'est à sçavoir si cela 
fut, et si un peintre peut ainsy représenter une chair sur du 
fer. Je m'en rapporte aux bons peintres si cela se peut faire. 
Autres disoient qu'il y pourroit avoir quelque apparence, 
d'autant que l'espée du baron se trouva fort faucée par le 
bout, et que ledict baron, ayant affronté son ennemy, luy 
tira deux grandes estoquades coup à coup, dont en fît re- 
culer trois ou quatre pas son ennemy; et, voyant que par 
ces estoquades il n'y gaignoit rien, il se mit aux estramas- 
sons; sur lesquels l'autre parant, et prenant le temps, et 
s'advançant, luy donna une grande estoquade, de laquelle 
il tumba; et aussy tost, s'advançant sur luy de plus prés, 
luy donna trois ou quatre grands coups d'espée dans le 
corps, et l'acheva, sans luy user d'aucune courtoisie de vie. 
Ainsy le baron avoit tué son père M. de Millaud ; aussy 
de mesmes M. de Millaud avoit tué son frère le baron de 



88 DISCOURS 

Tiers. Ainsy mourut le brave baron, vaincu après plusieurs 
belles victoires par luy obtenues sur ses ennemys. Ainsy 
mourut encor ce brave baron, vieux routier d'armes et tant 
de fois victorieux sur d'autres, par la main d'un jeune 
homme qui n'avoit que peu ou du tout point encor faict 
de grandes armes, si-non que, sortant hors d'ostage et de 
prison en Allemaigne, vint s'esprouver tout du premier 
coup contre un des vaillans et déterminés de la France. 
Voylà ce qu'en disoit le monde pour lors, et l'heur qu'on 
en donnoit à l'un, et le malheur que l'on donnoit à l'autre. 
Ce fut un très-beau coup d'essay pour l'un, et une fascheuse 
et cruelle fin pour l'autre, [mais pourtant point deshon- 
teuse, ains fort honnorable. 

J'ay ouy conter à un tireur d'armes qui apprit à Millaud 
à en tirer, lequel s'appelloit le seigneur Jacques Perron, de 
la ville d'Ast, qui avoit esté à moy (il fut despuis tué à 
Saincte-Basille en Gascongne, lorsque M. du Mayne l'as- 
siégea, luy servant d'ingénieur, et, de malheur, je l'avois 
adressé audict baron, quelque trois mois auparadvant, pour 
l'exercer à tirer, bien qu'il en sceust prou; mais il n'en 
fit conte ; et, le laissant, Millaud s'en servit, et le rendit > 
fort adroict) ; ce seigneur Jacques doncques me raconta qu'il 
s'estoit monté sur un noyer assez loing, pour en veoyr le 
combat, et qu'il ne vit jamais homme y aller plus bravement, 
ny plus résolument, ny de grâce plus asseurée ny détermi- 
née. Il commançade marcher de cinquante pas vers son en- 
nemy, relevant souvent ses moustaches en haut d'une main ; 
et, estant à vingt pas de son ennemy (non plustost), il mit 

la mainà l'espëe qu'il tenoit en la main, non qu*il l'eust tirée 
encor, mais en marchant il fit voiler le fourreau en l'air 
en le secouant, ce qui est le beau cela, et qui monstroit bien 
une grâce de combat bien asseurée et froide, et nullement 
téméraire^ comme il y en a qui tirent les espées de cinq 
cents pas de l'ennemy, voyre de mille, comme j'en ay veu 
aucuns. 

Ainsy mourut ce brave baron, le parangon de France, 
qu'on nommoit tel, à bien vanger ses querelles par grandes 
et déterminées resolutions. Il n'estoit pas seulement estimé 
en France, mais en Italie, Espaigne, Allemaigne, en Pou- 
longne et Angleterre, et desiroient fort les estrangers ve- 
nans en France le veoyr (car je Tay veu], tant sa renommée 
volloit. Il estoit fort petit de corps, mais fort grand de 
courage. Ses ennemys disoient qu'il ne tuoit pas bien ses 
gens que par advantages et supercheries. Certes, je tiens 
de grands capitaines, et mesmes d'Italiens, qui sont esté 
d'autresfois les premiers vangeurs du monde, m ogni modo ', 
disoient-ils, qui ont tenu ceste maxime : qu'une superche- 
rie ne se debvoit payer que par semblable monnoye, et n'y 
alloit point là de deshonneur. 

Ledict baron tua premièrement le baron de Soupez à 
Toulouse, qui estoit un tres-brave et vaillant jeune homme, 
mais un peu trop outrecuydé; et je luy avois dict souvent, 
comme son amy, en nostre voyage du secours de Malthe, 
qu'il s'en corrigeast. Il mesprisoit ledict baron de Vitaux 
par trop, si qu'estant un jour en soupper, ayant eu quel- 
ques parolles, assez légères pourtant, il luy jetta un chan- 

deliier à la teste, et en voulant > avoir sa revanche sur le 
coup, et mettant la main à Tespée, il fut empesché par les 
amis du baron de Soupez, où il y en avoit plus que l'autre 
baron, et fallut sortir du logis; mais, au bout d'une heure, 
guettant l'autre sortir, il ne faillit de le tuer aussy tost et 
Testendre sur le pavé ; et ne fut sans danger : car, s'il fust 
esté pris, il estoit puny sur-le-champ, tant pour la rigueur 
de la justice de Toulouse que pource que l'autre avoit de 
grands amys et parens en la ville; et se sauva bravement en 
habit de damoiselle (la façon en est longue à escrire), et 
s'en vint droict chez M. de Duras, qui, comme tres-cour- 
tois et gentil seigneur qu'il estoit, le receut fort courtoise- 
ment, bien qu'il ne le congnust par trop familièrement, et 
luy presta chevaux pour venir chez moy , où, ayant demeuré 
quinze jours, je luy fournis de chevaux et d'argent ce qu'il 
voulut (qu'il me rendit très-bien après) 'pour tirer vers Pa- 
ris. L'on dira que je me fusse bien passé d'escrire ceste 
circonstance. 

Au bout de quelque temps, il tua Gounellieu, qui ve- 
nant de Bloys un jour de laisser le roy ', qui l'aymoit fort, 
et avoit la charge de sa grande escuyerie, et s'en allant . 
chez soy en Picardie en poste, avecques quatre chevaux, 
ledict baron le suivit, en ayant eu bon advis, avecques 
deux bons chevaux seulement, accompaigné du jeune Bou- 
cicaut, l'attrapa aux plaines de Sainct-Denys, et le tua viste 
sans autre cérémonie, dont le roy en cuyda désespérer. 
Que s'il fust esté pris, il estoit infailliblement exécuté, tant 
il aymoit ce Gounellieu. Et s'en alla en Italie, et n'en bou- 

gea jusqu'à ce qu'il vint faire un autre coup, qui fut celuy 
de Millaud. Mais, premier, je diray pourquoy ledict baron 
tua ledict Gounellieu : parce que ledict Gounellieu avoit 
tué son jeune frère, jeune garçon de Taage de quinze ans, 
mal à propos, disoit-on, et avecques supercherie; qui fut 
dommages certes, car ce jeune garçon promettoit beau- 
coup de luy ; tous deux suivoient feu M. d'Allançon. Vojlà 
comment ledict baron revancha la mort de son jeune frère. 
Estant doncques de retour d'Italie, il sceut que, après le 
siège de La Rochelle ^, Millaud se pourmenoit dans Paris à 
son ayse, qui le pensoit encor en Italie, et ne le jugeoit 
jamais avoir le courage ny la resolution de retourner, à 
cause de la fureur du roy. Néanmoins il retourne, et se 
pourmeine par la ville en habit d'advocat, espie et reco- 
gnoit le tout, et de son mieux, ayant laissé venir sa barbe 
fort longue, si qu'il estoit irrecognoissable, se loge l'espace 
de quinze jours en ceste petite maison qui est au bout du 
quay des Augustins, veoit et reveoit passer son homme par 
plusieurs fois, ainsy qu'il m'a dict despuis; puis, voyant son 
bon 2 et qu'il estoit temps, sort un jour de son logis, avec- 
ques les deux Boucicaux frères, Provançaux, seulement, 
braves et vaillans hommes certes, aussy les appelloit-on les 
Ljons du baron de Vitaux, et attaque Millaud, accompai- 
gné de cinq ou six hommes, passant tout devant son logis, 
le charge, le tue, avecques peu de résistance, et se sauve 
bravement hors la ville et aux champs. Mais le malheur fut 
pour luy qu'en tuant ledict Millaud, un de ses coups d'cs- 
tramassons, par cas fortuit, tumba sur un des Boucicaux à 

I. Le siège fut levé en juillet 1573. 
a. Voyant le bon momtnt. 

la cujsse, qui luy causa en marchant par pays une grande 
effusion de sang, dont il fut contrainct descendre en un 
bourg, et s'amuser et le faire panser à quelque petit barbier 
de village ; ce qui fut cause qu'ayant esté poursuivy par le 
prevost Tanchon, fut pris à douze lieues de Paris, non 
trop à l'ayse, car il fit grande deffense, dont il fut fort 
blessé, et fut mené à Paris, au Fort l'Evesque, et en tel dan- 
ger que du jour au lendemain nous le tenions exécuté. Je 
le vis par deux fois en la prison, qui me disoit tousjours, 
d'une façon asseurée, qu'il ne se doubtoit pas moins que 
de la mort, de laquelle il ne se soucioit, puisqu'il avoit 
vangé celle de ses deux frères : car Millaud, avoit tué son 
autre frère, qui s'appelloit le baron de Tiers, et, disoit-on, 
en supercherie et advantage. (J'en ferois le conte, mais il 
seroit trop long, et ne serviroitpas trop icy.) Le voylà donc- 
ques aux vespres de la mort *, car le roy et le roy de Pou- 
longue cryoient : « Qu'il meure ! » Mais monsieur le pre- 
vost de Paris ', son frère, qui tenoit en son logis pour lors 
les principaux de l'ambasssade des Poulonnois, s'advisa de 
les prier pour son frère, et demander aux deux roys sa 
vie : ce qu'ils firent ; et estois en la chambre du roy de Pou- 
longne quand ils vinrent, où je les vis haranguer tout 
en latin, tres-eloquemment , et avecques telle passion et 
affection que le roy fut fort empesché à leur respondre 
leur requeste, qu'il n'accorda sur le coup, mais leur donna 
grande espérance. M. de Thou, premier président, qui 



I . C*est-à-dire près de la mort. Il serait plus juste de dire « aux 
vespres de la vie », au soir, à la fin, à moins que ce ne soit ici le sy- 

l'aymoit fort, prit aussy son party, et remonstra aux roys 
que, s'ils eussent faict mourir Gounellieu et Millaud, les 
deux meurtriers de ses frères, infailliblement il debvoit 
mourir; mais, ne l'ayant faict, il falloit que la loy fust 
égale, et qu'il eust sa grâce et pardon comme les autres. 
Enfin, par temporisement, sollicitations et prières, son 
procès demeura en suspens. Cependant le roy de Pou- 
longne, qui estoit son principal persécuteur, s'en va en son 
voyage : l'on fait son procès à la voilée; son pardon et 
grâce luy fut donnée^ et bien interinée. Le voylà pour* 
mener par la ville de Paris et à la cour mieux que jamais, 
bien venu et arregardé de tout le monde. 

Le roy tourné de Poulongne, le baron luy fait la révé- 
rence; mais M. du Gua, qui estoit intime amy de Mil- 
laud, et qui estoit grand favory du roy, se déclare son en- 
nemy mortel, le mesprise, le menace de luy nuire où il 
pourra. Je sçay bien ce que je luy en dis un jour, car 
tous deux estoient mes grands amys, et je les voulois ac- 
corder, comme le baron m'en avoit donné la parolle ; mais 
point, M. du Gua n'y voulut entendre, et luy dit qu'il le 
desespereroit. Il fut en train une fois de le faire appeller ; 
mais il ne le fit, pour des raisons que je ne diray pas, et 
que ce ne fust esté son plus grand expédient, ny le plus 
seur. Par quoy, ayant sceu que M. du Gua luy en brassoit 
une, il fut contrainct vuider de Paris et de la cour. Au 
bout de six mois il vint un soir le trouver en son lict qu'il 
faisoit diette, entre au logis avecques un de ses gens seu- 
lement, en laisse deux à la porte, monte en sa chambre, va 
à luy, qui, le voyant venir, saute en la ruelle, et, prenant 
un espieu pour se deffendre, l'autre l'eut aussi tost joinct ; 
et avecques une espée fort courte et tranchante (aussy en 

tel cas elle est meilleure que la longue) luy bailla deux ou 
trois coups, et le laissa là pour demy mort, car il vesquit 
encor deux ou trois heures, disant tousjours qu'un homme 
en qui il se fioit Tavoit trahy. Pour fin, ledict baron, après 
avoir faict son coup, sort si heureusement du logis, et se 
retira si bien et sans aucun bruict, qu'on n'en soupçonna 
celuy qui avoit faict le coup que par conjectures, tant il 
fut faict secrettement , et ne se put jamais guieres bien 
prouver; mesmes à moy, qui luy estois amy intime, ne me 
l'a voulu confesser. 

Voylà le brave M. du Gua tué, brave certes estoit-il en 
toutes générosités et vertus, ainsy que j^en parle en mon 
livre des Couronnels et Maistres de camp qui ont esté en 
France despuis leur première institution. Ce brave du Gua 
doncques fut tué parmy ses compaignies des gardes, parmy 
ses capitaines et soldats, et à cinquante pas quasy à la 
veue de son roy, qui le cherissoit comme il le meritoit 
certes, sans qu'on s'en aperceust jamais; qui fut estimé à 
la cour un cas estrange et inouy. 

Pour faire fin, il faut donner ceste resputation au susdict 
baron, que c'a esté un terrible et déterminé exécuteur de 
vangeances. On l'accusa aussi d'avoir tué Montraveau le 
jeune, frère de M. de Clermont d'Amboyse; mais cela ne 
se put guieres bien prouver, car il fut tué dans des bois et 
garesnes de Nantouillet, d'autant que ces deux maisons 
n'estoient de longtemps bien ensemble. 

S'il eust vescu, il en vouloit tuer encor deux que je sçay 
bien, qui, je croy, ne regrettèrent guieres sa mort. Aucuns 
de ses ennemys n'ont point approuvé ces façons de meur- 
tres, et Pont voulu taxer qu'il n'estoit propre pour les ap- 
pels, et pourquoy il ne s'en aydoit. J'en ay dict des rai- 



SUR LES DUELS 9S 

sons cj-dessus. Toutesfois il monstra bien à sa mort qu'il 
estoit et pour l'un et pour l'autre; et si l'ay veu enappeller 
aucuns, et d'aucuns estre appelle, qu'il ne refusa jamais 
homme ; mais il fut accordé ; et ne faut doubter nullement 
de ses valleurs, car un homme de cœur ne fit jamais ce 
qu'il a faict, et eust faict encor sans sa mort. 

Or c'est assez parlé de luy. Que si je pouvois l'immor- 
taliser, je le ferois,tant pour ses mérites que pour la grande 
amjtié qui estoit entre luy et moy il y avoit quinze ans, et 
tousjours bien nourrie et entretenue par bons offices : aussy 
nous appellions-nous frères d'alliance. Je sceus, un jour 
après sa mort, à Estampes, en courant la poste, venant de 
chez moy, que, si je fusse arrivé plus tost, je ne luy eusse 
pas conseillé de se battre aux champs, car on se vouloit 
desfaire de luy, ou en quelque façon que ce fust; et pos- 
sible, s'il eust eschappé de ce combat, il fust tumbé en une 
embuscade qu'on luy avoit préparée, comme j'ay sceu des- 
puis : car il commançoit à estre plus crainct qu'aymé de 
quelques très-grands et très-grandes; si que ce traict du 
meurtre de M. du Gua fut estimé de grande resolution et 
asseurance. 



J'en vais dire une autre qui ne luy en doibt rien, de ce 
brave feu monsieur le comte Martinengo, de ceste bonne 
et brave race des Martinengues, de laquelle cestuy-cy estoit 
bastard, disoit-on; mais ce bastard vallut bien deux légi- 
times, sans leur faire tort. Il vint avoir question avecques 
un gentilhomme bressan' des plus grands de la ville et 

I . De la ville de Brescia. 

d'alentour. Apres l'avoir longtemps guetté et cavallé, ne le 
pouvant attrapper aux champs, s'estant retiré à la ville de 
Bresse, il se détermine de l'y aller tuer; et, s'estant ac- 
compaigné de deux bons soldats déterminés comme luy, 
entre dans la ville en plein midy, va dans la maison de son 
ennemy, monte en sa chambre, le tue soudainement, des- 
cend, se retire (ce n'est pas tout que faire un coup, il faut 
se sauver), passe par la mesme porte, monte, luj et ses 
gens, sur leurs bons chevaux qui les attendoient là auprès, 
fut à une lieue de là plustost que la rumeur et l'allarme 
fust esmeue en la ville. On court après, tant ceux de la 
justice que des parens du mort, qui estoient grands sei- 
gneurs; mais ils n'y gaignerent rien, et se sauve brave- 
ment en Piedmont, où il se met au service du roy Henry II, 
lequel il servit et la couronne de France, si fidellement que, 
tant qu'il a vescu, il se peut mettre au rang des plus fidèles 
serviteurs qui y ait esté, non seulement des estrangers, mais 
des bons François mesmes. 

Ce ne fut pas tout : lorsque nous allasmes au secours de 
Malthe, il y vint pour son plaisir, comme si ce fust esté un 
jeune homme qui n'eust jamais veu guerre; mais en cela il 
respondit que la plus belle mort estoit que de mourir pour 
l'honneur et la religion de Dieu, et qu'en ce il vouloit 
imiter son grand prédécesseur le comte de Martinengo, 
qui de mesmes, pour son plaisir, alla au secours du 
dernier siège de Rhodes, où il mena, à ses propres 
cousts et despens, deux cens hommes de guerre, là où 
il fit si bien que l'histoire qui en a esté faicte asseure que 
la ville tint plus de deux mois pour sa venue qu'elle n'eust 
faict, et y fit de très-beaux combats. J'en ay leu l'histoire, 
qui ne se recouvre aysement ; mais je l'ay, et est très- 

belle, déclarant beaucoup de beUes singularités de ce 
siège. 

Pour retourner encor à nostre comte, allant à ce se* 
cours de Malthe, bien qu'il se fust fort dissimulé de ses 
amys de n'y aller point, à cause qu'il pourroit rencontrer 
encor quelque reste de ses ennemis cachés, amys de son 
trespassé, en quelque part d'Italie, je le Yis aussj résolu de 
faire ce voyage comme s'il n'eust eu aucun ennemy, disant 
tousjours que si on le tuoit il en tueroit aussy* Il passe par 
le Pîedmont comme nous autres, passe à Pavie, non guieres 
loin de Bresse, passe à Gesnes, d'une détermination aussy 
asseurée que j'aye jamais veu; s'embarque à Gesnes comme 
nous autres dans de petites fregattes. Enfin nous arri- 
vasmes tous à Malthe ayant coustoyé toute l'Italie, sains 
et sauves, luy ne craignant rien. A nostre retour, il s'en 
tourne par terre comme nous autres; sçait qu'il y a dans 
Rome un parent de son homme, entreprend de l'aller tuer ; 
mais il fut dissuadé et pressé par ses amys de le laisser et 
sortir de la ville, et qu'il en avoit faict prou par le passé. 
Enfin il se retire en France, tousjours par terre, de ville en 
ville, n'approchant pourtant des terres des Vénitiens, car il 
n'avoit encor faict son accord, et fust esté en peine de la 
vie; et ce fust esté aussy par trop tenter Dieu et la for- 
tune. Voylà de grandes et asseurées resolutions, mais 
grandes aussy celles dont il a usé, combattant si bien en 
nos guerres, tant estrangeres delà et deçà les monts que 
nos civilles, dont j'en parle ailleurs en mon livre des Cou^ 
formels. 

Grande fut aussy sa vaillance et tout, qu'il monstra en 
ion combat qu'il fit en Piedmont sur le pont du Pau, 
contre un autre sien ennemy italien, chascun ayant deux 

9 

dagues aux deux mains. II est vray que la gauche et tout le 
bras entier, avecques les espaules, estoit armé d'un bras- 
sard; mais ce brassard estoit tout d*une venue, et ne se 
ployoit point; ce qui gesnoît et contraignoit le bras, et le 
tenoit fort droict. Cela avoit esté faict et ainsy choisy de 
son ennemy, qui avoit esté blessé au bras comme feu mon 
oncle de La Chastaigneraye. Enfin, monsieur le comte 
Martinengo demeura vainqueur, et tua son ennemy sur-le- 
champ. Ce combat fut fort furieux, à ce que j'en ay ouy 
discourir à gens qui le virent, mesmes au bon homme feu 
M. de Vassé', qui estoit parrain dudict comte, bien que le 
dict combat ne fust solemnisé de plusieurs cerimonies des 
camps clos que je dirois; si bien qu'on le tint quasy plus 
faict en forme d'appel et de combat à la mazza qu'autre- 
ment. Tout cela ne sert de rien à nostre faict. Tant y a 
qu'il fut beau et bien combattu, et qui rapporta audict 
comte beaucoup de réputation; non que pour cela il en 
ait esté guieres glorieux en son temps, ny pour plusieurs 
autres vaillances qu'il a faict en sa vie : car c'estoit le 
plus doux et gratieux gentilhomme qu'il estoit possible 
de veoyr, amy où il le promettoit; je le puis asseurer 
pour moy, et pour me l'avoir monstre une fois. Bref, 
sa réputation fut si bien divulguée, et sa valeur, que, la 
guerre s'estant esmeue entre le Turc et les Vénitiens^ un 
jour ils luy envoyèrent, sans y penser *, à Paris (où il se 
tenoit quasy ordinairement, ou à la cour, quand il n'y 
avoit point de guerre)^ son pardon gênerai et absolution 
de tout le passé, et une commission (avecques force ar- 

geoc) de couronnel de trois mille hommes, et de les lever : 
ce qu'il fit bien à propos, et non sans grand peine, car, la 
guerre civille troisiesme estant faillie et la paix faicte, es* 
tant fort aymé des soldats, et les appoinctant bien, en 
moins d'un rien amassa ses hommes, encor plus qu*il ne 
falloit, s'en va à Venise^ bien receu, voyre adoré ; passe en 
Dalmatie avecques ses braves François et quelque peu d'Ita- 
liens, où il fait bravement la guerre jusqu'à ce que la paix 
survint entre le Turc et les Vénitiens, traictëe, à la sollicita- 
tion du roy, par ce grand personnage. Monsieur de Dax<, 
son ambassadeur. Et puis, s'en estant retourné en France, et 
la guerre civille rallumée, il mourut devant la Charité ', le 
siège y estant mis, estant maîstre de camp de douze ensei- 
gnes de gens de pied; dont ce fut très-grand dommage, 
car c'estoit un grand homme de guerre et un fort homme 
de bien et d'honneur. J'en parle ailleurs, en mon livre des 
Couronnds et Maisircs de camp. 



C'est assez parlé de combats meurtriers, dont j'en dirois 
cent exemples signalés; mais je n'aurois jamais faict. Par- 
lons un petit maintenant des courtoisies qui ont esté practi- 
quées du temps du roy François. Il envoya une fois feu 
monsieur le cardinal de Lorraine, son cher favory, en 
Flandres, pour jurer quelques trefves entre les mains du 
feu empereur Charles. Ledict monsieur le cardinal y alla 
très-bien accompaigné d'une fort belle noblesse de la cour, 
parmy laquelle estoit un brave et vaillant gentilhomme 



1 . L'évèque de Dax. 

2, En 1577. 

breton, haut à la main, nommé M. de Sourdeyal,qui long- 
temps a esté gouverneur de Bellisie, jusqu'à ce que le roy 
Charles luy osta pour la donner au mareschal de Rez en 
propre. Ce M. de Sourdeval vint à avoir une querelle 
contre un autre gentilhomme françois dont je ne sçaj bien 
le nom. Ils s'en allèrent sans sonner mot à personne, si-non 
entr'eux deux, hors de Bruxelles, où la cour impériale se 
tenoit. La fortune fut si bonne pour M. de Sourdeval (et 
aussy que c'estoit un tres-vaillant homme) qu'il blessa son 
ennemy quasy à la mort ; toutesfois si fut-il un petit blessé. 
Et, d'autant qu'il estoit venu à cheval sur un courtaut, et 
son ennemy à pied, il leva son ennemy et le monta sur son 
courtaut dans la selle et luy en crouppe, le tenant tousjours 
des deux bras, le soulageant le plus qu'il pouvoit ; et, par 
ainsy, se rendirent à la ville et chez un barbier, et le fît 
fort curieusement panser, dont il se guérit. Il y en a au- 
cuns qui eussent mieux aymé mourir que se laisser aller à 
une telle courtoisie, vile pourtant pour un brave cœur; 
car, en ceste façon, le vainqueur triomphe fort; par quoy 
le vaincu eust mieux aymé là mourir qu'estre assisté de telle 
sorte. Autres disent : a II n'y a que de vivre. » Je m'en 
rapporte aux braves discoureurs. L'empereur en sceut le 
combat et le traict, et voulut veoyr ledict Sourdeval, et le 
loua devant tout le monde en sa salle, autant pour sa va- 
leur que pour sa courtoisie honneste et gentillesse, et luy 
fit présent d'une belle chaisne d'or pour s'en faire mieux 
paroistre. Quel crevecœur à son ennemy vaincu! Je tiens 
ce conte de feu M. de Guyse le grand, qui y avoit accom- 
pagné monsieur son oncle, et d'aucuns gentilshommes 
qui estoient lors avecques monsieur le cardinal ; et aussy 
que j'ay veu ledict Sourdeval à la cour fort bien venu et 

estimé, tant pour ce combat que pour autres siennes vail- 
lantises faictes aux guerres. Je croj qu'il vit encor, et Tay 
cogna fort familièrement. 

Lorsque le roy Henry II envoya en Escosse feu M. d*Esse, 
son lieutenant-general, pour y porter secours, avecques 
force galians et honnestes gentilshommes de la cour et de 
France, y avoit le sieur de Dussat', dict autrement Juri* 
gnat, et le capitaine Hautefort, tous deux gentilshommes 
de Perigord. Ils esmeurent dispute ensemble et querelle 
pour Tamour d'une grande dame qui estoit là, que je ne 
nommeray point. Ils s'assignèrent et s'appellerent tous 
deax à l'isle aux Chevaux, qui] est devant le Petit Lict 
(ceux qui ont veu le Heu comme moy sçavent où c'est), 
où s'y estans faict passer, se battirent tous deux tous seuls, 
si bien que ledict sieur Jurignat demeura fort blessé; mais 
Hautefort ne le voulut parachever, ains luy permit de re- 
passer l'eau, et de se faire panser; et, estant guery, il rap- 
pella encor Hautefort jusqu'à deux fois, et demeura encor 
blessé comme la première fois ; et ledict Hautefort luy usa 
encor de la mesme courtoisie, jusqu'à ce que l'on les m\t 
d'accord, mais non pourtant qu'ils fussent jamais amys. 
Quelle fortune d'espée, et quel don de courtoisie! Je croy 
que ledict Jurignat vit encor, et Hautefort fut tué au 
voyage d'AUemaigne devant Yvoy , brave soldat et capi- 
taine s'il en fut oncques (j'en parle ailleurs], grand et in- 
time amy du feu capitaine Bourdeille, mon frère : aussy di- 
soit-on d'eux qu'ils estoient des braves rodomons de Pied- 
mont, comme estoient Villemaigne et Tays. 



I. Ou de d'Ussac. 

Ledict capitaine Bourdeille eut aussy en Piedmont une 
querelle contre le capitaine Cobios, gentil et brave soldat 
gascon, et pourtant grands amys auparadvant. Ils s*appel- 
lerent sur le pont du Pau à Turin. La fortune voulut que 
mon frère blessast Cobios à la main de Tespée, qui lu^ es- 
chappa aussy tost; mais le capitaine Bourdeille pourtant ne 
\\iy voulut courir sus, ains \uy dit : « Amassez vostre espée. 
Capitaine Cobios, car je n'ay pas accoustumé de poursuivre 
mon ennemy sans ses armes. » Cobios luy respondit : a Je 
ne gaignerois rien. Capitaine Bourdeille, de l'amasser, 
puisque je suis blessé en la main, et ne me seroit possible la 
tenir. — Or bien doncques, dit le capitaine Bourdeille, le 
combat est achevé » ; et le prit et le mena soubs le bras à 
la ville pour le faire panser, et attendant sa guerison pour 
se battre; mais monsieur le mareschal^ les accorda. 

Bien fut plus grande une courtoisie qui se fit, et tres- 
signalée, entre deux capitaines du Piedmont, lorsqu'il estoit 
à nous, lesquels s'estoient fort entr'aimés. Ils vinrent avoir 
question ^, et, s'estans appelles, ils se battirent de telle sorte 
que l'un blessa l'autre à la mort sans estre blessé, auquel il 
dit : « Nous avons esté par trop grands amys pour vous 
tuer. Je vous prie, contentez-vous de ce qui s'est passé, et 
relevez-vous pour vous aller faire panser. » L'autre l'en 
remercia tres-courtoisement ; mais il luy dit : « Ce n'est 
pas tout. Faites-moy la courtoisie entière. Pliez-vous le 
bras, et portez-le en escharpe pour quelques jours; au 



I. Le maréchal de Brissac. 

a. Question, querelle. (Voir plus haut, p. 86, note i.) 

moins qn'îl ne soit dict qne je soje esté b!e«é sans blesser, 
et qu'il n'y aille point tant de mon bonoeaff et qu*:I j ajt 
pins de subject à ceox qoî noas tgo riront accorder de Se 
faire, si j'en eschappe. — Vrajment, di: Tautre, je le veoi s; 
et, se sonillant on peo le bras da sang de l'aotre, il £t 
la mine, et le dit, qo'il avoit esté blessé, maïs qoe ce 
n'estoit rien, et qo'il Toodroit aToir donné beanconp et 
que l'autre ne le fost pas plus ; lequel poonaot se goerit 
arecques grande peine; et furent après faicts bons amjs 
comme devant sans peo de difficulté, à cause de ceste 
légère blessure prétendue, et aossj que l'autre voulut en 
cela recognoistre l'obligation qu'il luj a voit de la vie. Ceste 
courtoisie est belle, et sur laquelle il j a beaucoup à gloser 
et discourir. 

Ce grand capitaine et brave Jannin de Medicis mit an 
monde ces deux braves et vaillants capitaines qui ont esté 
despuis, et tant fidèlement servy la France, San Petro 
Corso et Jehan de Turin. Estans doncques tous deux 
soubs sa charge, vinrent avoir une question ensemble ; et, 
voulant accorder Jannin de Medicis, jamais il ne put, encor 
qu'il en tentast tous les mojens, cognoissant bien leur hu- 
meur et vaillance, que, s'ils en venoient là, qu'ils se tue- 
roient. Par quoy, de despit et de quoy ils ne le vouloient 
croire en accord, il prit sa cappe et la mit en deux, et 
en donna à chascun sa moictié et deux bonnes espées, et 
les enferma dans une salle, et leur commanda qu'ils ne sor- 
tissent jamais de là qu'ils ne fussent d'accord, en quelque 
façon que ce fust, et n'eussent vuidé leur différend du tout. 
Ils vinrent doncques aux mains. Jehan de Turin donna une 
estoquade au front à San Petro, petite pourtant, mais 

d'importance, d'autant que le sang luy commança aussy 
tost à couler sur les yeux et le long du visage, si bien qu'à 
tous les coups il luy falloit porter la main pour essuyer les 
yeux. Sur quoy Jehan de Turin luy dit : « San Petro 
Corso, arreste-toy et bande un peu ta playe. » L'autre, le 
prenant au mot, print son mouchoir et la banda au mieux 
qu'il put ; puis se remirent au jeu, et si rudement que 
Jehan de Turin eut un si grand coup sur son espée qu'acné 
luy eschappa de la main. Sur quoy San Petro, se voulant 
revancher de semblable courtoisie, luy dit : « Jehan de 
Turin, amasse ton espée, car je ne te veux point blesser 
avecques advantage » ; et luy donna loysir de l'amasser. Et 
pour la troisiesme fois retournèrent au combat : à quoy 
ayant esgard les spectateurs, qui regardoient, les uns par 
les grilles de la salle, les autres par les fentes et trous de la 
porte, en vîndrent faire le rapport à Jannin de Medicis, et 
le prier de les séparer, et y mettre ordre d'accord, autre- 
ment ils se paracheveroient de tuer. Par quoy il vint aussy 
tost, et, entrant dans la salle, il les trouva tous deux, Tun 
deçà, l'autre delà, tumbés et couchés par terre, n'en pou- 
vant plus pour les grandes blessures qu'ils s'estoient entre- 
données, et du grand sang respandu. Soudain, il les fit lever 
et secourir, et si curieusement panser qu'ils furent guéris 
quelque temps après ; desquels depuis la France a tiré de 
bons el grands services, tant deçà que delà des monts. J'ay 
ouy faire ce conte à feu M. de Sypierre, qui estoit très- 
grand amy et de l'un et de l'autre. 

Voylà de belles bontés et courtoisies de cavalliers, sur 
lesquelles on dispute quelle fut la plus grande, celle de 
Jehan de Turin, ou celle de San Petro Corso. Mais il faut 
doubter que la première fut plus grande, d'autant que la 

seconde ne la fit que suivre après, et rendre ce qu'elle 
debvoit. Au demeurant, si elles se debvoient faire, je m'en 
rapporte aux braves discoureurs des combats, au moins je 
dis la première : car, pour la seconde, elle se debvoit faire 
pour rendre la pareille, autrement ce fust esté un vilain 
reproche s'il eust faict autrement; mais aussy eust-on bien 
blasmé le premier de sa première courtoisie s'il luy fust 
arrivé mal, et que Tautre l'eust tué, en donnant si grand 
advantage à son ennemy, puisqu'il le tenoit quasy à sa 
mercy et à son advantage ; et y en a beaucoup qui disent 
que ce fust esté bien employé si l'autre l'eust tué tout à 
plat, puisqu'il ne sçavoit user de sa victoire, laquelle il 
mesprisoit. Quoy qu'il en soit pourtant, la courtoisie est 
tousjours à louer, et sent mieux son gallant homme et son 
chrestien. 

Or, c'est assez allégué de vieux exemples ; ramenons au 
moins aucuns modernes, que j'ay veu arriver en nos cours 
de France. Feu M. de Bussy, un tres-brave de son temps, 
eut une parolle de guerre contre un brave gentilhomme 
nommé M. de La Ferté, tous deux estans au service et à la 
cour de Monsieur, et encor qu*ils eussent esté grands amys 
et obligés l'un à l'autre. S'estans doncques desfiés et venus 
en combat, M. de Bussy vint à blesser M. de La Ferté, 
en telle sorte que, le voyant ne faire que parer aux coups, 
l'ayant atteint où il falloit, il dit : « Frère, je cognois que 
vous en avez assez, et que vostre blessure ne vous permet 
plus de vous deffendre selon vostre brave et généreux cou- 
rage, encor que je le sçache tel qu'il combattroit jusqu'à la 
dernière goutte du sang de vostre corps. Par quoy, je suis 
d'advis que nous remettions la partie à une autre fois, et que 

je vous conduise pour vous faire panser. » M. de La Ferté 
le prit au mot : car, outre sa blessure, il estoit fort estroppîé 
d'un pied, dont la moitié luy avoit esté emportée d'un 
canon qui s'esclatta dans la gallere de M. du Mayne, au 
voyage qu'il fit en la Morée, en la compaignie de don 
Juan d'Austrie, gênerai du roy d'Espaigne ; et pour ce 
estoit-il fort impost'. Si eut-il encor du sang de M. de 
Bussy, ce disoit-on, et luy fit vaillamment teste, ainsy qu'il 
le sceutbien louer après; et ses vaîllantises qu'il a faîct aux 
guerres ont bien monstre qu'il estoit digne de louange. 
Ainsy se passa ce combat et courtoisie entr'eux, et après se 
rendirent bons amys. 

Monsieur le comte de Grandpré, gentil cavallier s'il en 
fut oncques à la cour, doux, courtois et gracieux, mais 
au demeurant brave et vaillant comme Tespée, et très-beau 
gentilhomme, eut un difTerend avecques M. de Givry, gen- 
tilhomme accomply des mesmes belles conditions que ledict 
comte; tous deux ayant commandé, l'un, qui est le comte, 
à un régiment de gens de pied, en lequel il y a beaucoup 
acquis de réputation, et ledict Givry, maistre de camp de 
la cavallerie légère, que le roy luy donna après que ce 
brave M. de Sagonne eut pris le party de la Ligue. Ces 
deux braves gentilshommes donc se desfierent et s'appel- 
lerent. Estans en combat, le malheur fut pour Givry que 
son espée se rompit à demy, qui ne s'en estonna pourtant, 
mais le comte luy dit: «Ayez une autre espée, car la 
mienne, ne blesse point avecques advantage. » Ce qu'il ne 

1. Impost (le contraire de dispost)^ impotent. 

voulut faire, et dit : « Non, non, avecques ce tronçon 
d*espée, je te tueray bien. » Mais monsieur le comte ne le 
poursuivit, et, usant de courtoisie, le combat se rompit : 
dont plusieurs dirent qu'il eust été bien employé que le 
comte Teust tué, puisqu'il faisoit ainsy du brave et ne vou- 
loit recevoir courtoisie de son ennemy; et encor mieux 
employé si Givry eust tué le comte, puisqu'il luy pardon- 
nqit par trop sa témérité et braveté. 



Un de ces ans fut fait un combat en Auvergne, entre un 
tres-brave gentilhomme du pays mesme, dont je ne sais 
bien le nom pour dire vray, et un Escossois qu'on appelloit 
le capitaine Leviston. Je ne sçais s'il estoit de ceste race 
de ,Leviston dont j'en ay cognu en Escosse d'honnestes 
hommes et une honneste fille qui estoit à la feue reyne 
d'Escosse < ; mais tant y a que ce capitaine Leviston s'estoit 
saisi de Montagut ^ Combraille. Il joua si bien des mains 
qu'en deux ans il se fit riche de cent mille escus, disoit^ 
on, en prenant de toutes parts et n'arregardant à qui il 
faisoit tort; ce qui fut cause de sa mort, car, la paix faicte^ 
il fut appelle par ce gentilhomme que viens dire. D'autres 
tiennent qu'il vouloit seconder un autre gentilhomme ap^ 
pelle. Enfin, estant entré en estoquade avec son ennemy, 
qu'il desdaignoit fort, bien qu'il fust un brave gentilhomme, 
comme il le monstra, car du premier coup il luy donna une 
grande estoquade dans le corps, à qui il dit: « Leviston, 
je t'ay bien tasté pour le premier coup. En as-tu assez? » 



1. Marie Stuart. 

2. Montaigot^ chef-lieU de catltoô de l'âri-ondissëtrieilt de Ridm; 

Leviston luj respondit : « Avant que tu m'en ajes donné 
un pareil, je t*8uraj bien tué. » L'autre luy répliqua : « Tu 
ne te veux pas doncques contenter ? Garde-toy de celuy- 
là. » Et il \uy donne un autre coup au costé, en luj disant : 
« Tu en as prou, s'il me semble, va-t-en faire panser. » 
Leviston respondit : « Il faut que tu me parachevés, ou 
que j'aye ta vie. » L'autre répliqua : « Ah ! mort Dieu, tu 
ne te veux pas doncques contenter, et tu braves encor ? Et 
tu en mourras donc à bon escient. » Et luy donna deux 
autres bons coups dans le corps, et le tua à bon escient. 
Ainsy debvoit-il faire, et fit très-bien, puisque ledict Levis- 
ton faisoit tant le brave et ne se vouloit contenter de la 
courtoisie que l'autre luy presentoit. En quoy il se mettoit 
pourtant en grand hasard de sa vie, car il ne failloit qu'un 
meschant coup pour la luy oster ; mais Dieu en cela le fa- 
vorisa. Et toutesfois et l'un et l'autre firent deux grandes 
fautes, l'un d'espargner son ennemy, qui bravoit et opi- 
niastroit trop, l'autre de n'avoir accepté la courtoisie ; en 
quoy pourtant il monstra beaucoup de courage et de 
valeur, de ne vouloir recevoir ceste obligation de son 
ennemy. Ainsy se faut-il gouverner envers ces braves qui 
veulent braver, et n'ont de quoy payer leur homme estans 
desarmés de leurs armes, ou qui n'en peuvent plus. 

La première fois que je fus en Italie, passant par Milan, 
j'ouys raconter que du temps qu'Antoine de Levé y com- 
mandoit pour l'empereur Charles, il y eut un certain comte 
Claudio, qu'on ne nommoit point autrement par surnom, 
tant y a qu'il estoit pour lors un tres-renommé et vaillant 
homme. Par cas, un jour estant à la chasse de Poyseau, et 
ayant voilé une perdrix, quand il fut à la remise, qui estoit 

un lieu fort esgaré, il trouva quatre soldats qui s'estoient 
desfiés, et avoient choisi pour camp et estaquade un parc 
de brebis et moutons, dont usent les pastres en là pour y 
retirer et resserrer leur bestial et pour mieux enfumer leurs 
terres, ainsy qu'en plusieurs lieux et contrées de nostre 
France le font aussi. Quel camp clos, voyez, je vous prie, 
que ces braves gens avoient là choisi.! Le comte Claudio 
les voyant tous quatre se préparer deux contre deux, et 
laisser le pourpoint et se mettre en chemise pour se battre, 
il les prie de ne se battre point pour Tamour de luy, et luy 
dire leur différend pour les accorder. Eux luy firent response 
qu'ils n'en feroient rien, mais que s'il en vouloit voir le plaisir 
et juger des coups, qu'il les vist faire seulement. Le comte dit 
qu'il n'en feroit rien, et qu'il ne lui seroit jamais reproché 
qu'en sa présence ils se coupassent la gorge. Là-dessus il 
met pied à terre et l'espée en la main pour les empescherde 
leur combat. Eux aussy tost, comme désespérés, vont con- 
certer ensemble, et s'escrient : « Tuons-le, puisqu'il nous 
veut rompre nostre entreprise, et emprés nous la repren- 
drons, et nous nous battrons. » De faict, le chargèrent à 
outrance; mais luy, comme j'ay dict, qui estoit en ces 
temps l'un des vaillants et déterminés de cest estât, se garde 
si bien d'eux et les charge si valeureusement qu'il en tue 
deux; et voulant donner la vie aux deux autres, ne l'accep- 
tent, mais, voulant vanger la mort de leurs compaignons, 
le chargèrent de plus en plus. Luy se pare et tue le troi- 
siesme ; et, ayant blessé le quatriesme à la mort, il le laisse 
là et luy donne la vie en luy envoyant un chirurgien qui le 
pansa si bien qu'il en eschappa, et en fit après le conte, et 
servit de tesmoing d'un si grand faict d'armes, et ne cella 
nullement qu'il luy avoit donné la vie, dont il n'en seroit 

10 

jamais ingrat, et qu'il luy feroit service où il pourroit. 
Le comte l'ajma fort despuis et s'en servit, bien fasché, 
disoit-il, qu'il n'eust pu sauver la vie à ses compaignons. 

Aucuns diront sur la vie de ce soldat, très-bien reco- 
gnue I, que cela est bon pour les soldats simples, mais non 
pour les gentilshommes. Je ne sçay ; mais j'ay veu des sol- 
dats signalés, aussy ou plus curieux de leur honneur, et à 
le garder, qu'aucuns gentilshommes. En ce combat on y 
peut beaucoup admirer la valeur et l'heur de ce comte, et 
j discourir ^beaucoup de choses, et mesmes à' noter que, 
quand des gens de bien ont bonne envie de se bien battre, 
ou qu'ils sont une fois aux mains, il n'y a rien qui les fasche 
plus et désespère tant que quand quelques-uns surviennent 
qui les veulent séparer ; et bien souvent a-t-on veu arriver 
tout de mesmes à aucuns ce que je viens de raconter, et 
s'entre accorder à tuer le séparant, n'estant rien si fascheux 
à un vaillant et brave homme et offensé que quand on luy ' 
rompt son coup et son desseing d'armes. 

J'en ay Veu en ma vie deux tels exemples : Sainct-Maigrin 
se battit une fois ainsy par appel aux champs prés Paris 
contre le segnor Troïle Ursin, brave gentilhomme italien, 
qui avoit esté noUrry enfant d'honneur du roy Dauphin, 
qui fut après le roy François II, [et estoit fils de segnor 
Jourdan Ursin ^ tres-bon et sage capitaine qui fut lieute- 
nant de roy en Corse après M. de Termes. Depuis la mort 
dudict roy François, il n'avoist esté en France guieres, et 
pouvoit avoir vingt-cinq ans qu'il en avoit esté tousjours 

I . C'est-à-dire : dont il eut une grande reconnaissance* 

absent, s'amusant en Italie et mesme à Florence, où il fut 

despuis tué pour faict d'amours. Estant donc venu en 

France ceste fois là, il vint avoir querelle contre Sainct- 

Maigrin pour le jeu, et s'appellerent. Ils n'eurent pas tiré 

deux coups qu'ils vinrent aussy tost aux prises. Sainct-Mai- 

grin estoit plus adroit à la lutte que l'autre, bien qu'il fust 

aussy fort : il porta son homme par terre soubs luy, et luy 

disant plusieurs fois qu'il luy demandast la vie. Sainct-Mai- 

grin, dit-il, n^ayant nulles armes chascun, pour avoir esté 

desemparés à cause de la prise, s'advisa de tirer une espine 

d'un buisson et la luy présenter aux yeux, et luy dire que 

s'il ne se rendoit et ne luy demandoit la vie, qu'il les luy 

creveroit tous deux. Sur quoy l'autre luy demanda la vie, 

dit Sainct-Maigrin, qui la luy donna. Le segnor Troïle 

sentant que Sainct-Maigrin s'en vantoit, il dit fort bien 

qu'il ne la luy avoit point donnée. 

Enfin, ce fut un combat fort doubteux et peu bien en- 
tendu et conceu de plusieurs, et mesmes des juges que le 
roy ordonna pour les accorder; ce qui fut faict. Un d'iceux, 
grand prince, me dit qu'il y avoit plus d'ostentation vaine 
de Sainct-Maigrin que d'autre chose : car il n'estoit pas 
vray-semblable que l'autre eust donné si grand loysir 
d'amasser et tirer une espine, et mesme si à l'ayse comme 
d'une chose fort maniable, sans l'en empescher, et luy en 
donner au moins grande peine; ou bien il falloit qu'il 
l'eust cloué ou collé en terre pour ramasser son espine ce- 
pendant. Par quoy, le tout fut accordé. Et je sçay bien ce 
que m'en dit ce grand : car jamais ils ne purent bien tirer la 
vérité de ce faict. Et voyià que servent ces combats aux 
champs, sans seconds ou autres tesmoings : car bien sou- 
vent on fait accroire beaucoup de choses qui ne sont sur- 

.venues sur une infinité d'accidens qui y arrivent, que quel- 
quefois on ne sçait qu'en croire, et mesmes pour ces 
cfemandeurs et donneurs de vie ; ainsy qu'il . arriva au 
seigneur de Chantlinâut, tres-brave et vaillant gentîlhonime, 
pour un homme qui estoit estropié d'une main. Il se battit, 
au Pré aux Clercs, contre Bonneval, brave et vaillant gen- 
tilhomme aussy, et de grande maison en Limosîn, tous 
deux tout seuls. Bonneval vint avoir une grande estoquade 
à travers le corps. Chantlinaut, le voyant touché au vif, le 
laissa là, et se retire sans estre blessé, et Bonneval pour se 
faire panser. Chantlinaut dit qu'il luy avoit demandé la vie, 
et luy avoit baillée de bon cœur. L'autre disoit que non. 
^£t croy que, si Bonneval ne fust mort quelque temps 
après [car il ne mourut de ce coup), ils se fussent battus 
encor. . j 

Il faut faire icy une disgression sur une dispute que j'ay 
veu pratiquer et se pratique tous les jours, à sçavoir mon : 
si celuy à qui on a donné la vie peut redemander le com- 
bat. Certainement, par les loix danoises et lombardes, aux 
camps clos et combats solemnels, cela ne se peut, pour les 
raisons et coustumes que j'ay allégué cy-devant. Quant aux 
appels et combats à la mazza, il ne l'estoit non plus per- 
.mis à Naples, dont le premier usage en est sorty, comme 
je l'ay appris là mesmes. Aussy, quand ils en venoient là, 
.ils se battoient si outrageusement que, sans mercy et selon 
Ja çoustume, il/alloit que l'un tuast_ l'autre, ou tous deux 
demeurassent sur la place, ainsy que cela s'est veu souvent, 
et là et en nostre France, qu'il ne falloit nullement parler 
de grâce de vie: car, quand Ton vient là, on est si fort 
pressé de son ennemy ou animé de rage, de dèspit et de 

vengeance, que l'on a quelquefois tué dans un coup, ou 
tous deux demeurent morts sur le champ, ainsy qu'en ces 
combats précédents que j'ay dict est arrivé, et plusieurs 
autres ; ainsy aussy qu'il arriva n'a pas longtemps au sei- 
gneur de Fourquevaux', brave et vaillant gentilhomme, 
que le seigneur de La Chapelle-Byron tua dans la forest 
de Fontainebleau, où ils s'estoient tous deux appelles; et 
dans deux coups l'autre demeura roide mort sur la place, et 
La Chapelle sain et sauve se retira ; lequel, venant de frais 
d'Italie, où il avoit appris du Patenostrier la milice de 
l'espée, avecques son brave courage, demeura vainqueur, 
bien que le vaincu sceust très-bien tirer des armes, comme 
je les luy avois veues très-belles en la main, et fust esté un 
brave jeune homme qui promettoit beaucoup. 

Le capitaine Rollct, que j'ay veu nourrir page de M. de 
rArchant,et despuis gouverneur du Pont de l'Arche en ces 
guerres civilles, où il a faict très-bien la guerre, sortant 
hors de pages, rendit ainsy un combat au Pré aux Clercs 
tres-vaillamment et heureusement, et tua son ennemy (dont 
j'ay oublié le nom) sur le champ et aussy tost. 

En ces combats hastifs et précipités, et qui donnent du 
premier coup la mort, il ne faut parler de la vie ; mais, 
quand on respire encore, il faut estre courtois sur le vaincu; 
la gloire en est très-belle et pie. De dire pourtant que le 
vaincu à qui la vie a esté donnée soit deshonnoré pour cela, 
il ne l'est point. C'est une fortune de Mars à qui le plus 

I. Claude de Fourquevaux, tué en i582. 

lo. 

vaillant homme du monde est subject, soit ou qu'il désem- 
pare son espée, ou qu'elle se rompe, ou bien qu'il tumbe 
par terre, ainsy qu*il arriva dernièrement et de frais à 
M. de Sai'nct-Gouard, qui tumba devant M. de La Chastai- 
gneraye, qui ne le voulut tuer, ains luy permit de se rele- 
ver; mais aussy tost furent séparés, car le combat fut fait 
quasy à la veuede la cornette du roy,qui marchoit, s'esta nt 
mis à l'écart. 

Un de ces ans advint un combat entre le seigneur 
Amadeo, frère bastard de M. de Savoye', et M. de 
Crequi, gendre de ce grand M. des Diguieres. Je ne me 
veux amuser d'en dire le subject, car il est ailleurs escrit, 
et aussy que force gens le sçavent, pour en estre la nouvelle 
récente. Tant y a qu'estans venus au lieu assigné du com- 
bat, la fortune fut si bonne pour M. de Crequi qu'il blesse 
son ennemy et le met à tel poinct de demander la vie, qu'il 
luy cède fort gentiment et librement; ce qu'ayant sceu 
M. de Savoye s'en colera si fort contre son frère qu'il luy 
dit et commanda de retourner au combat aussy tost après 
estre guery, quoy qu'il fust : à quoy il ne faillit, et non 
plus le seigneur de Crequi de comparoistre. Ce fust en une 
petite islette du Rosne. D'en dire les formes, les seconds 
et appellans, c'en seroit une chose superflue. Pour la fin 
du combat, fait à l'aspect de plusieurs arregardans deçà et 
delà le Rosne, la fortune fut encor si bonne pour le sei- 
gneur de Crequi qu'il abbat son ennemy et le tue sans 
en avoir plus de mercy ; dont en cela il usa fort bien de sa 



I. Philippin, autre frère bâtard du duc de Savoie, qui fut tué à ce 
duel. 

fortune, que Dieu luy donna encor ce coup, possible par la 
volonté de Dieu. Que s'il l'eust espargné encore, il luy 
en eust mal pris à la troisiesme lutte, n'ayant sceu ou 
voulu user de la grâce qu'il luy avoit octroyé, dont il s'en 
fust repenty, et l'eust-on aussy tost fort blasmé de ne s'estre 
ajdé de ceste grâce que Dieu luy avoit faict. 

M. de Savoye, lorsqu'il vint dernièrement en France ', il 
fut curieux de saluer tous les gallans de la cour, fors mon- 
dict sieur de Crequi. Les uns disent parce qu'il ne luy eust 
pas esté bien séant (comme de vray et de raison) de saluer 
le meurtrier de son frère. D'autres disent que M. de Sa- 
voye se plaignoit qu'il l'avoit tué tumbé en terre et abbattu; 
en quoy M. de Savoye ne debvoit avoir esgard, disoient 
aucuns : car, puisqu'il avoit repris sondict frère bastard 
d'avoir demandé la vie au premier combat, et contraint et 
commandé d'en recommencer un autre, que pouvoit faire 
moins M. de Crequi que de penser à revenir au tiers com- 
bat, et, pour ce, en voyant avoir son beau jeu, d'en ache- 
ver la partie tout à trac *, sans plus la remettre ? Voylà 
donc pour fin de ce combat l'exemple que l'on y doit 
prendre à tuer ou à espargner son ennemy en tels accidens : 
tels coups d' espargné pour la première fois, mais nullement 
pour la seconde, où l'on doit fermer les yeux à tout mercy 
et miséricorde. 

Sur ce conte et raisons alléguées, je feray ceste petite 
disgression, afin qu'on sache comme d'autres fois se sont 



I. En décembre 1599. 

a. Tout à trac, complètement, absolument, sans laisser de trace à 
y revenir. 



ii6 DISCOURS 

faicts en Italie, France et ailleurs, des combats à outrance 
et duels solemnels, où celuy des combattans qui avoit 
Teslection des armes, et mesmes de Tespée (comme quasy 
c'est tousjours Tordinaire, bien que Ton se balte avec la 
lance, la picque, l'halebarde et autres armes, de la porter au 
costé, comme la plus noble arme de toutes), faisoit porter 
dans le camp quatre espées, c'est à sçavoir deux pour les 
premiers assauts, et deux autres que les juges du camp 
garderoient pour une reserve, afin que, si Tespée de Tua ou 
de deux vinst à se rompre, les juges en fournissoient qui en 
avoit besoing, ou tous deux, en faisant faire le holà, et 
après recommençoient et poursuivoient leur battaille ; mais 
cela se faisoit avec pache et conditions accordées entre les 
parties, juges, parrains et confîdans, advant qu'entrer au 
combat; et de plus, ces deux secondes espées données, ou 
une seule, à qui en avoit faute, si elles se venoient à rom- 
pre, ne falloit plus parler d'avoir recours à d'autres troi*- 
siesmes, et falloit mourir ou vaincre en quelque façon que 
ce fust, ou se rendre; et telles espées les appelloit-on 
les espées de provision. Aujourd'huy, en nostre nouveau et 
friand françois, on les appelleroit les espées ou secours de 
reserve. 

Pour ce coup, je n'en allegueray autre exemple que 
celuy de feu M. de La Chastaigneraye, mon oncle, en son 
combat, où, son ennemy ayant faict apporter quatre espées, 
du commancement qu'on les vit paroistre on pensoit que 
Jarnac se vouloit battre de deux espées contre deux ; mais, 
après avoir ouy son dire de son parrain et confident, trou- 
vèrent qu'il y en avoit deux de reserve, le tout avecques le 
mesme pache que j'ay dict cy-devant, que par après il n'en 
falloit plus espérer d'autres. L'on peut donc par là colliger 

que c'est assez d'avoir tenté la première et seconde for- 
tune, sans retenter la troisiesme, possible contre la volonté 
de Dieu, qui en puniroit la trop grande outrecuidance. 
Aînsy M. de Crequi, par le dire de plusieurs grands capi- 
taines, fît bien d'achever ceste seconde partye, sans la re- 
mettre à la troisiesme. 



Bref, il arrive en ces combats tant d'accidens et tant 
d'inconvenîens que je ne les aurois jamais dicts, tant à pied 
qu'à cheval, sur lesquels il faut que nos grands mareschaux 
et grands capitaines jugent si la vie a esté bien donnée, ou 
en advantage ou en desadvantage, en supercherie ou 
bonne guerre, et là dessus ordonnent un second combat, 
ou non. De les juger deshonnorés pour cela, comme j'ay 
dict, ils ne le sont; mais les faut appeller, à la mode de 
l'Espaignol, vincidos, no por falta de corazon y valor, mas 
por mala suerk '. Et pourtant c'est tousjours la vie donnée: 
car et que me chaut-il, si vous avez desemparé vostre 
espée, qu'elle vous soit rompue 'ou que soyez tumbé ? 
Cela ne s'appelle point vous avoir donné la vie par ad- 
vantage. 

Sur quoy, pour mieux faire, il faut que les grands juges 
fassent comme il se faisoit en tel cas à Naples, aînsy que je 
Tay là appris aussy. Les amys des deux partyes, ou les 
grands capitaines, les prenoient et les accordoient tout 
bellement en quelque façon que ce fust, par gentilles in- 
ventions que les bons et gentils esprits sçavent tres-bien 



I. Vaincus, non par faute de courage et de valeur, mais par la 
la mauvaise fortune. 

excogiter'. Bien est-il vray que j'ay ouydire à aucuns que, 
pour le mesme sujet que l'on s'est battu et la vie donnée, 
le combat ne se peut redemander ; mais, au bout de quel- 
que temps, si le vaincu prend un nouveau subject de son 
ennemy, il le peut faire : car, d'avoir tousjours les mains 
liées, et si l'autre l'offensoit encor de nouveau, il n'y auroit 
point de raison de luy refuser le combat, et que l'autre 
estant appelle n'y allast, autrement il luy iroit de son hon- 
neur ; ou bien que tous deux s'y accordassent de bonne 
voglio », ainsy que je vis cela mesmes arriver entre le capi- 
taine Castelnau, gentil et vaillant soldat, bien qu'il fust 
fort jeune, du pays de Languedoc, brave race certes, dont 
j'en ay cognu quatre frères tres-vaillans, et le capitaine 
d'Alon, du pays de Xaintonge, vaillant aussy. Il estoit le 
second des trois frères, tous trois eslevés de monsieur le 
mareschal de Biron. Ils vinrent avoir querelle ensemble en 
l'armée où commandoit mondict sieur le mareschal, qui les 
accorda; mais, aussy tost après, ils prirent un nouveau 
desbat, et s'allèrent tous deux tuer, dont ce fut très-grand 
dommage. Aucuns dirent que ce fut de gayeté de cœur et 
de concert faict entr'eux avant l'accord, et que ce n'estoit 
que pour contenter mondict sieur le mareschal, et après 
s'iroient battre et se tuer, comme ils firent. Il falloit bien 
dire qu'il y eut de l'animosité. 

Certes, si les partyes s'accordent en cela pour quelque 
raison et subject que ce soit, faire le peuvent ; mais gare 
que le dieu Mars ne s'irrite contre le vainqueur, le voyant 
abuser de la faveur qu'il luy avoit faicte, ny plus ny moins 



1. Excogiter, imaginer. Du latin txcogitart, 

2. Voglio, volonté. 

que fait le dieu Neptune au marinier qu'il a sauvé d*un 
grand nauffrage, et puis, se fiant encore en luj d'une 
grande grâce, rebat la mer, où il se trouve plongé et très- 
bien noyé. D'autres raisons se peuvent alléguer là dessus, 
et pro et contra^ sur ce subjcct, que je laisse à discourir à 
des plus capables que moy. 

Surtout aussy il n'est bien séant que le vainqueur fasse 
par trop sa parade de sa courtoisie de vie donnée, et ne 
publie tant sa victoire au mespris par trop du vaincu, et 
trop vaine ostentation pour luy, car ce seroit par trop pro- 
phaner la grâce que Dieu luy a faicte, comme de triumpher 
de ses armes et chevaux, les monstrer à un chascun, les ap- 
pendre à une église en signe de trophée, ou par bravade, 
ou dévotion, ou vœu que l'on a faict à Dieu, lequel ne se 
soucie guieres de ces offrandes, comme jadis les dieux Mars 
et Neptune se plaisoient fort en tels presens d'armes et 
despouilles, et comme aux champs solemnels jadis cela se 
faisoit, et comme aussy j'en sçay un qui, emprés un pareil 
camp, en voulut faire de mesmes en une grande église de 
ce royaume ; mais il en fut dissuadé par aucuns de ses 
amys : car résolument, s'il l'eust faict, il eust esté tué dans 
deux jours, en despit de tous les vivans : il estoit trop 
bien aymé et apparenté'. Le temps passé cela se faisoit, 
voyre pis, comme j'ay dict cy-devant, et estoit sacrilège de 
les despendre. 

Il faut donc en cela se gouverner sagement, et reco- 
gnoistre en autre façon la grâce que Dieu vous a faicte. 
J'en parle maintenant en chrestien, sans alléguer ne reço- 



it C'est du vaincu qu'il s'agit. 

gnoistre le dieu Mars, mais nostre souverain, qui veut que 
l'on ne se hausse par trop en sa victoire, mais que ron 
s'humilie et qu'on luy rende tres-humbles mercjs de tout ; 
autrement il sçait bien rabaisser ces hautains, comme j'en 
alleguerois force exemples. Voylà comment un bon chres- 
tien se doit gouverner; et, s'il est tant contraint par la 
voje et devoir chevalleresque de se rebattre, il faut se 
recommander à Dieu, et le supplier de luy estre autant favo- 
rable ceste fois comme l'autre, et qu'il ne retourne au combat 
pour abuser de sa première grâce qu'il a receue de luy, ny 
pour vengeance ou inimitié animée, ains pour l'amour de 
la loy de l'espée qu'il luy a mis au costé, et pour le debvoir 
de la noblesse où il l'a colloque. 

Il y a aussi une autre dispute que l'on fait sur la différence 
des mots que l'on dit ; ou : « Je te donne la vie par cour- 
toisie et gentillesse » ; ou : « Je ne te veux pas achever, 
j'en serois bien marry » ; et autres pareils mots courtois ; 
ou bien de dire : c Rends-toy, ou je te tueray; demande- 
moy la vie, ou je t'acheveray. » Certes, ces mots derniers 
sont fort fascheux à proférer à un homme de cœur, qui 
aymeroit mieux mourir cent morts que les prononcer, 
comme il s'en est veu forcer Par quoy, pour le mieux, il 
est plus expédient de donner la vie gentiment et gracieu- 
sement, sans ainsy contraindre son ennemy à parler tels 
mots, qui semblent plus une ostentation et façon de s'en 
prevalloir après qu'une courtoisie receue, ny pour l'amour 
de Dieu ou charité que l'on doit à son prochain ; et, par 
ainsy, ce vaincu se pourroit rebattre, mais non autrement. 



I . Comme il »*en eu vu beaucoup. 

Car vouloir combattre son second père et bienfaicteur, c'est 
offenser Dieu, qui est grand ennemy des ingrats et très- 
juste vengeur. 

Il y a encore un poinct : que, si un trouvoit en une rue 
ou aux champs, et du premier abord il attaquast son en- 
nemy sans dire gare, et luy donnast une grande estoquade 
à travers le corps, ou luy coupast la main de Tespée, et le 
laîssast là à demy mort, ou le blessast en autre sorte de su- 
percherie, et puis après qu'il dist luy avoir donné la vie, ce 
trait seroit fort vilain, et faict en trahison, et la vanterie 
fort folle et ridicule^ et dont on s'en pourroit rire ay sèment 
et se mocquer. 

J'en ay cognu un qui en fit de mesmes et de mesmes 
s'en vanta; mais il fut bien mocqué, et fut payé de mesmes. 
Là dessus, venant le pauvre blessé à se guérir, il peut non 
pas l'appeller, mais luy en faire de mesmes, voyre avecques 
un canon, le porter avecques luy, s'il se pou voit, pour le 
tuer. 

Enfin, toute vie bien et honnestement donnée, elle est 
recognoissable par tout le monde, sans une seconde re- 
cherche de combat; mais le plus beau et le meilleur est que 
les roys, les princes souverains, les mareschaux de France 
et autres grands capitaines passent tout cela soubs un bon 
accord, et que jamais il n'en soit plus parlé ; et si le vaincu 
en sent en soy quelque charge de conscience et d'honneur, 
et qu'il luy semble que quelqu'un en parle, il faut qu'il 
s'attaque à luy, et le fasse taire à bon escient par une bonne 
espée : car il vaut mieux, si la disgrâce est telle, qu'il soit 
vaincu de luy ceste fois seule que s'il venoit à l'estre de 
l'autre encor une seconde fois ; ou bien il faut que les 
grands-juges en leur accord fassent comme je vis une fois 

II 

faire à feu M. de Martigues, lorsque le roy Charles IX, 
avecques ses mareschaux et grands capitaines, ayant ac- 
cordé dans son cabinet messieurs de Frontenay, dit le 
jeune Rouan, et de Querman, tous deux grands gentils- 
hommes et seigneurs de Bretaigne, où il y alloit plus de 
Pun que de Tautre : car Querman avoit esté blessé, et 
Frontenay aussy, tous deux bien fort ; mais Querman disoit 
tousjours que ce n'avoit pas esté Frontenay qui l'avoit 
blessé, mais un autre gentilhomme, que je ne nommeray 
point. Enfin ils furent accordés ; et sortans du cabinet en 
la chambre du roy, M. de Martigues les tenant tous deux 
par la main, il crya tout haut, où il y avoit plus de deux 
cens gentilshommes qui|en attendoient Tissue : « Messieurs, 
le roy m'a commandé de vous dire à tous vous autres qu'il 
a accordé ces deux messieurs à esgal honneur, et qu'il n'y va 
rien de l'un ny de l'autre ; et qui voudra dire le contraire, 
et qu'ils ne soient tous deux gens de bien, d'honneur et 
valeur, il en a menty. » Plusieurs là-dessus, en goguenar- 
dant et riant, respondirent : a Monsieur, nous ne voulons 
point combattre le roy sur ce desmenty. Il n'y a rien à 
redire puisque le roy y a passé le ballais. » Oncques puis 
n'en fut autre chose. 

En quoy j'ay veu faire une dispute parmy les duellistes, 
à sçavoir si l'on se peut ainsy remettre de son différend 
et de son honneur entre les mains d'un empereur, d'un 
roy, d'un autre prince souverain, et d'un gênerai ou d'un 
grand capitaine. Aucuns ont dit que si autres non ; et di- 
sent que l'honneur perdu se doit reconquérir par la valeur 
propre de celluy qui Ta perdu, et non par celle d'autruy ; 
que, si les -empereurs et roys jadis ont faict des loix de 

leurs propres mouvemens et authorités sur plusieurs sub- 
jects, ils n'en ont jamais pu faire contre l'honneur des 
hommes. 

Sur quoy il me souvient qu'une fois à la cour, s' estant 
esmeue une querelle entre le seigneur de Gcnlis le jeune, 
dit Yvoy, que le duc d'Albe desfit en Flandres, et M. de 
Mareuil, de Bretaigne, tres-brave et vaillant gentilhomme 
et fort haut à la main, ainsy qu'ils sortoient de la salle du 
bal de Fontainebleau, du temps du roy Henry II, pour s'aller 
battre, M. de Montberon, quatriesme fils de monsieur le 
connestable, jeune seigneur tres*brave, vaillant et gentil, 
ainsy qu'il le monstra à sa mort, dont j'en parle ailleurs, 
les empescha de sortir, et sur le coup les voulut mettre 
d'accord, en leur demandant s'ils ne s'en vouloient remettre 
à luy de ceste querelle et de leur honneur. M. de Mareuil, 
fort escalabreux ' et vieux routier d'armes et de guerre, luy 
respondit : « Mon honneur, mort-Dieu ! et c'est tout ce 
que je voudrois faire que de le confier et remettre entre 
les mains de monsieur vostre père, qui est l'un des grands 
capitaines de la chrestienté. » Ce mot fut trouvé bon, tant 
de mondict sieur le connestable, de M. de Guyse, que 
d'autres grands capitaines qui furent assemblés pour les 
accorder. 

Si faut-il pourtant, en matières de querelles et d'accord, 
s'en rapporter et se fier tousjours aux grands roys, capi- 
taines, connestables et mareschaux, lesquels, par leurs 
valeurs et grandes expériences, ont acquis leurs beaux 
titres et qualités ; et est à présumer et croire qu'ils doivent 

I . Escalabreux, pour escabreux, de l'espagnol escabroso : rude, 
intraitable. 

blasonner ^ des annes, de leni^ deâ>ats el accords, mienx 
que nous autres pauvres diables, qui sommes novices an 
prix d'eux: car ils sça voient excogiter et trouver tons les 
jours des inventions nouvelles et extraordinaires qu'on ne 
pourroit pas croire, ainsj que font nos grands sénateurs' en 
leurs coun et casses, pour les juger et amoderer selon les 
loix de Tequité et justice. 

Sur quoj je feraj ce conte de feu M. de Gujse le grand, 
da temps du roj François II, comment il se porta pour 
l'accord d'une querelle assez vieille entre feu M. de Maa- 
giron et le capitaine Rance, de Champaîgne. Elle avoit 
esté esmene dés le voyage d'Allemaigne qu'y fit ledîct ro j 
Henry II ; et, d'autant que le roy avoit defiendn les com- 
bats en son royaume nommément, ceste querelle avoît 
tOBsîours demeuré en suspens jusqu'à l'advenement dudît 
roy François II à la couronne ; et, pour ce, la deffense 
faillie par la mort du roy Henry, M. de Rance prend l'oc- 
casion et se résout de combattre M. de Maugiron et en 
demander le combat. M. de Guyse, qui gouvemoît tout 
pour lors, prie le roy de le leur deffendre et de les accorder. 
£t, pour ce, les ayant fait venir tous deux devant luy en son 
cabinet, devant M. de Guyse et autres grands capitaines j 
appelles, furent accordés, avec un grand esbahissement de 
force gens qne j'en vis à la cour, d'autant que ledîct capî«> 
taine Rance avoit eu un doigt de la main coupé, ce qui 
fat un grand cas : car un membre osté et à dire 3 ne se 
peut pas bonnement reparer par un accord, sinon 'que l'on 



I. MUuonner, discoarir. 

1. Senateun, magistrats. 

3. A dire, sjnoojme de manquant. 



3K S£ TBTT».. DL bi£X par lŒ auiTC membre coui»e, seior ia 
ji»- os :aîi3t Dt iads., membre pour membre, ot par mon, 
3i. ^reiiâ* îS'.iiiariiDt de pa::»iiei, iu>cL'i: auticiue iormc 

i: l'es: iJt quc 'duj's dire Lut îoii audirt M. dt Gtvse, 

^y- 1:1 ^^emiiiii^mme-. pour iiu-^e reparaiiDC à ue autre onT 

sina ^TmdsaDen: ofieTist, dc «: iera poini de idh de dut : 

r J« *Ditt prie me pardDniker- » Mais, en disant ce moi, 

X iaïc olI. lœn^ la mam sur son espée du sur sa dairue, 

ai*! use t-î^uxeuapce asseuree, oui esi auiam à dire au 'il 

Ke àe te mrc pour k sous-meiire à une bonnesie saris- 

fectiOiL (^uc s'il PC s'en veut contenier, il monstre, par sa 

coLiesapce et façc>n de la main sur ces armes, qu'il est 

yrtsi 6s iur en faiic raisc»n par icelics. Il faut bien esîre 

décret à nasier ainsj son e^>ée : car de telle façDn et con- 

tesasDce altiere la p^niroit-il toucber que sa partie s'en 

esa^ovueroH : car quejquesfois une mine desdaigne use 

fMicqne bSea autant qu'nne 'parDlle. Il j a aussj des mots 

tondbant ces pardons, qui portent les uns plus que les 

antres, et gr^sié^ différence cnir'eui, comme de dire sim- 

pbcaent : t Pardocnez-moj s, on bien : « Je vous prie de 

se pardonner >, on : « Je tous demande pardon >, et 

antres nois tendans à cela, sur lesquels il j a bien i gloser ; 

dont je m'en remets aux grands capitaines à en décider, 

ememble à la maxime et proposition dudict M. de Gnjse 

qoe je viens de dire qu'il tenoit. 

Tant J a, pour tourner à nostre querelle et accord de 
M. de Mangiroa et du capitaine Rance, le roj les accorda 
de telle façon qoe Ton ne la peut bien sçavoîr jamais au 
naj. Les ons en disoient d'une sorte, les autres de l'autre. 
La pins saine voix estoit qne le roj avoit tout pris sur luj 

II. 

et confirmé Hionneur de l*Da et l'antre par belles 
parolles et la bonne repotation qn'il avoit d'eux et de 
lenr valenr, d bien qu'ils demeurèrent sans aucune tache ; 
et despais, tous deux firent en beaucoup de bons lieux 
grande preuve de leur vertu et vaiilance, et de bons 
services à nos rojs, comme fit M. de Maugiron en 
l'estat de lieutenant de roj en Dauphiné, et M. de Rance 
en maîstre de camp de dix enseignes et chevallier de 
rOrdre; dont ce fust esté grand dommage si ces deux 
gens de bien se fussent tués en un combat singulier. En 
quoj le roj et M. de Gujse procédèrent sagement de les 
accorder. 

Si le roj Henij son père en eust faict de mesme à l'en- 
droîct de M. de La Chastaigneraye et M. de Jarnac, il eust 
mieux faict, et eust sauvé un brave et vaillant gentilhomme, 
qui luj eust faict d'aussy bons services en ses guerres 
comme il en avoit faict au roy François son père ; lequel, 
tant qu'il vesquit, ne voulut jamais accorder ce com- 
bat, disant en l'assemblée de son conseil privé, appelé 
pour respondre à une requeste que luy avoit faict mondict 
oncle pour luy accorder ledîct combat, que jamais roy ny 
prince ne debvoit accorder ny permettre chose dont l'issue 
ne pouvoit rapporter aucun bien, comme de ce combat. 
Et pour ce il le refusa, bien aussy pour une autre raison 
que je ne dis pas » ; mais leur deffendit sur la vie de s'en- 
tredemander rien, en quelque rencontre et façon que ce 
fust ; et ceste deffense dura prés de deux ans, et leur lia 
si»bien les mains qu'ils ne s'osèrent jamais rien demander : 



I . Brantôme le dit pourtant an pea plus loin, à savoir que Jarnac 
étoit beau-frère de M">« d'Etompes, favorite du roi. 



Tsiios ôe &s iDk. 

oçihsÎDC ir.tbnc aarr ôt mnndir: oiict*, cm. ii ^ r .-li.'.f.l.L 
De fEL'sâer r-esie atfi*-iirf e: ôt luer s:rE M»ninif ir f-rn. 

de Frijii.c^ -e: se :tii:e: & TeiiiiC, nt il iiv îrt>er.:6 r:»i> 
cas iLllrt csmî- cl'I EM»r: iz^zh à it kldc ut ciuc ci*»5î>U!> l 
écsg>eDdr: ii'in toc: jc ser^^kc ql ii^ , c^ vl'l et d:>î»:k- 
sasi de la moînié ci»ii.inc il il't T»iai:on ; ce;»eiidaiii at'i! 
h^ssL pas&er la cc»'j-erB eu rcj, lam p:»ur T amour de k 
deSeiac totet»uç eue voui ce ouc M. de Jamar e>:: i: 
bcan-fiçre de M=« cLstarcpe*, i:e&-i8\ :>r:ie du rrv, e: 
auKT eue le tôt esiaiii sur i*aa£e, ci lentct à dechncr ei 
iDourir- ei le rcx Henrr succéder LJetic^si, la sr&ce îierc-:! 
ans£T tc»st doEiee à moijdia ot:Ie ; et, letoume eL France, 
fort îaTorîî* de son lEoi&tre, il n'en serolî j^iLLis aune 
cLose* Mais jamais mon oncle ne tduIui faire Je coup, 
ail» toui jouis combattre en beau camp et belje fruerre des- 
courerte. Après la mort du ror Franc ois, on Iut en canseiila 
aussj tost de xoesmes, et qu^il n'j £t jamais plus beau ; mais 
il ne le Tonlnt jamais non plus, et eut tous; ours son recours 
à ce malbearenz combat. 



Sor ces exemples precedens il faut colliger et noter une 
chose, qoe, quand on roj, un prince souyerain, un lieuie- 
naot de roj en one armée ou proTÎnce, ont faict un com- 
mandement et one deffense expresse à deux qui ont querelle 

de ne s'entredemander rien, ny s'entrebattre sur peine de la 
vie, si là dessus le roy, le prince, ou leur lieutenant gêne- 
rai, viennent à mourir, les querellans sont aussy tost 
exempts de toute deffense, et ont toute pleniere liberté de 
faire ce qu'ils voudront : car, deffaillant et mourant Tau- 
theur de la deffense, deffaut aussy et meurt la deffense, si 
elle n'est renouvellée par le nouveau roy, ou prince, ou 
gênerai succédant. 

Plusieurs exemples en ay-je veu que j'alleguerois. Je me 
contenteray de cestuy-cy, qui arriva à Orléans après la 
mort du roy François II, lequel ayant deffendu à MM. de 
Loue et Bueil, bastard du comte de Sancerre, tres-braves 
et vaillans gentilshommes, de ne se rien demander l'un à 
l'autre touchant une grosse querelle qu'ils avoient ensemble, 
la deffense fut très-bien tenue et observée tant que le roy 
autheur de la deffense vesquit ; mais il ne fut pas plustost 
mort que, le lendemain bon matin, M. de Loue prit l'oc- 
casion bien à poinct, et vint à assaillir Bueil, et l'estendit 
mort sur le pavé, et se sauva. Il y en eut aucuns qui trou- 
vèrent ce faict estrange, veu ces deffenses faictes, et que la 
majesté royale en estoit offensée ; mais les bien raffinés 
et entendus duellistes les renvoyèrent bien loing, comme 
je vis, et leur respondirent qu'ils estudiassent leur leçon : 
car, le prince autheur de la deffense estant mort, la def- 
fense n'avoit plus de lieu, et les mains liées se deslioient. 
Que si l'on en eust advisé de bonne heure le roy Charles, 
et que la deffense fust esté par luy renouvellée, elle estoit 
à propos. 

Il y a pourtant remède à ces deffenses qu'ont trouvé 
jadis les duellistes, d'appeller son ennemy en pays estrange 
et hors de la subjection et des loix du prince qui vous a 

faict les deffenses ; à quoy qui est appelle n'j doit faillir 
pour son honneur, s'il n'alleguoit des empeschements très- 
grands et tres-extresmes, ou que le lieu luy fust suspect, ou 
que par pauvreté ne peust faire si loingtain voyage et si 
grande despense, ou pour autres force raisons ' qui se peu- 
vent là dessus alléguer. Toutesfois, pour le lieu suspect, il 
y a remède, disent les duellistes : car il faut que sa partie 
luy fasse donner un sauf-conduit du prince (ainsy que j'en 
allègue icy un exemple) du lieu du combat et de la retraite 
en seureté ; et si la partie en fait difficulté, et s'excuse de 
ne luy en vouloir point envoyer, il faut de soy-mesme gai- 
gner par tous moyens le prince, et le prier pour luy en 
envoyer un, ou un de ses principales trompettes, ou son 
tambour gênerai ; ce que le prince, par honnesteté et cour- 
toisie, ne doit refuser. Tout cela se faisoit le temps passé, 
advant que le concilie de Trente fust proclamé et observé, 
mais, aujourd*huy]qu'il a vogue en plusieurs régions, cela est 
deffendu, et les combats par luy ne sont accordés ; mais en 
France, Angleterre, Escosse, Flandres, et aucuns lieux d'Aï- 
lemaigne et autres pays où le concilie se cache, tout cela 
se peut faire comme le temps passé. Encor peut plus le 
prince, qu'est de commettre juges (s'il ne le veut estre) pour 
mieux accommoder toutes choses et asseurances par leurs 
présences. Il . y a pourtant un poinct : que si le prince est 
suspect, et qu'il favorise l'un plus que l'autre, ou bien que 
l'on aye offensé le prince et forfaict envers luy, et qu'il le 
recherche de la vie ou de la prison, il s'en faut excuser et 
fuyr cela comme peste. Voylà ce qu'en disent les docteurs. 



I. Beaucoup d'autres raisons. 

excepté qu'ils ne veulent pas qu'on aille combattre en 
terres de Mores, de Turcs et infidèles, comme j'ay dit cj- 
devant. 

Disent encor ces docteurs que, si une deffense a esté 
faicteà deux querellans par des lieutenans-generaux en leurs 
provinces ou armées, ils peuvent s'en despartir et venir 
se battre en autres provinces ou changer de généraux : car, 
de gênerai sur gênerai, la puissance ne s'estend point; 
ainsy que j'ay ouy dire de deux braves soldats signalés de 
Piedmont, lesquels ayant querelle ensemble, M. de Bris- 
sac leur ayant commandé de ne se battre sur la vie, son 
camp estant devant le siège de Vallance en Piedmont ', ils 
concertèrent ensemble de sauter viste dans le camp de 
M. de Guyse, tirant vers l'Italie, et estant aussy devant 
Vallance, où là, absous de la deffense de M. de Brissac, et 
en franchise dans le camp de M. de Guyse, se battirent et 
se blessèrent fort bien, sans courir aucune fortune de la 
deffense de M. de Brissac ordonnée chez luy : brave in- 
vention certes, et brave courage aussy de ces deux braves 
gens. 

Il y a encor un poinct : que, si le roy ou le prince na- 
turel de l'appelle luy deffend expressément et sur la vie de 
n'aller à l'assignation de l'appellant en pays estrange, il ne 
luy doit obeyr, parce, disent les duellistes, qu'il faut pré- 
férer l'honneur au prince, à son mandement, à la vie et à 
tout. Ces messieurs en parlent bien à leur ayse, comme si 
c'estoit peu de chose que de desobeyr à son roy. Ils disent 
pourtant que la loy de l'honneur commande tellement que. 

si on pere accuse son fils de crime de leze majesté divine et 
humaine, ou de quelqu'antre dont il puisse estre deshon- 
noré, le fils ne pouvant monstrer son innocence autre- 
ment, il peut appeller justement le pere en dnel, d'autant 
que le pere Iny fait plus de tort et de mal de le deshonnorer 
qu'il ne luj a faict de bien de le mettre au monde et luy 
donner la vie. 

Pour reprendre encor un peu nostre propos sur la don- 
naîson de la vie, il y a un poinct qu'il faut bien adviser : 
que, si elle se desbat par les deux parties d'une diverse 
façon, et qu'elles ne s'accordent en leur faict et en leur 
dire, que l'une en raconte d'une sorte et l'autre de l'autre, 
ainsj aussj que l'on en voit aucuns pleins de vent qui se 
vanteront l'avoir donnée, d'autres de mesme gloire le 
nieront ; bref, en quelque sorte que ce soit, si lesdites par- 
ties ne s'accordent en leur dire et se contredisent en varia- 
tions, il faut que le roy ou le prince, si cela vient en sa 
notice', délègue, pour esclaircir le tout et pour les accor- 
der mieux, de bons capitaines pour juges. Voyre ! s'ils y 
appellent quelques gens de justice, il n'y a point de mal : 
car ces gens là, ils sont fort subtils et rompus de tirer les 
vers du nez de la vérité ou de la vray-semblance pour les 
causes criminelles qui vont tous les jours par devant eux ; 
et puis, sur cela, s'ils se puissent accorder, qu'ils les accor- 
dent ; si-non, que le prince les fasse rebattre, en faisant 
pourtant à cognoistre au monde les raisons justes pour- 
quoy il leur ordonne le combat. Voyre faut-il qu'il ordonne 

juges et tesmoings honnorabies pour en juger, et par 
emprés de ne retomber par cas fortuit en mesme contro- 
verse et contestation. Mais le malheur est que tel qui 
quelquefois pense, comme j'aj dit, r'abiller sa cause, qu'il 
la perd, et tel le roj pense gratifier par un octroy de 
combat, qu'il s'en repent, pour perdre un homme de 
bien et de valeur qui luy eust faict du service beaucoup : 
en quoy le roj ou le prince doit estre bien considéré, 
car il n'y a que Dieu seul qui puisse juger du sort des 
armes. Par quoy un bon accord est le souverain remède à 
tout cela ; et si aucun se ressent touché en Tame, qu'il 
ne se désespère point pour cela, et qu'il entreprenne un 
beau voyage de guerre, et là se fasse tant signaler par ses 
vaillantises (ainsy que fit Fandilles, que j'ay dit cy-devant, 
et force autres), et qu'il fasse paroistre au monde que 
son desastre est venu plus par un certain destin malheu- 
reux, comme j'ay dict, que par faute de courage. Ce mot 
icy, et puis plus. 

J'ay ouy parler d'aucuns, lesquels se sont ainsy jactés ' 
et vantés d'avoir donné ainsy ces grâces de vie, qui n'en 
meritoient si grand los> comme l'on diroit bien : car pos- 
sible ne sçavoient-ils pas bien tuer leur homme, soit qu'ils 
n'en ont pas bien l'asseurance, ou qu'ils en apprehendoient 
son fantosme et son ombre après sa mort, ou soit autre- 
ment, ou bien qu'ils laissoient la victoire à demy, pour 
n'avoir pas l'esprit ny la resolution de la sçavoir bien pour- 
suivre, soit ou que le jugement leur failloit, ou que trop 
d'ardeur les perdoit, ou qu'ils n'avoient le cœur de para- 



1 . Jadis, vantés avec jactance, 

chever leur ennemy, ou qu'ils avoîent une ajse et une 
joje extresme et impatiente de se retirer sains et sauves, 
ou bien avoient haste de s'aller faire panser s'ils estoient 
blessés; aucuns qui craignoient Dieu, et ne vouloient 
achever de tuer : ceux-là sont à louer. Aucuns redoutoient 
le roy et sa justice, s'ils venoient à estre pris, et se sau- 
voient de vitesse comme ils pouvoient. Aucuns craignent 
aussy les parens, qu'ils ne les recherchent et poursuivent de 
vangeance sur la trop grande cruauté. Bref, il y a tant 
d'autres considérations en cela que je laisse ramener là des- 
sus à de plus cent fois capables que moy. 

Voylà (pour conclure ceste dispute) ce que j'en ay ouy 
discourir et appris de grands capitaines italiens, qui sont 
esté les premiers fondateurs jadis de ces combats et de 
leurs poinctilles, et en ont très-bien sceu les théoriques et 
pratiques; les Espaignols aussy, mais non tant qu'eux. Au- 
jourd'huy nos braves François en sont les meilleurs mais- 
tres, autant pour la science que pour la pratique de la 
main. Les Italiens, qui sont un peu plus froids et advisés 
en ces choses que nous autres, aussy un peu plus cruels, 
ont donné d'autres fois ceste instruction (comme j'en ay 
veu aucuns) à ces donneurs et espargneurs de vies : que le 
plus beau et le meilleur est, quand l'on est là, de mettre 
son ennemy en un tel point d'extrémité, et, comme dit 
l'Espaignol, à tal punto de pelea y guerra ', qu'il le laisse 
là estendu, sans pourtant l'achever ny luy donner le der- 
nier coup de la mort, mais très-bien l'estropier de bras et 
de jambes, qu'il ne puisse jamais plus retourner au com- 



I . A tel point de combat et de guerre. 

bat ny luy faire mal, ny dire qu'il ne luy a point donné la 
vie. De donner encor, et de plus, une grande estaffilade 
sur la naze ' et le visage, disoient-ils, n'estoit bon que 
pour servir de mémoire ; si que, l'ayant mis et réduit à 
telle dernière mercy, il ne craigne luy arriver ce qui arriva 
à un brave et vaillant gentilhomme de la cour, et du 
temps du roy Henry II, lequel Tavoit bien en ses guerres 
bravement et vaillamment servy, et qu'on le tenoit à la 
cour pour un fendant et un bizarre, ainsy qu'il portoit la 
plume ; de telle façon que le greffier de TOry, fou plai- 
sant, qui faisoit des sermens souvent fort extravagants et 
divers, juroit quelquefois par la digne et bizarre plume de 
ce fou de Matas ^. Tant y a que c'estoit un brave gentil- 
homme. 

Luy, ayant doncques pris querelle, un jour que le roy 
François II, après quelques jours de la mort du roy Henry II 
son père, estoit allé au bois de Vincennes à la chasse aux 
dains avecques le jeune Apchon, dict Mouron, nepveu de 
monsieur le mareschal de Sainct-André, et s'estant retirés 
à part du roy et de la chasse, dans le mesme parc, se 
mirent à se battre sur la motte qui est là. Matas, qui estoit 
un vieux routier d'armes et qui en avoit faict preuve ail- 
leurs que là, vint à mener et pourmener le jeune Apchon 
de tel poinct qu'il luy fit voiler l'espée hors des mains ; 
et, le voyant là réduit, sans le poursuivre autrement, luy 
dit : « Va, jeune homme, apprends une autre fois à tenir 
mieux ton espée, et à ne t'attaquer point à un tel homme 
que moy. Amasse ton espée. Va-t'en, je te pardonne; et 

qu'il n'en soit plus parlé, jeune homme que to es. » Et, 
s'en retournant pour monter à cheval, sans j penser, Ap- 
chon, ayant amassé son espée, courut après iuy, et iuy 
donna un grand coup d'espée à travers le corps, et du 
coup tumba tout roide mort par terre. Et n'en fut autre 
chose, parce que Apchon estoit nepveu du mareschal de 
Sainct-André, et l'autre parent de M<°« de Valentinois, 
qui, par la mort du roy Henry, avoit perdu tout son cré- 
dit. Si est-ce que le pauvre Matas ne laissa à estre bien 
plaint et regretté, car il estoit gallant et vaillant. Toutes- 
fois, il fut fort blasmé, mesmes de feu M. de Guyse le 
grand, comme je Touys, d'avoir ainsy mesprisé les armes 
et la bonne fortune qui Iuy avoit mis son ennemy à mercy, 
et iuy avoit pardonné pour se faire donner la mort '. Cest 
exemple doit servir d'advertissement à plusieurs. J'en al- 
leguerois une infinité d'exemples pareils. Je me tais à 
st'heure pour dire et noter une chose : que, du temps de 
nos roys, tels appels estoient fort deffendus en lieu de 
respect *. 



J'ay ouy raconter à ce brave et gallant feu M. de Si- 
pierre que, du temps du roy François I, il cuyda estre en 
une tres-grandissime peine pour avoir appelle M. d'An- 
doing (grand favory du roy Henry, et qui mourut devant 
Landrecy) pour monsieur le viscomte de Gourdon, vaillant 



1. « Il ne faut pas aussi que les bravasches et vieux routiers, qui se 
sont un peu ressenty des fureurs de Tespée, abusent de leur fortune 
et gourmandent un jeune homme qui ne fait que venir : car Dieu s'en 
triste. De cela force exemples nous en abonde. » (Note de Brantôme.) 

2. Lieu que l'on doit respecter. 

homme, et qui suivoit aussy feu M. d'Orléans avecques 
M. de Sipierre. Mais quel appel fut-ce? Seulement M. de 
Sipierre luy dit : a Monsieur d'Andoing, je viens de laisser 
monsieur le viscomte de Gourdon, qui m'a dict et prié de 
vous dire que si je vous trouvois, qu'il s'en alloit ouyr la 
messe à Sainct-Paul, et que si vous y vouliez aller, que là 
ensemble tous deux vous i'oujriez, et de-là vous en irez 
pourmener jusques hors la porte de Sainct-Antoine. » 
Geste invention d'appel, encor qu'elle fust gentille et point 
guieres offensant le respect de la maison du roy, si fut-elle 
fort trouvée mauvaise du roy : car c'esloit un appel tous- 
jours, veu les propos que les deux avoient eu le soir ad- 
vant ; et fallut que M. de Sipierre s'absentast de la cour. 
Mais, par la prière de feu M. d'Orléans, il luy fut par- 
donné, car il l'aymoit fort ; aussy estoit-il aymable, car 
c'estoit un aussy brave et gentil cavallier, et le plus ac- 
comply en toutes choses qui fust à la cour il y a cent ans. 

Du règne du roy François II, feu M. des Bordes, du- 
quel je parle ailleurs, brave et vaillant gentilhomme, nep- 
veu du mareschal de Bourdillon, et qui mourut lieutenant 
du comte d'£u en la battaille de Dreux, eut quelques pa- 
rolles de picque contre feu M. d'Yvoy-Genlis, qui mourut 
en prison en Flandres, y ayant esté pris en y menant des 
forces, lorsque le duc d'Albe tenoitValenciennes assiégée, 
et la reprit aussy tost du costé de la citadelle, qui tenoit 
pour luy. J'en parle ailleurs. Gest Yvoy doncques, brave 
et vaillant gentilhomme aussy, ayant esté appelle pour 
M. des Bordes par feu M. de Gersay, qui mourut devant 
le fort de Saincte-Gatherine à Rouen, le jour qu'on le 
recognut, en une fort belle escarmouche aux premières 



î 

goeires ; ces deux gentîslhommes donc s'est ans battus fort 
Taîllamment prés da parc à Sainct-Germainen Lave, arriva 
qu'ils furent blessés tous deux fort, mais des Bordes beau- 
coup plus : car il eut un jarret coupé, dont il demeura es- 
tropié et boitteux toute sa vie ; ce qui fut grand dom- 
mage, car il estoit des gallands de la cour, et de fort belle 
et riche taille. Toute la cour en fut fort esmeue et con- 
testée, tant des dames que des gentilshommes et seigneurs. 
Feu M. de Guyse le grand s'en escandalisa bien fort, 
comme grand-maistre de la maison du roy, à qui touchoit 
d'en observer et faire garder les privilèges et authoritcs 
fort estroitement de ladicte maison et hostel du roy; et, 
pour ce, commanda aux capitaines des gardes et prevost 
de l'hostel de s'informer diligemment qui avoit esté celuy 
qui avoit apporté la parolle d'appel ; et trouva M. de Gcr- 
say, qui, en ayant senly le vent, s'estoit un peu eschappé 
à l'escart. Mais aussy tost (parce qu'il estoit l'un des plus 
favoris du roy, avec Fontaine-Guerin, despuis tué à Sainct- 
Malo, en estant gouverneur, par les siens propres) fut par- 
donné, avecques une remonslrance que feu M. de Guyse 
luy fît devant le roy et monsieur le cardinal, qu'il n'eust 
plus à y retourner, ny nul autre, car il n'y alloit rien moins 
que de la vie, disant que c'est un crime capital. J'y eslois, 
et le vis. Si feu M. de Guyse eust vescu encore plusieurs 
années, il eust bien empesché tant d'appels qui s'en sont 
ensuivis aux cours de nos roys, et en eust bien fait punir, 
non-seulement pour ces appels en l'hostel du roy, mois 
plusieurs autres folies que j'ay veu faire, aussy bien dans 
les maisons du roy que dans ses salles et chambres. 

Une fois, dans la chambre du roy Henry III, au Louvre, 

lié 

il y eut deux gentilshommes braves et vaillans et bien 
qualifiés, que je ne nommeray point, qui eurent une pa- 
rolle ensemble; et vinrent si advant qu'ils furent aux mains 
et aux dagues, en la présence de trois presidens et cinq ou 
six conseillers de la cour, qui, par cas, se trouvèrent là, 
estans venus parler au roy pour quelques affaires qu'il leur 
avoit recommandé, et attendoient le roy qu'il sortist de 
son cabinet. Sur quoy monsieur le premier président dit : 
a Voylà des gentilshommes qui font là de grandes fautes. 
Que si dans nostre palais il leur fust arrivé d'en faire la 
moindre de toutes qu'ils ont faictes là, je leur aurois bien- 
tost fait leur procès. » Mais les autres soudain, par l'advis 
de leurs amys, furent contraints de dire que le tout s'estoit 
fait en jeu, pour coulorer leur faict. 

Il arriva de mesmes à M. de Sainct-Luc à Anvers, dans 
la chambre de M. d'AIençon, luy estant en son cabinet; 
mais le prince d'Orange en vit le jeu en sortant, qui fut 
contre le sieur de Gauville, où il y eut quelques coups, 
dont le prince d'Orange s'en estonna, et dit que telles 
choses ne furent jamais veues ny faictes en la chambre, ny 
salle, ny logis de l'empereur son maistre ; autrement il 
eust mal basté ' pour les delinquans. 

Si est-ce qu'une fois l'empereur, marchant par pays de 
Flandres en la compaignie des reynes Eleonor et Marie, 
ses sœurs, le comte de Ferla fit un peu du fou et de l'es- 
candale tout auprès des filles desdites reynes, qu'il entre- 
tenoit en parlant à elles, et mit l'espée au poing contre 



I. La chose eût mal tourné. 

un autre, dont il fut en grande peine; mais il estoit grand 
seigneur et favory du roy Philippes ; et pourtant luy fut 
pardonné, et avecques grande peine. 



Il en arriva de roesmes au marquis de Villanne, à l'entrée 
de l'impératrice à Tollede; lequel, ayant esté poussé un 
peu du cheval par un argouzil ', mit soudain Tespée à la 
main. Y cuyda avoir de la rumeur grande : car toute la 
noblesse se formalisa pour ledict marquis, à cause de sa 
grandeur et alliance qu'il avoit avecques les plus grands ; 
et pour ce l'empereur le passa et acquiesça tellement 
quellement. Certes, tels premiers mouvemens ne sont pas 
en nos puissances, et mesmes quand il y va de l'honneur, 
et surtout aux François, lesquels sont si impatients qu'ils 
sont soudains par sus tous autres. 

Si vis-je une fois nostre feu roy Henry III si en collere 
contreje sieur de Bremian, de quelque soufflet ou coup 
de poing donné à un gentilhomme dans la basse salle du 
Louvre, que, s'il eust esté attrapé ainsy qu'il le fit cher- 
cher, il luy eust faict un mauvais party; et tous les vivans 
ne l'eussent sceu sauver, tant il cognoissoit bien que tels 
mespris de respects et telles insolences estoient de grande 
conséquence, et portans un grand préjudice à sa grandeur 
et authorité. Jusques-là que, la fois que feu M. de Bussy, 
ayant querelle contre le sieur de Sainct-Fal, et que le roy 
ayant commandé à ses princes et mareschaux et grands 
capitaines pour les accorder, ainsy que le roy le vit par la 
fenestre entrer dans le Louvre, accompaigné de plus de 

I. Argouzil, alguazil. Nous en avons fait argousin. 

deux cens gentilshommes, il le trouva mauvais, disant que 
c'estoit trop faire le grand et du prince. Je sçay bien qu'il 
m'en tança, et ce qu'il m'en dit; d'autant que, parmy 
ceste grande trouppe, il n'y avoit que MM. de Grillon, de 
Neufvye et moy qui fussent au roy; les autres estoient à 
M. d'Alençon et autres princes; d'autres qu'à eux-mesmes. 
Je me suis perdu parmy ceste brîefve disgression ; mais 
elle n'est point dommageable ; et possible que je l'eusse 
oubliée, ou ne fust venue ailleurs à propos. 



Or, il y a aucuns catholiques et plusieurs relligieux qui 
non-seulement ont desapprouvé les combats à outrance 
solemnels, mais ces combats et appels à la mazza. Jus- 
ques-là que j'ay veu un livre fait contre nostre feu roj 
Henry III, par lequel l'autheur le taxe d'avoir esté intro- 
ducteur premier de ces appels, et les avoir librement 
permis en sa cour et son royaume ; mesme le garde des 
sceaux, aux estats de Blois ', détesta ces duels, disant 
que le seul nom en estoit en horreur aux chrestiens, allé- 
guant une raison de pardonner à ceux qui offensent. C'es- 
toit^ bien rencontré de picques^; et luy falloit là dessus 
donner vinum ft species 3, et qu'il beust un bon coup pour 
un si bon mot : car ou du tout il faut abollir le poinct 
d'honneur des hommes et des femmes. Cela est bon à des 
relligieux et hermites; et me permettra, s'il luy plaist, 



I. Ce sont les états tenus à Btois en iSyô et iSyy. 

a. Bien rentré ou rencontré de piques, se disoit ironiquement de 
quelqu'un qui interrompait mal à propos. Ce doit être une expression 
de jeu. On disait aussi: Jouer de pique, tourner de pique. 

3. Vin et épices. 

monsieur ledict garde des sceaux, luy dire qu*i] n'allégua 
pas bien là, et ne meritoit qu'on criast bihat, vivat. Et 
luj et le livre en peuvent dire ce qu'ils voudront. Mais, 
pour ce que dit ce livre, Dieu, et plusieurs gentilshommes 
dignes de foy, peuvent tesmoigner avecques moy s'il est 
vray que le roy Henry III ait le premier introduit les ap- 
pels et approuvé : car, du temps du roy Charles IX, ils 
se commencèrent à pratiquer ; comme celuy du baron 
d'Ingrande et de Gersay à Sainct-Germain, où le baron 
fut tué, et comme celuy du petit Reffuge, que j'ay dit 
cy-devant, et du brave et vaillant M. de Grillon, qui tua 
un capitaine dont j'ay oublié le nom, tres-vaillammant 
aussy, en estoquade, et force' d'autres que je n'allegueray, 
pour fuyr prolixité. 

Le comte de Brissac fit aussy appeller par le gros La Berte, 
l'un de ses maistres de camp, le comte de Tande, aux troî« 
siesmes troubles, au bout du parc de Vertueil en Angoul- 
mois, chasteau appartenant au comte de La Roche-Foucaut; 
mais ils furent empeschés. J'en parle du subject ailleurs. 

Quand à nostre roy Henry III, je sçay bien, et plusieurs 
gens de foy comme moy, combien de fois il en a fait d'or- 
donnances et deffenses de n'en venir plus là : car je Tay veu 
à la cour le publier plus de cent fois; et bien souvent, 
quand aucuns y contrevenoient , il estoit si bon qu'il ne 
les vouloit faire punir à la rigueur : car il aymoit sa no- 
blesse, comme j'espère en alléguer des exemples en sa vie, 
par lesquels il a fait démonstration combien il Taymoit. Au 
reste, jamais querelle n'est entrevenue en sa cour qu'estant 
venue en sa notice ', qu'il ne la fist aussy tost accorder, 

I . A sa connaissance. 

fust ou par luy, ou par les officiers de sa couronne. Il est 
vray qu'on m'en pourroit alléguer aucunes, qui sont trois 
ou quatre, qui font en cela contre moy. Je le croy bien : 
il le falloit ainsy. Je ne nommeray rien : ceux qui me liront 
m'entendront bien. 

Mais, ce disent ces bons chrestiens, tous ces combats ne 
sont nullement saincts ny chrestiens, et deffendus de Dieu. 
En cela, pourn'estre bon théologien, je ne prends point la 
parolle ; mais pourtant David et Golliat combattirent bien 
ensemble, et Dieu en approuva le combat. Nos duellistes 
italiens disent que ces combats sont justes, et ce qui est 
juste n'est point desapprouvé de Dieu. Les grands séna- 
teurs de nos roys les ont bien ordonnés d'autres fois, tes- 
moing celuy de Carouge, que j'ay dit, et force autres. 

Force combats se sont faicts d'autres fois aux terres de 
l'Eglise, comme je l'ay veu la première fois que je fus 
jamais en Italie, le pape les sçachant, voyre leur accordant; 
et les seuretés y estoient plus grandes qu'aux autres terres. 
Cela y a esté commun, mesmes qu'ils en ont ordonné plu- 
sieurs combats parmy des grands, comme celuy du roy 
Charles d'Anjou et d'Alphonse, roy d'Aragon '. 

Je sçay bien qu'un prescheur du roy* prescha publique- 
ment , après le combat de Antraguet et Quielus , que ceux 
qui estoient morts là estoient damnés , et les vivans pas 
guieres mieux , s'ils ne s'admandoient. Voylà un grand 
jugement donné d'un humain, comme s'il en eust receu 



I . a Si bien que le pape en excommunia le roy d^Aragon. Je ne sçay 
si c'est pour faute de ne s'estre trouvé au lieu assigné, ou pour autre 
sujet. Tant y a que cela se trouve escrlt aux histoires de Naples. » (Note 
de Brantôme.) 

a. Maurice Poncet, curé de Saint-Pierre des Arcis. 

belles lettres, et aussy que Dieu ne veut que Ton condamne, 
afin qu'on ne soit condamné. Je m'en rapporte de tout 
cela aux gens plus saincts relligieux et plus théologiens 
que moy. Mais tant j a, si tels combats ne sont si chres- 
tiens que Ton diroit bien, pour le moins sont-ils tres-poli- 
tiques et justes, et veux dire estre tres-necessaires, et que, 
puisque de deux maux il faut choisir le moindre, j'argu4 
qu'en tels combats il n'y a que deux ou trois au plus qui 
meurent ; au lieu que j'en ay veu en nostre cour, advant 
nos appels, si un avoit une querelle contre un autre, fal- 
loit que tous deux fissent plus de quadrilles et amas de gens 
de leurs amys, de soldats, d'enfans de la mathe ', d'espa- 
dassins et d'autres; si bien que, se rencontrans dans une 
rue de Paris ou d'autre ville, queiquesfois à la cour (mais 
cela peu souvent, car l'on craignoit la Majesté et son 
prevost de l'hostel), queiquesfois aux champs, et là se 
rencontrans se tuoient et s'estropioient les uns les autres 
comme mouches et bestes. 

Cela ay-je veu souvent à Paris, mais surtout je l'ay veU 
à Milan , où , la dernière fois que j'y fus tournant du 
secours de Malthe, j'y demeuray un mois, tant pour veoyr 
la ville (qui est des plaisantes d'Italie) que pour apprendre 
à tirer des armes du grand Tappe, tres-bon tireur d'armes 
alors; mais je jure que, tant que j'y fus, il ne se passa jour 
que je ne visse une vingtaine de quadrilles de ceux qui 
avoient querelle se pourmener ainsy par la ville; et se ren- 
contrans se battoient et se tuoient, si bien qu'on en voyoit 



! . Les tnfanii de la mate, les filous, ainsi nommés d'un lieu où 
Ils se réunissaient, et qui s'appelait la Mate. 

sur le pavé estendus en place une infinité, encor qu'ils fus- 
sent armés de jache manichf, ganti di presa, t segreta in 
testa^. Et voyoit-on plus des gens sortir des boutiques 
avecques armes d'ast ^ , pour les séparer, qui bien souvent 
y perdoient leurs escrimes, voyre la justice. 

Je ne conte point la grande despense qu'il faut faire 
pour entretenir ces espadassins et leur donner de bons 
pastsB ; mesmes qu'on a veu qu'ils selouoient comme vallets 
et serviteurs de boutique ou autres, et s'alloient présenter 
à ceux qu'ils sentoient avoir querelle, et vivoient de cela 
comme locataires à ce mestier et vrays enfans de la mathe. 
Combien en ay-je veu de tels gens et de tels desordres, et 
à Paris, et à Milan et aucunes villes de France, d'Espaigne 
et d'Italie 1 

Et voilà pourquoy, en tels combats, on n'y voit point 
arriver tant d'abus, de desordres, supercheries et tant d'in- 
conveniens, comme en ces rencontres et bandes contre 
bandes, et de gens contre gens, ramassés d'une part et 
d'autre; au lieu qu'en nos appels, aussy tost on a deffiny^ 
par une belle gloire son différend, ou bien l'on y meurt en 
belle réputation , pour avoir eu le courage et resolution 
d'estre entré en estaquade; et, si la fortune de l'espée ne 
leur a ry, encor d'avoir attenté c'est beaucoup, comme dit 
le latin : In rehus arduis tentare satis est î. Par ainsy, bien 



1. De jaques de mailles, de gantelets et une secrète en tête. 

2. Arme d*hast (tat. hasta), toute arme emmanchée au bout d'un 
long bâton. 

3. Past, nourriture. 

4. Deffiny, terminé. 

5. Properce a dit aussi : 

In magnis et volatsse sat (st. 

est-il meilleur aussy qu'un homme ou deux meurent que 
plusieurs, et qu'en pensant esteindre une querelle, plusieurs 
s'en renaissent , et en arrivent une infinité d'escandales , 
comme cela s'est veu, et moy-mesme. 

Sur quoy se reigla en Piedmont ce sage capitaine mon- 
sieur le prince de Melfe, où estant arrivé, voyant les que- 
relles ordinaires des soldats qu'ils faisoient tous les jours, 
et les abus, insolences et escandales, meurtres, esclandres, 
supercheries, estrettes/ et altercatsquis'y commettoient, de 
sorte qu'on tenoit en proverbe : oc Gardez-vous d'un holà 
de Piedmont», qu'ils cryoient en demeslant leurs querelles, 
et, sur cest holà, la supercherie s'y en alloit aussy tost, ou 
de meurtre, ou de quelque blessure, ou horion sur la teste, 
il s'advisa de faire là dessus de belles ordonnances, qui du 
commancement furent un peu rudes à tenir, et mesmes 
parmy gens desreiglés; mais, après en avoir faict pendre 
une douzaine, un chascun eut crainte, et fut sage; et fallut 
se former à l'estatut de mondict sieur prince, et à vuyder 
sa querelle par appels , et la demesler sur le pont du Pau, 
lieu qu'il leur avoit destiné exprés pour cela, où ils alloient 
d'eux-mesmespar leurs appels, ou luy-mesme les y envoyoit 
après qu'il s'estoit failly à les accorder; et là falloit avoir 
bon pied, bon œil, autrement tumber du haut du pont 
en bas, comme il arriva à Rodomont et à Rolland, dans 
l'Arioste. 

Monsieur le mareschal de Brissac , qui vint après luy en 
ceste charge, en fit de mesmes, et l'imita du tout, où de 
son temps furent faicts de beaux combats. Voylà comment 



t. Estrettes vient peut-être de l'italien stretla, qui signifie : étreinte, 
et veut dire ici : mésaventures, mauvais tours. 

i3 

en usoient ces deux grands capitaines. Aussy disoit-on de 
Piedmont alors une escole de la guerre en toutes façons. 
Et , par ainsy, vinrent à bout des cerveaux chauds de nos 
François, lesquels s'attiédirent de ceste façon. Sur quoy je 
concluray, avecques de grands capitaines, que mieux vaut 
un petit escandale qu'un grand, et les combats de deux ou 
trois sont plus politiques que de plusieurs gens ramassés , 
qui deçà, qui delà, comme de bandoliers ■• 



Sainct Louys, Philippes-le-Bel, le roy Louys IX et autres 
roys deffendirent le combat à outrance, et l'edict y est 
formel en deux lignes en forme : 

Nous deffendons battailU partout , en nostre domaine, en 
toutes querelles. 

Cela ne s'estoit point publié du temps de Charlemaigne 
et autres roys de France. Advant conclure je diray que 
beaucoup de bons docteurs duellistes n'ont nullement ap- 
prouvé les combats à la mazza, comme les combats solem- 
nels, pour force raisons, et pour ceste-cy : d'autant que les 
combats solemnels se faisoient publiquement en bel espec- 
tacle de tout un petit monde , lequel estoit vray tesmoing 
après de la vertu et vaillance des combattans; mais les 
combacts faicts dans des déserts, dans des bois , et parmy 
des buissons aux champs esgarés, ne sont nullement hon- 
norables. Les vertus et valeurs ne s'y font guieres bien 
paroistre, et demeurent cachées et obscures comme les 



1 . Bandoliers, brigands allant en bande, en troupe. 

ombrages des bois et forests soubs lesquels ils combattent. 
Ce que très-bien sceut remonstrer cest honnorable prélat 
d'Escosse à ce vaillant Renaud de Montauban, lorsqu'il luy 
alloit demandant s'il ne se presentoit point, à quelques 
heures du jour, quelques belles advantures pour un gentil 
chevallier dans ceste belle et grande forestde Callidoyne', 
tant renommée de tout temps par belles advantures bon- 
notables et hasardeuses rencontres pour les chevalliers er- 
rans. Le bon prélat luy respondit ainsy, par une petite 
forme de remonstrance, que, errant en ce bois, il pourroit 
trouver plusieurs estranges advantures, mais que les effets 
en estoient obscurs comme le lieu : car le plus souvent on 
n'en a point de notice ny de cognoissance. a Par quoy, 
cherche , luy dit-il , d'aller où tu cognois que les œuvres 
ne soient ensepvelies, afin qu'après le péril et le travail, 
la renommée s'en ensuive, et en die la vérité. » Et, après 
cela dict , luy desduit l'entreprise qui se preparoit pour 
délivrer la belle Genevre, et luy en conta l'histoire, laquelle 
Renaud ouyt volontiers; et, croyant ce bon prélat, s'en 
alla parfaire ceste entreprise si charitable qui s'ensuivit. Et, 
puisque nous sommes sur les alleguations fabuleuses, qui 
sont certes encor plaisantes , et approchent un peu de la 
vérité, je diray ceste-cy. 

Nous trouvons, dans l'histoire de Rolland l'amoureux^, 
qu'un jour luy et Renaud vinrent à une très-grande con- 
tention d'armes et de propos tres-injurieux; et dit le conte 



1. Calédonie, Ecosse. 

2. Orlando innamorato, de Boiardo. 

qu'après que le jour fut failly ils deslaisserent , par honte, 
de se combattre et frapper, pour autant que de se battre 
en ténèbres n'estoit faict d'un chevallier asseuré , mais 
plustost d'un brigand; si bien que Rolland dit à Renaud : 
« Tu dois rendre grâce au jour, lequel s'est desparty de 
nous, pour te donner espace d'obvier à la mort pour un 
peu, qui me cause un grand deuil.» Auquel Renaud res- 
pondit : « Je veux qu'ainsy soit, comme celuy lequel veut 
estre en parolles vaincu de ioy ; mais au faict tu n'as au- 
cun advantage sur moy, ny n'auras jamais, et suis content 
que tu n'ayes aucun respect au jour failly : car je ne fais 
d'estime de toy non plus le jour que la nuict. » Auquel le 
comte Rolland replicqua que c'estoit un vray larron, et 
qu'il monstroit bien son naturel, qui estoit de faire guerre 
en lieu ténébreux et obscur, parmy des bois, comme un 
brigand. Mais Renaud, ne voulant endurer telle injure, 
luy paracheva de parler et dire qu'il sçavoit combattre 
estant caché parmy les bois, et semblablement sur la su- 
mité des montaignes, et au milieu de campaignes et plaines 
rases, et sçavoit faire battaille en plein jour, matin et soir 
et minuict; mais qu'ail estoit le seul glorieux au monde qui 
iaisoit de son honneur tant grande estime et compte, et 
tant avoit presumption de soy, que, pour estre veu, ne 
vouloit combattre sinon à plein jour, croyant le rendre 
estonnant par sa braveté. Telle estoit donc l'humeur du 
comte Rolland , ainsy qu'il se monstrk encor à l'endroit 
d'Agrican, lesquels s'estans entrebattus tout le long d'un 
jour, la nuict survint, dont Rolland pria Agrican de cesser 
le combat et le remettre au lendemain, disant que la nuict 
estoit ennemye des chevalliers généreux ; à quoy Agrican 
condescendit; et passèrent la nuict moictié en devisant. 



SUR LES DUELS 149 

moictié en dormant; et le lendemain, le jour venu, recom- 
mencèrent leur combat. 



Je croj que feu M. de Bussy voulut en cela un jour 
imiter Rolland, comme il Timitoit en sa vaillance. M. de 
Bussj doncques, estant un soir au bal au Louvre, prit 
question ' contre feu M. de Grantmont, brave certes et 
vaillant jeune homme, et qui ne degeneroit nullement à 
ses vaillans prédécesseurs de ceste noble race de Grant- 
mont, et qui promettoit beaucoup s'il ne fust esté tué à la 
La Fere* d'une canonnade, dont ce fut très-grand dom- 
mage. Voylà pourquoy M. de Bussy s'attaqua à luy : car 
il en vouloit à ceux-là; et ce fut parce que M. de Bussy 
se mit au devant de M. de Grantmont, tenant sa dame en 
la main, et l'autre ayant desjà pris sa place, et marchant en 
son rang au grand bal ; ce qui n'cstoit pas bien faict à 
M. de Bussy. Mais quoy! Un homme chatouilleux faut 
qu'il se chatouille si un autre ne le chatouille. Le bal estant 
finy et le roy couché, ainsy que M. de Bussy se vouloit 
retirer, voicy venir M. de Mauléon, jeune gentilhomme 
et de valeur aussy, qui vint de la part de M. de Grant- 
mont, son cousin, appeller M. de Bussy, et luy dire que 
son cousin l'attendoit sur le gué 3, qui luy vouloit dire un 
mot. M. de Bussy, qui estoit haut à la main et le plus 
desdaigneux homme du monde, luy dit : a Jeune homme, 
Bussy ne se bat jamais la nuict, et n'a jamais appris de 
monstrer sa valeur aux estoilles, ny à la lune, qui n'est 



1. Questioriy querelle. (V. plus haut, p. 86.) 

2. Au siège de La Fère, en août 1S80. 

3. Le gué, le quai. 

assez digne pour la contempler ny la comprendre; si-non 
au soleil, lequel, comme il est clair, la fait paroistre et 
esclairer comme elle est. Ceux qui ont leurs faits obscurs 
et ténébreux, qu'ils les exposent aux ténèbres s'ils veullent, 
car la nuict n^a point de honte; mais demain au matin, 
aussj tost que le soleil sera levé, je ne faudra^ à me trouver 
au lieu où vous dites, ou ailleurs, s'il s'en radvise ; et venez 
avecques luy, et amenez deux pionniers hardiment avecques 
vous : car, advant que partir de la place du combat, je 
vous veux faire enterrer tous deux, pour l'honneur que nous 
devons aux tres-passés. » 

II y eut force grands capitaines qui approuvoient Thumeur 
de Bussy en cela. Toutesfois, si ce fust esté un autre que 
Bussy, l'on y eust pensé quelque manque d'hardiesse ; mais 
celuy-là en avoit à vendre'. Aucuns disoient que M. de 
Bussy avoit fait en sage homme et entendu en combats: 
car les combats de nuict sont fort dangereux et subjects à 
de mauvaises charités ', ainsy qu'il en arriva au baron d'In- 
grande, que j'ay dit cy-devant, son combat ayant esté 
faict de nuict, le roy couché, et tué non sans quelque 
soupçon de supercherie. 

Enfin, il n'y a rien plus odieux que les ténèbres, si ce 
n'est que ledict Bussy eust fait de mesme que fit en nos 



I . a II pouvoit avoir appris ceste générosité de son cœur brave, ou 
du trait que fit Alexandre, lequel, en la seconde battaille quMi donna 
à Darius, comme il fut conseillé par aucuns de ses grands capitaines 
qu'il le surprist de nuit, et quMl avoit victoire ; à quoy respondit 
Alexandre : « Ah ! je ne veux point desrober la victoire •, comme 
voulant dire qu'il ne vouloit faire cest honneur à la nuict de la luy 
donner, pour l'oster au beau jour et au beau soleil, qui se desoleroit. » 
(Note de Brantôme.) 

3. Charités est pris ici dans un sens ironique et signifie traîtrises. 

dernières guerres de Toscane, du temps du roy Henri II y 
le capitaine La Hyre^ brave et vaillant capitaine gascon, 
lequel combattit son ennemy dans une salle que dom Fran- 
cisque d'Est avoit fait apprester^ avec force flambeaux et 
torches, si bien qu'il y faisoit aussy clair comme beau jour, 
et le vainquit en présence de monsieur le cardinal de Ferrare 
et dudit Francisque d'Est, son frère, lieutenant du roy en 
ces pays, et plusieurs autres capitaines; dont ledit La Hyre 
en acquit grande gloire, lequel despuis se signala en tous 
les bons lieux de guerre où il se trouva, et mesmes aux 
guerres civilles, monsieur le prince de Condé l'ayant gaigné 
et appointé. C'estoit certes un gentil soldat et bon capitaine. 
Il mourut à Orléans. Il estoit grand compaignon du capi- 
taine La Trappe, aussi Gascon, que j'ay veu despuis gou- 
verneur de M. de Clermont d'Amboyse, et guydon de 
M. de Longueville, et puis enseigne du prince de Condé. 
Il estoit un brave et vaillant homme, et qui, un peu advant 
le combat de La Hyre, avoit aussi combattu en esta- 
quade et vaincu son ennemy. Tous deux m'en ont fait leur 
conte. 

Mais pour tourner encore de dire ' que le soleil est bien 
plus propre et plus amy des armes que la lune, nous lisons 
que ces vaillans et indomptables Parthes, qui ont fait si 
bien la barbe à ces superbes Romains, dompteurs du monde, 
ne combatloient jamais de nuict, ny ne faisoient nulle faction 
de guerre; mais, tout ainsy que finissoit le jour, leur journée 
de guerre finissoit aussy : si bien que Crassus, lorsqu'ils le 
desfirent et le chassèrent de leur pay&i par la totale ruyne 



I . Pour tt revenir à dire » . 

et grande honte et de luy et de ses armes, le premier jour 
l'ayant battu , rebattu , et desfaict la plus grand part de 
ses gens, ils les pouvoient achever s'ils les eussent pour- 
suivis la nuict; mais, estans sur le poinct de leur victoire, 
les ténèbres intervenues, cessèrent, et, tenans ladicte vic- 
toire entre les mains, la laissèrent et la remirent au lende- 
main que le soleil eut ramené ses chevaux boire de la mer, 
comme disent les poètes; et lors ils parachevèrent d'acca- 
bler, mais non sans peine, car il leur fallut une grande 
cavalcade pour le suivre, ayant gaigné de longue, par la 
faveur de la nuict. Voilà la superstition de ces Parthes, 
laquelle est pourtant recommandable et admirable pour 
beaucoup de raisons que je deduirois, et sur lesquelles 
M. de Bussj se fondoit, et pour lesquelles observer en fut 
fort estimé, mais non tant de la presumption qu'il eut de 
desfier luy seul Grantmont et Mauléon, car ils estoient 
Ires-vaillans gentilshommes : M. de Grantmont le monstra à 
sa mort. Mais jamais Hercule n'en combattit deux ', comme 
dit le proverbe, qui pourtant est pedantesque. 

Sur quoy il me souvient d'un conte du feu seigneur de 
Gensac, gentilhomme gascon, brave et vaillant, et qui 
estoit escuyer du feu roy Henry II, François II et Char- 
les IX, en la grande escuyerie, et fort bonhomme de cheval 
et de pied, et mourut au siège de Bourges', aux premières 
guerres, d'une harquebusade, ayant une compaignie de gens 
de pied. Il estoit fort bravasche et haut à là main, selon 



1 . Nec Hercules adversus duos, 

2. En i562. 

son pays, et outre avoit pratiqué TEspaigne et en parloit 
fort bien la langue. Un jour, ayant pris querelle contre le 
sieur d'Avaret, brave gentilhomme aussy, et Tun des braves 
et galans de la cour, guydon de M. de Genlis, du temps 
des guerres espaignolles (et mourut à Orléans huguenot, 
et de peste, mort non digne de luy), luy donc prés de 
mettre la main à Tespée, survint par cas fortuit un gentil- 
homme que je ne nomme point, et qui est aujourd'huy un 
tres-bon capitaine et grand seigneur, lequel dit : « Tout 
beau ! tout beau ! Gensac. Je ne souffriray pas que mon 
compaignon se batte que je ne m'en mesle. Pourquoy, 
arrestez-vous. » A quoy promptement, sans s'estonner, 
respondit Gensac : « Eh, comment! N'a-t-on jamais vu 
un homme seul se battre contre deux? Et, mort Dieu! les 
histoires en sont toutes pleines. Et pourquoy n*en ferois-je 
tout autant ? Çà, venez donc vous deux. » Mais, ainsy qu'ils 
estoient à en venir là, ils furent séparés : en quoy on loue 
la rodomontade dudit Gensac, aller faire telle allégation 
d'histoires, comme s'il eust discouru avec quelqu'un de 
sang froid, ou qu'il eust beu ou fait carous ' à tous deux. 
Et quand on lui demanda ce qu'il pensoit faire après estre 
séparés et sur l'accord, il respondit naïfvement : « Eh , 
mort Dieu ! je me voulois faire mettre dans les Chroni- 
ques. » Sa partie pourtant ne fust pas esté bien faicte, car 
il avoit affaire à deux mauvais garçons et rudes joueurs. 

Je me suis possible un peu extravagué en ceste disgres- 
sion; mais elle n'est entrevenue non possible mal à poinct. 



I. Faire carous ou carrousse, boire avec quelqu'un. 

£t, pour retourner et abréger, je dis que les Turcs se 
mocquent fort de nos querelles, combats et tueries. Au 
combat de feu mon oncle de La Chastaigneraje, parmy la 
grande et superbe assemblée qu'il y avoit, s'y trouva grande 
quantité d'ambassadeurs honnorables, voire de toutes parts, 
et entre autres celuy du grand sultan Solyman, lequel 
s'estonna fort, et trouva fort estrange ce combat de gen- 
tilhomme françois à françois, et sur-tout d'un favory du roy 
à un autre, les allant le roy mettre ainsy et exposer en un 
tel carnage et massacre. Eux ne font pas cela, et tout leur 
poinct d'honneur le mettent à bien servir leur prince et 
soustenir et prendre sa querelle en guerre. Nous autres 
chrestiens, nous sommes plus qu'eux , car nous nous sça- 
vons battre en combats singuliers et généraux et sçavons 
très-bien faire et l'un et l'autre ; en quoy sommes dou- 
blement à louer, et à n'endurer ny parolles injurieuses 
ny desmentys : car qui les endure n'est nullement coura- 
geux, ny ne peut estre vray noble, comme disoit le roy 
François I. 

Les Grecs anciens disoient que ces combats apparte- 
noient aux barbares. Les anciens braves Romains ont esté 
de la mesme opinion que les Grecs et les Turcs, et n'ont 
nullement approuvé tous ces duels et combats, ny ne se sont 
enfoncés en nos poincts d'honneur de nous autres chrestiens, 
ainsy que j'en ay veu discourir à des gens sçavans et grands 
capitaines, qui ont mis le nez dans les lettres et recherches 
de ces combats. Nous lisons le combat furieux des Horaces 
et Curiaces. Nous lisons bien dans la vie de Marcellus, 
de Plutarque, qu'il avoit plusieurs fois combattu en camp 
clos, et tousjours sorty vainqueur, et force autres de mes- 

mes qui ont combattu. Nous lisons d'un Statilius, qui 
avoit combattu vingt-deux fois en duel, et tousjours vain- 
queur; mais c'estoit d*ennemy à ennemy, d'estranger à 
estranger, comme Torquatus et Corvinus. Scipion ' aussy 
tua en Espaigne un grand et fort barbare qui l'avoit pro- 
voqué. 

Nous lisons bien dans Tite-Live que ce mesme brave 
Scipion fit exhiber des jeux en Espaigne très-beaux pour 
les honnorables obsèques de ses feus père et oncle; et, pour 
les rendre plus célèbres, s'y firent plusieurs combats et 
battailles singulières, et entre autres, estant sorty différend 
entre deux cousins, Ortua * et Corbis, pour certaine juris- 
diction, ils se rapportèrent à ce qu'en decideroit l'espée 
par devant Scipion. Nous lisons aussy, dans le mesme 
Tite-Live, d'un combat qui se fit devant Capoue, d'un 
Jubellius, Capouan, et d'un Asellus, Romain, à la veue 
des deux camps, et se desfierent par le congé de leurs 
généraux. Là mesmes se lit aussy un beau desfi et combat 
d'un autre Capouan nommé Badius contre un Romain 
nommé Quintius Crispinus; et fut plustost de gayeté de 
cœur que pour autre subject : car ils avoient esté parad- 
vant fort grands amys ; et le Romain alla au combat mal 
voluntiers pour cela, disant et s'excusant qu'ils avoient, et 
l'un et l'autre, assez d'ennemys dans leurs camps pour 
s'entrebattre et s'entretuer, sans qu'il fallust qu'eux deux 
vinssent là. Le Capouan le bravant fort en l'outrageant et 
i'appellant poltron et sans cœur, enfin le Romain, poussé 
des siens, qui luy remonstrerent l'infamie qu'il encouroit, 



r 

1. Scipion Emilien. 

2. Ortua^ Orsua. 

ayant demandé congé à son gênerai, luy bailla un coup de 
lance à Tespaulle, qu'il luj perça de part en part; et le 
voulant achever, et mettant pied en terre, l'autre le prévint, 
et se sauva à la fuyte tout à pied. 

Mais de combat de Romain à Romain on n'en trouve 
guieres, ou point ' ; et, en cas qu'il ne soit vraj, nous en 
avons un très-beau exemple, qui nous le monstre dans les 
Commentaires de Cxsar, d'un Pulfio et Varennus, lesquels 
estoient en picque perpétuelle sur le poinct de l'honneur : 
cela s'appelle à qui mieux fairoit, et à qui précéderait son 
compagnon à la guerre. Ne failloient tous les ans d'avoir 
de grosses disputes et grosses querelles touchant cela. Sur 
quoy un jour l'occasion s'appresta très-belle pour eux^ 
en un combat que firent les Romains contre les François 
qui les tenoient assiégés soubs la charge du jeune Ciceron ^^ 
plus vaillant certes que le père. Et l'un de ceux-cy, qui 
estoit Pulfio, cependant qu'on estoit au plus fort du combat 
sur le haut du rempart, dit à Varennus : a A quoy songes- 



1 . it Vous trouvez bien dans la vie de Sertorius, en Plutarque, com- 
ment il desfia Metelius en Espagne, de sa personne à la sienne, et que 
leurs soldats, tant d'une part que d'autre, le trouvèrent fort bon de 
capitaine à capitaine, et de Romain à Romain ; possible ce que Me- 
telius refusa, tant pour ce quMl estoit fort vieux et cassé, et Sertorius 
en la fleur et verdeur de son aage, et aussi qu'il falloit qu'un capi- 
taine (disoit Theofrastus) mourust en capitaine, non pas en simple 
soldat; les soldats pourtant s'en mocquerent bien fort, et luy n'en fit 
que rire. Tout cela estoit bon. Mais, pourtant, faut noter que, bien 
que ce fust Romain contre Romain, ils tenoient divers partis ; et l'un 
n'estoit censé plus Romain, mais ennemy des Romains. Tant y a qu'en 
quelque façon que ce fust, Metelius ne voulut point combattre ainsy 
de Romain à Romain ; peu s'en trouve-t-il de ces combats. » (Note 
de Brantôme.) 

2 . Ce Cicéron était frère, et non père de l'orateur. 

tu, Varennus? Quelle plus belle occasion attends-tu de 
faire preuve de ta vertu ? Ce jour icv décidera de nos dif- 
férends. B Ce disant, se jette hors de la tranchée, et là où 
estoit la plus grosse foule d'ennemjs se va jetter dedans à 
corps perdu. Varennus ne faict non plus que lujr du rétif, 
mais le suivit aussj tost, craignant l'estime qu'on en auroit. 
Ils se meslerent', et firent si vaillamment et se secoururent 
l'un et Tautre si bien que, nonobstant qu'ils ne s'ajrmassent 
guieres tons deui, après avoir mis plusieurs par terre, se 
retirèrent sains et sauves dans les remparts avec une très- 
grande louange. Ainsj la fortune, en tel estrif ^ et contention, 
les tourna et vira Tun et l'autre, en sorte qu'un chascun 
d'eux secourut et délivra son adversaire, sans qu'on pust 
discerner lequel de prouesse et vaillance debvoit estre l'on 
à l'autre préféré. 

Yoylà lesmesmes parollesde Oesar : en quoj me semble 
qu'il demeure un peu court, pour n'avoir escrit s'ils conti- 
nuèrent doresnavant plus leurs hajnes et contentions, ou 
s'ils demeurèrent amjs. 

Il arriva an pareil trait entre deux jeunes seigneurs, l'un 
le seigneur de Candalle, et l'autre le seigneur de La Chas- 
taigneraje l'ainsné, mon oncle, au voyage de M. de Lau- 
treq vers le royaume de Naples. Ils vinrent avoir querelle 
ensemble, et leur gênerai ne les put pour le coup accorder. 
Advint que l'assaut de Pavie se donne, où tous deux y 
allèrent bravement, car ils estoient tres-braves et vaillans : 



1. Se matèrent, se jetèrent dans la mél^. 

2. Estrif, querelle. 

«4 

le seigneur de Candalle avec sa picque et son espée au 
costé, le seigneur de La Chastaigneraje avec une rondelle 
et son espée en la main. La fortune voulut qu'en combat- 
tant vaillamment Tespée de mon oncle se rompit ; et de- 
meure désespéré, ne pouvant nuire à son ennemy. Quoy 
voyant le seigneur de Candalle, qui combattoit prés de 
luj, tire son espée aussj tost du fourreau, et la présente 
au seigneur de La Chastaigneraje, et luj dit : « Vous estes 
trop brave et vaillant. Monsieur de La Chastaigneraye , 
pour chaumer à faute d*armes. Tenez, voylà mon espée 
que je vous preste : car j'ay ma picque encor entière. 
Donnons. Mais que tous fassent aussy bien que vous et 
moy, nous sommes dedans. » Mon oncle ne refusa point 
Tespée, mais la prit à grande joie, avecques un bon remer- 
ciement d'ennemy pourtant à ennemy. Ainsi le voulut 
ceste honneste courtoisie et nécessité de guerre. £t puis 
combattirent si bien, avecques d'autres vaillans leurs pareils, 
que la place en fut forcée et emportée. M. de Lautreq fut 
aussy tost après informé de ce beau trait, qu'il ne put assez 
louer, avecques ses autres vieux capitaines, et les rendit 
par ce moyen fort facilement amys; ce qu'il n'avoit pu 
auparavant : car ils estoient tous deux de haute mai- 
son et grande part; car, si la maison de Grilli et Can- 
dalle appartenoit à des plus grands de la France, celle de 
Bretaigne, de Vivonne et de La Chastaigneraye, ne leur 
en cède en rien : cela est aysé à prouver et à comparer 
ensemble. Tous deux estoient braves et vaillans, tous deux 
hauts à la main, qui ne vouloient céder d'un poinct l'un à 
l'autre, et tous deux poinctilleux, harnieux et escalabreux*. 

1. Escalabreux, rude, intraitable. (Voir ci'^lessus la note, p. laS.) 

Ea£a, tous deox se rendirent fort grands amys et grands 
compaignons de guerre, vivans emprés en fort grande 
amjtîé et privautc. Aussy tous deux moururent en mesme 
guerre et en mesme siège de Naples, comme j*ay ouy 
raconter aux miens qui estoient de ce temps. 

Vojlà pourquoy je dis que Caesar a demeuré un peu 
manque > en la description de ces deux soldats romains, 
jaloux, envieux Fun de l'autre : car, ou du tout il les 
debvoit avoir rendu amjrs, ou d'eux-mesmes se dcbvoicnt 
estrc reconciliés ou s'cstre entrelués, et, par ce, si Cîrsnr 
Teust mis par escrit, Thistoire en fust esté plus gentille. 
Par cest exemple doncques de Caesar, il est bien aysé à 
conjecturer comme les combats et les duels n*cstoient 
guieres permis ny usités parmy les Romains : car, s*ils le 
fussent esté, les deux soldats tant ennemys eussent bien- 
tost vuidé leur différend en deux ou trois coups d'cspée 
et un tournemain, sans y retourner si souvent. Aussy 
croy-je que leurs consuls, empereurs et capitaines, en 
faisoient des ordonnances et estatuis et deffenses de ne 
venir là, afin qu'ils ne s'y amusassent, et tournassent toutes 
leurs animosités, poincts d'honneur et vaillances à bien 
servir leur republique; et aussy qu'en tels combats bien 
souvent se tue-t-il tel soldat, ou tel capitaine, qui possible 
seroit assez bastant ^ pour gaigner une battaille ou sauver 
un royaume, dont j'en allegucrois bien des exemples si je 
n^avois affaire ailleurs. Mais, quant à moy, il me semble 



1 . A demeuré un peu court. Manque, du latin mancus, qui signifie 
manchot, et, par extension, défectueux, incomplet. 

2. Bastant, suffisant. 

que les deux soldats romains, sans couver si longuement 
une hayne, eussent mieux fait, toute deffense et service 
public mis à part, d'entrer au combat, et en eussent esté à 
jamais plus estimés, comme firent ces Horaces et Curiaces, 
desquels la mémoire demeure immortelle, tant ils desmes- 
lerent si vaillamment leur combat et si furieusement que 
(comme dbent aucuns qui ont escrit), ainsy qu'ils alloient 
au combat, et comme ils revinrent à approcher de trente pas, 
il y eut des uns auxquels le cœur attendrit et les larmes 
vinrent aux yeux d'une telle horreur de s'entretuer les 
uns aux autres, estant ainsy si proches parens; mais, 
ressongeans après qu'il y alloit du salut et service publi'c, 
par paciîon' faite, obstant^ toute considération, d'une rage 
cruelle s'entrecoururent les uns contre les autres, et se 
combattirent, que le massacre s'en ensuivit tel que nous 
lisons dans Tite-Live. J'ay veu ce combat mieux représenté 
que je vis jamais chose en la maison de la ville de Lucques, 
là où vous verrez une furye de combattant peincte dans le 
visage, qu'il n'y reste rien que la parolle, et en tous six 
toutes diverses sortes de postures et de gardes; si bien 
qu'il n'y reste aussy que le seul mouvement. Et croy que 
nos tireurs d*armes nouveaux d'Italie en ont tiré patron en 
plusieurs de leurs jeux d'armes qu'ils nous ont appris. 

Nous lisons de Marc-Antoine comme il desfia Octave 
Caesar au combat de sa personne à la sienne, encor qu'il 
fust plus vieux que luy ; mais Octave le refusa, disant qu'il 
y avoit assez de diverses sortes et manières de mourir, sans 



1. Faction, pacte. 

2. Obstant, pour nonobstant. 

mourir de celle-là. La response certes est vite et peu digne 
d'un tel Cassar et d'un tel monarque. Je m'asseure que 
Jules Caesar, son oncle et son brave prédécesseur, n'eust 
pas ainsy respondu, mais l'eust bien pris aussy tost au mot. 
Pour en parler aussy franchement, Octave, encor que la 
fortune luy donna estre le monarque de tout le monde, 
n'estoit pas vaillant de sa personne, ainsy qu'il le monstra 
en la battaillc de Philippes, comme très-bien Marc -An- 
toine le luy sçavoit reprocher. 

Or bien je pardonne à Octave, puisqu'il n'estoit si vail- 
lant, ny le cœur luy bastoit ' pour venir jusques-là; ou 
bien que Tusance n'en estoit telle parmy les grands de 
Rome, puisqu'elle n^estoit parmy les petits ; ou bien qu'il 
estoit mieux asseuré de son faict, et qu*il auroit bien raison 
de son homme autrement que sans venir là et hasarder sa 
vie à la fortune d*une espée variable et inconstante, ainsy 
qu'il luy arriva. 

Mais, s'il faut pardonner à Octave, il ne faut pardonner 
au Dauphin de Viennois Humbert*, lequel, ayant faict 
paix avecques le comte Aymé de Savoye J, et puis voyant 
son bon 4, la vint rompre sans que le comte y pensast. 
Dont ledict comte fasché, soudain luy dcspescha un roy 
d'armes, dit Savoye, par lequel il luy envoya un cartel, 
contenant en somme : qu'il estoit un vray infracteur de 



1. Le cœur ne lui suffisait pas, il n*avait pas assez de coeur. 

2. Humbert 1". 
î. Amédée V. 

4. Voyant une bonne occasion. On dit actuellement : voir la belle 
(avec un substantif féminin sous-entenduj. 

M. 

paix, et que laschement il avoit en son absence envahy ses 
terres contre son serment; et, à ceste occasion, qu'il le 
desfîoit corps à corps, ou puissance contre puissance ; et 
qu'il l'estimoit si grand prince qu'il sortiroit au combat 
en camp pour soustenir son honneur ; autrement, il le re- 
putoit lasche et meschant. Le Dauphin ne fît autre res- 
ponse à ce cartel, si-non qu'il dit de bouche au héraut : 
« Mon amy, dis à ton maistre que la force et la vertu d'un 
prince ne consistent point en force corporelle, et que, s'il 
se veut tant vanter d'estre fort, nerveux et robuste, je luy 
respons que je n'ay toreau qui ne soit plus fort et roide 
que luy : par quoy, quand il s'y voudra esprouver, je luy 
en envoyeray. Et quant à l'armée, dis-luy que s'il est bien 
pourveu et fourny à ceste heure de gens, que je le seray 
une fois à mon tour, et puis je l'yray trouver là par-tout 
où il sera. » Ce qu^il fît au bout de quelque temps, et luy 
desfit tout son arriere-garde, chargée de butin, qui se re- 
tiroit. 

Ceste histoire, on la trouve dans la Chronique de Savoye, 
Voylà comment le gallant se desfit du cartel à luy envoyé, 
auquel pourtant il debvoit respondre par faict d'armes, 
puisque le comte le louoit et le tenoit si homme de bien 
qu'il n'y faudroit '. Toutesfois, s'il fut un peu offensé par 
le refus, il le rabilla un peu par la desfaicte qu'il fit en la 
victoire qu'il eut : car enfin les grands, en quelque sorte 
qu'ils obtiennent victoire , ils acquièrent honneur et 
louange; mais pourtant le camp accepté l'eust honnoré 
davantage parmy les gallans cavalliers ; et me semble qu'il 

fit une quasy semblable response que fit Corbane à ces 
braves seigneurs François croisés de jadis en la Terre- 
Sainte, lesquels, tenans Antioche assiégée, où eux estans 
plustost assiégés qu'assiegeans, à cause de la misère du 
long siège, de la famine, de la fatigue et incommodité de 
toutes choses qu'ils avoienl paty là devant, et menacés 
aussj du grand secours qui leur venoitàdos, ils envoyèrent 
Pierre THermite vers ledict Corbane pour luy remonstrer 
et faire trouver bon, de la part de tous les princes chrestiens 
qui estoient là, que, s'il vouloit mettre quelqu'un de ses 
capitaines en camp clos, ils en mettroient un autre pour là 
débattre et vuyder leur différend. S'ils en vouloient mettre 
davantage, il en mettroit davantage; si-non, armée contre 
armée, et en lieu pareil. Mais Corbane, rusé, respondit 
que c'estoit au vainqueur de donner les conditions et faire 
les lois ; que, puisque les chrestiens ne cognoissoient pas 
encor leur malheur, ou faignoient ne le cognoistre, ils 
n'auroient jà de luy ceste faveur de choysir la mort dont 
ils voudroient mourir. Beau mot, certes ! Quant aux 
princes, il les envoyeroit à l'empereur des Perses tous 
prisonniers ; quant aux simples soldats, il les feroit esclaves, 
ou les tailleroit en pièces, ainsy qu'il verroit, comme un 
arbre malheureux qui ne porte point de fruict. Quelle sen- 
tence, si elle eust sorty à effet ! Mais les chrestiens, par la 
grâce de Dieu, emportèrent la ville. Paule Emilie raconte 
ceste histoire. 

Meshuy ' il est temps de faire une fin ; mais pourtant, 
qui voudroit rendre ce discours parfait, il faudroit dire et 

I. Meshuy, aujourd'hui, maintenant, désormais. 

discourir, à sçavoir mon ' si toutes gens doibvent estre 
receus aux combats et estaquades, et mesmes les vassaux 
et subjects contre leurs seigneurs. A quoy les docteurs 
duellistes qui en ont escrit disent que, si le seigneur offense 
mal le vassal premier, le vassal le peut desfier et se def- 
fendre par les armes : car le droit des armes est aussy bien 
deu à l'offensé comme celuy des lois; mais, si le vassal 
offense le premier, il n*est point receu en aucun desfy, 
d'autant qu'il est rebelle à son seigneur, et par conséquent 
perd son droit des armes à l'endroit de son seigneur^ et 
celuy de vasselage. 

Faudroit discourir aussy et sçavoir si un soldat peut com- 
battre un capitaine, ou le sien mesme. J'en vis ceste dis- 
pute débattre à Malthe par monsieur le grand-maistre, le 
marquis de Pescayre et autres capitaines; et voulut mon- 
sieur le grand-maistre que M. de Beilegarde y fust ap- 
pelle, d'autant qu'il s'entendoit fort bien en ces disputes de 
querelles. Le tout se desbattoit sur ce sujet, à cause d'un 
soldat qui avoit appelle son capitaine au combat. Il fut 
arresté que : tout soldat qui a porté les armes deux ans 
durant son intervalle, et qu'en ce temps il en aye fait digne 
profession et belle preuve en se trouvant à toutes les belles 
factions et hasardeuses, et le prouvant, il peut combattre 
tout capitaine duquel il aura receu injure, voire le sien 
propre, en s'ostant de sa compaignie. 

Je vis quasy pareille dispute entre le capitaine Busq, qui 



1 . A sçavoir mon, à savoir. Mon, qu'on dit venir du grec /asv, et 
qui correspond au latin quidem, est une particule qui a le sens affîr- 

mourut à laTerciere', et le capitaine Brevet, son lieu- 
tenant, tous deux Provençaux, et braves et vaillans capi- 
taines. L'on trouvoit estrange que le capitaine Brevet des- 
fioit ainsy son capitaine; mais pourtant M. de Strozze, 
leur couronnel, et autres capitaines, luy dirent que ledict 
Brevet le pouvoit faire en le quittant. Il est bien vray 
qu'il y a différence entre un lieutenant et un soldat, car le 
lieutenant est capitaine. 

J'estois présent à ceste dispute, où M. de Strozze 
m'avoit faict appeller et prié d'y assister pour en dire mon 
advis, où j'y vis alléguer force raisons et pro et contra, 
entre autres ceste maxime que j'ay dict cy-devant, où il 
paroist que le soldat qui a porté deux ans les armes en 
belles factions pouvoit combattre un capitaine ; et cela a 
eu lieu parmy les Italiens, mais peu parmy les Espaignols, 
et encor parmy nos François de jadis; d'autant que ce mot 
de capitaine estoit et est si sacré que le soldat qui offensoit 
seulement si peu un capitaine estoit griefvement puny : car 
n'estoit appelle à cest estât qui n'en fust grandement 
digne. Si que j'ay veu tels capitaines, voire plus de cin- 
quante en ma vie, parmy nos bandes, qui meriteroient 
d'estre aujourd'huy couronnels, et tel soldat qui meriteroit 
d'estre aujourd'huy maistre de camp. Mais, aujourd'huy 
que nostre infanterie est si corrompue, despravée et des- 
reiglée, que les maistres de camp (la pluspart) et capitaines 
se font par douzaines, ainsy que la nécessité le porte, et 
faute de paye, et si pourtant s'estiment autant que les plus 
braves et famés; en quoy il y a différence : car tel capi- 

laine y a-t-il qu'un gentilhomme de marque se feroit tort 
de le combattre, encor qu'il alleguast qu'il y a tant de 
temps qu'il porte les armes. Mais comment les portent-ils? 
En les traisnant et en tenant les champs, cherchant les pa- 
roisses, en vivant et rançonnant le bon homme, et se trou- 
vant peu aux belles factions. Quand ce vient à une bonne 
affaire, ils ont autant de cœur que putains. Je parle d'au- 
cuns, mais non de tous. 

Comme nous disons du capitaine, de mesmes en faut 
dire du soldat, lequel se vantera avoir porté les armes tant 
de temps. Mais quoy 1 C'est en faisant la vie de ripaille, 
comme j'ay dict du capitaine. Et qu'il faille recepvoir 
telles gens en combats, ce sont abus ! ouy bien les braves 
capitaines et bons soldats signalés, desquels la vaillance est 
tres-esprouvée, dont nous en avons encor force parmy nos 
bandes : car je serois bien marry de parler de tous en 
gênerai, ainsy que je les loue en mon livre des Couronnels, 

Voilà ce que j'en ay ouy discourir à de braves capitaines 
en ceste dispute que je viens de dire. Et, entre autres 
beaux exemples, alléguèrent M. de Maison-Fleur, gentil 
et brave capitaine de son temps, lequel, estant à la guerre 
de Flandres, pour contenter un soldat qui se doulloit' de 
luy, s'offrit de le combattre. Le soldat le prit au mot; et 
se battirent si bien qu'ils se tuèrent. Brave et vaillant acte, 
certes ! Aucuns louèrent la vaillance et la générosité du- 
dict Maison-Fleur; autres le blasmerent d'avoir desrogé 
à l'authorité de capitaine, et l'avoir trop abbaissée, et 

I. Se doulloit, se plaignait. 

qu'en tel cas il la falloit maintenir jusques au bout, et ne 
pas mettre en balance sans l'advis des plus grands capi- 
taines ou ordonnance des généraux ; mais de gayeté de 
cœur s'aller battre comme il fit, force gens luy donnoient 
blasme : car enfin il faut honnorer son estât et ne le mettre 
à si bon marché. 



Le capitaine Bourdeille, mon frère, brave et vaillant 
certes (je ne pense point faillir si je le dis, car il estoit tel 
estimé de son temps), estant en Piedmont, commandant à 
des gens de pied, il avoit avec luy un fort brave soldat 
qu'on nommoit le capitaine Tripaudiere, Gascon, qu'il 
avoit eslevé, dressé, entretenu avec luy l'espace de six ans, 
et faict voir son monde aux guerres de Piedmont, d'Hon* 
grie et de Parme, le menant tousjours quant et lui ', et 
Taymant fort, et luy ayant appris à tirer bien des armes, 
car mondict frère les avoit très-belles en la main. Par cas, 
ce Tripaudiere fut suborné et gaigné par M. de Bonnivet, 
pour lors couronnel en Piedmont, pour estre avecques luy 
l'un de ses capitaines entretenus, dont il laissa mondict 
frère, qui, en estant despit^, le fît appeller sur le pont du 
Pau, qui ne faillit d'y aller, tant il s'estoit fait presump- 
tueux; mais en y allant il fut rencontré par aucuns capi- 
taines, et retourné en la ville, et mené à M. de Brissac, 
pour empescher le combat, qui envoya quérir mondict 
frère pour les accorder. La chose fut fort disputée, et 
mesmes des vieux capitaines de là, qui dirent n'y avoir 

aucune raison qu'un petit capitaineau entretenu depuis 
trois jours se battist contre le capitaine Bourdeille (qui ne 
vouloit que se battre, et point s'accorder), ayant commandé 
il y avoit long-temps; de plus, qu'il estoit gentAhomme 
de fort bonne part et bon lieu, appartenant à des plus 
grands de la France. Force capitaines remonstrerent au 
capitaine Bourdeille, veu ses qualités, qu'il se faisoit grand 
tort, et à tous eux, de s'abbaisser par trop que de vouloir 
se battre contre un qui n'avoit pas trois jours qu'il n'estoit 
que son simple soldat, sa créature, et faict capitaine nou- 
veau, encor de gayeté de cœur et sans subject. A quoy ne 
vouloit entendre le capitaine Bourdeille : car il estoit un 
jeune homme escalabreux ', vieux capitaine pourtant. Mais 
enfin il fut tant persuadé des grands et vieux capitaines de 
par delà et de ses compaignons de se contenter que ledit 
capitaine Tripaudiere luy fist une fort grande soubmission, 
en luy requérant fort ses bonnes grâces et amytié, à quoy 
il s'accorda; mais jamais il ne l'ayma plus; et en fît peu de 
compte, car il estoit ennemy d'un ingrat. 

Un peu advant ce différend il en estoit arrivé un entre 
le capitaine La Chasse, Provençal, vieux capitaine et gen- 
tilhomme de bonne part, et le capitaine Riolas, vieux capi- 
taine aussy, que j'ay veu suivre feu M. de Guyse le grand, 
et mourut à l'assaut du siège de Royan prés de luy. Quand 
ce fut pour les accorder, il y eut grande dispute, bien 
qu'ils fussent tous deux esgaux capitaines en valeur et 
honneur et expérience ; mais le capitaine La Chasse se 
disoit gentilhomme, et avoir ce poinct par-dessus Riolas ; 

à quoy monsieur le mareschal et autres grands capitaines 
eurent de Tesgard. 

J'espère en mon second livre ' parler de plusieurs accords 
de querelles que j'ay veu faire et ouy dire, ensemble des 
parolles et satisfactions qui s'y sont dictes et practiquées : 
en quoy du tout je m'en rapporteray aux grands capitaines, 
et mesmes sur le subject si les gentilshommes bien qualifiés 
et capitaines encore bien signalés n'ont pas quelque poinct 
sur les autres du commun, puisque deux vertus sont plus 
puissantes qu'une. En voicy un autre conte, et puis plus, 
mais bien divers aux deux precedens. 

Un soldat de la couronnelle^ de M. de Bonnivet, en 
Piedmont, vint à offenser un tambour du capitaine Sainct- 
André. Le tambour, qui estoit brave et courageux (comme 
j'en ay veu aucuns parmy nos bandes qui sçavoient faire 
autre chose que toucher la caisse], demande à se battre 
contre le soldat, et le fait appeller. Le soldat le refuse tout 
plats, disant que ce seroit un grand reproche à luy, vieux 
et signallé qu'il estoit, de se battre contre un tambour ; et 
plusieurs capitaines tenoient ceste opinion pour luy. Par 
quoy, Sainct-Ândré, que j'ay veu tres-brave capitaine et 
gouverneur d'Âigues-Mortes despuis, se radvise d'oster la 



1. On n'a pas ce second livre. 

3. La couronnelU, la colonelle, la première compagnie d*un régi- 
ment. 

3. Tout plat, nettement. II y a aussi Texpression tout à plat, qui 
signifie entièrement, absolument, et qui est à peu près synonyme de 
tout à trac, qu'on trouve plus haut, et que Brantôme emploie volon- 
tiers. 

caisse à son tambour, et luy donne en recompense l'arque- 
buse à porter, avec remonstrance qu'il luy fait de la faire 
bien valloir en toutes belles entreprises et rencontres, sy 
qu'il se rende capable soldat pour avoir raison de son 
ennemy ; à quoy il ne fault ' : car dans trois mois il se fît 
fort recognoistre, au bout desquels il fait appeller sondict 
ennemy, qui sans aucune excuse y va; et se battirent, et 
se blessèrent fort bien tous deux. Nos capitaines de gens 
de pied en peuvent là dessus dire leur advis. 

Il faut maintenant dire un mot d'une dispute que j'ay 
veu faire et la desbattre, à sçavoir si en ces combats d'ap- 
pels l'eslection d'armes s'y fait et s'y doit faire comme en 
camps clos solemnels dont nous venons de parler cy-de- 
vant. Aucuns disent que si, autres que non : comme^ 
par exemple, un qui est offensé fait appeller celuy qui l'a 
offensé, et luy mande qu'il l'attend en tel lieu avec telles 
armes, ou en pourpoint ou en chemise, avec l'espée et la 
dague, ou l'espée et la cappe, à pied ou sur un bon 
cheval, et une lance ou pistole^, armé ou desarmé, ou que 
ce soit avec autres armes accoustumées ou non accoustu- 
mées. Il y en a d'autres qui disent que s'il plaist à celuy 
qui est appelle il l'ira combattre, et s'il ne luy plaist il n'ira 
point, si-non armé comme il luy plaira, d'autant qu'il n'y 
a point de confîdans, parrains et juges, pour ordonner, 
disent-ils, et décider des eslections d'armes, ny les des- 
battre, comme aux camps solemnels ; et faut qu'elles se 

concertent et s'accordent entre les deux parties, ou par les 
deux seconds ou autres; et mesmes faut que Toffensé s'ac- 
corde à tout pour avoir raison de son offense ; autrement 
Toffensant luy trouvera une infinité de poinctilles, subter- 
fuges et cavillations', pour faire, s'il veut, de grandes re- 
mises à se battre. Bien est-il vray que, pour son honneur, 
il n'en doit user : car qui offense il est tenu d'en faire ré- 
paration par les armes ou parolles; mais pourtant tel 
offensé, s'il estoit estropié d'un bras ou d'une jambe, il se 
peut accommoder de telles armes à son advantage sur son 
ennemy qu'il luy plaira; et la raison le veut ainsy, et qu'en 
nos cours ailleurs de nostre France nous en avons veu 
force exemples, jusqu'à aucuns se vouloir proposer une 
coupe pleine de poison, et que toutes les deux parties ad- 
verses en beussent chacune la moitié ; d'autres s'offrir mar- 
cher tous deux en une chambre pavée de rasoirs, pour se 
desfaire par ces deux moyens (pas beaux pourtant) aussi 
tost l'un de l'autre. Tant d'autres inventions bizarres et 
sottes a-t-on voulu trouver pour se desfaire les uns des 
autres par des eschapatoires ou autrement, dont je me 
passeray bien les conter. 

Mais bien ay-je veu tenir en nostre cour à des plus 
braves et vaillans gentilshommes qui y fussent, et qui 
avoient acquis en leur temps grande gloire d'armes, que, 
si quelque mignon nouvellement venu d'Italie, et fraischc- 
ment esmoUu à l'espée par le Patenostrier, ou Hieronime, 
ou Francisque, ou Le Tappe, ou Le Flaman, ou le sieur d'Ay- 

I. CapillationSj discussions, subtilités. 

mard, enfant de Bourdeaux, gallant homme certes, quand 
ils vivoient, et que venant à la cour, affamé de gloire et 
d'honneur, et, pour en avoir, on les vinst à quereller et 
appeller avecques l'espée seule, ou Tespée et la dague, 
qu'ils ne s'y battroient point, et le combattroient plustost 
par autres armes qu'ils trouveroient advantageuses pour 
eux, et luy donneroient à songer, ou monteroient sur un 
bon cheval, et ' une bonne pistole, et une espée, ou lance 
ou autrement, pour faire passer * leur escrime. D'autres 
ay-je veu aussy tenir ce poinct : que, quand on est of- 
fensé par supercherie, on peut combattre son ennemy 
comme l'on veut, mesmes de le tuer d'un canon si l'on 
peut. Mais pourtant, s'il veutestre si gallant que n'user de 
telle revanche, mais, en cavallier tout gentil et tout noble, 
que d'appeller l'offensant avecques armes nobles, com- 
munes et esgales, il ne faut que l'offensant en refuse le 
combat; autrement, il luy iroit grandement et doublement 
de son honneur pour avoir offensé à l'advantage et en su- 
percherie, et refuser un honneste et fort chevalleresque 
combat que l'autre présente en brave et généreux cœur. 
Il s'en est veu beaucoup d'exemples de ceux qui en ont 
usé de semblables traits. 



Un autre exemple ay-je veu, n'y a pas longtemps, d'un 
gentilhomme qui, ayant une parolle à demander à un 
autre, le vint rencontrer et accoster en un chemin, et luy 
demander quelque parolle , et le brava fort de parolles 

bravasches et outrageuses; si bien que Fautre s'en alla 
avecques cela, pliant les espaules sans revanche; et dit 
poar ses raisons que l'autre estoit monté à son advantage 
sur un bon cheval adroit et bien maniant, et luy estoit sur 
un jeune poulain qui ne sçavoit tourner seulement à pas 
une main. Au bout de quelque temps il songe à en avoir 
raison, et le fait appeller pour se battre contre luy avecques 
une espée et une dague et en chemise. L'autre fit dire par 
son second qu'il l'attendoit avecques un bon cheval et une 
bonne espée, disant par ses raisons que, puisqu'il se plai- 
gnoit tant auparavant de quoy il avoit esté bravé de son 
ennemy monté sur un bon cheval et luy sur un meschant, 
qu'il estoit à présumer que, monté de mesmes sur un bon 
cheval, qu'il feroit rage, et qu'il ne luy faisoit point de 
tort de luy présenter le combat à cheval, et qu'aussy en 
tel point ils s'estoient entre -querellés. Celuy qui estoit 
offensé refusa ce combat à cheval, ce qu'il ne debvoit 
faire, selon l'advis de plusieurs : car qui est offensé , il 
faut qu'en toutes formes et toutes armes raisonnables il 
tasche à avoir raison de son offense. Toutesfois luy et son 
second, après s'estre advisés un peu, dirent qu'ils se bat- 
troient à cheval, mais qu'il n'en avoit pas sur l'heure; 
et pour ainsy le second requiert qu'il luy en fournisse et 
en fasse venir deux bons, et en choysira celuy qu'il luy 
plaira. A quoy respondit l'autre qu'il n'est vray-semblable 
que son combattant prétendu n'aye un bon cheval, puis- 
qu'il est riche seigneur et que ordinairement il en a chez 
luy de fort bons et en mené avecques luy quelqu'un tous- 
jours, et aussy que son second en avoit sur le lieu trois ou 
quatre, qui, estant requis de luy en prester un, le refusa, 
disant qu'il n'en feroit rien; pour quant à luy fournir che- 

i5. 

vaux et en mettre sur les rangs un couple, et l'autre second 
les venir visiter et en choisir Tun^ c'est un abus; cela ne 
s'est jamais veu, si-non en combats solemnels, ainsy que 
j*ay dit par cy-devant, et l'appelle ou Tappellant ne sont 
nullement tenus de produire ny chevaux, ny armes, si ce 
n'estoit quelques armes extraordinaires que l'un et l'autre 
proposassent et qu'ils ne les eussent sur le lieu, et pour 
ce les demandassent, ou accordassent terme d'en pouvoir 
recouvrer, monstrans en cela leurs braves courages pour 
ne refuser le combat. Voylà comment il faut qu'ils s'entre- 
donnent chevaux et armes par concert fait entre eux- 
mesmes ou leurs seconds en camps solemnels; il faut passer 
autrement selon leurs lois. Je Tay ouy ainsy tenir aux 
grands duellistes. 

Un autre exemple ay-je veu d'un qui appella l'autre en 
chemise avec une espée et un poignard. L'autre fît response 
qu'il ne veut point combattre ainsy nud, car c'estoit en 
hyver, et qu'il mourroit de froid, et qu'il se morfondroit, et 
engendreroitun bon rhume, un catarrhe, ou un bon purigi', 
qui lui causeroit la mort; et quant à luy, qu'il n'alloit point 
là pour y mourir, mais pour y vivre par amprés, craignant 
cela plus que son espée. A tout cela il y est très-bien receu, 
et peut fort bien garder son pourpoinct pour son combat. 
Aussy est-ce un abus que de se battre en chemise blanche; 
mais il faut aussy visiter les pourpoincts, s'ils ne sont point 
plus advantageux les uns que les autres, et s'il n'y a point 
de fer, ou maille, ou papier collé; et cela peuvent faire 

I . Mot corrompu, pour pUurésie, 

les seconds, dont pourtant en est arrivé des inconveniens 
par telles visites. Autrement se fait-il en camps solemnels : 
car, si celuy qui a les armes ' propose à l'autre de se battre 
en chemise, il faut que cela soit et qu'il passe par là. 

Deux autres exemples ay-je veu de deux, dont l'un estoit 
malade d'une fièvre, et l'autre qui s'estoit desnoué * un 
pied. Ils furent appelés par leurs ennemis, avecques une 
espée et une dague, et à pied. Eux, courageux, se faschans 
de s'excuser à faute de se battre, mandent qu'ils se veulent 
battre à cheval, et 3 une bonne espée. Ils y doibvent estre 
receus, ny rebuttés de leurs excuses. Autrement est-il aux 
camps solemnels : tesmoing celuy de. M. de Bayard au 
conte que j'ay dict cy-devant de luy. Tant d'autres exemples 
alleguerois-je sur ceste eslection d'armes en ces appels, 
que aucuns veulent faire ressembler aux camps solemnels, 
qui est un abus : car il n'y a nulle conjonction ny ressem* 
blance en cela. Et voylà pourquoy ces camps solemnels 
sont plus à estimer que les autres d'appel , comme ont dict 
les grands docteurs duellistes ; d'autant qu'ils se font par 
loix, estatuts, ordonnances, reglemens, anciennes cous- 
tumes, tant par les juges, mareschaux de camp, parrains 
et confidans et autres grands personnages de guerre et 
anciens docteurs qui les ont ordonnés, reformés et poli- 
cés. Encor que je ne me veuille destourner de mon dire 
qu'il y a abus aussy bien aux uns qu'aux autres, mais en 
l'un plus qu'en l'autre, pourtant il faut tout remettre à la 

raison, selon laquelle on se doit régler, et par ce on ne 
faillira point. 

J'eusse faict ce discours bien plus long sur ceste dispute 
d*eslection d'armes, et en eusse allégué force autres raisons 
et exemples; mais je n*aurois jamais faict. Il faut donner 
la plume à ceux qui en peuvent mieux escrire que moy. 

Et tout ainsy que je parle de Teslection des armes, il 
faut aussy entendre de mesmes de Teslection des lieux pour 
se battre, car il y en a de suspects auxquels faut bien adviser 
pour les eslire. 

Or faisons fin, encor que j*ay un champ tres-ample pour 
le semer de plusieurs disputes, raisons, questions, exemples, 
contes, histoires; mais c'est pour ceux qui sont en cela 
mieux entendus que moy. Je fais doncques fin, priant tous 
cavalliers, capitaines, soldats, de m'excuser si je n'ay mieux 
dict; protestant pourtant que mon advis ne procède point 
tant de mon débile cerveau comme de plus grands et 
plus experts en cela que moy, desquels j'ay appris, et suis 
prest d'en apprendre d'autres fort librement, et de ceux 
qui me voudront enseigner. 

Je croy bien que, si un feu monsieur l'admirai, un M. d'An- 
delot, un M. de Guyse le grand, qui s'entendoit en cela 
mieux qu'homme du monde et qui en discouroit des mieux, 
comme j'ay veu, un M. de Montluc, un mareschal de 
Belle-Garde, un mareschal de Biron, un M. de Biron son 
fils, qui est aujourd'huy un des grands capitaines de France, 
et tant d'autres capitaines, tant de gens d'armes que d'in- 
fanterie, qui ont veu tant de combats, eussent entrepris 
ce discours, je croy que ce fust esté la plus belle chose 
qu'on vit jamais. 

tendist au combat, encor que ledict marquis ne desirast 
autre chose (ce disoit-il , et le faisoit par beau semblant 
paroistre), euxalleguans que, d'autant qu'il estoit personne 
publique, et gagée au service de l'empereur et du public, 
il n'estoit obligé qu'il se perdist pour chose particulière, 
au moins qu'il s'y hasardast; dont le retinrent en despit de 
luy. De quoy la [partie fut remise à une autre fois , qui 
s'entretint tousjours soubs un ardent désir de vangeance 
et de combat, tant d'un costé que d'autre : car, certes , 
ils estoient tous deux esgaux en prouesse ; mais le malheur 
fut tel pour M. de Vandenesse qu'au bout de quelque 
temps l'admirai Bonnivet, se retirant de Lombardie, mal 
mené, et en desordre et confusion, pour estre suivy de prés 
de l'armée espaignolle, où commandoit ledict sieur marquis, 
fut chargé fort rudement à Romagnano, où la routte' de 
nos gens fut telle qu'il en fut tué beaucoup, entre autres 
M. de Vandenesse, estant sur la queue, et faisant la re- 
traicte ; dont ledict marquis en fut si désolé et fasché (d'une 
grande harquebuse qu'il eut dans l'espaule, ainsyque dit un 
roman espaignol qui descrit sa vie), que, maugréant le Ciel, 
il disoit souvent en sa langue espaignolle : Porque le pares- 
cia que este hombre que era a el particular enemigo havia 
sido quitado del Cielo y de la fortuna a su Iriunfo, y à su 
gloria esperanda; porque siendo y a antes desafiado, deseava 
estremamente verse con el en pelea particular por dar fin a su 
querella por su gran honra. Qui est en françois : « Que la 
fortune et le Ciel luy avoient faict grand tort de luy avoir 
osté cest homme, lequel, estant son particulier ennemy, 
avoit esté destiné pour son triomphe et sa gloire espérée, 

I , Rouie, du latin ruptus, déroute. 

d'autant que, paradvant ayant esté desfîé de luy, il desiroit 
fort entrer en camp avecques luy pour terminer sa que- 
relle avecquesson honneur. » Pesez tous ces mots, et voyez 
quelle superbeté et rodomontade espaignolle. 

Il me semble que j'oys encor Octave César sur la mort 
de Cleopatre, pour ne Tavoir seu mener en triomphe à 
Rome, ou bien ( pour venir du plus grand au plus petit) 
d'un soldat espaignol, lequel, ayant eu une querelle contre 
un autre, pensant le combattre, sur ces entrefaictes vint à 
estre blessé bien fort en une escarmouche de siège; il ne 
fit que prier Dieu, et faire dire force messes pour luy et 
pour sa guerison; et, quand on luy demandoit pourquoy 
il le faisoit, veu que c'estoit son ennemy, et autant de des- 
faicte pour luy s'il mouroit, il respondit : « Parce qu'il me 
fascheroit fort qu'il mourust autrement que de ma main; 
et faut qu'il en meure, ou plustost je me tuerois moy- 
mesme de despit. Voylà une plaisante gloire I 

Mais, pour tourner encor à nostre première histoire du 
marquis, j'en allègue une autre semblable de René d'Anjou. 
Lorsqu'il vint au royaume de Naples, il envoya un héraut 
devers Alfonse d'Aragon, se disant roy de Naples, et luy 
porta un gantellet tout sanglante, ainsy qu'estoit la cous-* 
tume d'aucuns desfis de ce temps, comme j'ay dict cy- 
dessus, l'appellant au combat de la part de son maistre. 
Alfonse accepta le gant, et puis demanda si René vouloit 
combattre corps à corps, ou bien avecques toute l'armée. 
L'autre respondit en armée. ( Il fust esté plus beau de dire 
corps à corps. ) Alfonse luy répliqua qu'il acceptoit la bat- 
taille, et qu'à luy appartenant, par le droict des armes, 

comme à provoqué et appelle, d'eslire le jour et lieu de la 
battaille, il eslisoit ceste plaine qui estoit entre Nola et 
Lacera, et que dans huict jours de là il Tiroit attendre avec 
son armée : ce qu'il fit au jour déterminé. Mais René n'y 
alla pas, et ne chercha point la battaille. Toutesfois, il se 
vint bien camper au camp d'où Alfonse s'estoit party. Puis 
adjouste le conte que quelque jurisconsulte de ce temps là 
avoit escrit qu'Alfonse comparut dans le champ de battaille, 
mais non pas René, d'autant que ses barons l'en empes^ 
cherent, luy alléguant qu'il n'avoit peu en ceste sorte des- 
fier Alfonse, se voulant mettre sa personne et son royaume 
en danger sans le conseil et consentement d'eux et des 
principaux du royaume, du péril et interest desquels il 
estoit question. De l'autre costé, Alfonse, lorsqu'il fut 
appelle au combat, demeura quelque temps songeant là 
dessus, d'autant qu'aucuns luy disoient que René, qui 
n'estoit que duc, ne pouvoit pour raison appeller Alfonse, 
qui estoit roy. Mais enfin , luy semblant telle excuse 
d'homme lasche et couard, il retint et accepta le combat : 
comme de vray il n'avoit garde de le refuser, estant si 
brave et vaillant roy comme on l'a descrit, et ses actes l'ont 
monstre. 



Le roy d'Angleterre ' ayant esté desfié par le duc d'Or- 
léans de tirer quelques coups de lance avecques luy seul, 
ou dix à dix, ou en foulle de cent à cent chevalliers, pour 
l'amour des dames, ou autrement, le roy luy fit response 
qu'il n'y avoit nulle raison qu'il esgalast sa royale Majesté 



I. Henri IV. Le défi eut lieu en 1402. 

avecques Soa Excellence et Seigneurie ; toutesfoîs, 
pour rhonneur et gentillesse, voluntiers, de gayeté 
de cœur, abaisseroit sa majesté jusques-là de venir 
aux mains avecques luy. Un fils descendu de la noble 
maison de France luy faisoit pourtant beaucoup d'hon- 
neur de se battre à luy, comme luy tout roy à ce fils de 
France. 



Un autre exemple de nostre temps : lorsque la pre- 
mière fois M* d'AJançon, frère à nostre roy, alla en Flan- 
dres ', il eut un gentilhomme provençal, nommé le che- 
vallier d'Oraison, qui avoit une querelle contre M. de 
Bussy. Par quoy, pour la desmesler, et pour plus grande 
ostentation et bravade, part de la cour et de Paris, et 
emmené avecques luy le seigneur de Gouille, pour lors 
le plus renommé tireur d'armes qui fust en la France, pour 
se battre avecques M. de Fervaques, brave et vaillant 
gentilhomme, contre qui pareillement avoit querelle; et 
s'en vont rendre dans le camp de dom Juan d'Austrie, 
estant lors la saison et permission telle aux François d'aller 
pour les Espaignols aussy bien que contre eux. Y estant 
donc, allèrent faire la révérence à Son Altesse, et luy faire 
entendre qu'ils estoient venus là pour le servir, et aussy 
pour appeller en estaquade deux gentilshommes françois 
qui estoient au camp de Monsieur, party contraire, qui 
estoient MM. de Bussy et Fervaques; suppliant Son Al- 
tesse leur permettre le camp, et leur donner licence d'y 
envoyer un trompette pour les y appeller. Dom Juan leur 

I. En 1578. 

permit librement, et avecques grande ayse, pour avoir par 
là quelque petit subject de quelque affront à M. d'Alançon, 
ou à ses gentilshommes , et mesmes estans fort ses favoris. 
Estant venu le trompette, et ayant faict sa charge, soudain 
il fut pris au mot. Ce qui estant venu à la cognoissance 
de Monsieur, despesche le trompette, et mande par luj à 
dom Juan que la partye estoit par trop belle pour permettre 
qu'elle se fist sans luy, et qu'il en vouloit estre, et que si 
dom Juan y vouloit venir, qu'il feroit le tiers, et qu^ils 
advisassent le lieu, le jour et l'heure, et qu'il seroit tous- 
jours prest, si que possible, par là pourroient desmesler et 
déterminer non pas une simple querelle ny petits diffé- 
rends, mais oster toute occasion d'esteindre une grande 
guerre qui s'alloit enflammer. Dom Juan , qui ne s'estoît 
attendu nullement, ny proposé, ny advisé qu'on en vinst 
là, fut un peu esbahy pour le commancement, voyant une 
telle conséquence advenir. Toutesfois, comme brave, vaiU 
lant et généreux , comme fils de père , accepte le desfy, et 
se résolut de se trouver à l'assignation. Mais ces grands 
capitaines qui estoient prés de luy , compassans très-bien 
toutes choses, comme ils en sont maistres, mesmes les 
soldats espaignols, qui en commençoient faire rumeur et à 
se mutiner, ne voulurent jamais permettre que leur gêne- 
rai, pour un certain petit et léger poinct d'honneur, s'allast 
ainsy perdre, et tout un Estât: car, si celaavoit lieu, il n'y 
a gênerai qui ne fust ainsy souvent desfié; et auroient plus 
de peine à respondre à ces cartels de gens, que l'on sup- 
poseroit exprés, que non pas à faire le deu de leur charge. 
Par quoy il fut arresté et retenu par les siens, quelque 
instance qu'il fist de sortir. Par ainsy telle entreprise fut 
rompue. En quoy les Espaignols furent fort mal contens de 

ces deux gentilshommes desfians ^ qui estoient là venus 
dans leur camp par leurs desfis brouiller leurs belles ordon- 
nances et polices de guerre. 



Nous avons un frais exemple, en ces dernières guerres, 
de M. d'Espernon et du sieur d'Aubeterre, reprenant les 
erres du capitaine Maumont, qui, simple capitaine qu'il 
estoit, avoit desfié mondict sieur d'Espernon, ce qui estoit 
une grande desrision; mais aussy la paya-il bien comme il 
le meritoit ; et bien employé : un simple capitaine piéton 
aller desfier un couronnel I Tout le monde luy debvoit 
courir sus. M. d'Espernon estant au service du roy son 
maistre en France, lorsqu'il^ mourut à Sainct-Clou, le sieur 
d'Aubeterre, ayant quitté le party du roy, qui luy avoit 
faict tant de biens, et pris celuy de la Ligue, ne pouvant 
prendre le gros gibier des villes d^Angoulesme, Cognac et 
Xainctes, y ayant faict souvent entreprises, s'alla jetter sur 
le menu, et fit surprendre, par son frère le baron, le chas- 
teau de Villebois, qui estoit à madame la marquise de 
Mezieres sa tante , qui l'avoit veu trois jours auparadvant 
avecques plusieurs offres de services, et faict son frère le 
baron gardien de ceste place, par le moyen de laquelle il 
fait la guerre au gouvernement de M. d'Espernon d'An- 
goulmois et Xainctonge, et les ravage fort. M. d*£spernon 
absent, tourné après la mort du roy, il veut nettoyer son 
gouvernement de tels ravageurs et ravoir sa place, et tente 
les moyens ordinaires et premiers, par sommation de trom- 



1. Desfians, faiseurs de défis. 

2. //, Henri III. 

pette ; mais n^j voulurent entendre. Par quoy les va assiéger 
avecques un fort beau appareil et attirail d'artillerie, et 
non point de petit compaignon, mais digne d'un grand 
seigneur comme luy. Sur ces entrefaictes , ledict Aubeterre 
envoyé un cartel à M. d'Espernon, pour l'appeller au 
combat; mais M. d'Espernon en peu de mots luj respond 
ainsy : < Je m'en vais pour le service du roy où ma charge 
m'appelle : ayant faict là, je parleray à vous. Cependant 
je suis fort homme de bien et d'honneur, et quiconque 
voudra dire du contraire en aura menty. » Et sur ce poinct 
part avecques ses troupes, et va faire son siège de Ville- 
bois, le prend en moins de huict jours, contre toute l'espé- 
rance de tout le monde, qui croyoit que d'un mois ne le 
prendroit, et ce à la barbe dudict sieur d'Aubeterre, qui 
estoit dans son chasteau d'Aubeterre, retiré avecques ses 
gens, sans donner une seule allarme au camp de M. d'Es- 
pernon, qui n'estoit pas si grand ni si bien gardé qu'il ne 
deust estre un peu esveillé et fatigué; et ne secourut nulle- 
ment son frère, ny ses compaignons, auxquels il avoit 
donné de belles parolles ; et furent la plupart tous pendus 
et tués. Après cela, M. d'Espernon part, et s'en va en 
Perigord luy prendre le chasteau et ville de Nontron, sans 
qu'il luy en fîst empeschement le moins du monde, encor 
qu'il eust faict une fort belle assemblée d'honnestes gens 
que je sçay et cognois, auxquels ne tint nullement qu'ils ne 
vinssent aux mains, ce disoient-ils. 

Là-dessus j'ay veu discourir à beaucoup de bons capi- 
taines : n'eust-il pas mieux valu audict sieur d'Aubeterre 
de combattre en foule M. d'Espernon, puisqu'il alloit de la 
cause du gênerai , que de s'aller amuser à composer son 
cartel et altérer sa plume , duquel cartel seul ne se con- 

tenta, mais en allaencor faire je ne sçay combien d'autres, 
si grands et si amples et longs que Ton disoit qu'ils sem- 
bloient mieux ses leçons qu'il avoit appris à Genève, où il 
avoit esté né, eslevé et endoctriné, que cartels de cavalliers, 
qui doibvent estre les plus brefs que l'on peut? 

Nonobstant, M. d'Espemon, après avoir mis ordre aux 
affaires du public , ne laisse à vouloir entrer (ce disoit-on, 
d'autres disent non) en estaquade, et s'offrir d'aller dans 
Blaye sur laparolle de M. de Lussan, encor qu'il fust plus 
amy dudict Aubeterre que de luy; et s'offre encor d*aller 
dans la basse-cour de monsieur le marquis de Trans; mais 
il s'y trouva des difficultés. Ceux duparty de M. d'Espernon 
disent cela, les autres le nyent : c'est le moindre de mes 
soucys. Cependant M. d'Espernon ne chauma point; et 
luy fait la guerre à telle outrance qu'il le contraint à quit- 
ter le party de la Ligue, et, pour sa seureté et de son 
chasteau , de prendre celuy du roy, et de l'aller trouver 
en France, et luy demander pardon. Estant là, il se remet 
encor sur la plume et ses cartels, et en fait un, non de sa 
teste, à ce qu'on dit, mais forgé où je dirois bien, et luy 
faict tenir par un tambour, qui luy présenta à Xainctes, 
sans en sçavoir rien ; dont pour cela il meritoit d'estre 
pendu , pour abuser de sa charge à l'endroict de son cou- 
ronnel; mais M. d'Espernon luy usa de miséricorde (d'au- 
tres disent qu'il le fit fouetter à sa cuisine jusqu'à mourir), 
dont il fut tres-loué ; et luy fit response qu'il n'avoit point 
respondu aux dementys qu'il luy avoit donnés, et que, 
lorsqu'il y auroit satisfaict, alors il parleroit à luy, et qu'a- 
prés qu'il auroit faict le service du roy en Guyenne, qu'il 
yroit en France, où il Tappelloit, et à l'armée du roy pour 
le combattre. A quoy M. d'Espernon ne faillit : car, ayant 

16. 

mis ordre à quelques affaires particulières qu'il avoit en 
Gascongne, et y avoir amassé quelques forces pour mener 
au roj, et mis ordre à son gouvernement, il alla trouver le 
roy en France avecques deux mille hommes de pied et 
deux cens bons chevaux, qui fut un secours bon et à pro- 
pos ; dont aucuns disent que ledict sieur d'Aubeterre , le 
sentant venir (ce que l'on ne présume), partit d^avecques 
le roy, et s'en vint en sa maison. 

J'ay entendu dire que beaucoup de grands capitaines, 
et entre autres monsieur le mareschal de Biron , qui sçait 
bien peser les choses, ne trouvèrent jamais bons ces desfis 
dudict Aubeterre, et qu'il n'estoit raison que luy, simple 
gentilhomme , seneschal d'une petite province , voire des 
moindres de la France, qui est Perigord, et qui n'avoit 
faict de grandes preuves de sa personne encor au prix de 
l'autre, allast ainsy desfier un duc et pair de France, et 
couronnel de l'infanterie , et qui avoit gouverné paisible- 
ment son roy, et manié l'espace de dix ans toutes les af- 
faires de l'Estat. Néanmoins , il n'a jamais tenu audict 
M. d'Espernon (ce disoit-on) qu'il n'ayt combattu; et, s'il 
eust trouvé ledict Aubeterre au camp, infailliblement se 
fussent battus, encor qu'il en fust fort dissuadé de plusieurs 
raisons et de plusieurs amys et serviteurs. Le roy l'en sol- 
licitant d'accord, il dit qu'il ne s'accorderoit que premier 
il n'en fust esté disputé et dit par les officiers de la cou- 
ronne, disant que cela leur touchoità tous. Enfin pourtant, 
un gentilhomme, que l'on cognoit sans le nommer', les 
accorda sans autre cerimonie, et les fit embrasser au bout 
d*un an, après s'estre bien envoyé des desmentys, des cartels 

I . Il s^agit de Brantôme, 

et des injures, au grand estonnement de tout le monde; 
mais il ' vouloit passer en Provance, et ne vouloit laisser un 
tel ennemy derrière soy, d'autant que ledict sieur d'Esper- 
non avoit juré cent fois de ne s'accorder jamais, et qu'il 
tueroitd^Aubeterre, et faisoit porter Tattiffaict ' à sa femme, 
qui estoit ma niepce, l'une des belles et honnestes femmes 
du monde. Mais pourtant l'accord fut tel , et si advanta- 
geux pour M. d'Espernon, que ledict Aubeterre le vint 
trouver à Angoulesme, là où ils se réconcilièrent encor 
mieux. Ainsy faut-il qu'on recherche les grands, mais bien 
à propos. 

Il en arriva de mesmes à M. de La Chastre, grand capi- 
taine certes. Il vint à estre querellé sur un certain léger 
subject et de gayeté de cœur par M. de Drou, brave 
gentilhomme, capitaine des gardes des Suisses de M. d*A- 
lançon; et l'envoya appeller un jour estant à la cour de 
Monsieur. M. de La Chastre, qui avoit faict de long-temps 
toute profession d'honneur et de vaillance, ne refusa point 
d'y aller; mais, par le commandement de Monsieur, il fut 
arresté, ayant esté remonstré à Monsieur, par plusieurs 
honnestes gens et bons capitaines qu'il avoit avecques luy, 
qu'il n'estoit pas raison qu'un jeune gentilhomme, encor 
qu'il fust de bon lieu et d'honneur, si aysement s'allast 
esprouver et battre contre un tel et grand capitaine, vieux 
et expérimenté, et qui avoit faict tant de preuves et donné 
tant de tesmoignages de sa valeur, et pouvoit sauver tout 
un public en une heure. 



1. Il, d'Espernon. 

2. Attiffaict, coiffure de veuve. 

Il arriva de mesmes à M. de Sainct-Luc , brave et vail> 
lant seigneur certes. Ayant esté desfié et appelle par 
M* de Gouville, dont j'ay parlé cy-devant, estans tous 
deux à Anvers au service de Monsieur, ainsy qu'il alloit 
résolu au combat, et qu'il vouloit sortir hors la ville, fut 
arresté par La Vergne , capitaine de la garde françoise de 
Monsieur. Quand ces nouvelles en vinrent à la cour, je vis 
aucuns discourir qu'en cest appel l'on y debvoit avoir eu 
quelque esgard et considération , d'autant que M. de 
Sainct-Luc estoit qualifié , avoit esté maistre de camp des 
bandes de Piedmont , des affaires et cabinet du roy, capi- 
taine de gens-d'armes, chevallier de l'Ordre, lieutenant de 
roy en Brouage et isles de Xainctonge et autres charges. 
Autres disoient que M. de Gouville estoit gentilhomme , 
et fort noble par les belles armes qu'il avoit en main, mieux 
que gentilhomme de France , et que ce fust esté une belle 
gloire à M. de Sainct-Luc de se battre contre luy, comme 
il monstra bien qu'il n'en fit point de refus, et encor plus 
belle s'il en fust reschappé , ainsy que son brave et géné- 
reux courage l'y poussoit. 

J'alleguerois icy voluntiers un exemple sur un différend 
qui arriva un de ces ans entre M. de Sainct-Gouard, tour- 
nant nouvellement ambassadeur d'Espaigne, et un gentil- 
homme de Xainctonge duquel j'ay oublié le nom. Je n'en 
sçay pas bien le conte au vray, car pour lors je n'estois pas 
en France , et aussy que les uns me l'ont dict d'une façon , 
et les autres de l'autre; voylàpourquoy jem'en tays. Tant y 
a qu'après quelques petites gallanteries et bravades passées 
entre l'un et l'autre, le roy fut informé du tout, et trouva fort 
mauvais les formes de procéder du gentilhomme à i'endroict 

de M. de Sainct-Gouard^ d'autant qu^il estoit gentilhomme 
fort qualiffîé, chevallier de son Ordre, et son ambassadeur 
d'Espaigne; et pour ce le roy luy envoyé un de ses hérauts 
d'armes, pour luy remonstrer sa faute et luy signifier qu'il 
ayt à comparoistre devant Sa Majesté et officiers de sa 
couronne, et de ne passer plus outre. Le gentilhomme 
s'excuse , et dit cognoistre ledict M. de Sainct-Gouard 
pour estre voysins, et estre gentilhomme comme luy, ne 
sçavoir qu'il fust chevallier de l'Ordre ; mais qu'ayant pre- 
mier commancé à offenser, il ne pouvoit moins faire que 
d'en avoir raison sans aucun respect; et que luy, estant 
ainsy marqué de telles qualités, debvoit le premier monstrer 
le chemin de la discrétion. Quant à le recognoistre pour 
ambassadeur, il ne le cognoissoit nullement, ayant quitté 
l'Espaigne , et par ce moyen sa charge expirée ; et qu'en 
Espaigne, tenant lieu et la place de Sa Majesté, il l'eust 
recognu comme tel, et comme il eust deu, mais non pas 
en Xainctonge. Force autres choses et raisons allegua-il 
pourresponse audict héraut, lequel, avecques quelqu^un de 
ses amys , la fit aussy entendre au roy, sans vouloir aller 
vers luy, craignant son indignation. 

Je ne mettray ici par escrit ce qui fut disputé et arresté 
là dessus au conseil du roy, car je ne le sçay pas bien, ny 
ce qui s'y passa despuis, et aussy qu'il y a encor aujour- 
d'huy force gens du conseil et capitaines vivans qui le 
sçauroient mieux dire que moy. Je diray seulement que sur 
cela j'ouys dire à un très-grand seigneur que le roy, pen- 
sant faire beaucoup pour M. de Sainct-Gouard, et peu 
pour le gentilhomme à le vouloir ravaller, fit beaucoup pour 
ledict gentilhomme de luy avoir envoyé un de ses hérauts, 
comme si ce fust esté à un prince estranger son pareil, ou 

autre grand seigneur de son royaume, au lieu de luy en- 
voyer ou quelque trompeue, ou un archer de ses gardes, 
ou un huissier de son conseil ou de la cour, voire un simple 
sergent de masse, en quoy le roy Thonnora de beaucoup. 
Je m'en rapporte à la vérité du tout, et au dire des grands 
capitaines là-dessus. 

Nous avons veu ces jours passés une grande querelle 
entre monsieur le mareschal d'Ornano et M. de Montes- 
pan, tous deux braves seigneurs, mais differens de qualités 
et de charges : Tun mareschal de France, et l'autre lieu- 
tenant de roy en Guyenne. Ils furent presls à venir aux 
mains, sans beaucoup d'obstacles, et mesmes les deffenses 
du roy. On en parle fort diversement; mais |c*est un grand 
cas de se battre contre son lieutenant gênerai : en quoy on 
doit bien admirer nos roys et autres grands princes sou- 
verains qui ont empesché cest abus, dont il en arrivoit 
beaucoup de maux. 

Or, sur ces comparaisons de noblesses, de grades, de 
qualités, d'honneurs, de valeurs et autres subjects sem- 
blables, j'ai veu sourdre parmy seigneurs, gentilshommes, 
capitaines et autres, force querelles et grandes disputes, 
dont j'en alleguerois plusieurs exemples si je voulois ; 
mais, pour fuyr une prolixité possible trop fascheuse, je 
me contenteray d'alléguer cestuy-cy seulement. 

Lorsque Tentreveue de la reyne d'Espaigne se fit à 
Bayonne, nostre roy et la reyne sa mère s'adviserent, pour 
plus honnorer la feste, d'envoyer Monsieur, frère du roy 
(despuis nostre roy), jusques en Biscaye, au devant de la- 

dicte reyne, avecques cent ou six vingts chevaux de poste, 
Taccompaignans plusieurs princes, seigneurs, chevalliers de 
l'Ordre, capitaines de gens-d'armes, gentilshommes de la 
chambre, tant du roy que de Monsieur, et gentilshommes 
servans, vestus de leurs habillemens de poste, fort riches et 
pompeux, qui estoient de velours cramoisy ou incarnadin 
d'Espaigne, avecques force passemens d'argent ; mais les 
uns estoient plus couverts et enrichis que les autres, c'est 
à sçavoir : ceux des princes, ducs, marquis, comtes, che- 
valliers de l'Ordre et capitaines de gens-d'armes, estoient 
ainsy quasy tous pareils ; ceux des gentilshommes de la 
chambre du roy et de Monsieur estoient moindres ; et 
ceux des gentilshommes servans encor moindres. Il y eut, 
parmy ceste belle trouppe, le seigneur de Lignerolles, l'un 
des gallans de la cour, et fort accomply, tant pour les 
armes que pour la parolle : car il estoit tout plein de sça- 
voir, et qui avoit le cœur grand et glorieux; il n'estoit 
encor que gentilhomme de la chambre du roy et de Mon- 
sieur (qui n'estoit pas petit honneur et titre de ce temps 
là), et qui ne se sentoit moindre qu'aucuns chevalliers de 
l'Ordi'e et capitaines de gens-d'armes, comme vous en- 
tendrez. Quand ce vint au despartement desdicts habille- 
mens, et que l'on ne luy en donna que de ceux des gen- 
tilshommes de la chambre, il le refusa tout à plat^, et le 
renvoya bien loing, sans en vouloir nullement prendre, 
disant qu'il en meritoit aussy bien un des beaux et riches 
qu'aucuns qui en avoient eu. Entre autres nomma le sei- 
gneur de Montsalés et d'Autefort, lesquels estoient de 
ladicte compaignie des qualifiés et habillés de la grande 

Il ■ Il •m^—^— — ■ l-»-^-.»^.— ——■——»— —■— I 

I. Tout à plat, absolument, complètement. 

sorte, et qu'il se sentoit autant qu'eux; et pour ce îl ne 
suivit point Monsieur son maistre. Au retour, Montsalés 
sceut cecy, qui estoit haut à la main et bravasche; et, 
ayant un matin rencontré, dans la place de Bayonne, 
Lignerolles, ainsy qu'il alloit au lever de son maistre, 
l'accoste, et d'abord luy demande : « Lignerolles, avez- 
vous dict telle parolle ? (qui est ce que j'ay dict cy-de- 
vant). — Ouy, respondit Lignerolles ; ce que j'ay dict, 
jamais je ne le desavoue. — Ah I mort-Dieu, dit Mont- 
salés, ne faites jamais comparaison de moy. » Lignerolles 
réplique : a Quand j'en feray, je penséray vous faire au- 
tant d'honneur comme possible à moy de tort. — Ah ! 
mort-Dieu, réplique Montsalés, vous avez suivy BueiU 
(Ce Bueil estoit ce brave bastard de Sancerre, dont j'ay 
parlé cy-devant.) — C'en est Tune de mes gloires, res- 
pondit Lignerolles, car j'ay suivy un brave et vaillant capi- 
taine en de belles advantures de guerre, où j'ay bien servy 
mon roy et appris beaucoup de luy. J'en ay, avant luy, 
suivy d'autres en Piedmont de moindre qualité que luy, 
mais pourtant braves et bons capitaines, portant l'harque- 
buse et la picque soubs leur charge, dont je m^en sens tres- 
honnoré. Je ne sçay qui vous avez suivy en vos jeunes 
guerres. — Ah ! mort-Dieu, dit encor Montsalés, j'ay des 
qualités que vous n*avez pas (car il avoit l'Ordre et la com- 
paignie de gens-d'armes de M. d'Annebaut, qui mourut à 
la battaille de Dreux). — Si vous les avez, respondit Ligne- 
rolles, gardez-les bien : elles vous font bien besoing. 
Quant à moy, je n'en perds que l'attente d'en avoir autant, 
car je les mérite fort bien. Il n'y a qu'un an ou deux que 
vous estiez guydon de monsieur le mareschal de Sainct- 
André, et moy de M. de Nemours, et le suis çncor ; dont 

je m*en sens autant honnoré que vous pensez estre de vos 
grades ; et, si la faveur vous a gaigné le temps, il ne me 
peut guieres tarder. » (Comme de vray cela luy arriva, car 
il eut toutes ces charges.) Force autres choses se dirent-ils, 
mais voylà les principales : si que je croy qu'ils se fussent 
battus, sans que nous arrivasmes, le baron de Vantenat et 
moy, qui allions au lever du roy, et les en gardasmes, bien 
qu'il fust esté faict un bandon < gênerai et rigoureux sur 
la vie de ne mettre la main à l'espée, à cause de l'honno- 
rable assemblée. Le roy sceut le tout, qui commanda à 
monsieur le connestable de les accorder, lequel trouva, à 
ce qu'ouys dire, que LigneroUes avoit fort bien des- 
meslé ses comparaisons, et en homme qui sçavoit dire et 
faire. 

11 y eut puis après le sieur d'Autefort l'aisné, qui voulut 
avoir aussy sa revanche à son tour, lequel avoit esté faict 
chevallier de l'Ordre, de frais, à Toulouse. Par quoy il 
envoya appeller LigneroUes hors la ville par M. de La 
Gastine, tres-brave gentilhomme, lieutenant de M. de 
Longueville. A quoy ne faillit LigneroUes, ayant pour son 
second Nanzay, despuis capitaine des gardes. S'estans ac- 
costés, ils se retirèrent à part, et les seconds à part aussy. 
On ne sçait qu'ils dirent, si-non qu'on les vit despartir 
sans se battre, et quasy comme amys, dont plusieurs en 
murmurèrent : car ces appels ne se doibvent jamais des- 
parlir sans en venir aux mains; et falloit, comme j'ay dict, 
vaincre ou mourir, ainsy que la coustume à Naples y estoit 
formelle, et s'est fort practiquée. 



I . Bandon, pour abandon : bien qu'on eût renoncé à meUre Tépée 
à la main. 

Du règne de nostre dernier roy Henry II, fut faîct un 
combat à Paris, en Tisle de Louviers, entre M. de Sour- 
diac, dict le jeune Chasteauneuf, de la maison de Rieux 
en Bretaigne, et M. de La Chesnaye-Lailler ', du pays 
d'Anjou, oncle de la femme dudict sieur de Sourdiac, de 
la maison du Bourg-rEvesque, que ledict sieur de Sour- 
diac avoit nouvellement espousée. Se doutant de quelques 
propos que je ne diray point, que pretendoit ledict sieur 
de Sourdiac de La Chesnaye avoir dict, pour cela l'envoya 
appeller en ladicte isie ; où estant, ledict sieur de Sour- 
diac luy demanda s'il avoit dict tels propos. L'autre luy res- 
pondit que, sur la foy de gentilhomme et d'homme de 
bien, il ne les avoit jamais dicts. « Je suis doncques con- 
tent, répliqua le sieur de Sourdiac. — Non pas moy, ré- 
pliqua l'autre, car, puisque vous m'avez donné la peine de 
venir icy, je me veux battre. Et que diront de nous tant 
de gens assemblés d'un costé et d'autre, deçà et delà de 
l'eau, d'estre icy venus pour parler, et non pour se. battre? 
Il y yroit trop de nostre honneur : çà, battons-nous. » 
Eux, s'estans doncques mis en présence avecques l'espée et 
la dague, se tirèrent force coups avant se blesser. Aucuns 
disoient que ledict sieur de Sourdiac estoit armé, et 
mesmes qu'aucuns ouyrent ledict La Chesnaye cryer haut : 
« Ah ! paillard, tu es armé * », ainsy qu'il l'avoit tasté d'un 
grand coup qu'il luy avoit tiré au corps. « Ah ! je t'auray 
bien autrement. » Et se mit à luy tyrer à la teste et à la 
gorge, à laquelle il luy donna un grand coup à costé, qui 
ne faillit rien qu'il ne luy coupast le sifRet; dont ledict 



I. C'est de La Chesnaye-Raillé, et non Lailler. 
3. Armé, c'est-à-dire cuirassé. 

Sourdiac ne s'estonna nullement ; ains, redoublant son 
courage, luy tira une grande estoquade au corps, et le 
tua. De dire qu'il fust armé, je ne le puis croire, car je 
l'ai tousjours cognu brave et vaillant, les armes bien en la 
main, et l'honneur en recommandation pour faire telle su- 
percherie. Et bien luy servit de bien faire et bien parer les 
coups : car ledict sieur de Sourdiac^ qui estoit mon grand 
amy, me le conta quelque temps après ce combat, me 
jurant n'avoir jamais veu un si brave et vaillant et rude 
homme que celuy-là ; comme de vray il Tavoit bien 
monstre en plusieurs guerres de Piedmont et de France, et 
estimé fort mauvais garçon. Encorle monstra-il en ce com- 
bat : car il avoit quatre-vingts ans ' lorsqu'il y vint, et 
mourut. Ainsy à belle vie belle mort, qu'il faut fort estimer, 
et sur-tout aussy son brave cœur et son ambition de n'estre 
voulu partir de la place assignée sans se battre, et ne 
s'amuser trop à parler; comme de vray c'est une grande 
honte, quand on vient là, de s'en retourner sans venir aux 
mains, et de se contenter en satisfaction de parolles. 

Certes , quand on est en un logis du roy, ou une cam- 
paigne, qu'une armée, une cour marche, ou en d'autres 
lieux, l'on se peut esclaircir du différend par parolles 
comme l'on veut; mais, quand on est une fois entré dans 
le camp où vous estes appelle, c'est une chose peu noble 
que de venir aux parolles et laisser les armes à part. Je 
m'en rapporte aux grands capitaines. 

Et, pour tourner encor au discours de MM. de Mont- 



1 . 11 y a bien quatre-vingts dans le texte de Brantôme, mais ce doit 
être une erreur. 

salës et Lignerolles, ils furent en leur temps braves gentils- 
hommes. L'un fut tué à la battaille de Jarnac, et l'autre fut 
assassiné à Bourgueil en Anjou, la cour y estant, par sept 
ou huict braves et vaillans gentilshommes, qui furent le 
jeune Vilieclair, dict La Guerche , principal querellant , 
accompaigné du comte Montafîer, du comte Charles de 
Manffol , de Sainct-Jehan L'Orge ', et autres; lesquels 
tous quasy finirent de mesmes façon (que je dirois bien, 
mais cela seroit trop long), et tous tués, jusques au grand 
qui en fut autheur et fauteur^. En quoy doit-on bien 
prendre garde quand on tue un homme mal à propos en 
supercherie et advantage : car guieres n'a-on veu de tels 
meurtres et de telle sorte qu'ils n'ayent esté vengés de 
bille pareille, par la permission de Dieu, lequel nous a 
donné une espée au costé pour en user, et non pour en 
abuser. Il est doncques meilleur et plus juste de desmesler 
ses querelles par beaux appels et honnorables combats que 
par ces assassinats. £t qui sera l'homme, tant religieux et 
cérémonieux soit-il , qui voudra peser l'un et l'autre , ne 
trouve qu'un mesfaict n'est si grand que l'autre? Je des- 
battis un jour ceste dispute à un grand personnage théolo- 
gien, qui certainement m'advoua que Dieu estoit grande- 
ment offensé en tous les deux mesfaicts; mais un assassinat, 



1 . Saint-Jean de Lorges. 

2. Henri III, n*étant encore que duc d* Anjou, avait fait confidence 
à Lignerolles du dessein qu'avait la cour de se défaire des chefs hugue- 
nots par certaine voie qui ne fut pas suivie. Celui-ci ayant fait con- 
naître à Charles IX qu*il savait la chose, ce prince détermina le duc 
son frère à faire tuer Lignerolles plus tôt que plus tard, de peur que 
par son babil les huguenots ne fussent avertis de ce qui se tramait 
contre eux. (Note de Le Duchat.) 

un guet-à-pens, est irrémissible, mesmes envers < nos grands, 
juges et sénateurs de nos cours , comme nous en voyons 
tous les jours de tres-rigoureuses punitions. Je me suis un 
peu trop perdu en ceste disgressîon, pour avoir esté un 
peu longue; mais pourtant n*aura esté mauvaise, et pos- 
sible aura pieu à aucuns. 



Et, pour reprendre nostre chance première du discours 
sur les combats des grands, je feray ce conte que j'ay leu 
en partie dans le roman de Bavard, et l'autre dans un livre 
espaignol : qui est que, le matin du jour de la battaille de 
Ravenne, ainsy que toute l'armée passoit au-delà du canal, 
M. de Bayard dit à M. de Nemours son gênerai : « Mon^ 
sieur, allez-vous un peu esbattre le long de ce canal , qui 
est beau et plaisant, en attendant que tout ajt passé. » A 
quoy M. de Nemours s^accorda, et prit en sa compaignie 
une demi-douzaine de ses grands capitaines qu'il avoit 
avecques luy, comme MM. de La Palisse, de Bayard, 
d'Allègre , de Lautreq et autres; et, en se pourmenant, il 
dit à M. de Bayard : « Monsieur de Bayard, nous sommes 
icy en belle butte pour les harquebusiers, s'il y en avoit de 
cachés derrière ces hayes. » Et, sur ces propos, vont advi- 
ser une troupe de vingt à trente chevaux qui venoient pour 
recognoistre l'armée , entre lesquels estoit don Pedro de 
Pas, capitaine de tous les genetaires. Sy s'advança M. de 
Bayard de la troupe , de vingt ou trente pas, et, les sa- 
luant , leur dit : « Messieurs , vous vous esbattez comme 
nous, en attendant que le grand jeu commence. Je vous 

I . Envtn, aux yeux de. 

17. 

prie qu'on ne tire point de vostrecosté, et nous ne tirerons 
point du nostre. 1» Ce qui fut accordé. Sur ce, don Pedro 
lu^ demanda qui il estoit; et il se nomma par son nom. 
Quand il entendit que c'estoit le capitaine Bayard, qui 
avoit laissé tant de nom au royaume de Naples , fut fort 
joyeux de le veoir, et luy dit : a Ha, Monsieur de Bayard, 
je ne vous pensois pas là. Toutesfois, encor que je trouve 
vostre camp renforcé de deux mille hommes, de vostre 
venue et présence, si est-ce que je me resjouys grandement 
de vous voir sain et sauf, car on nous avoit dict que vous 
estiez mort, à la reprise de Bresse ', d'une grande blessure 
que vous y receutes (comme il estoit vrai) ; mais Dieu soit 
loué qu'il n'en est rien. Que pleust à Dieu y eust-il une 
bonne paix entre nos roys , afin que nous puissions nous 
practiquer et deviser ensemble comme bons amys et com- 
paignons d*armes, vous portant, certes, plus d'affection 
qu'à tous les François, pour vos grandes vaillantises , qui 
résonnent encor au royaume de Naples. » M. de Bayard, 
qui estoit fort courtois, luy rendit en cela son change au 
double, avecques un fort honneste remerciement. Si regar- 
doit don Pedro qu'un chascun portoit un grand honneur 
à M. de Nemours; et demanda à M. de Bayard qui estoit 
celuy-là si superbement vestu , à qui tous eux portoient si 
grand honneur et révérence , car il estoit armé richement 
de toutes ses armes, fors l'habillement de teste, et, par 
dessus ses armes tant dorées que rien plus, une cotte 
d'armes de drap d'or frisé, et les armes de Foix eslevées en 
broderie toute d'or; ce qui le rendoit bien remarquable, 
avecques son beau visage et son agréable jeunesse, qui 

I. Brescia. 

montoit à vingt-cinq ans. M. de Bayard luy respondit 
alors : « C'est M. de Nemours, nostre gênerai, nepveu à 
nostre roy, et frère à vostre reyoe. » Il n'eut pas plustost 
achevé le mot que, soudain mettant tous pied k terre, don 
Pedro s'adressant, la teste nue, à M. de Nemours, luy dit: 
Monsmor, salva la honra de Espana y de nuestro rey, todos 
cuantos que aqui estamos, somosservidores criadosde Vuestra 
AUeza; c'est-à-dire : « Monseigneur, sauf l'honneur d'Espai- 
gne et de nostre roy, tous tant que nous sommes icy, nous 
sommes serviteurs de Vostre Altesse. » M. de Nemours, qui 
estoît la mesme courtoisie, les remercia avecques toutes les 
honnestetés du monde, et puis leur dit : a Messieurs, je 
vois bien que dans aujourd'huy nous sçaurons à qui demeu- 
rera le champ, à vous ou à nous ; mais à grand peine se 
desmeslera ceste affaire sans grande effusion de sang; et, 
pour éviter cela, si vostre vice-roy vouloit vuyder ce diffé- 
rend de sa personne à la mienne, je ferois bien que tous 
mes compaignons et amys qui sont icy avecques moy y 
consentiront; et, si je suis vaincu, s'en retourneront en la 
duché dç Milan, vous laissant paisibles de deçà ; aussy, 
s'il est vaincu, vous en retournerez tous vous autres vers 
Naples. » Quand il eut achevé son dire, luy fut inconti- 
nent respondu par le marquis de La Padulle, grand sei- 
gneur napolitain : a Monsieur, je croy fermement que 
vostre généreux cœur vous feroit voluntiers entre- 
prendre ce que vous proposez, et possible en vien- 
driez à bout; mais, selon mon opinion, je croy que 
nostre vice-roy ne se fie point tant en sa personne qu'il 
y condescende, pour beaucoup de raisons, et aussy que 
les principaux de son armée l'engarderont. — Adieu donc- 
ques. Messieurs, dit M. de Nemours; je m'en vays passer 

Teau, et promets de ne la repasser de ma vie que le 
champ ne soit vostre ou nostre. » Ainsy se despartirent. 

Or, sur cette proposition que faisoit M. de Nemours 
pour se battre contre le vice-roy, il se dit qu'entre ses 
grands capitaines que j'ay nommés, [ceux] qui estoient pris 
de sa personne luy dirent : a Monsieur, vous avez proposé 
une chose qu'encor que vous soyez nostre gênerai, auquel 
nous debvons obeyr comme à nostre roy, puisque vous le 
représentez, et nous estes donné de luy pour tel, nous 
n'oserions ny ne sçaurions vous permettre ce que vous 
avez offert, si vous estes pris au mot; et en serions repris 
grandement et menacés du roy, pour vouloir hasarder 
ainsy en un coup son Estât de Milan,[comme qui le joueroit 
aux dés sur une seule teste, encor que nous vous tenons 
si courageux, vaillant et adroit, que ce seroit bientost faict 
du vice-roy. Mais aussy, songez quelle honte ce vous 
seroit, à vous qui estes si grand prince et d'une si grande 
et illustre race yssu, que vous estes nepveu du plus grand 
roy du monde, d'aller combattre un inférieur à vous, encor 
qu'il tienne le lieu qu'il tient, et soit gênerai de son party 
comme vous estes du vostre ; mais pourtant il y a bien de 
la différence de vous à luy : qui pis est, il est vassal de la 
reyne d'Espaigne, vostre sœur, la plus glorieuse et hau- 
taine femme du monde, laquelle, pour ce seul trait, vous 
desavoueroit pour frère, et le roy vous en voudroit mal à 
jamais. » Là-dessus on doit considérer les difficultés qui 
se font en telles choses et combats, auxquels on requiert 
l'égalité des personnes, comme du bien grand à grand cela 
est juste et faisable. 

Nous lisons que, du règne de Philippes-le-Bel, sortirent 
de grandes querelles entre le comte de Foix et le comte 
d'Armaignac, tous deux beaux-freres, de sorte qu'ils se des- 
fièrent au combat, et en prirent jour de duel ; et fut assigné 
le lieu d*iceluy à Gisors, par la permission dudict roj Phi- 
lippes -le-Bel. 

Il se lit qu'après la bataille d'Agyncourt, le roj Charles VI 
envoya offrir l'espée et Testât de connestable au comte 
d'Armaignac (lequel s'estoit retiré en son pays et maison), 
comme le méritant par sa grande valeur, lequel accepta la 
charge, plus pour obeyr au roy que pour envie et ambi- 
tion; mais avant partir, ayant grosse querelle avec le comte 
de Foix, et ne voulant laisser son pays en proye à son 
ennemy, il tascha d'en voir la fin par une guerre ; mais 
ledict comte de Foix, ne voulant l'effusion du sang de leurs 
subjects, s'advisa l'envoyer desfier de sa personne à la 
sienne, corps à corps, ou accompaigné de dix gentils- 
hommes, ou moins ou en plus grand nombre. Le connes- 
table accepta aussy tost le combat ; et se trouvèrent tous 
deux au jour et au lieu assigné. Mais les comtes de Com- 
menges et d'Estrac < , les vicomtes de Narbonne et de 
Carmain, avec les capitaines Barbasan et Sainte-Trailles^, 
s'y trouvèrent ; et, comme bons moyenneurs de paix, les 
engarderent de se battre, et les rendirent bons amys, et 
les firent accoller de bon cœur, bien qu'ils avoient esté 
ennemys mortels. Le comte de Foix se retira à Pau, et 
de là à Sainct-Jacques 3 , où il avoit vœu; et le comte 



I . Astarac. 

3. Xaintrailles. 

3. Saint-Jacques de Compostelle. 

d*Armaignac vers Paris, où il fit très-bien sa charge, et 
tres-valeureusement, ainsj que nos histoires le nous ma- 
nifestent. 



De mesmes aussy il arriva, au commancement de ceste 
guerre de la Ligue, que le roy de Navarre fit quelque 
certaine déclaration, en laquelle il desiroit, luy et le prince 
de Condé, son cousin, se battre contre M. de Guyse et 
M. du Mayne, frères. Le roy ne le voulut; mais ne faut 
doubler que les uns ny les autres n'eussent nullement re- 
fusé le combat : auquel, s'ils fussent venus, se fussent bien 
battus, car ils estoient quatre braves princes et vaillans 
combattans. 



Il fut un bruit sourd à la cour, du règne du roy Fran- 
çois II, que le roy de Navarre , mal content de quoy il 
ne tenoit le rang prés la personne du roy, comme il luy 
appartenoit, vouloit en faire de mesmes et présenter le 
combat à M. de Guyse, et prenoit pour son second monsieur 
le prince de Condé, qui , dés la journée d'Amboise, en vou- 
loit à M. de Guyse : nos histoires en disent le subject. 
M. de Guyse estoit tout prest de l'accepter (je sçay bien 
ce que j'en ouys dire à un grand), et avoit pris pour second 
monsieur le grand prieur de France, son jeune frère, tres- 
brave et vaillant prince, dont j'en parle ailleurs. Le choix 
n'en estoit point mauvais parmy ses autres frères. Il faut pré- 
sumer que ces quatre vaillans champions, entrans dans le 
camp, eussent rendu un combat tres-furieux. Les choses 
n'allèrent point plus advant, pour les raisons que je dirois 
bien. 

Sur quoy je feray encor ceste petite disgression, que, 
lors dudict règne du roy François II, vinrent à la cour, à 
Sai net-Germain, la plus grande part de ses grands capi- 
taines et chevalliers de son royaume^ par son mandement, 
pour adviser aux affaires de son royaume, qui commançoit 
à se troubler. Parmy eux se trouva M. de Montluc, lequel, 
un jour entretenant à sa façon bravasche et libre M. de 
Guyse, vint à tumber sur le roy de Navarre, et luy dire 
comme il Tavoit veu à Nerac, et, l'ayant trouvé fort mal 
content de luy de quoy il tenoit le rang prés Sa Majesté 
qu'il debvoit tenir, il luy avoit dict qu'il luy debvoit faire 
entendre son mescontentement, et le faire plustost appeler 
sur ce différend, et le vuyder de sa personne à la sienne, 
et qu'il n'y avoit meilleur expédient que celuy-là, et qu'il 
s'asseuroit tant de la valeur de M. de Guyse qu'il ne refu- 
seroit ce party. A quoy M. de Guyse tout froidement 
respondit : a Montluc, les parolles que vous me dites, me 
les dites-vous de la part du roy de Navarre qu'il vous en 
ait donné charge, ou de vous-mesme qu'ayez entrepris 
de les dire ?» M. de Montluc luy respondit : « Monsieur, 
je ne les dis que de moy-mesme, parce que je voy que le 
royaume s'en va brouillé fort par vos particulières divisions, 
et que je m'asseure tant de vostre valeur que, ledict roy 
vous offrant ce beau party, vous ne le refuserez point ; et 
par ainsy le royaume demeurera en paix par la mort de 
Tun ou de l'autre, ou de tous deux. — Vraiment! Montluc, 
à ce que je voy, respondit M. de Guyse tout en collere 
froide, vous estes devenu fort politique despuis que ne 
VQus ay veu. Je suis d'advis que le roy vous fasse son 
chancellier, et si vous estes un beau faiseur de combats. Il 
vous semble que vous estes encor en vostre Piedmont, 



204 DISCOURS 

parmj vos gens de pied, où vous les faisiez battre comme 
il vous plaisoit, et comme la quinte vous en prenoit. Le 
roy de Navarre et moy, nous ne sommes point de vostre 
gibier; cherchez-en d'autre ailleurs. Le roy de Navarre 
et moy, nous nous cognoissons il y a long-temps. Je le 
tiens pour un des braves et vaillans princes du monde. Il 
sçayt bien aussy ce que je sçay faire. Lorsqu'il me fera 
entendre de ses nouvelles, je iuy feray aussy tost sçavoir 
des miennes. Allez, souciez-vous de vos affaires, et non 
des nostres. » Qui fut fort estonné, ce fut M. de Montluc, 
et à belles excuses, qui au bout de quelque temps furent 
receues, car M. de Guyse Taimoit fort, comme il iuy 
.monstra despuis en plusieurs endroits que je dis en sa vie. 
J'appris ce conte de bon lieu, le lendemain, que l'on 
voyoit M. de Montluc fort estonné, et point braver 
comme auparavant : car M. de Guyse , outre qu'il gou- 
vernoit tout lors et estoit en très-grande faveur, il avoit 
de quoy par sa valeur pour estonner un homme. Voilà 
comme il ne faut pas se mesler légèrement des querelles et 
discordes des grands. 

Nous tinmes aussy à la cour qu'après la prison de mon- 
dict sieur le prince de Condé à Orléans, et sur son inno- 
cence, il voulut quereller mondict sieur de Guyse et l'ap- 
peller; mais cela fut accordé par la sagesse de la reyne 
mère, qui fit là un grand coup, car il y eust eu là de 
grandes brouilleries. J'en parle ailleurs. 

Nous lisons dans V Histoire de Naples ' et ailleurs com- 
ment ce brave Charles I, roy de Naples et de Sicille, et 
Alfonse, roy d'Arragon, eurent entr'eux grande querelle 

l. Cest VHistoire de Naples de Collenuccio. 

pour le royaume de Stcille ; et , pour ce , s'assignèrent le 
combat , par le consentement des deux parties et ordonnance 
du pape, devant Bourdeaux, estant pour lors au roy d'An- 
gleterre, duquel il voulut estre juge, et leur permit. Charles, 
courageux François, ne faillit, dans le temps assigné, ayant 
traversé toute l'Italie et la France avecques toutes les con- 
ditions et trouppes de gens ordonnés par le juge, de se 
trouver de bon matin au jour qu'il falloit, et là attendre 
son enoemy le matin jusqu'au soir; et, voyant qu'il ne 
venoit point, et se faisoit tard^ ny sçachant nouvelles autres 
de son ennemy, ayant envoyé de toutes parts, il s'en alla, 
et reprint son chemin par où il estoit venu. Mais Alfonse, 
qui estoit un fin et caut Espaignol , a voit fait dresser des 
postes, et mettre des chevaux de relais et frais, si secret- 
tement que nul n'en sceut rien ny s'en apperceut; prit la 
poste, fit si grande diligence et si à propos qu'il arrive 
précisément une heure devant soleil couché (estant lors aux 
plus grands jours d'esté), et entre dans le camp; et, n'y 
trouvant point son ennemy, y brave et piaffe dedans à la 
mode espaignolle, prend acte de sa diligence et son deb« 
voir, laisse coucher le soleil, et puis s'en retourne comme 
il estoit venu : ce qui ne fut trouvé guieres beau pourtant 
d'aucuns. Et d'autres disent qu'il avoit observé les loix du 
duel et avoit comparu à propos, et sans avoir laissé couler 
et perdre le temps, ny coucher le soleil , ny venir la nuict: 
à quoy les duellistes le temps passé prenoient fort esgard, 
et y poinctilloient fort ^ 



I . Il fuft esté bien trompé si Charles n'eost bougé de la place, 
comme il debroit. (Note de Brantôme.) 

18 

Il se lit aussi dans f Histoire de Naples que Robert, 
petit-fils de ce roj Charles I, estant assiégé dans Gennes 
par Frédéric Marje, viscomte de Milan, ce Marye appella 
Robert au combat de seul à seul ; mais Robert, encor 
qu'il fust très- vaillant, le refusa, parce que leurs dignités 
n'estoient pareilles, car Robert estoit roy de Naples. Dont 
sur ce il j a de belles disputes, que possible ailleurs nous 
déduirons, ne servans rien à nostre propos pour ce coup, 
sinon pour monstrer le combat de grand à grand. 

Ce mesme roy Robert fut aussy une autre fois appelle 
et desfié par Frédéric, roy de Sicille, lequel Teust aussy 
tost pris au mot, puisqu'il estoit son pareil, et roy comme 
luy, sans que le pape Jehan, indigné de ce desfy, excom- 
munia ledict Frédéric ; et, pour ce, ledict Robert en eut 
les mains liées : car, à ce que disent les docteurs ecclesias* 
tiques, il y va de Tame de se battre, voyre de parler et 
conférer, avecques un excommunié ; en quoy certes ledict 
pape trouva cest expédient meilleur, pour ne venir là 
dans le camp, que ne fut celuy du combat permis entre le 
roy Charles I, roy de Naples, et le roy d'Arragon, devant 
Bourdeaux, comme j'ay dict. Faut noter en cestuy-cy que, 
si le pape Jehan fit contre l'ame dudict Frédéric pour 
l'avoir excommunié, il fit bien autant pour sa vie : car le- 
dict roy Robert estoit tres-brave et vaillant, comme il l'avoit 
monstre en plusieurs beaux exploicts, et que de frais il ne 
faisoit que de venir soustenir le siège de Gennes, où, l'es- 
pace de sept à huict mois durant, y estant enfermé, tous 
les jours se rendoit sur les murailles en personne, l'espée 
au poing, et là combattoit ordinairement vaillamment à 
repousser les ennemys ; dont despuis estant sorty, prit 
terre à Savonne, et les desfît. Tant y a qu'il eust pu faire 

belle peur à ce Frédéric s'ils se fussent affrontés, outre 
qu'il estoit un tres-homme de bien et de dévotion, et que 
Dieu fust esté pour luy. De plus, il estoit du noble sang 
de France, qui ne mentit jamais en telles bonnes occasions. 
C'est ce brave Robert qui fut grand-pere de ceste brave et 
belle reyne Jehanne I, la merveille de son temps en toutes 
choses. J'en parle en son discours que j'ay faict d'elle. 

Voylà aucuns dcsfîs qui se sont veus et présentés de 
grand à grand le temps jadis, et ainsj aussj que nous en 
avons un assez frais, au temps de nos pères, du grand roy 
François et de l'empereur Charles, lesquels, après s'estre 
longuement outragés de parolles et de desmentis par he« 
rauts et cartels, se desfierentau combat ; mais ils n'y purent 
jamais parvenir, pour la difficulté et controverse qu'ils 
eurent du lieu et des armes. L'empereur Charles, disent 
nos histoires et nos pères, disoit à soy appartenir l'eslec- 
tion du lieu, comme se disant provoquant et assaillant ; et, 
pour ce, en pleine assemblée du pape, de son sainct col- 
lège et de force ambassadeurs, mesmes de ceux du roy, 
en voyant une grande difficulté du lieu, dit qu'il n*y avoit 
rien de meilleur que se battre dans une isle, ou dans un 
bateau de grande rivière, ou sur un pont, avecques espée 
et dague, ou la cappe. Par ces mots il monstroit tout à 
coup avoir eslcction de lieu et d'armes. Enfin c'estoit un 
maistre homme. Le roy, voulant garder son advantage en 
Teslection d'armes, qui les devoit fournir comme provoqué 
et deffendeur, vouloit combattre à cheval, armé (en grand 
roy et prince) de toutes pièces, avecques une bonne lance 
et une bonne espée, bien qu'il ne fust jamais bien arresté 
du lieu du camp. Voylà pourquoi il ne voulut jamais re- 

cepvoir ny ouyr Theraut de l'empereur qu'il ne lui eust 
apporté le lieu et la seureté du camp pour, se battre : ce 
qu'il ne fit. Ne fut aussy non plus accordé des armes que 
l'empereur avoit dit avecques l'espée et dague ; disant le 
Toy que c'estoient armes trop communes et peu usitées 
parmy les grands roys, qui vont à leurs combats, ren- 
contres et battailleSy tousjours sur un bon cheval, et biea 
armés, non point en petits piétons, soldats et espadassins, 
tous désarmés, desquels l'acte estoit combattre en telles 
armes et façons. En cela il parloit selon l'usance des an- 
ciens duellistes, comme j^ay dict cy-devant, qui vouloient 
que le corps fust couvert; autrement c'estoit se battre en 
bestes bruttes. L'empereur repliquoit qu'ils ne se pou- 
voient combattre de plus belles et nobles armes que de 
Pespée, qu'ordinairement on portoit au costé, pour une 
marque tres-insigne de noblesse et valeur, et comme pour 
une fidelle et ordinaire compaigne en paix et en guerre, 
qui de temps immémorial avoit esté inventée, portée, 
usitée et employée de tant de grands empereurs, roys, 
princes, capitaines et vaillans hommes, par laquelle ils 
avoient faict de si beaux exploicts. Enfin, sur ces discor- 
dances, leur combat ne se fit point. 

Le plus beau et meilleur fust esté, sans tant controver- 
ser, comme dit une fois en Sicille un vieux capitaine espai- 
gnol sur ces discours, qu'ils se fussent battus au beau 
mitan de leurs armées assemblées pour donner battaille 
générale, et, sur ce poinct, leur commander faire alte et 
ne bouger sur la vie, et tous deux se desfier à la teste de 
leurs dictes armées, comme firent i£neas et Turnus, y 
comparoistre armés de mesmes armes desquelles ils debvoient 
combattre en gênerai, et là décider leur différend ensem- 

ble, avecqnes conditions pourtant que qui seroii Yainqueur, 
ou vaincuy n'en seroit autre chose ; et les deux armées se 
retireroient avecques cela, sans s'entredemander rien, nj 
venir plus avant; et que jamab (me dit cest Espaignol] n'y 
fît si beau, nj se présenta plus belle occasion qu'au voyage 
de Provence', qu'il n'y avoit pas deux ou trois mois que 
l'empereur avoit tant bravé à Rome, et ne demandoit que 
se battre, comme j'ay dict ; mais tant s'en faut qu'ils vins- 
sent là, que le roy ne voulut conduire son armée, et la 
donna à monsieur le grand-maistre ' en Avignon, et luy se 
tint à Valence cependant. A quoy je repliquay que le roy, 
tout aussy tost qu'il sceut le bandon 3 gênerai que Tempe* 
reur avoit faict d'amasser vivres à cbascun pour huict jours, 
cuydant que ce fust pour venir assaillir son camp, aussy 
tost s'y vint rendre pour donner battaille, et possible pour se 
battre main à main contre luy; si que l'empereur ne s'en fust 
pas mieux trouvé : car le roy avoit faict d'autres expertises 
d'armes, sans s'espargner ny estre espargné nullement, aux 
battailles de Marignan et de Pavie, tant signalées ; ce que 
n' avoit faict l'empereur encor. Ce qu'il m'advoua, et, pour 
conclusion, il ne me sceut que respondre que son maistre 
estoit encore jeune, et qu'avecques le temps il pourroit 
faire d'aussy beaux miracles de sa main que le roy, qui 
estoit beaucoup plus vieux que luy. 

Il fust esté bien aussy bon, sans venir au sang, que ces 
deux grands princes eussent faict comme firent jadis nostre 
grand roy Philippes Auguste et Richard, roy d'Angle- 



I. En iS36. 

a. Anne de Montmorency. 

3. Bandon, pour ban, proclamation, convocation. 

18. 

terre, qu'on nommoit Cœur-de-Ljon, grands ennemis Tun 
de l'autre, qui traitterent la paix au Guet d'Amours (gentil 
nom certes), où s'estoient assignés journée et battaille, 
entre Bourg-de-Dieu ^ et Chasteau-Roux, qui advint fort 
miraculeusement : car, comme ils estoient prests pour af- 
fronter leurs battailles d'une part et d'autre, les deux roys^ 
par le moyen d'un cardinal, firent faire alte à leurs armées, 
loing d'un trait d'arc ou plus, par convention faicte ; par- 
lèrent ensemble en cedict Guet, où il y avoit un grand 
ormeau entre lesdicts roys ; et, comme ils s'entreparloient, 
sortit dudict ormeau un grand et gros serpent, horrible, et 
levant la teste, et sifflant contre ces deux rojs ; lesquels 
pour le tuer tirèrent aussy tost leurs espées, mais il leur 
esvada, et ne sceurent ce qu'il devint. Aucuns crurent que 
c'estoit un diable ainsy transformé : c'est un abus. Les deux 
armées, voyans ces deux roys ainsy tirer leurs espées nues, 
pensans qu'ils se deussent battre, commencèrent à s'esbran- 
1er et marcher l'une contre l'autre ; mais aussy tost allèrent 
au-devant pour leur commander de ne bouger et reculer : 
ce qu'elles firent ; et puis eux, s'estans retournés en leur 
lieu, achevèrent leur parlement, si bien et beau qu'ils arres- 
terent une bonne paix, et s'en retournèrent bons amis 
audict lieu de Bourg-de-Dieu, rendre grâces à Dieu et à 
Nostre-Dame en l'abbaye; dudict lieu. Voylà une gentille 
advanture, et tres-heureusCi rencontre, et bonne issue ! Si 
nostre roy et l'empereur en eussent pu faire de mesmes, ce 
fust esté un grand miracle.de Dieu, et qui eust apporté 



I. Le Bourg-Diea, autrement dit Déols, à un quart de lieue de 
Châteauroux. 

plus d'heur que s'ils fussent venus aux mains et se fussent 
entretués. 

Nous avons, pour laisser les grands princes et rojs, mais 
pour venir à de grands capitaines, le desfy que feu M. de 
Langeaj, lientenant-general du roy en Piedmont, envoya 
à monsieur le marquis del Gouast, lieutenant aussy gênerai 
de l'empereur en sa duché de Milan, et ce sur la négative 
que faisoit ledit marquis de la mort et massacre de César 
Fregouse et Rincon sur Tesin, dont l'accusoit fort et ferme 
M. de Langeay ; et lui vouloit prouver par les armes, et 
vouloit entrer en camp sur ceste querelle. Et d'autant que 
ledit marquis y faisoit quelque difficulté, ledict M. de Lan- 
geay le voulut faire appeller devant la chambre impériale, 
ainsy qu'ils y envoyèrent leurs manifestes, qui se voyent 
en aucunes de nos histoires françoises, italiennes et espai- 
gnolles, et là demander le combat, ou bien, en cas de refus, 
demander luy estre faict raison sur un acte si vilain, d'au- 
tant quUl touchoit à toute chrestienté, d'avoir ainsy violé 
le droit des ambassadeurs. Laquelle façon de procéder 
le grand roy François approuva très-belle, et en fut fort 
content, ainsy que j'ay ouy dire à feu monsieur le cardinal 
du Bellay, son frère, qui en parle mieux que les livres. 
Mais mondict sieur de Langeay mourut sur ceste opinion 
et entreffaicte, dont n'en fut pas marry le marquis : car il 
estoit fort coulpable, voire autheur, ainsy que le croyoit 
tout le monde. J'en parle ailleurs. Ce combat estoit de 
grand à grand, et de gênerai à gênerai. 

Ce brave M. de Montmorency, non encore connestable, 
mais grand-maistre de France, en fît de mesmes à l'endroit 
du connestable de Castille, devant Fontarabie, lors de la 

délivrance de messieurs les Enfans de France ' ; lequel faî* 
sant du mussart^, ou plustost voulant se desdire sur ladicte 
délivrance, et faisant aussy du renard, pour amuser toujours 
mondict sieur de Montmorency, sans pallier autrement, luy 
envoya incontinent M. de La Guyche, gentilhomme de la 
chambre du roy, luy dire qu*il advisast à luy tenir sa pa- 
rolle sans l'amuser davantage ; autrement, qu'il le desfîoit de 
sa personne à la sienne, pour luy faire tenir ce qu'il luy 
avoit promis sur ladicte délivrance, et qu'il l'attendoit avec- 
ques une bonne espée. Ledict connestable n*eut pas plustost 
ouy ces mots, bien qu'il fust brave et vaillant, qu'en un 
tournemain exécuta aussy tost ce qu'il avoit tant de* 
layé 3. 

Je conterois force autres desfis de grands, et appels, mais 
je n'aurois jamais faict : comme celuy qui se fit du règne 
du roy Charles entre monsieur le mareschal d'Amville, au- 
jourd'huy connestable, et M. de Longueville, qui se des- 
fièrent tous deux au Pré aux Clercs à Paris, ayant chascun 
son second. Monsieur le mareschal avoit le chevallier de 
Batresse, son lieutenant de gens d'armes, et M. de Lon- 
gueville, La Gastine, son lieutenant aussi. De dire le sub- 
ject de leur appel, et à quoy il tint qu'ils ne se battirent, 
cela seroit trop long. 

M. de Montpensier et M. de Nevers, du règne du roy 
Henry III, se cuiderent aussy battre pour quelques propos 



I. En i53o. 

a. Mussartj probablement pour musard, qui muse, qui cherche à 
traîner les choses en longueur* 
3. Délayé, différé. 

fort picquants; mais le roj leur en fit deffease, et les ac- 
corda. 

Nous avons de frais aussj les appels de M. d'Espernon et . 
de monsieur le mareschal d'Ornano» de M. de Guyse et de 
M. d'Espernon, de M. de Genville et de monsieur le. 
Grand. A quoy nostre roy, tres-advisé, sceut très-bien pour- 
veoir, et empescher de venir plus avant. Il n'est pas besoing . 
que le sang de ces grands soit à si bon marché pour querelles 
particulières, comme de nous autres» petits compaignon$* 
Il y va grandement de Tinterest public, car les grands y . 
sont fort nécessaires. 



Or, il y a un poinct en nostre France, observé jadis 
estroictement, que,parmyles chapitres' de l'Ordre du roy, 
les chevalliers dudict Ordre ne peuvent envoyer ny accep- 
ter cartel ny combat de l'un contre l'autre sans congé de 
leur supérieur, qui est le roy, ainsy que le sceut bien re- 
monstrer feu M. de Langeay à César Fregouse, sur un 
desfy qu'il avoit envoyé à Gaguin ^ de Gonzague pour se 
battre contre luy, tous deux chevalliers de l'Ordre ; mais 
César s'excusa, disant n'avoir veu jamais lesdicts chapitres 
de l'Ordre. Ledict Gaguin s'excusoît de son costé aussy, 
que, puisque César luy avoit envoyé le cartel de combat, il 
ne pouvoit moins faire que de l'accepter comme il avoit 
faict. 

Les chevalliers de l'Ordre avoient aussy ce privilège, 
qu'ils estoient exempts de se battre contre un qui ne l'estoit 



I. Chapitres, statuts. 

a. C'est Cagnin (et non Gaguin) Gonzague. 

poînct ; et c'est ce qu'allégua le seigneur Ludovic de Bira* 
gue, brave et vaillant capitaine, et qui a bien servy la 
France, contre Scipion Vimerquat, fils de Francisque Ber- 
nardin Vimerquat, tant renommé en nos guerres de Pied- 
mont, comme le fils Ta esté aussy, et en celles de France, 
pour estre gentil cbevau-leger, sur un desfy que ledict 
Scipion luy envoya pour quelques parolles fascheuses et 
outrageuses entre eux passées, parmy lesquelles estoit com- 
pris M. d'Amville, et ce du temps du roy François II et le 
roy Charles dernier venant à sa couronne, mettant en avant 
qu'il estoit chevallier de l'Ordre, et qu'il luy estoit deffendu 
de se combattre par les loix de son Ordre, et pour d'autres 
raisons aussy; ce que sceut très-bien débattre ledict Scipion 
par un petit traité et manifeste qu'il fît, que j'ay veu, aussy 
bien fait et composé qu'il est possible pour un homme de 
guerre. 

Or, pour contrequarre ' à ces cavalliers cerimonieux et sî 
grands observateurs de leurs privilèges et loix, qui certes 
sont abstraincts^ par elles aux combats contre autres qui ne 
le sont point, il leur faut proposer force exemples de plu- 
sieurs qui ont voulu arracher l'Ordre du col et l'ont sus- 
pendu, et se sont demis de leurs grades et dignités jusques 
au temps qu'ils eussent combattu. Nous en avons veu un 
exemple très-beau de feu M. de Guyse, Claude de Lor- 
raine, lequel se voulut desmettre de toutes ses grades, 
dignités et nobles qualités de prince, pour combattre mon- 



1. Contrequarre, opposition. 

2. Abstraincts, astreints. 

sieur le comte de Sancerre, qui disoit que, s*il luj faisoit 
cest honneur, qu'il avoit deux fort bonnes espées, l'une 
pour le service du roy, et l'autre pour se battre à luy. Mais, 
sur ces disputes, toute la vérité se descouvrit, d'autant que 
le seigneur de Granvelle avoit faict surprendre un paquet 
dans lequel fut trouvé l'alphabet du chiffre que ledict sei« 
gneur de Guyse avoit avec le comte de Sancerre, sur 
lequel il avoit contrefaict ladicte lettre au nom dudict 
seigneur de Guyse, et luy escrivoit que le roy ayant sceu 
l'extrémité de vivres et de poudres en laquelle estoit Sainct- 
Disier, qu'il advisast de trouver moyen de faire une com- 
position si honnorable que les hommes fussent sauvés, car le 
roy ne les pouvoit secourir. Sa lettre fut faicte en chiffres, 
et donnée en secret à un tambour françois, estant allé au 
camp impérial pour quelques prisonniers, par un homme 
interposé et à luy incognu, qui disoit avoir charge de 
M. de Guyse de la faire tenir secrettement audit comte 
(brave astuce certes!), lequel, n'ayant pu cognoistre la 
fausseté de la lettre, et la pensant vraye, s'estoit rendu sur 
la parole de M. de Guyse, qui en vinrent là à se combat- 
tre; mais, après, toute la vérité fut cognue: et voylà en 
quoy il faut louer M. de Guyse et sa générosité de n'avoir 
voulu faire rempart de sa grandeur pour ne venir point au 
combat. 

Monsieur le baron de La Garde, ayant une querelle 
contre M. de La Mole l'aisné, au commencement du règne 
du roy Charles IX, se voulut ainsy desmettre de son Ordre 
pour le combattre à Paris : je les vis. Sur quoy j'ay entendu 
dire qu'ayant esté demandé une fois à dom Ferdinand de 
Gonzague si un chevallier d'Ordre pouvoit et debvoit re- 

fuser au combat un chevallier qui n'estoit de TOrdrej pour 
ne faire de préjudice à l'Ordre, il respondit publiquement 
qu'encor qu'il fust prince et duc, chevallier de TOrdre^de la 
Toison, gouverneur de l'Estat de Milan, et lieutenant- 
gênerai pour l'empereur en Italie, que, quand il auroit 
querelle d'honneur contre le seigneur Pierre Strozzy, qui 
estoit lors dans Parme, et Ferdinand devant, il ne refuseroit 
jamais un tel chevallier, encor qu'alors il n'eust l'Ordre ny 
les grades qu'il a eu despuis par ses œuvres vertueuses et 
vaillantises. Mais cestuy-là estoit un chevallier sans l'Ordre , 
qui en valloit bien une douzaine d'autres avecques l'Ordre : 
car enfin, encor que l'Ordre soit institué par les ducs de 
Savoye,de Bourgoigne, et roys d'Angleterre et de France, 
par une recompense, loyer et marque de grand honneur, 
ainsy que porte celuy de Bourgoigne : pretium non vile 
lahorum, c'est-à-dire « c'est un prix point petit de ses 
labeurs», et que d'autres fois cesdicts Ordres ayent esté 
tires-bien entretenus, et superstitieusement donnés à ceux 
qui le meritoient, despuis, et mesmes en nostre France, il 
^'esl tant ravalé, et en a-on tant abusé, que pour l'injure 
de nos guerres civilles, et pour gaigner et entretenir des 
hommes, il s'en est tant donné indifféremment et aux uns 
et aux autres qu'on ne voyoit que de toutes parts cheval- 
liers de l'ordre de Saine t-Michel. Ce qu'abhorrant, le roy 
Henry III, dernier mort, institua celuy du Sainct-Esprit, 
auquel on y trouva puis après de l'abus autant qu'à l'autre : 
car il se fit autant commun que l'autre, voyre pis, comme 
j'ay dict ailleurs; et se donna à force gens que je sçay 
bien, plus par compère et commère, comme l'on dit, et 
par faveur, que par la valeur et mérite, desquels j'en sçay 
un qu'un secrétaire des commandemens fit pour l'avoir 

reccu en sa maison et luy avoir donné un disner en passant; 
et, pour luy rendre la pareille, le fit chevallier tout jeune 
enfant qu*il estoit; et n'avoit jamais veu armée royale, ny 
veu croix rouge ny blanche non plus, si-non sur le dos du 
prestre quand il disoit la messe, ny rien faict de son corps : 
si bien qu'on Tappelloit à la cour le chevallier d'un tel se- 
crétaire. 



Là dessus je laisse à discourir au monde à sçavoir si un 
tel petit seigneur et chevallier doit estre exempt de se 
battre contre un autre qui ne l'est pas, mais en est plus 
digne que luy. Voilà pourquoy il se faut mocquer de ces 
abus, et mespriser ces chevalliers qui se fondent si fort sur 
leurs prérogatives, voulans faire des gallans et des ramina- 
grobis^ qu'il leur semble qu'on les doive respecter et 
craindre avec leur Sainct-Michel ou Sainct-Esprît. 



Sur quoy j'ay ouy faire un conte d'un chevallier de l'Or- 
dre, que, venant de la cour, de prendre l'Ordre, et allant 
en sa maison en poste, il fut rencontré de quelqu'un qui 
luy vouloit demander une parolle et le quereller. Il fut si 
estonné qu'il ne sceut que respondre, sinon de tirer et 
monstrer son Ordre qu'il avoit caché, et dire : « Que vou- 
lez-vous faire? Voylà qui vous garde de vous attaquer à 
moy. Ne le respectez-vous point? » Mais l'autre, n'y por- 
tant respect ny demy, s'en mocqua, et le dauba très-bien; 
et, pour toute. revanche, il dit qu'il s'en plaindroit au roy 

I . Fair€ des raminagrobis, faire les gros dos, comme les chats. 

et au chapitre, la première fois qu'il se tiendroit, pour avoir 
ainsy offensé l'Ordre. J'ay cognu celuy qui fit le coup et 
celuy qui l'endura. 



Tels et semblables gens et chevalliers ne feroient à grand 
peine ce que fit M. de Guyse le dernier mort, et tué à 
Bloys Tannée que le roy Henry III tourna de Poulongne, 
lequel estant allé à la chasse un jour au bois de Madrid 
avecques toute sa cour (j'y estois), M. de Guyse avoit 
quelque chose à demander à M. de Bussy, qui venoit lors 
du siège de Lusignan ^ où il avoit esté fort blessé en tres- 
vaillamment combattant selon sa coustume. Ainsy que la 
chasse se faisoit, M. de Guyse prend M. de Bussy à part, 
sans faire rumeur ny semblant d'aucune querelle, ayant 
commandé à son escuyer de se retirer à part, et ne le sui* 
vre sur la vie; et, estant bien escarté dans le bois, comme 
je vis, n'y pensant nul mal, il luy demanda (tous deux tous 
seuls, de sa personne à la sienne) la parolle qu'il luy vouloit 
demander, et pour laquelle il l'avoit appelle; mais M. de 
Bussy l'en satisfit si honnestement que M. de Guyse eut 
occasion de s'en contenter, et luy dire : a Monsieur de 
Bussy, je me contente, vous jurant, si vous ne l'eussiez 
faict, nous nous fussions bien battus en ceste place, où 
vous voyez comme je vous y ay amené en gallant homme, 
m'estant despouillé de ma principauté et des grades que 
j'ay sur vous, pour me battre contre vous sans aucune su- 
percherie, comme vous voyez, m'estant fort aysé de vous 
en faire quand je l'eusse voulu; mais, puisque je suis con- 

I. En 1^74. 

tent, je vous asseure que je vous suis amy autant que 
jamais. » A quoy M. de Bussy, qui n'avoit point faute 
jamais de responses, et surtout en ces choses de combats, 
luy respondit : a Monsieur, je suis fort ayse que vous soyez 
content de moy, vous priant de croire que ce que j'en ay 
dict n'a esté nullement par crainte, car Bussy n'en eut 
jamais, et aussy que, vous tenant si magnanime et généreux 
comme je fais, je n'avois nulle peur de supercherie de vous, 
et que vous ne m'avez pas mené icy pour m'en faire et me 
couper la gorge en brigand, mais pour me faire l'honneur 
de me recepvoir et battre contre vous, ainsy que j'esperois 
de vostre vaillant et noble cœur, et comme le venez dire; 
mais, quand nous fussions venus là, advant qu'aller à vous 
je me fusse jette en terre en signe d'humilité que je vous 
dois; et le bras nud, et la teste nue, je fusse allé à vous 
pour m'essayer à vous faire courir aussy grande fortune 
comme vous me l'eussiez fait courir; et, si j'en eusse es- 
chappé, je m'en fusse allé jactant et vantant par tout le 
monde de m'estre battu contre le plus brave et vaillant 
prince de la chrestienté, et avoir eschappé de ses armes. » 
M. de Guyse luy respondit : a Monsieur de Bussy, 
je croy ce que vous dites, et n'en fais nul doubte, 
pour la grande asseurance que j'ay et cognoissance de 
vostre valeur et courage. N'en parlons plus. Je suis 
vostre amy. Suivons la chasse. » M. de Bussy luy dit : 
a Je suis vostre humble serviteur. » L'un et l'autre m'en 
firent le conte par les chemins, car l'un estoit de mes 
meilleurs seigneurs et amis, et l'autre estoit mon parent, 
amy intime. 

Monsieur son père, feu M. de Guyse le grand, en fît un 
quasy pareil à l'endroit d'un certain capitaine de par le 

monde, qui avoit entrepris de le tuer, et s'en vantoit par 
tout : j'en fais le conte en sa vie. 



Le roy de Navarre dernier, Anthoine, ainsy que nous 
allions au siège de Bourges, aux premières guerres, et que 
le roy, la reyne, leur cour et leur armée marchoient, ayant 
veu feu M. de Bellegarde parmy leur trouppe marchant, 
et ayant à luy demander quelque parolle, le tira à part et 
la luy demanda en gallant homme, sans s'ayder de sa gran- 
deur ny majesté, dont il demeura de luy satisfaict. Ledict 
Bellegarde le dit après à feu Castelpers et à moy. 



Nous avons quasy une pareille histoire de ce grand roy 
François I, lequel, ayant eu plusieurs advîs quHl se donnast 
garde du comte Guillaume de Saxe, qui estoit en sa cour et 
son pensionnaire, et avoit délibéré de le tuer, ne s'esmeut 
autrement; mais un jour, allant à la chasse, prit la meil- 
leure espée qui fust en sa garde-robbe, et mena avecques 
luy ledict comte; et, luy ayant commandé de le suivre et 
de prés, et après avoir couru le cerf quelque temps, voyant 
le roy que ses gens estoient loing de luy, fors le comte, se 
destourna de son chemin; et, quand il se vid avecques le 
comte au plus profond de la forest, seul, en tirant son es- 
pée luy dit : « Vous semb!e-t-il que ceste espée soit belle 
et bonne? » Le comte, la maignant' par la pointe et le 
bout, dit qu'il n'en avoit veu jamais une meilleure ny plus 
tranchante. « Vous avez raison, dit le roy; et me semble 

I. Maîgnant, maniant. 

que, si un gentilhomme avoit entrepris de me tuer, et qu'il 
eust cognu la force de mon bras, la bonté de mon cœur, 
accompaigné de ceste espée, il penseroit deux fois de m'as- 
saillir. Toutesfois, je le tiendrois pour fort poltron, si nous 
estions seuls sans tesmoings, s'il n'osoit exécuter ce qu'il 
auroit délibéré de faire. » Le comte luy respondit avecques 
un visage fort estonné : a Sire, la meschanceté de l'entre- 
prise seroit bien grande; mais la folie de la vouloir exécuter 
ne seroit pas moindre. » Il faut bien peser ceste response, 
qui est belle. Le roy, se prenant à rire, remet l'espée au 
fourreau, et, escoutant la chasse, qui estoit prés de luy, la 
suivit. Le lendemain, le comte, voyant qu'il estoit descou- 
vert et impossible d'attaquer un si brave roy, prend congé 
du roy sur quelque subject, et s'en retourne en son pays. 
Je dirois voluntiers sur ces deux contes avec l'Arioste : 

O graa bontà di principi nostri ! 

S'aller perdre dans les bois et forests, et là, sans tesmoings, 
se vouloir battre, laissans leurs grandeurs aux orées ' 1 



Le roy Henry III, estant encore jeune, toutesfois desjà 
fort renommé de ses victoires des batailles de Jarnac et 
Montcontour*, estant à Bloys lors de Taccord du maryage 
de madame sa sœur et du roy de Navarre, il fut supplié 
par le jeune Nansay, dit Besigny, de luy faire accorder 
quelque don au roy et au conseil, qu'il luy demandoit; ce 



1. Orée, bord, et spécialement lisière d*un bois. 

2. En 1S72. 

qu'il luy promit s'il se pouYoit, estant lors M. d^Anjou et 
lieutenant du rojr; mais, le conseil trouvant ne se pouvoir 
faire, M. d'Anjou le dit audict sieur de Besigny, qui, fas- 
ché d'un tel refus, parce qu'il estoit un peu hautain, dit à 
Monsieur que, s'il eust voulu, qu'il ' se fust bien passé, 
mais qu'il ne ressembloit pas le roy son frère, qui tenoit 
fort bien et ferme sa parolle, et non pas luy. Monsieur, 
qui estoit lors à table avecques le roy, luy respondit en 
collere : « Besigny, vous m'offensez par trop. Si j'estois 
aussy inconsidéré que vous, et sans le respect que je dois au 
roy mon frère, je vous donnerois de la dague dans le corps. 
Mais je vous advise que vous me reparerez ceste parolle 
outrageuse de vostre personne à la mienne, et que demain 
matin, me despouillant de la grandeur et altesse que j'ay, 
je vous feray appeller dans la forest, où je vous feray cest 
honneur de me battre à vous; et, par ce, n'y faillez; au- 
trement je vous tiendray pour un parleur et mesdisant 
que vous estes, et non pour vaillant. » Besigny, ne 
sçachant que luy respondre, dit : « Monsieur, je vous 
supplie me pardonner. Je n*y pensois pas. Je vous suis 
tres-humble serviteur »; et s'osta de là. Le lendemain, 
Monsieur l'envoya appeller par M. de Vins, qu'il n'eust à 
faillir de se trouver au bois. Mais il fut conseillé de pren- 
dre la poste et s'en aller au voyage de la Morée avecques 
M. du Mayne, que fit dom Juan d'Austrie, où il acquit 
beaucoup de réputation : car c'estoit un fort vaillant et 
brave gentilhomme, et après tourna à poinct au siège de 
La Rochelle, là où Monsieur le receut en grâce mieux que 

devant, et n'en fut pour cela mes-estimé. Si luy garda-il 
bonne ' pourtant après (je le dirois bien) : car le morceau 
estoit trop gros pour luy à digérer, et Monsieur, de l'autre 
costé, fort estimé de la belle offre qu'il faisoit à l'autre. 
Tout cela est bon à tous ces grands à jouer ces mystères. 
Un de ces ans, en la cour de nostre roy, le bal se tenant, 
le seigneur de Givry, gentil cavallier certes et fort accom* 
ply, ainsy qu'il avoit pris M^* de Grantmont pour la mener 
danser la volte, voicy M. de Soissons qui la luy prend et 
la mené danser. Givry fallut qu'il iaissast sa prise et cedast 
au prince, en disant seulement : « Monsieur, vous usez en 
cela du privilège de prince. » Après le bal finy, et qu'on 
se retiroit, Givry, qui se disoit un peu serviteur de ladicte 
damoiselle de Grantmont, ainsy qu'il la conduisoit soubs 
le bras en sa chambre, M. de Soissons luy voulant quelque 
mal talent' d'ailleurs aussy, ce disoit-on, derechef vint et 
print ladicte damoiselle. Givry luy dit : a Monsieur, vous 
croirez, s'il vous plaist, que je ne l'endurerois de mon pa- 
reil que nous ne vinssions aux mains. » M. de Soissons 
luy dit : « Givry, quand vous voudrez, je me desvestiray de 
ma grandeur pour vous en donner du plaisir au Pré aux 
Clercs, qui est ouvert à tout le monde. » L'autre luy res- 
pondit : ce Monsieur, puisque vous me voulez faire cest 
honneur, je l'accepte; et sera lorsqu'il vous plaira me com- 
mander. » Voylà ce qu'on en disoit à la cour. Le lendemain 
au matin, l'un et l'autre estoient prests pour faire leur par- 
tie sans que le roy le sceust, qui leur envoya fuire la def- 



1. Luy garda bonne, lui garda rancune. 

2 . Vouloir du mal talent, avoir de Tanimosité, de la mauvaise vo- 

fense, trouvant fort mauvais de quoy M. de Givry avoit 
accepté le combat, ce dit-on; et d'autres disoient que, 
puisque M. de Soissons lui avoit faict ceste honnorable 
offre, ne pouvoit moins faire que de Taccepter pour le plus 
haut comble de sa gloire. Dont en cest exemple faut louer 
grandement M. de Soissons et sa générosité, en voulant 
s'abaisser de sa qualité pour monstrer la grandeur de son 
courage. 

Or, tout ainsy qu'il faut louer ces grands roys et princes 
de se desvestir de leurs grandeurs pour faire tels honneurs 
aux petits, il faut advertir aussy aucuns grands qu'ils n'en 
abusent point, ainsy que, du temps du roy Henry II, il ar- 
riva à monsieur le prince de La Roche-sur- Yon, prince du 
sang, et brave et vaillant. Estant à la chasse avecques le 
roy, il voulut braver M. d'Andellot et de paroiles et de 
faict. M. d'Andellot, qui estoit haut à la main et peu en- 
durant, ayant mis la main à l'espée, blessa monsieur le 
prince. Mais le seigneur de Roches, que despuis j'ay veu 
premier escuyer du roy Charles, secondant monsieur le 
prince son maistre, blessa M. d'Andellot, et tous deux se 
cuyderent tuer, sans aucuns gentilshommes qui suivoicnt le 
cerf, et survinrent, et le roy et tout, qui l'empescha. Sur 
quoy il y eut une très-grande rumeur; et les princes du 
sang, tous mutinés, et voyant qu'il leur en prcnoit autant à 
l'œil', s'en plaindrent au roy et en demandèrent raison. 
Monsieur le connestable, qui vouloit soustenir la querelle 



I . Expression analogue à celle-ci : qu'il leur en pendait autant au 
bout du nez. 

de M. d'Andellot son nepveu, remonstra au roy publique- 
ment et devant les princes du sang amutinés, si M. d*An- 
dellot avoit tort, ii feroit satisfaction à monsieur le prince 
de La Roche; mais aussy, s*il n'avoit tort, qu'il n'estoit pas 
raison que les princes abusassent de leur principauté, la- 
quelle certes leur avoit esté donnée de Dieu et de nature 
pour s*en faire respecter, et non pour en abuser, nj pour 
en gourmander les gentilshommes, qui sont chevalliers et 
gentilshommes comme eux. Et si le plus beau titre qu'un 
prince puisse avoir et porter, après sa principauté, est 
qu'il est gentilhomme; mesmes ce grand roy François 
ne juroit jamais par foy de roy ny de prince 1 mais, foy 
de gentilhomme 1 Les Espaignols mesmes, quand ils se 
veulent vanter, ils disent : Juro à Dios qut somos hidal- 
gos como d rey, dintros menos; c'est-à-dire : a Nous 
sommes gentilshommes comme le roy; il est vray que nous 
n'avons pas tant d'escus. > Et voylà pourquoy un gentil- 
homme, quand il est bien gentilhomme, est fort à estimer. 
Cela s'entend bien gentilhomme de race, de valeur et de 
mérite, de nom et d'armes. Par ainsy, M. d'Andellot, qui 
estoit conditionné en tout cela, et qui, jeune qu'il estoit, 
avoit cherché l'advanture de guerre en tous lieux de la 
France, d'Allemaigne, d'Italie, d'Escosse et d'Angleterre, 
ne debvoit estre bravé ny mené de la façon comme le cuy- 
doit mener monsieur le prince de La Roche-su r-Yon, s'il 
eust pu. Davantage, outre qu'il estoit gentilhomme ainsy 
qualifié, il estoit chevallier, non de l'Ordre, mais de vraye 
et noble chevallerie, qui valloit bien autant, quand on l'a 
vaillamment gaignée, comme l'Ordre; d'autant que le nom 
de chevallier et de chevallerie estoit cent fois plus ancien, 
voyre de temps immémorial, que l'Ordre, qui n'avoit esté 

institué que despuis peu par les ducs de Savoye, Bourgoi- 
gne, Angleterre et France, à Tappetit de quelque humeur, 
je ne sçay quelle, qui leur en prit telle, ainsy qu'il se trouve 
par leurs institutions, nnesmes que nous trouvons dans les 
histoires de Flandres que le bon duc Philippes, instituteur 
de l'ordre de sa Toison, voulut que son fils, ce brave comte 
de Charolois, fust faict avec son baptesme chrestien et che- 
vallier de son Ordre tout ensemble, et receust l'Ordre et 
le cresme tout à coup. Son petit-fils Charles V fut faict 
aussy chevallier de ce mesme Ordre en l'aage d'un an et 
demy, disent les mesmes histoires de Flandres. 

Les chevalliers de chevallerie doivent précéder tous au- 
tres, et le nom de chevallier a esté le premier entre tous 
les noms d'honneurs et quelque titre gradué qui soit; telle- 
ment que, quant au nom de la relligion, ioix et observa- 
tions d'ycelles, toutes choses sont communes, et n'y a dif- 
férence du plus grand au plus petit; d'autant que ceste 
relligion les rend tous égaux à bien faire, et faict aussi 
égale distribution du fruict des œuvres; mesmes que les 
grands roys et princes souverains, quant au nom de che- 
vallerie, ne sont rien davantage que simples chevalliers, et 
nul autre chevallier ne leur est inférieur, et aussy que ceste 
relligion de chevallerie a esté dite pareillement relligion 
d'honneur, et ceux qui en font profession sont dicts che- 
valliers d'honneur, pour autant que les vertus, estans les 
reigles qu'on doit observer en ceste relligion de chevallerie, 
nécessairement suivent l'honneur, comme ainsy soit que ces 
vertueuses opérations tirent par conséquent avecques soy 
l'honneur en char triumphant; et, pour ce, Marcellus, en 
mémoire de sa victoire, voulut bastir à Siracuse un temple 

joinct ensemblement à la Vertu et à l'Honneur; mais, en 
estant empesché par le sacré collège des pontifes, il fut 
constraint d'en faire dresser deux, Tun consacré à la Vertu 
et l'autre à l'Honneur. 

La Vertu et l'Honneur ont esté estimés de l'antiquité 
pour dieux tres-puissans ; et quant à l'Honneur, on le fai- 
gnoit fils de la Révérence (ainsy qu'il se trouve en beau- 
coup de médailles antiques de la relligion), pour dénoter 
que les hommes de la profession d'honneur, eslevés hauts 
par leurs œuvres vertueuses, doivent estre révérés d'un 
chascun. Mais pourtant tels chevalliers eslevés en honneur 
ne doivent point abuser des grades. Voylà en quel honneur 
sont tenus les chevalliers de chevallcrie. Si bien que, le roy 
François ne se voulant contenter d'estre chevallier de l'Or- 
dre, il vouloit estre chevallier de chevallerie à la bataille 
des Suisses à Marignan, par les mains de ce brave cheval- 
lier M. de Bajard, qui n'estoit que chevallier d'armes, et 
non de l'Ordre encor, comme il le fut après. Le roy Henry 
voulut estre fait chevallier de monsieur le mareschal du 
Biez, encor qu'il eust l'Ordre. Aussy le marquis de Pes- 
cayre disoit que cl nombre de la guerra, ganado con virtud 
verdadera y con hechos ilustres, era muy mas noble y /lon- 
rado que era cl que se ganaba con el juego de la fortuna 
amorosa, 6 de el soberbio favor de los reyes del mundo. 
C'est-à-dire : « Le nom de la guerre, gaigné par une vraye 
vertu et par nobles faicts, est plus noble et plus honnorable 
que celuy qui se gaigne par le jeu de la fortune amoureuse, 
ou par la superbe faveur des roys du monde. » De telles 
ou semblables paroUes monsieur le connestable sceut si bien 
débattre la cause de M. d'Andellot qu'il la luy sceut gai- 
gner devant le roy, et adviser d'un bon appoinctement. 

Sur quoy il me souvient qu'aux premières guerres ci- 
villes, lorsque nous prinsmes Bloys sur les huguenots ', 
M. de Randan, qui avoit esté nouvellement estably cou- 
ronnel de Tinfanterie de France en la place de M. d'An- 
dellot, qui en avoit esté desmis à cause du party contraire 
qu'il tenoit, et qu'on disoit rebelle, pour cela vint avoir 
querelle avecques M. de Montbron, troisiesme fils de mon- 
sieur le connestable, gentil garçon certes, et brave et vail- 
lant s'il en fut oncques, et tout pour l'ambition, car il por- 
toit envie à M. de Randan de cest estât, pensant succéder 
à monsieur son cousin M. d'Andellot. Ils vinrent si advant 
en leurs querelles qu'ils estoient prests à se battre, sans 
l'empeschement qui y fut mis, et que monsieur le connes- 
table en eut l'advis soudain, qui, comme prompt et collere 
qu'il estoit, s'en despita et se courrouça tellement que l'es- 
clandre en fut grande en toute nostre armée, jusqu'à dire 
que M. de Randan estoit un petit gallant et un mignon 
de cour, et qu'il dormoit jusqu'à midy, et luy apprendroit 
sa leçon et son devoir. M. de Guyse, qui aymoit M. de 
Randan naturellement (comme certes il estoit aymable en 
tout), vint trouver monsieur le connestable en ceste grande 
collere, et luy remonstrer qu'on ne sçauroit dire autrement 
que M. de Randan ne fust de fort bonne part et bon lieu, 
et qu'en tous les endroits qu'il se fust jamais trouvé, ny en 
toutes les charges qu'il eust jamais eu, qu'il n'eust fait 
tousjours si bien et si vaillamment qu'on ne luy sçauroit 
rien reprocher, et que s'il dormoit ainsy haute heure, que 
telle estoit sa coustume et tel son naturel quand il estoit à 

la cour; mais, quand il estoit à la guerre et en sa charge, 
il estoit moins endormy que le moindre soldat des siens; et 
que, pour appeller M. de Montbron son fils au combat, il 
ne luj faisoit point de tort, estant autant qualifié que luy, 
fors en biens. Et, sur ce, l'alla faire ressouvenir de la re- 
monstrance qu'il fit devant le feu roy Henry, lors de la 
querelle du prince de La Roche-sur-Yon et de M. d'An- 
dellot, et le pria de renouveller en soy les mesmes paroUes 
et sentences qu'il dit alors pour deffendre la cause de son 
nepveu, et qu'il trouveroit estre propres pour la mesme 
cause de M. de Randan; et qu'il ne feroit tort à M. de 
Montbron de l'appelier au combat, mais un très-grand 
honneur, s'estant signalé en tant de lieux si noblement et 
vaillamment qu'il avoit faict, et ny de se vouloir battre 
contre son fils, qui, pour sa jeunesse, n'avoit encor si bien 
faict paroistre son généreux courage comme il feroit par 
emprés avecques l'aage. Monsieur le connestable, après 
avoir songé en luy et ce que M. de Guyse luy remonstra, 
s'appaisa, et fut advisé de les accorder, s'estant un peu re- 
penty en soy de ce qu'il avoit dict. 



D'une chose se doivent aussy fort garder les petits, de 
s'attaquer aux grands pour les braver et faire un affront, 
soit qu'ils soient poussés de leur folle outrecuydance et de 
grande presumption de leur vaillance, ou de la grande amy- 
tié et faveur que leur portent leurs roys et leurs princes : 
car ils s'en pourroient trouver mal, ainsy qu'il en advint au 
sieur de Sainct-Maigrin de nostre temps, lequel, parce que 
le roy luy faisoit un peu quelque bon visage et de faveur, 
en vint si insolent, ou possible pour complaire à son mais- 

tre, qu'il se voulut prendre à MM. de Guyse et surtout à 
M. du May ne (en quoy il fut ingrat, car M. de Guyse 
I*avoit poussé et fait cognoistre au roy la première fois qu'il 
vint jamais à la cour), jusques-là qu*il usoit de fort outra- 
geuses parolles, et aussy qu'un jour dans la chambre du 
roy, ainsy que le roy estoit dans son cabinet, il tira son 
espée, et, en bravant de parolles, il en trancha son gand 
par le mitan, disant qu'ainsy il tailleroit ces petits princes. 
Il n'emporta guieres loing ceste folle outrecuydance, car, 
un peu de jours après, il fut un soir estendu sur le pavé de 
la rue du Louvre, blessé à mort, qui s'en ensuivit le lende- 
main. La pluspart des courtisans disoient que le coup estoit 
tres-bon; mais c'estoit fort sourdement, car le roy ne le 
trouva pas tel, et en fut fort despité et fasché, jusqu'à se 
trouver à ses obsèques, et vouloir mal à ceux qui ne s'y 
trouvèrent, et à contraindre tous ceux qui estoient à la cour 
d'y aller, où plusieurs y allèrent, que je sçay bien, vestus 
de noir comne les autres, qui soubs l'habit en faignoient 
belle joye; et si aucuns y en eut-il qui en estoient de la 
consente de la mort <, comme je les cognoissois bien, et 
leur disois qu'ils fissent bonne mine. Le roy le fit puis après 
tailler en marbre superbement, comme Quielus et Maugi- 
ron, et autres. Mais despuis, les Parisiens, pour estre chose 
trop vaine et abusive, ont rompu tout cela, si bien que le 
proverbe courut longtemps à la cour contre les mignons et 
favoris du roy, quand ils faschoient quelqu'un, ou luy fai- 
soient desplaisir, on disoit : Je U feray iaiUer en marbre 
comme les autres, Voylà comment fut payé ce jeune homme 
outrecuydé mal à propos. 

1 . C*est-à-dire : qui avaient approuvé cette mort. 

Il ne fit pas si sagement comme fit un gentilhomme à 
feu M. de La Trimouille, dict Le-Vray-Corps-de-Dieu, le- 
quel, en son jeune aage et en sa fureur, vint à faire des- 
plaisir à ce gentilhomme dans la salle du roy. Le gentil- 
homme luy dit seulement: a Monsieur, vous me faites 
tort; je suis gentilhomme d'honneur; je vous jure qu'ad- 
vant qu'il soit un an j'en auray ma raison. » M. de La 
Trimouille luy respondit : a Alors comme alors; cependant 
je vous verray venir. » L'an se parachevé, et vient à eslre 
révolu tout en entier, fors le dernier jour, qu'ainsy que le 
soir qu'il estoit en la chambre du roy à son coucher, 
qu'aucuns de ses compaignons, jeunes gens comme luy, 
luy faisoient la guerre de son homme : «c Hà ! dit-il. Tan est 
passé, il n'a pas esté si mauvais comme il a dict. Je m'en 
vais'coucher. » Et, sortant hors du logis du roy, ainsy qu'il 
estoit seul avec son page, contre une muraille à pisser, 
voicy venir le gentilhomme, qui luy perça son manteau de 
sa dague en deux ou trois endroits, et luy dit : « Monsieur, 
il ne tient qu'à moy que je ne vous en fasse autant à travers 
le corps. Il me suffît de cecy, et vous avoir monstre que 
je suis homme de bien et d'honneur, a Et de là s'en 
partit. 

Le gentilhomme fut plus discret, ou non si résolu (pour 
mieux dire) vangeur que ne fut un soldat du capitaine 
Briagne un de ces ans, lorsque les premiers estats se tinrent 
à Bloys ^ Ce soldat avoit esté audict Briagne, et l'avoit 
quitté ; et le trouvant le soir en la salle de bal, ainsy que 
l'on dansoit, ledict Briagne le voyant, luy dit : « Hà ! vous 

voicy, gallant I Remerciez le lieu où vous estes ; mais as« 
seurez-vous qu'au partir d'icy je vous couperay bras et 
jambes, et vous apprendray à me quitter. » Le soldat, qui 
avoit fort belle façon, luy respondit fort honnestement 
qu'il ne luy pensoit tenir tort, et luy estoit serviteur. 
« Rien I rien, répliqua l'autre. Au partir d'icy tu es mort 
de ma main », parlant à luy en très-grande collere; et 
moy-mesme je le dis à Briagne (car nous estions bons amis) 
qu'il se debvoit contenter des honnestes excuses du soldat, 
et puisqu'il vouloit tant luy demeurer son serviteur. Le 
soldat, comme désespéré, s'oste de devant luy, mais non 
si loing qu'il ne le guette, qu'il ne Tespie, ne le perd de 
veue d'un seul clin d'œil. Par quoy, le bal fîny, ainsy 
qu'un chascun sortoit, le soldat, suivant Briagne d'assez 
prés, le voit en un recoing seul qui pissoit. Sur ce, prenant 
l'occasion, tire son espée, luy donne à travers le corps, le 
tue et s'oste de là. Ce ne fut pas tout : car, sans s'estonner, 
vint à la petite porte du chasteau, qu'il trouve si embaras- 
sée de gens qui sortoient, à la coustume, en foule, que, 
ne pouvant aysement sortir, il se mit à escryer : a Hà I 
Messieurs, pour Dieu, laissez-moy sortir viste, car voyià 
mon maistre qui s'est blessé en une jambe ; il faut que 
je luy aille quérir un barbier pour le panser. » (Quelle 
asseurance 1} Soudain le monde s'ouvrit et luy fit place; et 
sort et eschappe avecques telle resolution qu'oncques puis 
on n'en ouyt nouvelles, si-non qu'il s'en alla aux guerres 
de Flandres soubs M. de La Garde, où il fit si bien et y 
acquit une telle réputation qu'il mourut capitaine. J*en 
sceus ces nouvelles par un autre soldat que j'avois veu aux 
bandes, qui m'apporta des recommandations de luy ; et me 
remercioit de quoy j'avois parlé pour luy si honnestement 

•iidict Briagne, quand il le goormaDdoit ainsj, encor que 
je ne Teosse jamais veo que ceste fois. G>nsiderez un petit 
la résolution de ce soldat d'attaqner ainsj son capitaine, 
qui estoit un brave et vaillant gentilhomme que je regrette 
bien fort, le tuer en tel lieu de respect, et puis s'esvader de 
la façon et de l'asseurance qu'il y fit. Voylà comment les 
petits bien souvent ont raison des 'grands, mais aussj les 
grands l'ont bien aussj bonne des petits. 

Je n'en aj veu un pins beau exemple qu'un que j'ay leu 
dans les Chroniques de Savoje, Un seigneur de Viry, gen- 
tilhomme de Savoye, capitaine des gens de guerre de 
Savoye, qui avoit esté en la battaille de Tongres contre 
les Liégeois' avecqoes ses troupes savoyennes (en vertu 
de qnoy le duc Jehan de Bourgoigne 1* avoit pris à solde et 
service, et ses gens et tout), devint si insolent, pour la 
bonne réputation en quoy il estoit, qu'il s'alla prendre et 
esmouvoîr contre le bon duc Louys de Bourbon, et luy 
envoya une desfîance (ainsy parloit-on alors, comme aujour- 
d'huy desfy solemnel), et ce à son propre et privé nom, 
comme font les princes d'un à d'^autre : ce qui fut trouvé 
fort nouveau, mauvais et estrange, attendu que ledit Viry 
n'estoit que simple gentilhomme au prix de ce grand duc 
de Bourbon. Si est-ce que ce simple gentilhomme luy fit 
fort la guerre, en luy prenant plusieurs places et chasteaux, 
tant en Dombes qu'en Baujolois, sur les frontières de 
Bresse, dont le duc Louys conceut grande hayne contre le 
duc de Savoye Amé, son nepveu : car il se doubtoit bien 

que ce Viry avoit esmeu cette guerre à la suscitation de 
son maistre ledict comte : car, sans luy, il se doubtoit bien 
aussy qu'il n'avoit pas grands moyens ni puissance de tenir 
de telles forces sur pied. Aucuns disoient que ledict Viry 
avoit esté secrettement suscité par le duc Jehan de Bour- 
goigne, qui portoit une dent de iaict audict duc Louys de 
Bourbon il y avoit long-temps, par les divisions entre les 
Orleanois et les Bourguignons. Pour résister doncques 
audit Viry, le duc Loujs assembla le plus de ses amys qu'il 
put, et envoya premièrement sommer le comte de Savoye 
de luy mettre entre les mains ledict Viry. A quoy le comte 
(qui eut peur) fît response que ceste guerre n'avoit esté 
commancée ny faicte à son adveu ny sugeslion, et qu'il en 
estoit bien marry. Sur quoy fut accordé et arresté par les 
capitaines, tant d'un costé que d'autre, que ledict comte 
mettroit ledict Viry en la puissance du duc de Bourbon 
son oncle, à la charge et condition toutesfois qu'il le tien- 
droit comme prisonnier de guerre en ses prisons, dans 
lesquelles se rendroit ledict Viry, et s'offriroit de satisfaire 
les dommages et interests que le duc auroit soufferts de 
luy en ceste esmotion de petite guerre, et tiendroit pri- 
son jusqu'à ce qu'il auroit satisfaict à tout, ainsy qu'il 
auroit esté convenu. Le tout fut accomply; et, quelque 
temps après, ledict Viry fut délivré, et toutes choses appai- 
sées. Ce ne fut pourtant sans avoir pasty en prison, et de 
sa personne et de ses moyens. 

L'on peut tirer de cest exemple deux bonnes instructions. 
L'une, qu'il faut que les petits soient bien sages et advisés 
quand ou qu'ils se présentent d'eux-mesmes, ou sont con- 
viés et poussés par les grands de faire une folie contre 

d'autres grands, on qui porte conséquence : car, s*ils ne la 
font bien à propos, et ne l'exécutent de mesmes, on qu^ils 
s'j trouvent engagés et embarrassés par quelque malheur, 
ils sont soudain desadvoués et reniés par leurs autheurs et 
factieux S ajmant mieux qu'ils courent le hasard et le péril 
et la honte qu'eux , ainsj que fait Pantalon à Zanj quand 
il a faict du sot, et ainsj que fit Yvoj, dit le jeune Genlis, 
qui, ayant amassé quelque trois à quatre mille bons François 
pour aller en Flandres contre le duc d'Albe, fut surpris et 
rencontré par ledict duc, et furent tous desfaicts, au moins 
la plus grande part : car il ne s^en sauva guieres qu'ils ne 
fussent pris, comme fut leur chef Genlis , qui , après avoir 
enduré longue prison, y fut exécuté par sentence. Le duc 
d'Albe envoya vers le roy Charles sçavoir s'il les envoyoit. 
Il dit que non. Dieu mercy ! qu'il n'avoit faict rien qui 
vaille, et ne vouloit point que, pour une faute mal faicte, 
le roy d'Espaigne luy voulust mal et se declarast son en- 
nemy, et qu'un petit desadveu r'habilleroit le tout. Mais, 
si Yvoy eust conquis ce qu'il avoit promis, et pris de bonnes 
villes en Flandres, comme il y avoit apparence pour lors, et 
qu'il n'eust esté ainsy pris et desfaict, sans point de faute 
son cas fust bien allé pour luy et pour le roy. 

Nous en avons un pareil exemple du seigneur du Hallot, 
qui, autheur de l'entreprise du chasteau d'Angiers^, parce 
qu'elle alla tres-mal pour luy et qu'il n'y vint à bout, il fut 
desadvoué de celuy qui la luy avoit consentie et avoit esté 



1 . ïxur$ factieux, ceux qui les ont poussés. 

2. En '585, appuyé secrètement par la cour, il tenta de s*emparer 
du château d*AngerSy alors aux mains du comte de Brissac, dévoué à 
la Ligue. 11 échoua, fut pris par les bourgeois, jugé et rompu vif. 

bien ayse qu'on la fist. Par quoy il fut exécuté à mort igno- 
minieusement par un bourreau. 

Le roy Louys XI estoit maislre passé en telles choses : 
car, si elles alloientbien, il les advouoit ; si mal, il les desad- 
vouoit et desnyoit comme un beau diable : tesmoing la 
guerre de Liège, qu'il suscita contre le duc Charles de 
Bourgoigne. Mais aussy il fit bien du fat, et perdit Testrieu » 
de son bon esprit, quand, ne s'en souvenant pas, il fut 
attrapé dans Peronne, et alla servir son vassal comme son 
valet. Quelle honte ! Voylà doncques comment il se faut 
gouverner bien à poinct en telles folies subjectes à des- 
adveu. 

L'autre instruction , et pour laquelle principalement j'ay 
allégué cest exemple du seigneur de Viry, est qu'il ne se 
faut pas tant estimer quelquesfois, ny présumer tant de soy, 
qu'un petit s'attaque à un grand insolemment ny inconsi- 
dérément : car enfin les petits sont petits, les grands sont 
grands, qui ont tousjours raison d'eux; mais aussy il faut de 
mesmes que les grands soient discrets et consideratifs que, 
sans juste raison et subject, ils ne fassent tort aux petits: 
car quelquesfois, perdans tous respects, ils * se revirent bra- 
vement comme gens désespérés et jaloux de leur honneur. 
J'allegueray cest exemple, et puis plus. 

Quand le duc d'Arscot sortit hors de prison du bois de 
Vincennes, du règne du roy Henry II, la comtesse de Sen- 



1. Estrieu, éirier. 

2. Ils, les petits. 

DÎgnan fut fort accusée et suspecte de sa délivrance, et d'y 
avoir fort tenu la main, et y trouvé les moyens, car elle 
esloit fort sa proche parente. Monsieur le connestable, à 
qui estoit le prisonnier, et qui avoit soigneuse cure de le 
garder pour en faire eschange de luy à M. de Montmo- 
rency son fils, qui estoit prisonnier en Flandres, ne faut 
poinct penser s'il fut fasché de ceste escapade ; et, pour ce, 
par ordonnance du roy, que monsieur le connestable gou- 
vernoit, ladicte comtesse fut constituée prisonnière et res- 
serrée, et commissaires ordonnés pour l'ouyr et faire son 
procès. £t de faict, fut en une très-grande peine, et pos- 
sible en grand danger de la vie, sans MM. de Guyse et 
cardinal son frère, lesquels, esmeus, prirent sa cause en 
main, et luy rendirent si bonne qu'elle n'en eut que la 
peur. Au bout de quelque temps, les nopces de la reyne 
d'Espaigne et de M">^ de Savoye survinrent. Dont, aux 
salles du bal, parmy les grandes magnificences, bals et 
danses, M. de Montmorency, comme grand-maistre, eut 
charge de faire place pour les foules ordinaires qui se 
jettent et affluent en telles festes. Monsieur le prince 
Portian, qui estoit fils de la comtesse de Seonignan, ve- 
nant à se faire grandet, et avec l'aage luy croissant aussy le 
cœur (car il estoit tout généreux et vaillant), portant haine 
grande et une mauvaise dent de laict, à cause de sa mère, 
à ceux de Montmorency, ne voulut se reculer ny faire 
place, quelque chose que M. de Montmorency luy dist par 
deux fois en allant et tournant, mais faisoit tousjours au 
pis, jusqu'à dire qu'il n'en feroit rien pour luy. M. de 
Montmorency, qui voyoit bien la source de tout cecy, et 
pourquoy il le faisoit, perdant patience^ le repoussa tres- 
rudement : ce que ne pouvant endurer, il brava un peu, et 

monstra une mine altiere et menaçante : de sorte que, la 
rumeur estant sautée au roj, à M. de Gujse et monsieur le 
connestable, fut faict commandement et à l'un et à l'autre 
de ne sonner plus mot, nj aller plus advant, et ne s'en- 
tredemander rien l'un à l'autre, sur la vie, de peur de per- 
turber la feste, et mesmes à cause des estrangers qui estoient 
là; par quoy le bal se fît et se paracheva sans autre esmo- 
tion plus grande. Les uns donnèrent le blasme au prince 
Portian d'avoir là voulu braver contre l'authorité du roy et 
officier premier de sa maison, et mesmes en faisant sa charge, 
en une telle et solemnelle feste, et que ce n'estoit là qu'il 
falloit braver. Le prince Portian disoit qu'il avoit esté 
poussé comme de guet-à-pens, et comme avoir esté choisj 
le premier et sur tous pour estre ainsj bravé. Aucuns di- 
soient que M. de Montmorency, sçachant ce qui avoit 
esté passé entre leurs maisons, debvoit un peu pallier et 
laisser passer ce coup, sans en bailler encore nouveau sub- 
ject de mescontentement. Mais, pour fîn, M. de Mont- 
morency fut trouvé avoir très-bien faict, pour s'acquitter 
de sa charge, et qu'il ne pouvoit moins faire que de le 
pousser et le* faire reculer, aussy bien luy comme un autre, 
et un autre comme luy, ainsy, comme l'on a veu en telles 
presses, que l'on n'est pas maistre de soy et que l'on y perd 
toute patience. 

Mais, quant à moy, je n'y ay jamais veu roy, prince ny 
capitaine des gardes, ny homme quiconque soit, qui y ayt 
eu meilleure grâce et meilleure façon, ny plus grande 
discrétion, que feu M. de Guyse le grand et monsieur 
son fils, le dernier des hommes de son temps : car ils 
commandoient si modestement et si doucement, ores par- 
lant à l'un, ores parlant à l'autre si gentiment, que, par 

deux OU trois doux mots qu'ils disoient, le monde se reçu- 
loit de soy-mesme et se tenoit coy, plus cent fois que par 
une infinité de brailleries, poussemens et impatiences de 
tous autres. 

Pour achever doncques le conte de M. de Montmorency 
et du prince Portian, cela fut appalsé et accordé par le 
commandement du roy ; sans quoy possible il s'en fust en- 
suivy une très-grande et dangereuse conséquence, voyre 
une rigueur de justice du roy, qui ne le trouva pas bon. 
Et de quoy j'allègue cest exemple, ce n'est point pour 
mettre monsieur le prince au rang des petits et inférieurs, 
car il estoit d'une très-grande et très-haute et antique mai- 
son, et pour ce estoit bien en cela égal à M. de Montmo- 
rency; mais la partie estoit fort mal faicle pour luy, d'au- 
tant que monsieur le connestable, qui gouvernoit tout, 
toute la cour bransloit pour luy, ainsy que porte la faveur 
de la cour : si que, M. de Montmorency usant et y em- 
ployant la faveur de son père et la sienne, il fust esté bien 
plus puissant et fort que ledict prince, et aussy qu'il avoit 
la raison, qui faisoit pour luy, pour n'avoir faict que le 
devoir de sa charge. Voylà pourquoy ledict prince couroit 
grande fortune, et avoit tort d'avoir voulu braver, bien 
qu'il fust assez supporté ' de MM. de Guyse. Mais en cela 
ils n'eussent pu aller contre la raison; et aussy qu'il y avoit 
un grand roy qui, de longue main, se sçavoit bien faire 
authoriser et maintenir les privilèges de sa maison et de sa 
royauté. Voylà comment lors un chascun discouroit à la 
cour sur ce subject. 



I. Supporté, appuyé. 

Plusieurs années après, ledict prince fut fort blasmé 
d*un trait qu'il fit, de quoy oubliant son ancien mal-talent ^ 
contre ledict seigneur de Montmorency, tant pour le pous- 
sèment que la prison et le procès de sa mère, il rechercha 
tellement M. de Montmorency qu'il l'accompaigna à l'af* 
front qu'il fît à Paris, en la rue Sainct-Denys, à monsieur 
le cardinal de Lorraine et à M. de Guyse dernier mort, qui 
n'estoit qu'un jeune et foible garçonnet, d'autant que ledict 
monsieur le cardinal entroit dans la ville avecques sa garde or- 
dinaire d'harquebusiers à cheval, qui marchoit ordinairement 
avecques luy par la permission du roy despuis la sédition 
d'Amboise, que je luy vis lors ériger, que le capitaine La 
Chaucée, gentil soldat certes, menoit comme chef. M. de 
Montmorency voulut interdire l'entrée audict monsieur le 
cardinal avecques armes et ceste garde, et luy manda, par 
deux fois, qu'il le chargeroit s'il s'en essayoit. Monsieur le 
cardinal ne laissa pour cela, et entra. Sur quoy M. de 
Montmorency monte à cheval avecques sa garde et ses 
amys, et va au-devant, et le trouve entré, et le charge. 
Dont monsieur le prince, qui l'accompagnoit, sans aucune 
souvenance des plaisirs passés, fit la première poincte de 
la charge, où il y eut un grand desordre. Et fut constraint 
monsieur le cardinal mettre pied à terre, et se sauver dans 
une maison d'un citadin de ville; si que possible, sans cela, 
fust il esté en danger de la vie, ce dit-on, car il estoit fort 
hay à cause de la relligion ; et y avoit là plusieurs huguenots 
avec monsieur le prince, qui ne demandoient pas mieux. 
J'en parle ailleurs bien au long dans l'un de mes livres. Ce 

cas fui trouvé fort estrange par toute la France, et sur-tout 
à la cour, qui estoit lors en Provence. Je venois lors de la 
prise du Pignon de Bellys en Barbarie, et de Portugal, et 
d'Espaigne. Je sçaj ce qu'en dit le roy et la reyne, et les 
grands qui estoient là, et monsieur le connestable, qui en 
fut fort estonné. Et le roy despescha M. de Rambouillet 
vers monsieur le cardinal et M. de Montmorency, qui 
dirent leurs raisons ainsy qu'ails purent (dont n'y avoit 
manque d'un costé ny d'autre), que je 'dirois voluntiers; 
mais elles allongeroient trop ce discours, et aussy que je 
les dis ailleurs. Monsieur le prince de Condé, bien qu'il fust 
chef des huguenots, se sentit luy-mesme fort offensé de 
cest affront faict à son cousin germain, et en prit l'affirma- 
tive; force autres princes aussy, et mesmes M. de Mont- 
pensicr. Pour fin, par la sagesse et providence de la reyne 
mère, cela s'appaisa, et n'alla ceste contention^ plus advant. 
Surtout monsieur le prince Portian y receut un très-grand 
blasme, pour s'estre ainsy bandé de gayeié de cœur, ou 
pour sa relligion, contre la maison de Guyse, de laquelle il 
avoit receu tant de plaisirs et courtoisies, et, par sus toutes, 
trois : la première, l'assistance qui avoit esté faicte à sa 
mère la comtesse de Sennignan en prison, sa cause et sa 
délivrance; Ja seconde, en ceste querelle contre M. de 
Montmorency que je viens raconter, et la troisiesme, qu'ils 
luy avoient faict espouser M^^e de Nevers, l'une des plus 
belles, honnestes, sages, vertueuses et riches filles de la 
France, et qui estoit digne d'un plus grand prince que luy^ 
comme despuis elle espousa ce grand M. de Guise. Feue 

madame la douairière de Guyse, ceste si sage et vertueuse 
princesse, la nourrissoit^, par la prière que feu M. de 
Nevers, son père, luy avoit faict de la tenir en sa com- 
paignie, pour tenir d*elle, de sa belle et bonne nourriture, 
et sages vertus. Je l'y ay veue nourrir, et je sçay que 
monsieur le cardinal fut le premier moteur de ce maryage. 
Il luy rendit tres-mal là, à l'appétit de sa religion. Il ne 
debvoit point en cest endroict obscurcir sa belle et claire 
réputation qu'il avoit par une telle ingratitude : car il estoit 
de bonne part, de bonne race, brave, vaillant, généreux , 
adroict, et tres-accomply prince en tout, magnifique, 
libéral; mais il se gasta fort là. Moy-mesme j'en fus 
autant marry qu'il estoit possible , car je luy estois fort 
serviteur, et luy m'aimoit autant que gentilhomme de 
la cour. Mais que voulez- vous ? C'estoit sa religion 
qui l'avoit ainsy charmé et offusqué comme d'autres. 
Feu monsieur le prince de Condé luy en fit bien la répri- 
mande, comme j'ay sceu : car il avoit espousé sa niepce; 
et luy sceut bien reprocher l'obligation qu'il avoit en 
la maison qu'il venoit otfenscr mal à propos. Si nous 
voulons croire la Légende de Saincl Nicaise, bastard pré- 
tendu de la maison de Guyse, il en eut la vangeance 
deux ans après, ou moins, car, par le moyei^ de Sainct- 
Barthélémy, son bon averlant ', il le fit mourir; et 
fut fort regretté de plusieurs honnestes gens de la cour. 
Pour moy, je luy donne ma bonne part de plusieurs 
larmes. 



1 . Faisait son éducation. 

2 . Avtrlant, faciendaire, homme d'affaires, d'après Buchon ; — 
compagnon, vaurien, d'après M. Lalanne. 

En ce conte il y a plusieurs choses à noter et consi- 
dérer, que je laisse aux bons discoureurs, non-seulement 
pour le subject pour lequel je Tay allégué que pour 
autres. 



Avant que faire fin je diray encor ce mot, que feu M. de 
Montpensier le bon homme dernier mort, dict Louys, a 
esté un prince qui en ses colères a esté fort subject à gour- 
mander et offenser les personnes. Aussy n'avoit-il en luy 
autre si ' que ccluy-là : car c'estoit un prince brave, vail- 
lant, magnanime et tres-bon chrestien, comme son patron 
le roy sainct Louys, qu'il vouloit imiter en tout. Aux troi- 
siesmes troubles, il gourmanda et brava fort, de parolles 
seulement pourtant, feu M. d'Auzances, le soupçonnant 
de la religion. C'estoit à Mirebeau, aux troisiesmes guerres, 
où pourtant il servoit bien le roy en son armée. Plusieurs 
en blasmerent ledict prince : car M. d'Auzances estoit 
gentilhomme de grande maison , et de ceste grande de 
Montberon, l'une des grandes et antiques de la Guyenne. 
Il avoit esté lieutenant de roy dans Metz, où dignement 
et tres-sagement s'en estoit acquitté; et, estant là venu 
pour servir son roy, il ne le debyoit ainsy traitter de rudes 
parolles, bien qu'il fust suspect de la religion; et, pour 
ce, force honnestes gens s'en escandaliserent. Je sçay bien 
ce que j'en vis dire à M. de Biron, et de grande colère 
parler haut et bravement, jusques prest à venir à Teffect. 
Je sçay ce qu'il m'en dit, et la menée qu'il en tramoit : 
car M. d'Auzances estoit son parent proche à cause de la 

I . Si (employé comme substantif), exception. 



144 DISCOURS 

maison de Bourdeille et de Montberon, tous bons parens 
et alliés, et bons am^s. Ledict M. de Monipensier en 
eut le vent, qui cala ', et en parla à mondict sieur de Biron, 
lors mareschal gênerai de camp, et luy en fit ses excuses, 
et en fît parler à mondict sieur d'Auzances. Après cela, 
ledict seigneur d'Auzances se retira de l'armée, bien que 
Monsieur luy remonstrast qu'il ne s'en falloit autrement for- 
maliser et estomacquer. Si en conceut-il un tel chagrin et 
douleur en soy que je croy qu'il mourut plustost du soing 
et soucy qu'il concepvoit en soy pour s'en vanger que 
d'autre mal. Je sçay ce qu'il m'en dit, car nous estions 
fort proches et très-bons amys; et si avoit le cœur grand, 
haut et brave, et peu endurant une injure; et croy que, 
s'il eust vescu, il eust faict un coup (car le roy Fran- 
çois I disoit que c'estoit une fort dangereuse et furieuse 
beste qu'un gentilhomme françois outragé, mal content 
et despité), si ce n'est que despuis cela se fust appaisé 
par l'alliance que prit monsieur le prince Dauphin son fils 
de la princesse sa femme, qui estoit fort prosche de 
M. d'Auzances, à cause de la maison de Mareuil, de la- 
quelle M. d'Auzances se pou voit dire oncle à la mode 
de Bretaigne. 



L'autre gentilhomme que j'ay veu à M. de Montpensier 
gourmander, ce fut un honneste jeune gentilhomme italien 
que nous avons veu à la cour, et qui despuis espousa 
Mme Philippe, dame de Bière, mère de M^^ d'Angoulesme 

I. CaUr, céder. 

d'aujourd'huj. Ce fut au siège de La Rochelle qu'il parla 
à luj un peu outrageusement, et pour rien ; et le traict 
n'en fut pas trouvé trop bon, nj des grands ny des petits, 
car c'estoit un honneste gentilhomme. Il gourmanda, de- 
vant Lusignan, M. de Serré, qui estoit un brave et vaillant 
gentilhomme, mais cela fut bien à propos : car, luy ayant 
esté pris dans La Vacherie et mené à M. de Montpensier, 
il luy demanda aussy tost pour qui il tenoit ceste place 
ainsy. L'autre luy respondit tres-mal. « Pour le roy, dit-il, 
Monsieur. » Aussy tost ceste parolle dicte, M. de Mont- 
pensier luy jetta un chandellier d'argent à la teste. 
« Quoy f dit- il, suis- je un traistre et un rebelle, pour 
assiéger une place que vous dites garder pour le roy? 
Voudriez -vous vous dire serviteur du roy, et moy un 
traistre et un rebelle? Que suis- je icy devant, si- non 
pour faire la guerre aux ennemys du roy, et traistres 
et rebelles, comme vous estes, que je feray tous pen- 
dre, et commanceray à vous le premier ? Allez : ostez- 
vous de devant moy. » M. de Montpensier eut là 
juste subject et raison de parler et gourmander ainsy 
ce gentilhomme , qui avoit tenu ceste parolle par 
trop préjudiciable à son honneur, et à luy qui tenoit 
le rang et place de roy, qui estoit autant se mocquer 
de luy. 



Voylà comment les princes sont loués pour se picquer 
bien à propos contre les' petits et mesloués pour mal à 
propos ; ainsy que fut le cardinal de Lorraine, que j'ay 
ci-devant allégué, contre M. d'Auzances, cy-dessus aussy 
mentionné, lequel, estant lieutenant de roy à Metz, et 

51. 

voyant que monsieur le cardinal se vouloit usurper la ville 
de Marsaut au pays Mayssin, à cause de Tevesché de Metz 
qu'il disoiten despendre, M. d'Auzances s'y opposa, et fut 
à son escient, ou plustost de par le roy, ou autre grand l'y 
poussant^ et fit commandement à Salsede, gouverneur, de 
la garder pour le roy ; ce qui fut cause de la grande ini- 
mytié que luy porta ledict cardinal, que paravant j'avois 
veu le gouverner, et feu M. de Guyse son frère, paisi- 
blement. Monsieur le cardinal s'en plaignit au roy. Et, 
pour ce, M. d'Auzances fut commandé du roy de le venir 
trouver à Moulins, ce que je vis, pour conter ses raisons 
en son conseil privé, devant monsieur le cardinal, qui le 
commança à braver de parolles, présent le roy, jusqu'à 
l'appeller petit gallant: à quoy répliqua M. d'Auzances 
qu'il estoit gentilhomme d'honneur, et qu'il n'estoit si 
petit gallant qu'il ^ n'eust recherché son alliance pour un 
de ses nepveux qui estoit M. du Mayne, qu'on desiroit 
fort maryer avecques M}^^ de Mezieres, qui fut après ma- 
ryée avecques monsieur le prince Dauphin; et, quant 
aux autres parolles outrageuses qu'il luy avoit dict, ce 
n'estoit point à luy à qui il faisoit tort, mais au roy, qui 
donnoit libre accès et congé à un chascun de parler libre- 
ment devant luy en son conseil et dire ses raisons ; et les 
disant, et sur ce estre outragé, le roy en estoit offensé, 
et la cause luy touchoit de prés. Cela fut aussy tost 
appaisé sur le coup; mais M. d'Auzances ne laissa, après 
s'en estre retourné, de le luy rendre, car oncques puis il * 



1. Il, le cardinal. 

2. Il, le cardinal. 

ne mit pied dans Marsaut, tant la vangeance est douce ! 
Et nul grand ne peut-il dire, s'il a un ennemy, quel que 
soit-il, petit et non semblable à luy, que ce soit un en- 
nemy petit. 



Et, pour dernier exemple, je n'allegueray que cestuy du 
duc de Milan, Galeas-Marie, fils du duc Sforce, qui devint 
si tyran et vicieux qu'il ne s'attaqua pas seulement aux biens 
de ses subjects, mais à leurs femmes et filles ; si qu'un 
segnor André Lempugnan, impatient du tort qu'il faisoit à 
son frère d'une abbaye, se résolut, avecqucs d'autres con- 
jurateurs, de le tuer ; ce qu'il fit dans une église, feignant 
de vouloir parler à luy ; et luy donna dans le corps et 
ventre deux ou trois coups d'une dague. Mais, avant 
qu'entreprendre ce meurtre, n'osant approcher ny offenser 
la personne du prince, duquel la grande beauté le rejet- 
toit et estonnoit (voyez quelle vertu porte une beauté!), 
s'advisa d'un moyen pour s'asseurer; de manière qu'il 
le fit peindre dans un tableau fort au vif, contre lequel 
il donnoit de la dague à toutes fois qu'il y pensoit, et 
s'essayoit ainsy; et tant continua ces coups et ceste 
façon de faire qu'un jour, se voyant tout accoustumé 
et asseuré de l'approcher et frapper, luy donna sept 
coups à bon escient, dont en tumba mort par terre 
tout estendu. Quel essay ! Je croy que le sieur de Mon- 
taigne ' n'en a jamais faict ny escrit de pareil parmy les 
siens. 



I . On est quelque peu surpris de voir Brantôme faire ici une sorte 
de calembour à propos d'un homme de la valeur de Montaigne. 

Or je fais fin, espérant de faire un second livre ' pour y 
descrire encor force particulières façons qui se sont obser- 
vées, s'observent et se peuvent observer pour faire les 
desfîs et appels. Je diray aussy force diverses sortes d'ac- 
cords et satisfactions de querelles qui se sont practiquées, 
lesquelles j'ay veu, et desquelles je m'en puis souvenir. 



) . On n*a point c« second livre que promettait Brantôme. 

